
Psihologia Fake news 


Acest volum examineaza fenomenul fake news aducand laolalta experti 
renumiti din domenii diferite ale psihologiei si ale altor stiinte conexe si 
explorează ceea ce a devenit o trăsătură proeminentă a discursului public de 
la primul referendum Brexit si de la campania electorală din SUA din 2016. 


Informaţiile false sunt prezente în numeroase sfere importante ale vieţii de zi 
cu zi, inclusiv în politică, în economie, în medicină şi în politicile de sănătate, 
în jurnalism, în educaţie şi în ştiinţă. Într-un climat în care în general adevărul 
şi informaţiile false se amestecă şi sunt intenționat amestecate, această carte 
pune întrebarea: Ce anume îi face pe oameni să accepte și să distribuie 
informaţii (false) si ce se poate face împotriva informaţiilor false? Toate 
aceste aspecte trebuie înțelese în contextul reţelelor de socializare online, care 
au schimbat fundamental modul în care informaţia este produsă, consumată și 
transmisă. Contribuțiile din acest volum rezumă ultimele descoperiri 
empirice, ultimele teorii şi aplicaţii și discută idei cu totul noi, precum şi 
direcţii de intervenţie în viitor împotriva fake news. 


Oferind, de asemenea, modalităţi de abordare a informaţiilor false într-o 
epocă a „faptelor alternative“, această carte este fascinantă și esenţială pentru 
studenţi și cercetători în psihologie, comunicare și științe politice si pentru 
jurnalişti si specialişti în politici publice. 


Rainer Greifeneder este profesor de psihologie socială la Universitatea 
din Basel, Elveţia. Cercetările sale se concentrează asupra efectului 
emoţiilor asupra judecății, experienţelor indivizilor şi perceptiilor de 
excludere socială si asupra modurilor în care indivizii construiesc 
adevărul. 


Mariela E. Jaffé este cercetator postdoctoral in psihologie sociala la 
Universitatea din Basel, Elvetia. Cercetarile ei se concentreaza asupra 
constructului de adevăr, asupra preferintelor pe care le au indivizii în 
privinţa diversității si asupra utilizării de intervenții si instrumente 
pentru luarea deciziilor. 


Eryn J. Newman este lector la Universitatea Naţională Australiana. 
Cercetările ei se concentrează asupra modurilor în care oamenii ajung să 
aibă amintiri și convingeri despre ce e adevărat și asupra modurilor în 
care informațiile tangentiale sau „pseudo-dovezile“ pot influenţa 
evaluarea noilor informații. 


Norbert Schwarz este rector, profesor de psihologie si marketing si co- 
director al Mind & Society Center din cadrul Universităţii din California 
de Sud. Cercetările sale abordează natura dependentă de context si 
încorporată a judecății şi procesului decizional şi implicaţiile pe care le 
are în domeniul opiniilor publice, comportamentelor consumatorului şi 
cercetărilor realizate în ştiinţe sociale. 

Capitolul 1. Ce e nou și adevărat! în 
privinţa fake news? 


Rainer Greifeneder, Mariela E. Jaffe, Eryn J. Newman si Norbert Schwartz 


După Brexit și după campania prezidenţială din 2016 din SUA, dicţionarul 
Oxford a ales „post-adevăr“ (post-truth) drept Cuvântul Anului 2016, definit 
ca „referitor la circumstanţe în care faptele obiective au o influență mai 
redusă asupra opiniei publice decât apelul la emoţii sau la convingerile 
personale“ (Oxford-Dictionary, 2016). Un an mai târziu, dicţionarul Collins a 
selectat „fake news“ drept Cuvântul Collins al anului 2017, ca reacţie la 
creşterea cu 365% a frecvenței utilizării sale în baza de date Collins Corpus* 
(Collins-Dictionary, 2017). Pe măsură ce diseminarea fake news a devenit tot 
mai amplă si a devenit subiect de discurs si preocupare publică, faptul de a 
numi ceva drept fake news s-a transformat într-un nou instrument din 
repertoriul propagandei politice. De la președintele SUA Donald Trump, care 
acuză jurnaliștii $i mass-media că răspândesc stiri false despre el (e.g. 
Pengelly, 2017), la mass-media care urmărește știrile false diseminate de 
Donald Trump (Kessler, Rizzo și Kelly, 2019) şi la partidul german AFD 
(Alternative fiir Deutschland), care a revenit la termenul nazist de 
Liigenpresse (presă mincinoasă) pentru a descrie mass-media, acuzaţiile de 
răspândire a ştirilor false au devenit un lucru de zi cu zi. Acest climat general 
reprezintă fundalul pe care volumul de fata prezintă analize ale fake news din 
multiple discipline si perspective ştiinţifice. 


Ce înseamnă fake news și ce înseamnă 
informaţii greşite? 


Fake news pot fi definite ca ,,informatii false, adesea senzationaliste, 
distribuite sub aparenta prezentarii de stiri“ (Collins-Dictionary, 2017). 
Analize ale căutărilor pe Google indică faptul că, înainte de 2016, termenul 
era utilizat pentru a indica ştiri satirice, ca de exemplu cele din revista The 
Onion și emisiunea de pamflet The Daily Show. Până la finalul anului 2016, 
căutările se refereau în mai mare măsură la alegerile prezidenţiale din SUA, 
la Donald Trump, Twitter şi CNN (Cunha, Magno, Caetano, Teixeira si 
Almeida, 2018). Diseminarea de informaţii false sub aparenţa prezentării de 
stiri nu mai tinea de amuzament. 


Diferenta dintre fake news si stirile pur si simplu false este intentia de a 
induce in eroare. Dupa cum a notat Consiliul European (Wardle si 
Derakhshan, 2017), discutiile publice despre fake news includ adesea 
termenii de dezinformare, informaţii greșite (misinformation) și informații 
răuvoitoare (mal-information). Termenul „dezinformare“ se referă la 
informaţiile false create pentru a face rău unei persoane, unui grup social, 
unei organizații sau unui stat, în timp ce „informațiile greșite“ 
(misinformation) sunt pur și simplu neadevărate, fără însă a avea intenţia de a 
face rău. Dat fiind că intenţia de a face rău este adesea dificil de evaluat, 
termenul „informaţii greșite“ (misinformation) este folosit pentru a denota și 
informaţiile false în general si acesta este uzul respectat de contribuţiile la 
acest volum. Desigur, se poate face rău și prin răspândirea de informaţii 
corecte, care au implicaţii negative — de exemplu, prin publicarea de 
informaţii factual adevărate, referitoare la viata privată, care nu ar trebui sa 
afecteze chestiunile publice —, tip de informatie denumit uneori „mal- 
information“. Toate aceste categorii de informaţii au o influență mai mare 
când sunt acceptate ca fiind adevărate si sunt transmise si altora. Odată 
acceptate, informaţiile false sunt foarte greu de corectat și pot continua să 
influenţeze convingeri conexe, chiar dacă oamenii nu mai susțin informațiile 
false care au dus la acele convingeri (pentru o analiză, vezi Lewandowsky, 
Ecker, Seifert, Schwarz si Cook, 2012). Contribuțiile la acest volum se 
concentreaza asupra proceselor implicate in acceptarea, distribuirea si 
corectarea informatiilor false. 


La nivelul discursului public, termenul fake news este asociat in general cu 


sfera politica, dar reportajele fake news nu se limiteaza la aceasta; in toate 
domeniile sunt diseminate informatii fabricate, poate in mod predominant in 
privinţa bunurilor de consum, sănătăţii si finanţelor. Dar nici revistele 
ştiinţifice respectabile nu sunt lipsite de fake news, sub forma raportărilor 
intenționat false, bazate pe date manipulate sau pur si simplu inventate (Bar- 
Ilan şi Halevi, 2020). 


Fake news au atras atenția publică din mai multe motive. În primul rând, 
informaţiile false au ajuns să facă parte din viaţa de zi cu zi (vezi Lyons, 
Merola si Reifler, 2020). De exemplu, Allcott si Gentzkow (2017) au estimat 
că un adult obișnuit din SUA a consumat una până la trei știri false în lunile 
de dinaintea alegerilor prezidenţiale din 2016 și jurnaliştii de la Washington 
Post care se ocupă de verificarea acuratetii informaţiilor (fact checkers) au 
raportat că Trump a făcut 10 796 de afirmaţii false sau inexacte în primele 
869 de zile de la câștigarea alegerilor (Kessler et al., 2019). Mai mult, 
Vosoughi, Roy și Aral (2018) au descoprit prin analize ale datelor Twitter că 
informaţiile false sunt redistribuite mai repede și mai des decât informaţiile 
adevărate, în special știrile politice. 


În al doilea rând, în măsura in care oamenii cred informaţiile false si 
acționează pe baza acestora, fake news pot avea consecinţe serioase. De 
pildă, în timpul a ceea ce a ajuns să fie numit Pizzagate (Wikipedia, nedatat), 
o ştire falsă despre o presupusă legătură între oficiali ai Partidului 
Democrat, o pizzerie din Washington, D.C. și un lanţ de traficanţi de oameni 
l-a făcut pe un tânăr să „investigheze“ el însuși problema si a tras cu arma 
în restaurant. Nu toate consecinţele directe ale ştirilor false sunt la fel de 
dramatice; dar, când indivizi sau grupuri acţionează pe baza dezinformării, 
consecinţele pot adesea să nu fie în avantajul indivizilor sau societăţii în 
general. 


În al treilea rând, interacţiunile umane pașnice si prosperitatea individuală 
si socială depind în mare măsură de încrederea interpersonală (e.g. 
Greifeneder, Müller, Stahlberg, Van den Bos si Bless, 2011). Diviziunea 
muncii, comerţul între persoane si state, precum si democratiile, toate 
necesită credinţe împărtășite că unele lucruri sunt adevărate și că agenții 
sunt de încredere. Indivizii găsiţi vinovaţi de a fi minţit nu sunt (sau sunt mai 
putin) crezuti, iar companiile si statele despre care se știe că au încălcat 


promisiuni financiare se confruntă cu consecinţe serioase. Știrile false despre 
un guvern au potenţialul de a eroda încrederea societăţii si constituie astfel o 
ameninţare, în special la adresa democratiilor. Mai mult, denuntarea 
ziarelor, posturilor de radio si revistelor consacrate are potenţialul de a 
eroda încrederea în aceste organizaţii care tsi asumă rolul de a verifica 
faptele în societăţile moderne. În SUA, nivelul de încredere în sursele mass- 
media de știri a relevat o diviziune pronunţată unilaterală în perioada 
alegerilor din 2016, 51% dintre democrați si doar 14% dintre republicani 


considerând că au „destul de multă“ sau „foarte multă“ încredere în sursele 
mass-media de ştiri (Swift, 2016). 


Scurtă istorie a diseminarii fake news 


Intenţia de a induce în eroare e la fel de veche ca omenirea si campanii 
sistematice de fake news au fost documentate pe întreg parcursul istoriei 
(vezi Posetti si Matthews, 2018). Ce s-a schimbat este capacitatea de a 
răspândi informaţii false rapid și eficient în rândul unor audienţe din ce în ce 
mai mari. Când Ramses al II-lea s-a prefăcut în 1274 î.H. că a reușit în 
încercarea lui de a cuceri orașul Kadesch, vestea falsei victorii a trebuit să fie 
răspândită prin viu grai și prin desene murale. Când Octavian şi-a dus 
campania de propagandă împotriva lui Antoniu în Roma antică, a putut să-l 
infatiseze ca afemeiat și betiv prin sloganuri înscrise pe monede, ceea ce a 
permis o distribuire amplă (Kaminska, 2017). Inventarea de către Gutenberg 
a tiparului în 1493 a făcut posibilă comunicarea la scară largă către multe 
persoane și, astfel, diseminarea si de informaţii adevărate, și de informaţii 
false. În 1835, un ziar pe atunci tipărit la New York, The Sun, a publicat o 
serie de articole despre descoperirea de creaturi umanoide pe Lună, ceea ce a 
ajuns să fie cunoscut ca Marea Farsă Lunară (Thornton, 2000). Apariţia 
radioului a facilitat și mai mult diseminarea ştirilor de toate felurile, inclusiv 
purtarea campaniilor masive de dezinformare în perioada de dinaintea celui 
de-al Doilea Război Mondial (Herzstein, 1978; Kallis, 2005). 


Cu toate astea, utilizarea sistematică de tipărituri și emisiuni radio-TV si 
diseminarea produselor acestora la scară largă necesita resurse considerabile, 
ceea ce a limitat numărul actorilor care puteau profita de aceste tehnologii. 
Aspectul negativ e că asta le permitea actorilor care aveau acces la ele să 
răspândească informaţia falsă fără opoziţie semnificativă; aspectul pozitiv e 
că astfel a apărut şi sansa de a modela transmiterea informaţiilor prin 
implementarea unor norme etice ale jurnalismului (Ward, 2015; vezi şi 
contribuţiile din Bertrand, 2018). Apariţia internetului, urmată de dezvoltarea 
rețelelor de socializare, a redus barierele existente, astfel că acum majoritatea 
indivizilor pot să participe la diseminarea pe scară largă. Prin tehnologia 
modernă a telefoanelor inteligente și prin reţelele de socializare online, orice 
utilizator de internet poate fi o sursă de informaţii. De pildă, utilizatorul 
obișnuit de Twitter are 707 de follower-i (Smith, 2019) către care informaţia 
poate fi transmisă instantaneu. Acest nivel de acces era înainte imposibil 
pentru indivizi, ceea ce face ca această eră să fie fundamental nouă — 
diseminarea de ştiri nu mai este un privilegiu al câtorva, ci este disponibilă 
pentru toţi (utilizatorii de internet). Desi această schimbare are potenţialul de 
a le da putere cetăţenilor, permite și răspândirea necontrolată de informaţii 
false și impune dezvoltarea de noi norme sociale de evaluare şi distribuire a 
informaţiilor. 


Astăzi, site-urile de social media decid prin intermediul algoritmilor ce știri 
vor vedea utilizatorii lor. În speţă, companii ca Facebook filtrează ştirile 
disponibile și le prezintă utilizatorilor o selecţie. Detaliile algoritmului le sunt 
necunoscute utilizatorilor si trec prin schimbări frecvente. Ce se știe este ca 
algoritmul favorizează informaţiile care se potrivesc profilului de preferinţe 
ale utilizatorului şi exclude informaţiile care nu corespund acestuia. Bula 
filtrantă care rezultă astfel (Pariser, 2011) prezintă informaţii în mare 
consecvente, care confirmă perspectiva utilizatorului si prezintă puţine 
provocări, susținând astfel convingerea utilizatorilor că propriile lor 
perspective sunt corecte, iar perspectivele celorlalți sunt, în cel mai bun caz, 
greşite, si în cel mai rău caz, răuvoitoare (pentru o discuţie, vezi Schwarz si 
Jalbert, 2020). Numeroși observatori bănuiesc că astfel de bule filtrante au 
contribuit la rezultatul votului Brexit din 2016 (vezi Oyserman și Dawson, 
2020). În combinaţie cu omofilia naturală a reţelelor de socializare, care face 
ca indivizii să se împrietenească de obicei cu alţii care gândesc asemănător, 
mecanismele de filtrare pot crea reţele omogene puternice, în care conținutul 


care corespunde valorilor şi normelor membrilor are o probabilitate mai mare 
de a fi comunicat. Un aspect esenţial este că informaţia difuzată în astfel de 
bule poate ajunge să sune ca un ecou, permitandu-se astfel unor voci izolate 
să pară un cor. 


Eficientei de diseminare pe care o au reţelele de social media i se adaugă si 
faptul că nu mai e necesar ca agenţii jocului de distribuire a informaţiilor să 
fie fiinţe umane. Botii sociali pot să genereze, să distribuie, să redistribuie şi 
să dea like fără să fie ghidate deloc sau aproape deloc de oameni. Asta 
afectează conţinutul, volumul si valoarea dată (imi place/nu-mi place) 
informaţiei și poate modifica semnificativ mediul informaţional în anumite 
bule. Desi Twitter, Facebook si alte reţele încearcă să reducă numărul de 
conturi automate, e vorba de o cursă a înarmării în care cei care doresc să 
inducă în eroare isi adaptează comportamentul pentru a ocoli sau a depăși 
ultima tehnologie dezvoltată de cei care doresc sa restrictioneze rețeaua la 
agenţii umani. În viitorul foarte apropiat, perfecționarea conţinuturilor deep 
fake — înregistrări video sau fotografii extrem de dificil de identificat ca 
fiind fabricatii înșelătoare — va aduce și mai multe provocări menţinerii unui 
mediu informaţional credibil. 


Volumul de fata 


Într-un climat în care faptele si informaţiile false se amestecă si sunt 
intenționat amestecate, acest volum întreabă ce anume îi face pe oameni să 
accepte si să distribuie informaţii (sau informaţii false) si ce se poate face 
pentru a contracara informaţiile false. Toate cele trei aspecte trebuie înțelese 
în contextul rețelelor de socializare online, care au schimbat în mod 
fundamental modul în care informaţia este produsă, consumată și transmisă. 
Pentru a răspunde acestor întrebări, volumul de fata aduce laolaltă experţi 
consacraţi din diferite domenii ale psihologiei și ale ştiinţelor înrudite, 
precum ştiinţele informaţiei si ştiinţele politice. 


Acest volum este împărţit în trei secțiuni. Prima secțiune se concentrează 
asupra originilor si urmărilor fake news în reţelele de socializare online si în 
mediul academic. Lyons, Merola şi Reifler (2020) întreabă „Cât de gravă e 
problema fake news?“ si prezintă date despre consumul perceput de fake 
news după campania prezidenţială din 2016 din SUA. Ackland si Gwynn 
(2020) oferă un raport bazat pe cifre asupra difuzării de știri pe Twitter ca 
funcţie a statutului de adevăr, adică dacă ştirile erau adevărate sau false. 
Autorii oferă şi o evaluare de ansamblu asupra literaturii despre verificarea 
faptelor (fact checking). În sfârşit, Bar-Ilan si Halevi (2020) investighează 
consecinţele contribuţiilor de cercetare care au fost retractate, în special cele 
care au provenit din încălcărea deontologiei, inclusiv din fabricarea de date si 
falsificări. Ei se concentrează asupra exemplelor din științe medicale si 
biomedicale, dat fiind efectul lor potenţial dezastruos asupra sănătăţii publice. 


Secţiunea a doua și a treia ale volumului sunt constituite în principal din 
cercetări psihologice. Comunicarea serveşte necesităţilor informaţionale si 
sociale pe care oamenii le au în mod fundamental. Ingeniozitatea rețelelor de 
socializare online stă în faptul că răspund acestor nevoi, permițându-le 
oamenilor să transmită informaţia, să înveţe, să fie surprinși, informaţi și să 
se afle în postura de a evalua conţinutul si de a-i evalua pe ceilalți. Însă în 
satisfacerea acestor nevoi multe procese motivationale si cognitive pot 
acţiona ele însele ca filtre şi distorsionări, afectând tipul de informaţii pe care 
indivizii le caută, le percep, le cred adevărate sau le actualizează în mod 
selectiv. Rămâne o provocare enormă în ce priveşte combaterea stirilor false 
faptul că oamenii tind să fie mai creduli când e vorba de lucruri care își 
doresc să fie adevărate sau pe care le cred adevărate (despre puterea 
distorsiunilor de confirmare, e.g. Nickerson, 1998). 


În centrul celei de-a doua secţiuni a volumului se află procesele cognitive 
implicate în acceptarea, redistribuirea şi corectarea informațiilor false. 
Schwarz şi Jalbert (2020) analizează principalele criterii pe care oamenii le 
folosesc pentru a stabili dacă ceva e probabil să fie adevărat. Ei subliniază 
faptul că mesajul are cea mai mare probabilitate de a fi acceptat dacă este 
compatibil cu alte lucruri pe care persoana le cunoaște, dacă are coerență 
internă, dacă este prezentat de o sursă credibilă, daca este acceptat de alţii 
similari si dacă este susținut de dovezi. Fiecare dintre aceste criterii poate fi 
evaluat pe baza unor informaţii considerabile; însă criteriile pot fi evaluate și 


prin investigarea experientei metacognitive a fluentei, adica a gradului de 
dificultate cu care mesajul poate fi procesat. Bazandu-se pe cercetari 
experimentale, Schwartz si Jalbert arată cum operează fluenta și discută 
implicaţiile acesteia în contextul acceptării fake news. 


O imagine valorează cât o mie de cuvinte. Influenteaza si ce credem, 
surprinzător, chiar dacă imaginea nu conţine (suplimentar) informaţii care să 
confirme asta, după cum indică Newman și Zhang (2020). Autorii analizează 
cercetări experimentale asupra puterii imaginilor de a da impresia de adevăr 
şi discută implicaţiile pentru constituirea credințelor si pentru memorie. 
Analizează și examinează riguros şi motivul pentru care imaginile au puterea 
de a induce în eroare și oferă concluzii referitoare la condiţiile minime pe 
care trebuie să le îndeplinească fotografiile pentru a produce un efect de 
distorsionare. 


Trecând de la imagini la structurarea frazelor, Jaffe si Greifeneder (2020) 
arată că până şi simpla încadrare conceptuală a informaţiei în termeni 
negativi poate determina un nivel mai ridicat de încredere. Autorii dezvoltă în 
continuare un cadru al antecedentelor acestui efect, arătând, de exemplu, că 
aşteptările joacă un rol vital. 


Marsh şi Stanley (2020) aduc în centrul atenţiei procesele memoriei, în 
special construirea, reprezentarea și actualizarea cunoştinţelor. Ghidati de 
întrebarea dacă convingerile eronate sunt un produs firesc al unui sistem 
adaptativ de cunoaştere, ei oferă idei bazate pe științele cognitive în privința 
strategiilor de contracarare a fake news care au şansa de a reuși sau care 
probabil vor eşua. 


Indivizii asociază în general inocularea cu tratamentul medical. Dar conceptul 
de inoculare a fost aplicat şi în cazul convingerilor, presupunerea de bază 
fiind că respingerea unui atac minor poate amplifica probabilitatea de 
contracarare a unor atacuri ulterioare la scară mai mare (McGuire, 1964). 
Aplicând această noțiune în cazul fake news, van der Linden si Roozenbeek 
(2020) indică modalităţi prin care un „vaccin psihologic“ sub forma educaţiei 
mass-media poate pregăti indivizii să contracareze fake news. 


In a treia secțiune a volumului, cercetătorii isi îndreaptă atenţia asupra 
proceselor motivationale. Oyserman si Dawson (2020) oferă dovezi 


consistente ca motivatia bazata pe identitate modeleaza ceea ce oamenii cred, 
distribuie si accepta. Abordarea lor subliniaza unul dintre pilonii 
fundamentali ai psihologiei sociale: indivizii nu reactioneaza la mediul 
obiectiv, ci la constructul sau subiectiv, influentat semnificativ de aspiratiile 
indivizilor si de modul în care aceştia se vad pe ei insisi. 


Procesele motivationale sunt in centrul ideilor oferite si de Albarracin (2020), 
care analizeaza cercetarile asupra convingerilor conspirationiste. Ea explica 
procesele care amplifica aceste convingeri si subliniaza rolul motivatiilor cu 
rol de aparare a eului. 


În sfârşit, Axt, Landau si Kay (2020) se concentrează asupra aspectului 
propagandistic al fake news, a cărui intenţie este discreditarea surselor 
tradiționale de știri, fapt cel mai bine ilustrat de termenul nazist Liigenpresse 
(presă mincinoasă) reintrodus de partidul german AFD şi reflectat în 
referintele lui Donald Trump la „falsele“ si „mincinoasele“ mass-media. 
Autorii discută faptul că noţiunea de presă care induce intenţionat în eroare 
poate fi deosebit de atrăgătoare pentru indivizii care au o mare nevoie de 
structură, dat fiind că o lume în care presa are intenţia de a înșela este mai 
structurată decât o lume în care presa este pur şi simplu neglijentă. 


Nota 


1.Din câte ştim astăzi. 

* Bază de date actualizată constant, creată în scopul analizei lingvistice si 


care cuprinde utilizările comune ale cuvintelor englezești preluate din cărţi, 
ziare, reviste, transmisiuni radio si TV, materiale online si din conversații 


cotidiene. (N.t.) 


PARTEA I. Parcursul si consecintele informatiei (false) in retele 


Capitolul 2. Cat de grava este problema 
fake news? 


Rolul bazelor de referinta asupra 
perceptilor publicului 


Benjamin A. Lyons, Vittorio Merola si Jason Reifler 


În februarie 2019, parlamentul britanic a lansat un raport dur în care asemăna 
conducerea Facebook cu nişte „gangsteri digitali“, din cauza modului în care 
tratau datele utilizatorilor. Acest raport sever făcea parte din efortul mai 
amplu de a înţelege rolul specific pe care social media îl joacă în alegeri și 
rolul pe care îl au în general în subminarea instituţiilor democratice. De o 
importanță majoră era modul în care platformele de social media contribuie la 
răspândirea de „fake news“ si de alte forme de dezinformare. E de înțeles de 
ce parlamentul britanic s-a arătat interesat de modul în care mediile de 
comunicare digitale pot afecta negativ democraţia. La urma urmei, firma 
britanică Cambridge Analytica a fost amestecată în scandaluri pentru rolul pe 
care l-ar fi jucat în două alegeri cu rezultate surprinzătoare — referendumul 
Brexit și victoria șocantă a lui Donald Trump în alegerile prezidenţiale din 
2016. 


În timpul acestor campanii — în special alegerile prezidenţiale din SUA — 
noua formă de conţinut politic „fake news“ a început să primească atenţie. 
Fake news produceau conţinut fals și care nu ţinea deloc seama de acuratețe 
sau de standarde jurnalistice. Aceste site-uri se prezentau adesea ca site-uri 


autentice de stiri. Unele dintre cele mai infame spuneau ca Papa Francis îl 
susținea pe Trump (nu a făcut asta), că un agent FBI implicat în publicarea e- 
mailurilor lui Clinton a fost implicat într-un caz de crimă urmată de 
sinucidere (asta nu s-a întâmplat) si că cei care protestau fata de rezultatul 
alegerilor erau plătiți de George Soros (nici asta nu era adevărat). Unele 
dintre aceste articole au fost distribuite pe Facebook de sute de mii — sau de 
milioane — de ori. O nouă formă de media, al cărei nivel de implicare e 
scandalos de mare, la care se adaugă apariţia simultană a unor rezultate 
neașteptate la alegeri, reprezintă o combinaţie care a dus la o inferenta 
firească, chiar dacă naivă — multi oameni consumau fake news, iar acest 
consum a avut un efect asupra rezultatului alegerilor. 


Pe de altă parte, difuzarea de ştiri anecdotice este înlocuită acum cu difuzarea 
de cercetări empirice ale fake news (Grinberg, Joseph, Friedland, Swire- 
Thompson și Lazer, 2019; Guess, Nyhan şi Reifler, 2018; Guess, Nagler și 
Tucker, 2019). Contrar disperării ce transpare din descrierile populare, fake 
news au reprezentat un consum limitat de știri în timpul alegerilor din 2016. 
In speţă, acest studiu a descoperit că aproximativ unul din patru (27%) adulți 
americani au vizitat un website de fake news în perioada anterioară alegerilor 
din 2016, în medie fiecare vizitând 5,5 articole, iar ,,website-urile de fake 
news au reprezentat o medie de aproximativ 2,6% din totalul articolelor de 
ştiri pe care americanii le-au citit pe site-uri“ în acea perioadă (Guess et al., 
2018). Expunerea la fake news a scăzut si mai mult între 2016 şi 2018 (Guess 
et al., 2019). 


Titlurile de ştiri pot simplifica aceste descoperiri, oferindu-le cititorilor un 
rezumat contextualizat, cum ar fi „Fake News: extindere mare, impact minor, 
conform oamenilor de știință“ (Carey, 2018) sau „Majoritatea americanilor 
nu au fost expuși la «Fake news» în alegerile din 2016, conform unui studiu 
asupra Twitter“ (Fox, 2019). Cititorii sunt influenţaţi semnificativ de titlul 
unui articol (e.g. Ecker, Lewandowsky, Chang și Pillai, 2014). Cu toate astea, 
e mai putin clar modul în care bazele de referință statistice stabilite în 
cercetări pot ele însele să influenţele perspectiva publicului asupra fake news 
(e.g. Kessler, Levine, Opitz si Reynolds, 1987) — în general, în absenţa unui 
titlu care rezumă, cum înţelege publicul informaţia referitoare la numărul de 
persoane care au fost expuse la fake news si la numărul de articole citite? 


Teoria 


Efecte potentiale ale bazelor de referinta 


Cercetarile arata ca expunerea la fake news in timpul alegerilor din 2016 a 
fost mai redusă decât pretinde imaginaţia populară și a fost limitată la un 
segment mic de populaţie (Grinberg et al., 2019; Guess et al., 2018; Guess, 
Lyons, Montgomery, Nyhan si Reifler, 2019). Totuși, această cercetare 
ştiinţifică are o probabilitate redusă de a captiva publicul la fel de puternic pe 
cât a făcut-o introducerea inițială a problemei fake news. Publicul probabil nu 
cunoaște prevalența reală a consumului de fake news și, astfel, face erori de 
inferenta (e.g. Ahler si Sood, 2018) pe baza cazurilor care ies în evidenţă. 
Astfel, sondajele de opinie arată în general un nivel ridicat de preocupare. 
Pew Research Center (Barthel, Mitchell și Holcomb, 2016), de exemplu, a 
descoperit că 64% dintre americani credau că fake news au stârnit „o mare 
confuzie“ după alegeri si 71% au spus că au văzut frecvent sau uneori stiri 
politice „complet inventate“ pe internet. 


Oferirea unei baze de referinţă statistice a informaţiilor referitoare la consum 
poate influenţa judecatile subiective în privinţa prevalentei consumului de 
fake news, a prevalentei în timp, a prevalentei în cadrul anumitor subgrupuri 
demografice și a interesului general pentru această problemă și pentru găsirea 
de soluţii. Însă este neclar în ce direcţie pot aceste baze de referință să 
influenţeze percepțiile și atitudinile. Este posibil ca informaţia să fie opusă 
unei presupuse prevalente larg răspândite si să determine reducerea impresiei 
subiective a prevalentei si interesului. Pe de altă parte, publicului îi poate fi 
dificil să pună bazele de referință într-un context adecvat, iar prezentarea 
informaţiei despre consum, indiferent de volum, poate funcţiona ca indicator 
care determină ieşirea în evidenţă a problemei fake news, ceea ce ar duce la o 


impresie subiectivă mai accentuată în privinţa prevalentei si interesului. 
Efectele informaţiei statistice pot depinde și de caracteristici individuale, cum 
ar fi familiaritatea (e.g. utilizarea de Facebook), cunoștințele politice şi 
interesul fata de politică, precum si de trăsături cognitive ca tendinţa la 
reflecţie, necesitatea de a avea dovezi si încrederea în intuiţie. 


Reducerea prevalentei percepute și a 
interesului 


O modalitate prin care bazele de referință statistice ale consumului de fake 
news pot determina reducerea consumului perceput și a interesului constă în 
oferirea unei norme descriptive (e.g. Rimal si Real, 2005). Pe baza datelor 
despre opinia publică (Barthel et al., 2016), percepțiile din prezent ale 
publicului referitoare la consumul de fake news pot fi văzute ca o eroare 
normativă de percepţie (Neighbors, Dillard, Lewis, Bergstrom și Neil, 2006). 
Astfel, oferirea de informaţii de referință reale poate alinia percepţia cu 
realitatea. Bazele de referință statistice ale consumului real din timpul 
alegerilor din 2016 — 27% dintre americani au fost expuși la cel puţin un 
articol fake news, cu o medie de 5,5 articole pentru fiecare — pot fi opuse 
unor inferente extreme, derivate din experienţa anecdotică, si pot servi la 
reducerea nivelului evaluat subiectiv al consumului public (e.g. „Foarte 
putin?“ ,,Mult?“) şi, de asemenea, la reducerea interesului constant pentru 
această chestiune. 


Amplificarea prevalentei percepute si a 
interesului 


Pe de alta parte, este renumita nepriceperea oamenilor de a intelege informatii 
statistice (Hoffrage, Lindsey, Hertwig si Gigerenzer, 2000). Oferirea de baze 
de referință poate astfel să determine creșterea nivelului perceput subiectiv al 
extinderii fake news si a interesului personal pentru această chestiune. Este 
important faptul că „nu detaliile obiective, ci semnificaţia personală a 
informaţiei este stocată şi reactualizată în luarea de decizii“ (Kessler et al., 
1987, p. 367; Neisser, 1978). Orice bază de referință nu poate servi decât la 
concretizarea unei probleme care până atunci era vagă. 


Ce nae 


explica un astfel de efect. Usurinta cu care indivizii îşi amintesc exemple de 
evenimente influențează percepțiile şi convingerile ulterioare referitoare la 
probabilitatea sau prevalența unor astfel de evenimente (Folkes, 1988; 
MacLeod si Campbell, 1992). Oferirea de baze de referinţă statistice poate 
servi ca un fel de exemplu, ceea ce ar face ca problema consumului de fake 
news să fie în mai mare măsură prezentă în mintea cititorului, evaluarea 
subiectivă a prevalentei si interesului fiind astfel mai accentuată. Cu alte 
cuvinte, prin scoaterea în prim-plan a fake news, baza de referință a 
informaţiilor despre consum poate determina amplificarea intensității 
evaluărilor subiective (Carroll, 1978). 


Efecte asupra distorsionarilor grupo- 
centrice 


Pe lângă supraestimarea generalizată a consumului de fake news (Barthel et 
al., 2016), este probabil ca indivizii să prezinte distorsiuni grupo-centrice în 
privinţa convingerilor referitoare la persoanele care consumă fake news (e.g. 
Ahler și Sood, 2018; Turner, Brown si Tajfel, 1979). Votantii care o 
susțineau pe Hillary Clinton susțineau probabil că partizanii lui Trump 
consumau fake news în mai mare măsură decât susţinătorii lui Clinto, și 
viceversa. Votantii de peste 69 de ani presupun poate că votantii mai tineri au 
un consum mai mare de fake news decât cei din propria grupă de vârstă și 


invers. Absolventii de facultate pot presupune ca persoanele fara studii 
superioare sunt mai susceptibile la efectul fake news, desi nu e clar daca 
această relaţie ar fi simetrică, date fiind presupunerile răspândite despre 
efectele pozitive ale educaţiei superioare. Oferirea unei baze de referință a 
informaţiei în privinţa consumului general de fake news ar putea accentua 
aceste diferente în cazul în care participanţilor li se cere să evalueze dacă 
diferite grupuri demografice consumă fake news mai puţin decât media, mai 
mult decât media sau la fel ca media. Dacă tratamentul bazei de referință 
statistice determină ieşirea în evidenţă a fake news si accentuarea evaluării 
subiective a prevalentei acestora, se poate ca indivizii să proiecteze apoi 
distorsiuni favorabile asupra distribuţiei evaluărilor lor amplificate ale 
consumului general. Dacă în mintea cititorului fake news reprezintă o 
problemă mai mare, atunci se poate să explice acest nivel mai ridicat de 
consum perceput prin atribuirea sa (disproportionata) unui alt grup decât 
categoria socială din care face parte (Turner et al., 1979). 


Efecte conditionale ale bazelor de referinţa 


Familiaritatea cu platformele social media și cunoștințele generale de politică 
îi pot face pe indivizi să treacă cu vederea noi informaţii despre consumul de 
fake news din timpul alegerilor din 2016. Date fiind cunoştinţele lor ample 
despre această chestiune, cei care folosesc din plin social media şi cei care se 
pricep la politică ar trebui să aibă o probabilitate mai mică de a-şi schimba 
opiniile referitoare la fake news în fata descoperirilor noi prezentate pe scurt 
(e.g. Hill, 2017). Invers, cei care până atunci se vor fi gândit mai puţin la asta 
s-ar putea să fie în mai mare măsură influenţaţi de baza de referință a 
informaţiei. În mod similar, diferenţele dintre trăsăturile cognitive care 
determină modalitatea în care indivizii interacționează cu informaţii noi — 
cum ar fi reflectia cognitivă (Frederick, 2005), necesitatea de a avea dovezi 
(Garrett și Weeks, 2017) şi încrederea în intuiție (Garrett şi Weeks, 2017) — 
îi pot face pe indivizi să fie mai mult sau mai puţin deschiși la noi informaţii 
statistice despre consumul de fake news în privinţa formării de evaluări 


subiective. Cei care au o tendință mai accentuată de a reflecta, cei care au o 
nevoie mai mare de dovezi pentru formarea convingerilor si cei care se 
bazează mai puţin pe intuiţie se poate să aibă o probabilitate mai mare de a fi 
influenţaţi de noi date. 


Efecte ale diferitelor baze de referinţă 


Diferite forme de informaţii statistice, cum ar fi mediile și procentele, pot fi 
percepute diferit (Garcia-Retamero si Galesic, 2009; Schapira, Davids, 
McAuliffe si Nattinger, 2004; Westwood, Messing si Lelkes, 2019). Acesta 
este motivul pentru care aplicam abordari diferite. Testam efectele 
informatiei referitoare atat la procentul populatiei expuse la orice tip de fake 
news (aproximativ 27% in perioada anterioara alegerilor din 2016), cat si la 
numărul mediu de articole fake news pe care fiecare american le-a citit în 
acea perioadă (5,5 articole). Testăm, de asemenea, un tratament** care 
include ambele baze de referință. Combinarea mai multor baze de referință 
poate servi ca indicator de amplificare a semnalului, ducând astfel la 
scoaterea în evidenţă a problemei fake news. 


Metode 


Eşantion 


Datele noastre provin dintr-un eșantion de 981 de adulți americani recrutați 


prin Amazon Mechanical Turk*** in ianuarie 2019. Participantii au primit 
0,55 de dolari pentru răspunsurile pe care le-au oferit în medie în 5,92 minute 
(abatere standard de 6,42). Vârsta medie a esantionului este de 36,57 ani 
(abatere standard de 11,03). Putin mai mult de jumătate din eşantion a fost 
alcătuită din bărbaţi (55%) şi aproximativ trei sferturi albi (76%). Mediana 
respondentilor a fost alcătuită din absolvenţi de facultate (46% nu au educaţie 
universitară). 


Am evaluat partizanatul politic utilizând formatul standard American 
National Election Study, în care mai întâi li se cere respondentilor să indice 
cu ce partid se identifică. Celor cărora răspund ca sunt republicani sau 
democrați le este adresată o întrebare prin care se evaluează gradul aderării 
lor (fie „puternică“, fie „slabă“). Cei care iniţial nu se identifică cu un partid 
le este adresată o altă întrebare despre partidul spre care „tind“; pe aceştia i- 
am considerat partizani. (Deşi aceste evaluări sunt adesea utilizate pentru 
construirea unei scale cu şapte puncte, de la „susţinere intensă a Partidului 
Democrat“ la „susţinere intensă a Partidului Republican“, noi am creat 
variabile binare pentru aderenţa la Partidul Democrat si la Partidul 
Republican). Putin mai mult de jumătate s-au identificat ca democrați (56%) 
și aproximativ o treime ca republicani (33%), restul neidentificântu-se cu 
niciun partid. Ideologia a fost aproape identică (51% s-au autoevaluat ca 
liberali și 30%, drept conservatori). În privinţa susţinerii candidatului de la 
alegerile prezindentiale din 2016, 29% au răspuns că l-au susținut pe Trump, 
46% au spus că au sustinut-o pe Clinton si restul au răspuns că nu au susținut 
niciunul dintre principalii doi candidaţi. 


Design și procedură 


Tratamentele (variabilele independente) constau în bazele de referinţă ale 
informaţiei despre expunerea americanilor la fake news în timpul alegerilor 
prezidenţiale din 2016. Estimările provin de la Guess et al. (2018). 
Participanţii au fost repartizaţi aleatoriu într-unul din patru grupuri. Toate 


grupurile au primit informaţia următoare: „Vă vom întreba care sunt 
presupunerile dumneavoastră despre prevalența fake news în perioada 
anterioară alegerilor prezidenţiale din 2016 din SUA (7 octombrie — 14 
noiembrie 2016)“. Primul grup (n = 244) a fost apoi expus la informaţii 
despre consum luând ca bază de referință numărul mediu de articole fake 
news pe care fiecare american le-a văzut în perioada anterioară alegerilor 
prezidenţiale din 2016, formulate astfel: „Ca punct de referință, cercetările 
estimează că fiecare american cu drept de vot a văzut în medie cinci articole 
şi jumătate de fake news în această perioadă“. Al doilea grup (n = 251) a 
văzut informaţii referitoare la consum având drept bază de referință procentul 
de americani expuşi la orice articol de fake news în perioada anterioară 
alegerilor, formulate astfel: „Ca punct de referință, cercetările estimează că 
27% dintre americanii cu drept de vot au accesat un articol de fake news în 
această perioadă“. Al treilea grup (n = 232) a văzut ambele formulări. Al 
patrulea grup (n = 254) a reprezentat grupul de control şi nu a fost expus la 
nicio variabilă independentă. 


Participanţii au oferit date demografice şi variabile moderatoare pre- 
tratament. După care, participanţii au fost expuși la variabilele independente 
şi ulterior au fost măsurate efectele percepţiei lor asupra extinderii si 
influenţei fake news si atitudinilor lor fata de fake news si de modalitățile de 
a le contracara. 


Evaluari 


Variabile dependente 


Participanţii au oferit o serie de estimări referitoare la expunerea la fake news 
şi influenţa acestora, precum și la atitudinile față de fake news. 


Consumul general perceput a fost evaluat prin întrebarea: „Cât de mult 


credeti cad au consumat americanii fake news in perioada alegerilor din 
2016?“ cu rdspunsuri pe o scald cu cinci puncte, de la ,,niciuna“ (1) la 
„multe“ (5), M = 3,25, SD = 0,96. Tendinţa percepută de consum (2016- 
prezent) a fost evaluată pe o scală cu trei puncte (1 = mai mică, 2 = a rămas 
aceeasi, 3 = mai mare), M = 2,49, DS = 0,64. 


Consumul perceput de grup a fost evaluat în cazul mai multor grupuri 
demografice distincte (vezi Grinberg et al., 2019; Guess et al., 2018; Guess 
et al., 2019). Cerinta adresată participanţilor a fost: „Încercaţi să estimati 
câte stiri false au consumat indivizii din următoarele grupuri“ în acea 
perioadă. Răspunsurile au fost notate pe o scală cu cinci puncte, de la „mult 
mai puține decât media“ la „mult mai multe decât media“. Grupurile erau 
susținătorii lui Trump (M = 3,88, DS = 1,03), susţinătorii lui Clinton (M = 
3,52, DS = 1,02), categoria de vârstă 18-34 (M = 3,44, DS = 1,04), 
categoria de vârstă 34-59 (M = 3,02, DS = 0,91), categoria de vârstă 60+ 
(M = 3,62, DS = 1,17), absolvenţii de facultate (M = 3,02, DS = 1,06) şi 
persoanele fără studii superioare (M = 3,68, DS = 0,97). 


Participanţii au oferit și „consecinţe“ ce pot fi influențate de modificarea 
percepţiei asupra prevalentei ştirilor false pe o scala Likert cu șapte puncte. 
Acestea au fost preocupările legate de efectele ştirilor false (M = 5,54, SD = 
1,47), convingerea că „ştirile false sunt motivul pentru care Donald Trump a 
câștigat alegerile din 2016“ (M = 4,17, DS = 2,07), convingerea că 
„Facebook a luat măsuri semnificative de a limita ştirile false de pe propria 
platformă“ (M = 3,56, DS = 1,71), „susţinerea unei mai mari reglementări a 
ştirilor false de către guvernul american“ (M = 4,81, DS = 1,84) şi „acordul 
de investiţie de bani publici în iniţiative de educaţie în media digitale“ (M = 
4,90, DS = 1,68). Aceşti itemi au format o scală cu un coeficient relativ redus 
de fidelitate (alpha = 0,63), astfel că am examinat individual fiecare astfel 
de consecinţă. 


Variabile moderatoare 


Următoarele variabile au fost considerate ca având un potenţial rol de 


moderare a efectelor tratamentului informaţiei referitoare la consum în 
funcţie de baza de referință (procent din populaţie sau număr de articole). 


Utilizarea de Facebook (M = 6,02, SD = 2,57) a fost evaluată pe o scală cu 
nouă puncte, de la „niciodată“ la „aproape tot timpul“. Cunostintele politice 
(M = 2,80, SD = 1,14) au fost evaluate prin scorul obţinut pentru răspunsurile 
corecte la cinci întrebări: Câţi ani rămâne în funcţie un senator american?, 
Câţi ani rămâne în funcţie un membru al Camerei Reprezentantilor?, Câţi 
senatori provin din fiecare stat?, De câte ori un individ poate fi ales 
preşedinte? şi Cine este în prezent prim-ministrul Marii Britanii? Interesul 
politic (M = 3,35, SD = 1,08) a fost măsurat pe o scală cu cinci puncte, de la 
„deloc interesat“ la „extrem de interesat“. 


Reflectia cognitivă a fost evaluată prin suma răspunsurilor corecte la trei 
itemi, folosind formulări alternative ale întrebărilor (Patel, 2017) pentru 
reducerea efectelor expunerii anterioare (M = 1,61, DS = 1,20). Necesitatea 
de a avea dovezi (M = 5,77, SD = 1,06) a fost reprezentată de media scorului 
la trei itemi pe o scală Likert cu şapte puncte, iar încrederea în intuiţie (M = 
4,11, SD = 1,45) a fost media a patru itemi pe o scală Likert cu şapte puncte 
(Garrett şi Weeks, 2017). 


Rezultate 


Efecte asupra consumului perceput și 
interesului 


Iniţial am modelat efectele tratamentului asupra consumului general perceput, 
asupra tendinței percepute de consum (2016-prezent) si asupra fiecărei 
consecinţe percepute individual, prin regresie OLS în care fiecare variabilă 


independentă a fost introdusă ca variabilă binară, iar grupul de control a 
reprezentat categoria de referință. Aceste rezultate sunt prezentate în Tabelul 
2.1. 

Această analiză nu arată niciun efect al bazei de referință asupra consumului 
general perceput (coloana 1). Însă expunerea simultană la ambele baze de 
referință (condiţia 3) a determinat amplificarea percepţiei potrivit căreia 
consumul de ştiri false a crescut din 2016 (coloana 2), b = 0,14, p = 0,017. În 
mod similar, expunerea simultană la ambele baze de referință a determinat 
creşterea nivelului de interes pentru efectele ştirilor false (coloana 3), b = 
0,26, p = 0,049. 


Rezultatele noastre nu arată niciun efect produs de bazele de referință asupra 
convingerii că știrile false au susținut victoria lui Trump, asupra convingerii 
că Facebook a luat măsuri semnificative pentru a limita răspândirea de știri 
false sau asupra susținerii reglementării guvernamentale a ştirilor false 
(coloanele 4—6). Am descoperit că prezentarea procentului de americani 
expuşi la ştiri false în 2016 a dus la reducerea suportului pentru programe de 
educație media finanţate public (coloana 7), b = —0,34, p = 0,024. 


Examinând potenţialii moderatori ai acestor efecte ale tratamentului, am 
descoperit că efectul expunerii simultane la ambele baze de referință asupra 
interesului din ce în ce mai mare pentru fenomenul fake news a fost 
semnificativ mai puternic în cazul susținătorilor lui Trump, b = 0,83, p = 
0,006. Celelalte măsurători politice şi cognitive nu au moderat efectele 
tratamentului. 


Efecte asupra distorsionarii grupo centrice 


Am examinat apoi percepțiile referitoare la consum în cadrul diferitelor 
grupuri demografice. Prezentăm mai întâi în Figura 2.1 mediile pentru 
consumul perceput în interiorul grupului și în afara grupului. După cum se 
vede în această figură, susținătorii lui Clinton au estimat un consum 


semnificativ mai mare de stiri false în rândul susținătorilor lui Trump in com- 
paratie cu membrii propriului grup. In acelasi timp, sustinatorii lui Trump au 
estimat ca sustinatorii lui Clinton au consumat putin mai multe stiri false 
decat membrii propriului grup. Si absolventii de facultate au estimat un 
consum semnificativ mai mare de stiri false in randul persoanelor fara studii 
superioare în comparaţie cu membrii propriului grup. Însă persoanele fără 
studii superioare au estimat la rândul lor un consum mai mare de ştiri false în 
cadrul propriului grup, deşi într-o măsură mai mică. În sfârşit, participanţii cu 
vârste între 18 și 24 de ani au estimat un consum mai mare de ştiri false în 
rândul americanilor cu vâsta de peste 60 de ani în comparaţie cu propriul 
grup, dar participanţii de peste 60 de ani nu au prezentat percepţia opusă (să 
observăm că în esantionul nostru sunt semnificativ mai multi tineri: 18—34, n 
= 513; 35-59, n = 422; 60+, n = 45). 


Figura 2.1. Estimarea consumului de fake news în cadrul grupurilor 
demografice în cadrul grupului demografic al participantului 

Am calculat apoi scorul diferenţial al acestor percepții de grup (i.e. consumul 
perceput de susţinătorii lui Trump — consumul perceput de susținătorii lui 
Clinton) în cadrul grupurilor demografice ale participanţilor, prezentate în 
Figura 2.2. 


Figura 2.2. Diferenţa medie de estimare a consumului de fake news în 
grupurile demografice ale participanţilor 

Apoi am modelat consumul perceput de grupurile demografice utilizând 
regresia OLS. Am inclus ca predictori tratamentele (variabilele noastre 
independente) si categoriile de apartenență la grup. Rezultatele sunt 
prezentate în Tabelul 2.2. În fiecare caz, apartenența la grup a prezis 
consumul perceput. Sprijinul pentru Trump (în comparație cu cei care nu 
susțineau niciun candidat) a prezis percepția unui consum mai redus de stiri 
false de către susținătorii lui Trump (b = —0,49, p < 0,001) si percepția mai 
accentuată a consumului în rândul susținătorilor lui Clinton (b = 0,21, p < 
0,013). Sprijinul pentru Clinton (în comparație cu cei care nu susțineau niciun 
candidat) a prezis percepția unui consum mai redus în rândul susținătorilor lui 
Clinton (b = —0,35, p < 0,001) si percepția unui consum mai mare în rândul 
susținătorilor lui Trump (b = 0,32, p < 0,001). Apartenența la categoria de 
vârstă 18-34 de ani (în comparație cu grupul 35-59 de ani) a prezis percepția 
unui consum mai mare de stiri false în rândul celor de peste 60 de ani (b = 
0,31, p < 0,001) si perceptia unui consum mai redus in grupul cu varste intre 
18 si 34 de ani (b = —0,24, p < 0,001). Absolvirea de studii superioare (in 


comparatie cu educatia liceala sau gimnaziala) a prezis perceptia unui 
consum mai mare de către cei fără studii superioare (b = 0,33, p < 0,001) si 
percepţia unui consum mai redus de către absolventii de facultate (b = —0,13, 
p = 0,064). 


Adunarea unei serii intregi de apartenente ne arata ca apartenenta la grupurile 
nerelevante — in speta, sustinerea unui candidat — prezice si perceptia 
consumului de catre celelalte grupuri avute in vedere. Sustinerea lui Trump a 
prezis percepţia unui consum mai mare de către categoria de vârstă 18—34 de 
ani (b = 0,44, p < 0,001) și percepţia unui consum mai redus la grupa de 
vârstă de peste 60 de ani (b = 0,44, p < 0,001) după controlul vârstei, în timp 
ce predicția determinată de susţinerea lui Clinton a avut sensul opus — un 
consum mai mare la categoriile de vârstă de peste 60 de ani (b = 0,34, p < 
0,001) si 35-59 de ani (b = 0,23, p = 0,002). Si susţinerea lui Trump a prezis 
perceptia unui consum mai mare de catre cei cu studii superioare (b = 0,54, p 
< 0,001), in timp ce sustinerea lui Clinton a prezis perceptia unui consum mai 
mare de către cei fara studii superioare (b = 0,24, p = 0,002) si un consum 
mai mic de catre absolventii de studii superioare (b = —0,19, p < 0,019) dupa 
controlul nivelului de educatie. Astfel, perceptia consumului de catre 
diferitele grupuri demografice poate reflecta conceptii diferite a ceea ce 
înseamnă „fake news“ în rândul susținătorilor lui Clinton si ai lui Trump. 


Tabelul 2.2. Estimarea consumului grupurilor demografice in functie de 
tratament si de caracteristicile demografice ale participantilor 

Am modelat apoi scoruri diferenţiale utilizând aceeaşi procedură. Rezultatele 
sunt prezentate în Tabelul 2.3. Apartenența la grup a prezis şi aceste scoruri 
diferenţiale: sprijinul pentru Clinton (b = 0,68, p < 0,001) si sprijinul pentru 
Trump (b = —0,71, p < 0,001) au prezis fiecare scorul diferenţial Trump- 
Clinton; categoria de vârstă 18—34 (b = 0,56, p < 0,001) a prezis scorul 
diferenţial între cei tineri si ceilalți; iar absolvirea de studii superioare (b = 
0,45, p < 0,001) a prezis scorul diferenţial al nivelului de educaţie. În ce 
privește tratamentele, doar una dintre bazele de referință a prezis un scor 
diferenţial: expunerea la numărul mediu de articole de știri false consumate 
de americani în 2016 a determinat reducerea diferenţei percepute între 
americanii cu si fără studii superioare în privinţa consumului de stiri false, 
b = —0,37, p = 0,003. 


Tabelul 2.3. Scorurile diferenţiale ale estimării consumului în funcţie de 
tratament şi de datele demografice ale participanţilor 


Apoi am inclus termenii interacțiunii dintre fiecare tratament al informației și 
fiecare categorie de apartenenţă la grup. Aceste rezultate sugerează că 
tratamentul informaţiei a determinat creşterea scorului diferenţial Trump- 
Clinton al susținătorilor lui Clinton, după cum se vede în Figura 2.3. În cazul 
participanţilor care au sustinut-o pe Clinton în 2016, tratamentul ce a inclus 
informaţia referitoare la procentul de americani expuși la ştiri false (b = 0,93, 
p = 0,004) si tratamentul ce a inclus ambele baze de referință (b = 0,77, p = 
0,024) au determinat creşterea diferenţei dintre consumul perceput de ştiri 
false al susținătorilor lui Clinton şi consumul perceput de ştiri false al 
susținătorilor lui Trump. 


Discuţie 


Alarma publică provocată de ştirile false poate fi disproportionata fata de 
prevalenta reala a expunerii la acest tip de continut fabricat si a consumului 
acestuia. Cum poate faptul de a oferi statistici concrete ale consumului sa 
influenţeze evaluarea subiectivă a consumului de fake news si interesul 
pentru influenta acestora? Servesc astfel de tratamente ale informatiei ca 
norme descriptive si duc la o „corectare“, reducând evaluările subiective? Sau 
determină amplificarea problemei fake news si accentuează aceste evaluări? 
Am descoperit că efectele bazei de referință a informaţiei asupra percepţiei 
fake news, cel puţin în forma oferită de noi, sunt probabil reduse. Mai mult, 
fără o contextualizare adecvată, aceste informaţii pot mai degrabă să 
amplifice, si nu să reducă prevalența percepută, influenţa percepută si 
interesul pentru ştiri false. Expunerea simultană la ambele tipuri de bază de 
referință (procentul de americani expuși la ştiri false și media numărului de 
articole consumate) a amplificat percepţia că ştirile false au fost consumate 
mai mult după 2016 şi a determinat creșterea interesului general pentru știri 
false. Nu am găsit dovezi semnificative că scorurile obținute la evaluările 
cunoștințelor de politică și ale abilităților cognitive ar modera efectele 
tratamentului. 


Figura 2.3. Diferenţa mediilor consumului perceput de fake news în 
funcţie de tratamente și de candidatul susţinut 

Am gasit diferente semnificative intre grupurile considerate a consuma cele 
mai multe fake news. Deloc surprinzător, diferenţele sunt determinate de 
apartenenta indivizilor la diferite categorii sociale. Datele noastre prezinta 
distorsionări intragrupale accentuate în privința consumului perceput in 
categoriile preferintei la votul din 2016, a vârstei si a nivelului de educaţie al 
subgrupurilor (deși aceste diferenţe de percepţie nu sunt întotdeauna 


simetrice). 


Mai mult, apartenenta non-relevanta la grup — specific, sustinerea unuia 
dintre candidați — a prezis şi consumul perceput al celorlaltor grupuri. 
Susţinătorii lui Trump au presupus că persoanele tinere și educate consumau 
mai multe fake news, chiar si după ce au fost controlate vârsta și nivelul de 
educaţie, în timp ce susținătorii lui Clinton au presupus că persoanele în 
vârstă si cele fără studii superioare consumau mai multe fake news. Aceste 
relaţii indirecte pot reflecta faptul că publicul cunoaşte bine bazele 
demografice ale sprijinului electoral pentru Clinton si Trump sau pot reflecta 
concepții diferite în privinţa a ceea ce constituie „fake news“ (sau ambele 
variante). Se poate ca susținătorii lui Clinton să folosească o definiție mai 
apropiată de cea ştiinţifică a ştirilor false (e.g. Guess et al., 2018), în timp ce 
susținătorii lui Trump, conform retoricii partidului, pot vedea publicaţii ca 
The New York Times si The Washington Post ca „fake news“. In unele 
cazuri (i.e. printre sustinatorii lui Clinton), informatiile despre ratele 
consumului de stiri false pot accentua diferenta dintre consumul perceput in 
rândul susținătorilor lui Trump si Clinton. 


Este important să observăm câteva limitări ale acestui studiu. În primul rând, 
dat fiind că eşantionul a fost recrutat folosind Amazon Mechanical Turk, care 
favorizează prezenţa persoanelor tinere, educate si liberale, suntem limitați în 
privinţa unor generalizări mai largi ale acestor descoperiri (dar vezi Coppock, 
2019; Coppock, Leeper si Mullinix, 2018; Mullinix, Leeper, Druckman si 
Freese, 2015). Trebuie sa tinem seama de acest aspect in special cand avem 
in vedere rezultatele referitoare la diferentele de varsta care reflecta 
diferențele observate între grupuri (neexpuse la bazele de referință). Cercetări 
viitoare ar trebui să reproducă aceste teste la nivelul unui eşantion de votanti 
reprezentativ la nivel național. Apoi, manipulările noastre au fost mai degrabă 
subtile. Nu am inclus o evaluare a acestora pentru a simula efectele unor 
astfel de baze statistice în medii de navigare media cu atenţie limitată (e.g. 
Twitter). Se poate ca acest fapt să fi dus la efecte mai slabe asupra 
rezultatelor noastre de interes. De asemenea, în ce priveşte tratamentele 
noastre, este important să observăm că nu toate bazele de referință sunt egale 
(Westwood et al., 2019). Există probabil limite ale acestui tip de efect de 
proeminenta ce teoretizam că a avut loc prin aplicarea tratamentelor noastre. 
De exemplu, o bază de referință conform căreia un eveniment a influenţat 5% 


din populatie poate avea o probabilitate mai mica de a determina cresterea 
interesului in comparatie cu o baza de referinta de 27%, asa ca se poate ca 
euristica disponibilitatii să nu fie singurul mecanism al efectelor bazelor de 
referință, acestea depinzând in schimb de context. Studiile realizate în viitor 
ar trebui să evalueze efectele bazelor de referință pentru a determina dacă 
ancorarea joacă un rol în privinţa acestor efecte şi ar trebui să testeze 
mecanismele într-un mod mai formal. 


Cu toate astea, descoperirile noastre aduc informaţii noi referitoare la modul 
în care publicul gândeşte despre ştirile false și le percepe. Estimările empirice 
derivate din cercetările realizate în ştiinţele sociale au o probabilitate redusă 
de a remodela într-un mod semnificativ percepțiile publicului asupra fake 
news ca problemă socială. Identitatile sociale ale publicului determina 
probabil stereotipul consumatorului de fake news si, sub acest aspect, ce 
anume este definit ca fake news. Așa stând lucrurile, inițiativele de educaţie 
în consumul media se pot concentra asupra comunicării bazelor a ceea ce 
constituie jurnalism legitim. 


Fake news sunt considerate de multi ca reprezentând un pericol concret si 
actual la adresa democraţiei. Uniunea Europeană a organizat un grup la 
nivel înalt pentru a studia această problemă si mai multe guverne nationale 
au organizat audieri sau au format comitete pentru examinarea acesteia. 
Rezultatele prezentate în acest capitol sugerează că schimbarea 
convingerilor despre consumul de fake news ar putea fi dificilă. Această 
descoperire ar putea reprezenta o problemă. 


Dat fiind că suntem cercetători în domeniul dezinformării, cunoaștem prea 
bine efectele distructive pe care informaţiile eronate le pot avea la nivelul 
politicii și societăţii. Cu toate astea, efectele negative ale fake news trebuie 
evaluate atent. Deşi informaţiile eronate sunt într-adevăr o problemă serioasă 
la adresa societății, este important să nu fim distrasi de aceste forme mai 
degrabă de nișă și să lăsăm informaţiile eronate să se răspândească sub alte 
forme. De exemplu, informaţiile false comunicate de elite — în special când 
au acces direct la audienţe mult mai mari prin social media — au o 
probabilitate mai mare de a constitui o problemă serioasă în comparaţie cu 
site-urile de fake news. Ar fi păcat dacă eforturile noastre de a restrânge 
informaţiile false ar rezolva problema fake news, dar ar lăsa astfel cale liberă 


altor forme de inducere in eroare si disimulare. 

Capitolul 3. Adevărul si dinamicile difuzării 
de știri pe Twitter 


Robert Ackland și Karl Gwynn 


Introducere 


Acest capitol examinează două aspecte ale informaţiei false: cum se poate 
stabili dacă informaţia (de exemplu, o ştire) este adevărată si cum adevărul 
sau neadevărul informaţiei influenţează difuzarea sau răspândirea acesteia. 
Capitolul se concentrează în special asupra semnificației pe are o are social 
media în privinţa informaţiilor false (in special în ce privește fake news): 
prevalența și efectul acestora, precum și metodele de identificare și studiere 
ale fenomenului. Analizăm literatura recentă referitoare la modul în care 
metodele computationale si sursele „big data“ (e.g. social media) sunt 
utilizate pentru identificarea informatiilor false si pentru intelegerea modului 
în care oamenii se lasă prinși de informaţiile false si contribuie la răspândirea 
lor. 


Aplicația noastră empirică implică o nouă abordare a verificării manuale a 
adevărului ştirilor şi aplicăm această metodă asupra unui eşantion de ştiri 
politice australiene din 2017. Explorăm apoi modul în care veridicitatea 
ştirilor influențează difuzarea acestora pe Twitter, concentrându-ne asupra 
indicatorilor esentiali ai difuzării: răspândire (câţi oameni sunt implicaţi în 
difuzare), viteză si extindere (cât de departe ajung ştirile în rețea și cât de 
diferiți sunt actorii implicaţi în difuzare). 


Fundal 


In această secţiune analizăm mai întâi definitiile existente ale informaţiei 
false (misinformation) și ale fake news și rezumăm apoi motivele pentru care 
oamenii contribuie la răspândirea informaţiilor false. Trecem apoi în revistă 
cercetările asupra modului în care social media au potenţialul de a amplifica 
problema fake news. Abordările centrate pe verificarea veridicitdatii ştirilor 
sunt apoi expuse şi analizate sub aspectul capacităţii lor de a oferi evaluări 
acurate ale veridicitatii, de interes deosebit fiind abordările manuale 
(verificări realizate de experţi în domeniu) si abordările computationale. 
Trecem în revistă și unele dintre cercetările esenţiale care folosesc metode 
computationale si big data pentru a înțelege fenomenul informaţiilor false. 


Definirea informaţiilor false și a fake news 


Informaţiile false (misinformation) sunt informaţiile neadevărate care au 
capacitatea de a se răspândi la nivelul societăţii și de a influenţa opinia 
publică. Exemple sunt ştirile satirice (create pentru umor, si nu cu scopul de a 
induce în eroare), zvonurile (informaţii care nu au fost confirmate încă a fi 
adevărate sau false), teorii ale conspirației (care prin definiţie nu sunt 
verificabile şi au tendinţa de a fi răspândite de persoane care le cred 
adevărate) şi farse (create pentru a induce în eroare, pot fi amuzante sau 
răuvoitoare şi adesea implică citarea unei surse de încredere). Informaţia 
falsă, la fel ca toate tipurile de informații, este graduală si trebuie revizuită 
când devin disponibile noi cunoştinţe. 


Utilizarea din prezent a termenului misinformation a fost politizată în urma 


unor incidente precum ,,certificatul de nastere al lui Obama‘ si ,,reteaua de 
prostitutie a minorilor a lui Clinton“. Desi misinformation se poate referi la 
orice informatie eronată accesibilă publicului, utilizarea contemporană a 
termenului implică în general reavointa și inducere în eroare.! Pentru 
scopurile urmărite în acest capitol, misinformation se referă la toate cazurile 
în care informaţia poate fi dovedită ca incluzând în mod evident neadevăruri. 


Fake news reprezintă un tip de informaţie falsă (misinformation) în care 
informaţia se referă la un eveniment care apare la stiri, iar reavointa 
aparţine persoanei (sau persoanelor) care creează știrile, dar nu neapărat si 
celor care distribuie ştirile. Allcott si Gentzkow (2017) definesc fake news ca 
articole de ştiri care sunt „intenţionat și verificabil false“. Producerea de 
fake news este în general motivată de câştiguri financiare sau ideologice, dat 
fiind că induc cititorii în eroare în privinţa calităţii de adevăr a conţinutului 
ştirilor false. Cu toate astea, termenul fake news este uneori utilizat pentru a 
desemna publicații legitime ca metodă de discreditare si defăimare (aceasta 
este o tactică aplicată adesea de președintele SUA Donald Trump), ceea ce 
indică volatilitatea termenului și susceptibilitatea acestuia de a fi folosit 
gresit.? 


Motivatii de raspandire a informatiilor false 


De ce raspandesc oamenii informatii lipsite de acuratete? Adesea, ei cred ca 
informatia este adevarata din cauza distorsiunilor euristice. Erorile euristice 
desemneaza tendintele indivizilor de a se baza pe tipare simpliste pentru a 
reduce consumul pretins de gandirea critica. Acest lucru este evident in cazul 
încrederii în credinţe si opinii: dacă informaţia le confirma, este mai probabil 
să fie crezută (distorsiune de confirmare) si, astfel, distribuită din nou (e.g. 
Ecker, Lewandowsky, Fenton si Martin, 2014). Lewandowsky, Ecker, 
Seifert, Schwarz si Cook (2012) au identificat patru factori care influenteaza 
faptul dacă o persoană crede informaţia: consecventa mesajului (este 
consecvent cu credinţele anterioare?), coerenţa mesajului (are coerenţă 


interna si e plauzibil?), credibilitatea sursei si acceptabilitatea generală (câți 
alți oameni par să o creadă?). Un alt motiv de răspândire a informaţiilor false 
se referă la presiunile normative care îi fac pe oameni să răspândească 
informaţii false pentru a câştiga statut social şi acceptare, conform teoriei 
identităţii sociale (e.g. Tajfel si Turner, 2001, 2004). Odată ce o persoană 
crede informaţia falsă, convingerile sunt dificil de schimbat (Lewandowsky et 
al., 2012), iar încercările de corectare a falsurilor pot chiar să amplifice 
răspândirea informaţiilor false, în special în cadrul grupurilor ideologice 
(Nyhan şi Reifler, 2010). Aceste lucruri confirmă necesitatea detectării 
acurate și din timp a informaţiei false și au motivat construirea de sisteme de 
detectare a acesteia. 


Fake news în era digitala 


Desi fake news nu reprezintă un fenomen nou, există mai multe motive 
pentru importanţa si pentru interesul din ce în ce mai mare care li se acordă in 
era digitală (vezi e.g. Allcott şi Gentzkow, 2017; Shu, Sliva, Wang, Tang si 
Liu, 2017). 


În primul rând, barierele în calea accesului pe piaţa ştirilor au devenit 
semnificativ mai reduse, dat fiind că website-urile pot fi construite cu 
uşurinţă şi pot fi transformate în surse de venit prin publicitate. În privinţa 
procesului de răspândire a fake news, costurile fixe asociate accesului la 
social media sunt foarte mici — ceea ce amplifică viabilitatea strategiilor pe 
termen scurt de constituire a prezenţei pe social media a unei anume campanii 
de fake news si reduce motivaţia de construire a unei prezenţe pe termen lung 
asociată jurnalismului serios. În al doilea rând, social media sunt adecvate 
diseminării de fake news; formatul social media e de așa natură, încât 
informaţia tinde să fie distribuită prin fragmente scurte de text, ceea ce face 
ca utilizatorii să găsească dificilă evaluarea veridicitatii. În al treilea rand, are 
loc o reducere constantă a încrederii publice și a încrederii în mass-media. În 
al patrulea rând, în multe state occidentale s-a amplificat polarizarea politică 


(gradul de sentimente negative fata de capatul opus al spectrului politic), ceea 
ce poate determina cresterea probabilitatii ca fake news sa fie crezute. 


Amplificarea polarizării politice este legată de un alt aspect important al 
social media care poate influenţa gradul în care oamenii sunt expuși la fake 
news. În primele cercetări asupra comunicării politice, Katz şi Lazarsfeld 
(1955) au susținut că indivizii cu bune cunoştinţe de media („liderii de 
opinie“) sunt intermediari între mass-media şi public (teoria „comunicării în 
doi paşi“). Însă social media au determinat o reducere a prezenţei sau 
importanţei intermediarilor dintre producători si consumatori de informatie 
(concepţie denumită „dezintermediere“), existând acum posibilitatea ca 
oamenii să creeze şi să distribuie informaţii pe reţelele de socializare online. 
Este mult mai simplă acum selectarea fiecărei surse de informaţii (e.g. 
urmărirea pe Twitter a utilizatorilor care au aceleași convingeri politice), iar 
această „îngustare“ poate duce la crearea de aşa-numite camere de ecou: 
grupuri de utilizatori care au aceleași păreri și care nu sunt expuși la 
perspective diferite, ceea ce poate duce la o polarizare si mai mare (diferente 
de atitudini). Legat de acestea este fenomentul „bulelor filtrante“: algoritmi 
utilizaţi de companiile de social media pentru a selecta conţinutul nou pentru 
utilizatori în funcţie de interacțiunile lor anterioare cu alte conținuturi, 
întărind astfel tiparele de consum de informatie si reducând probabilitatea ca 
utilizatorii să fie expuși la informaţii noi.? 


Camerele de ecou si bulele filtrante sunt relevante pentru problema fake news 
pentru că pot influenţa probabilitatea ca o persoană să transmită ştiri false în 
următoarele moduri. În primul rând, există o probabilitate mai mare ca un 
individ să fie conectat cu alte persoane care cred evident aceleași ştiri (ceea 
ce susţine credibilitatea şi întăreşte convingerile). În al doilea rând, individul 
are o probabilitate mai mare de a fi expus la ştiri false şi s-a descoperit că o 
expunere mai mare determină o probabilitate mai mare de a crede (Hasher, 
Goldstein si Toppino, 1997) şi o probabilitate mai mică de a fi expus la 
informaţii care ar contrazice o ştire falsă aliniată ideologic. În sfârşit, există o 
presiune normativă din ce în ce mai mare de a răspândi fake news (chiar dacă 
persoana nu le crede). 


Allcott si Gentzknow (2017) au descoperit că știrile false au înclinat puternic 
în favoarea lui Donald Trump în 2016; baza lor de date conţine 115 ştiri false 


pro-Trump care au fost distribuite pe Facebook de 30 de milioane de ori si 41 
de stiri false pro-Clinton care au fost distribuite pe Facebook de 7,6 milioane 
de ori. Guess, Nyhan si Reifler (2018) au studiat modul in care identitatea 
politică a influenţat consumul de fake news în timpul alegerilor prezidenţiale 
din 2016 din SUA. Autorii au descoperit că susţinătorii lui Trump aveau o 
tendință disproportionata de a vizita website-uri care publicau fake news, si 
asta din cauza faptului că ştirile false erau direcționate către susținătorii lui 
Trump, fiind așadar consecvente atitudinilor acestora (având astfel o 
probabilitate mai mare de a fi consumate).4 


Pericolele pe care le comportă fake news constau în faptul că pot reduce 
încrederea în instituţiile democratice, pot reduce coeziunea socială și pot 
contribui la succesul liderilor populişti (unii comentatori au atribuit un rol 
semnificativ ştirilor false în alegerea lui Donald Trump în 2016). Cu toate 
astea, Vargo, Guo și Amazeen (2018) văd un alt efect potenţial al fake 

news — capacitatea de a modela peisajul ştirilor online. Autorii au utilizat 
cadrul conceptual oferit de Network Agenda-Setting (NAS), care susține că 
media de știri pot influenţa modul în care membrii publicului fac legătura 
între subiecte (e.g. criza energetică este pusă în legătură cu problema 
relaţiilor externe) si pot scoate în evidenţă sau pot populariza anumite 
subiecte. Fake news pot avea un efect asupra stabilirii agendei publicaţiilor de 
ştiri (în special a celor partizane) pur si simplu prin generarea de informații 
false (misinformation) cărora jurnaliştii trebuie să le răspundă (e.g. prin 
verificarea faptelor). Cercetătorii au evaluat potenţialul efect al ştirilor false 
asupra stabilirii agendei utilizând GDELT Global Knowledge Graph, o reţea 
de oameni, locuri, teme și evenimente construite computaţional pe baza 
ştirilor globale (Leetaru şi Schrodt, 2013). Folosind testele de cauzalitate ale 
lui Granger?, autorii au descoperit că ştirile false au reușit să determine ieşirea 
în evidenţă în media online a anumitor subiecte (e.g. relații internaţionale) în 
perioada 2014-2016. De asemenea, cercetarea a izolat publicaţiile media 
partizane şi a descoperit că publicaţiile conservatoare au scos în evidenţă 
publicaţiile de fake news, ceea ce a avut un efect asupra stabilirii agendei 
publicaţiilor liberale (care răspundeau știrilor false). 


Perspectiva de ansamblu asupra 
abordarilor verificarii stirilor 


Există două mari abordări pentru evaluarea veridicitatii ştirilor. Prima este 
centrata pe continutul in sine — aspecte ale textului (si ale imaginilor, daca 
exista) stirilor, precum si sursele sale. Aceasta abordare de evaluare a 
veridicitatii ştirilor în funcţie de conţinut poate fi subîmpărțită in abordări 
centrate pe cunoaştere și abordări centrate pe stil. 


Abordările centrate pe cunoaştere implică utilizarea de surse externe pentru 
verificarea afirmațiilor pe care le fac ştirile („fact checking“) si există trei 
variante de verificare a faptelor. 


(1)Verificarea faptelor de către experţi în domeniu (capitolul de fata implica 
o implementare a verificării realizate de experţi, aşadar oferim o trecere în 
revistă a literaturii relevante în următoarea secțiune). 


(2)Crowdsourcing este verificarea faptelor prin consensul agregat al 
membrilor publicului general. Aplicaţii ca Fiskkit si contul LINE „For real“ 
permit ca sugestii si comentarii ale utilizatorilor să ofere o indicație a 
veridicitatii ştirilor si există un interes considerabil pentru utilizarea de 
registre partajate (distributed ledger technology — DLT) de tip blockchain 
pentru verificarea de fapte prin crowdsourcing. 


(3)Bazele de cunoştinţe (knowledge graphs) ca DBpedia sau Google 
Knowledge Graph sunt reţele care prezintă legăturile dintre entităţi din lumea 
reală (oameni, locuri, lucruri). Verificarea faptelor poate fi realizată automat 
prin compararea conţinutului ştirilor (şi, în special, a relației dintre entitățile 
menționate în stiri) cu conţinutul existent în knowledge graph. Principala 
problemă a acestei metode este că, deși e rapidă si acurată, se bazează pe 
surse de informaţii care nu pot încorpora întreaga cunoaștere. 


Abordarile de verificare a veridicitatii ştirilor în funcţie de stil implica analiza 
lingvistica a textului stirilor, ceea ce include aspecte lexicale (e.g. numar de 
cuvinte, lungimea medie a cuvintelor, numărul de cuvinte unice) si aspecte 
sintactice (e.g. n-gram****, parti de vorbire). Pot fi utile si aspecte lingvistice 
specifice domeniului, cum ar fi link-uri externe și prezenţa de tabele și 
grafice. Imaginile pot, de asemenea, să fie utilizate pentru evocarea anumitor 
reacţii afective (furie, şoc), care cresc probabilitatea de a crede știrea, astfel 
încât şi aspectele extrase pe baza imaginilor sunt folosite în detectarea de ştiri 
false. 


A doua abordare de verificare a veridicitatii ştirilor presupune utilizarea de 
date despre contextul social al ştirilor, adică despre modul în care sunt 
consumate și distribuite. Acesta este punctul în care social media au avut un 
efect major, dat fiind că permit analiza detaliată a contextului social în care 
ştirile sunt consumate si răspândite. În primul rând, aspecte legate de 
utilizatorii care au interactionat cu ştirile pot fi utilizate pentru detectarea fake 
news. În cazul Twitter, astfel de aspecte pot include numărul de 
prieteni/followers, vechimea contului utilizatorului și numărul de tweet-uri 
scrise. În al doilea rând, în social media este posibilă și colectarea de date 
post-level — reacţiile pe care le-au avut oamenii la articolele de ştiri (e.g. 
tweet-uri citate odată cu redistribuirea de link-uri de ştiri, comentarii la 
postări pe Facebook) — iar aceastea pot oferi informaţii utile pentru 
detectarea fake news. Aceste reacții pot fi analizate în funcţie de aspectele 
lingvistice, după cum am menţionat mai sus, dar există aici $i posibilitatea de 
utilizare a datelor social media în dezbaterea sau contestarea unei anumite 
stiri. În al treilea rând, există aspecte ale rețelei care pot fi utilizate pentru 
detectarea ştirilor false, de exemplu, rețele de difuzare a ştirilor pe Twitter 
prin retweet-uri (retweet-uri în cascadă). 


Verificarea faptelor de câtre experţi în 
domeniu 


Verificarea faptelor este utilizata adesea ca metoda de determinare a 
veridicitatii afirmatiilor și stirilor, în special dacă există un risc perceput de 
apariţie a informaţiilor false. Verificarea faptelor a ajuns în prim-plan în 
ultimii zece ani pe măsură ce website-uri ca Politifact.com și Factcheck.org s- 
au consacrat ca verificatori politici. Includerea recentă a verificării faptelor în 
timpul relatării în media a alegerilor prezidenţiale din SUA din 2016 şi pe 
durata preşedinţiei lui Trump subliniază capacitatea verificării faptelor de a se 
împotrivi informaţiilor și ştirilor false. Sistemul politic australian are propriile 
publicaţii de verificare a faptelor, cum ar fi RMIT University-ABC Fact 
Check şi The Conversation’s FactCheck. 


Industria verificării faptelor s-a extins de la o atracţie minora în timpul 
ciclurilor electorale la un element proeminent al sferei politice. Young, 
Jamieson, Pulsen si Goldring (2018) au identificat alegerile prezidenţiale din 
1988 ca primul exemplu de aplicare contemporană a verificării faptelor în 
scopul monitorizării comportamentului potenţialilor candidaţi la preşedinţie. 
Asa a apărut verificarea veridicitatii informaţiilor din campaniile electorale 
(ad watch), televiziunile transmițând cunoștințe provenite de la oamenii de 
ştiinţă şi de la profesioniștii din media. Ceea ce a început ca notă de subsol a 
căpătat forță pe măsură ce mediul politic american a adoptat tehnici retorice 
menite a induce în eroare şi a oferi informaţii false publicului. 


Răspândirea informaţiilor false din domeniul politic a constituit o zonă 
semnificativă de dezbatere ştiinţifică în anii 2000, în special în privinţa 
invaziei SUA în Irak și a presupusei detineri de arme de distrugere în masă. 
Descoperirea campaniei de dezinformare coordonată de guvern a stimulat 
cercetările asupra modurilor în care indivizii deosebesc adevărul de fals şi 
asupra usurintei cu care politicienii înşală publicul. 


Nyhan si Reifler (2010) fac o distincţie binară între subiectul „neinformat“ si 
subiectul „dezinformat“: subiecții neinformati reacționează prin distorsionări 
euristice, în timp ce subiecţii dezinformati au primit informaţii false prin 
afiliere politică. Anularea dezinformării prin „informaţii corective“ în general 
nu reuşeşte, dat fiind că subiecţii au încorporat cunoștințele în identitatea lor 
politică. Aceasta este o provocare mult mai mare decât un public neinformat, 
a cărui lipsă de cunoaştere nu este legată de concepte de identitate politică si 


sociala. 


Verificarea faptelor a aparut simultan cu dezvoltarea rapida a internetului si a 
ajuns o prezenţă din ce in ce mai mare online, întrucât putea oferi rapid 
reacţii la informaţiile politice false. Factcheck.org a fost lansat în 2003 de 
Annenberg Public Policy Center, cu scopul de a contrazice informaţiile false 
prin capacitatea combinată a jurnaliștilor si a oamenilor de ştiinţă. Succesul 
pe care l-a avut Factcheck.org a dus la crearea și a altor website-uri, ca 
Politifact și Fact Checker (Washington Post), cu metode similare de detectare 
a informaţiilor false. 


Până în acest punct, verificarea faptelor a rămas o sursă de informaţii în 
general bine văzută, care a determinat creşterea responsabilitatii politice. Desi 
eficienţa verificării faptelor în ceea ce priveşte implicarea audienței a fost 
desconsiderată de autori ca Nyhan și Reifler (2010), fundamentele 
epistemologice și metodologice nu au fost explorate extensiv. Uscinski și 
Butler (2013) oferă o critică a practicilor de verificare a faptelor si susţin ca: 
„Aceste practici pornesc de la presupunerea tacită că nu poate exista 
dezbatere politică autentică despre fapte“ (p. 163). 


Uscinski şi Butler (2013) concluzionează că verificarea faptelor implică o 
interacţiune complexă între politică, societate, economie si istorie, reducand- 
o la măsurătorile cele mai simpliste, care stabileşte adevărul într-un spectru 
unidimensional. Dacă se adoptă o epistemologie radical interpretativă, 
adevărul nu poate fi dictat de politicieni sau de cei care verifică faptele, într-o 
realitate complexă, care permite concepte diverse ale adevărului. Autorii 
subliniază neajunsuri metodologice foarte importante inerente verificării 
faptelor, definite de o epistemologie obiectivistă simplistă. Acestea includ 
efecte de selecţie (selectarea faptelor se bazează de obicei pe subiecte 
senzationaliste sau de pe prima pagină), aspecte multiple ale faptelor sau ale 
unei parti a faptelor (definind parametrii măsurabili ai unui singur fapt), 
simple afirmaţii (presupuneri în privinţa unei relații necunoscute între fapte), 
predicții şi criterii de selecţie (Ce anume constituie adevarul?, Cât de adevărat 
trebuie să fie ceva anume?). Autorii se abtin de la oferirea unui răspuns 
simplu la neajunsurile metodologiei verificării faptelor. În schimb, ei 
subliniază din nou natura interpretativă a faptelor si natura complexă a 
retoricii şi informaţiilor politice. 


Amazeen (2015) adoptă o abordare critică în privinţa generalizărilor si 
alegerilor folosite de Uscinski si Butler (2013) pentru a evidenția neajunsurile 
verificării faptelor. Deşi recunoaşte natura interpretativă a verificării faptelor, 
Amazeen (2015) sugerează că Uscinski și Butler (2013) au ales exemple de 
verificări ale faptelor care susţin în mod evident opinia lor. Amazeen (2015) 
afirmă că multe fapte nu se supun dezbaterii si că faptele interpretabile 
constituie, în realitate, o minoritate a faptelor analizate, subliniind 
consecventa mai multor agenţii în privinţa acelorași stiri. Cu toate astea, 
pentru Uscinski (2015), consecventa agenţiilor de verificare a faptelor 
reprezintă pur si simplu o reflecţie a prejudecatilor politice comune ale 
verificatorilor care împărtășesc politici părtinitoare si accesul la informatie. 
Uscinski (2015) susţine că această consecvență a agenţiilor de verificare a 
faptelor indica doar abordarea colectivă a acestora, si nu validarea empirică a 
consecventei inter-agentii. Uscinski (2015) pune apoi sub semnul întrebării 
însuși rolul persoanelor care verifică faptele, dat fiind că astfel de actori nu 
sunt calificaţi sau sunt „naivi din punct de vedere epistemologic“ dacă cred că 
nu e nevoie de calificări şi că adevărul este accesibil cu ușurință (p. 247). 


Wu, Agarwal, Li, Yang și You (2017) încearcă să depăşească unele dintre 
neajunsurile metodologice ale verificării faptelor prin introducerea metodelor 
computationale. Autorii propun metoda „perturbării interogarilor“ ca 
modalitate de a evita problemele ridicate de selecţia subiectivă a faptelor 
verificate — problemă subliniată de Uscinski (2015) ca neajuns major al 
verificării faptelor, dat fiind că se bazează pe criterii de selecţie nejustificate. 
Prin perturbarea interogărilor se încearcă extinderea parametrilor faptelor 
pentru a vedea dacă presupusul adevăr se menţine la diferite niveluri de 
măsurători. Exemplul folosit de Wu et al. (2017) este afirmaţia fostului 
primar al oraşului New York, Rudy Giuliani, potrivit căreia ratele de adopţie 
au crescut cu 65—70% în perioada în care el a fost la putere. Asta este 
adevărat conform unei anumite măsurători (1990-1995, 1996-2001 ca serii 
de date grupate), dar dacă se ajustează la perioada concretă în care Giuliani a 
fost primar (1994-2001), de fapt a avut loc o scădere cu 1% a ratei adoptiilor. 
Acest exemplu indică modurile în care datele pot fi manipulate pentru a 
prezenta adevăruri corecte statistic, dar lipsite de acuratețe contextual. 


Abordari computationale ale studierii 
informatiilor false 


Aceasta sectiune rezuma studiile recente care folosesc abordari 
computationale fie pentru a identifica informatiile false, fie pentru a studia 
răspândirea si efectul acestora. 


Majoritatea abordărilor computationale de detectare a informaţiilor false, cum 
ar fi fake news în social media, folosesc clasificări specifice învăţării 
automate (machine learning) pentru a detecta dacă un articol de ştiri este 
adevărat sau nu. Primele abordări automate pentru detectarea informaţiilor 
false pe internet au avut loc în contextul identificării e-mailurilor 
problematice şi a conţinutului text problematic de pe website-uri (e.g. spam și 
farse). Aceste abordări implicau în general aplicarea învățării automate 
supravegheate asupra textului. Pentru detectarea e-mailurilor de tip spam, de 
exemplu, asta înseamnă construirea inițială a unui set de date alcătuit din e- 
mailuri care au fost codate manual ca fiind spam și non-spam, plus un 
algoritm de clasificare (e.g. regresie logistică, reţea neurală), care este folosit 
pentru a prezice probabilitatea ca un e-mail să fie problematic pe baza 
aspectelor evaluate, de exemplu cuvinte-cheie sau tipare ale structurii 
frazelor. 


Castillo, Mendoza și Poblete (2011) au investigat utilizarea metodelor 

fi crezute“, p. 675) ale tweet-urilor legate de știri. Mai întâi, o serie de tweet- 
uri referitoare la ştiri au fost identificate de un grup de persoane, apoi alt grup 
de oameni a etichetat aceste tweet-uri ca adevărate sau false, pe baza propriei 
opinii. Autorii au extras o serie de aspecte ale tweet-urilor legate de 
abordarea anterioară centrată pe contextul social: aspecte ale postării (e.g. 
lungimea mesajului, utilizarea de semne de punctuație ca semne de 
exclamare, impresie pozitivă/negativă exprimată de mesaj, faptul dacă era o 
postare nouă sau un retweet, dacă conţinea sau nu un hashtag); aspecte ale 
utilizatorului (vechimea contului, numărul de abonaţi și abonări, număr de 
tweet-uri scrise); şi aspecte de propagare (număr de redistribuiri). S-a 


descoperit ca informatia credibila are o probabilitate mai mare de a fi 
raspandita de utilizatori cu conturi mai noi, care sunt mai activi (sub aspectul 
redistribuirilor), care au multi follower-i si îi urmăresc, la rândul lor, pe multi 
alții. Impresia pozitivă, precum si prezenţa de semne de întrebare si 
emoticoane zâmbitoare în tweet-urile care răspândeau ştirea au fost asociate 
cu stiri mai putin credibile, în timp ce prezenţa de URL-uri în tweet a fost 
asociată cu o credibilitate mai mare. În ce priveşte aspectele legate de 
propagare, este mai probabil ca tweet-urile care au multe redistribuiri să fie 
considerate credibile. 


Tacchini, Ballarin, Della Vedova, Moret si Alfaro (2017) au dezvoltat o 
abordare de clasificare a postarilor de pe paginile publice de Facebook ca 
infatisand teorii valide din punct de vedere stiintific sau teorii ale conspiratiei, 
pe baza ,,like“-urilor pe care utilizatorii de Facebook le-au dat diferitelor 
postări.” Abordarea lor se bazează pe presupunerea corelarii 
comportamentului utilizatorilor de Facebook; utilizatorii au tendinţa de a se 
grupa prin aprecierea de postări similare, în funcţie de preferinţele lor de 
consum al informaţiilor referitoare la fapte ştiinţifice sau la teorii ale 
conspirației. Cu toate astea, după cum au observat autorii, această abordare 
necesită input din conţinutul postării, dat fiind că nu se cunoaște a priori dacă 
un grup de utilizatori Facebook apreciază aceeaşi postare pentru că preţuiesc 
Stiinta sau conspirația. 


Vosoughi, Mohsenvand și Roy (2017) au investigat abordările bazate pe 
învăţare supravegheată asupra verficării automate a zvonurilor pe Twitter. 
Seria de date pe care au utilizat-o a fost constituită din 209 de zvonuri 
selectate şi codate manual referitoare la evenimente reale și autorii s-au 
concentrat asupra aspectelor legate de stilul lingvistic al tweet-urilor, de 
utilizatorii care răspândeau zvonurile și de dinamicile propagării. Au 
intenționat să construiască un sistem care putea fi folosit pentru identificarea 
zvonurilor în timp real și acest sistem a prezis corect veridicitatea a 75% 
dintre zvonuri mai repede decât sursele publice de încredere (e.g. jurnalişti, 
oficiali ai forţelor de ordine). Pentru a măsura propagarea, au dezvoltat o 
abordare centrată pe reconstruirea rețelelor de transmitere în cascadă a tweet- 
urilor (Twitter API nu oferă acces la cascadele de retweet-uri, ci conectează 
toate retweet-urile la tweet-ul initial, indiferent de parcursul concret al 
mesajelor) folosind orele la care tweet-urile au fost redistribuite si urmărind 


relația dintre oamenii care au redistribuit mesajele.8 Autorii au descoperit ca 
dinamicile temporale ale aspectelor aveau o putere de predictie semnificativă 
si, dat fiind că aceste dinamici în general nu variază în funcție de mărimea 
zvonului (e.g. volumul total de atenţie pe care a atras-o), acest lucru a permis 
abordării lor să facă generalizări la evenimente şi zvonuri de mărimi diferite. 


O descoperire esenţială a fost faptul că aspectele de propagare au fost 
responsabile în cea mai mare parte în ce priveşte predicția veridicitatii 
zvonului și autorii au descoperit că zvonurile care s-au dovedit adevărate 
aveau tendinţa de a fi propagate de utilizatori foarte influenţi (în termeni de 
număr de follower-i), care le preluau de la utilizatori cu o influenţă redusă. O 
explicaţie a acestei descoperiri a fost că o persoană cu mare influenţă nu ar 
risca să redistribuie un mesaj de la o persoană mai puţin cunoscută decât dacă 
ar crede că zvonul chiar este adevărat. O altă descoperire esenţială a fost că 
tweet-urile care conțineau zvonuri ulterior descoperite a fi false au avut 
tendinţa de a prezenta o distribuţie bimodală sub aspectul sofisticării 
limbajului (în comparaţie cu alte tweet-uri din baza de date) și cercetătorii au 
explicat asta prin intenţia celor care răspândeau zvonurile; cei care 
răspândesc zvonuri cu rea-intentie tind să folosească un limbaj sofisticat 
pentru a acorda zvonului legitimitate si credibilitate, în timp ce persoanele 
care răspândesc zvonuri fără rea-intentie tind să nu fie atente la limbaj si se 
exprimă fără sofisticare lingvistică. În sfârşit, autorii au descoperit că 
zvonurile false tind să fie răspândite de utilizatori influenţi şi controversati 
(pentru a stabili cât de controversat este un utilizator se calculează initial 

1 000 de răspunsuri la postările acestuia si apoi se acordă un scor în funcţie 
de proporţia dintre răspunsurile pozitive și cele negative, fiind considerați 
mai controversati utilizatorii cu un raport relativ egal de reacţii pozitive şi 
negative), în timp ce persoanele care răspândesc zvonuri ulterior descoperite 
ca fiind adevărate tind sa fie mai influente si mai putin controversate. 


Vosoughi, Roy si Aral (2018) au studiat comportamentul de propagare al 
ştirilor false pe Twitter (după cum am observat anterior, ei au evitat folosirea 
termenului „fake news“) utilizând abordarea de reconstruire a ramificatiilor 
cascadelor de retweet-uri (retweet cascade tree) din cercetarea realizată de 
Vosoughi et al. (2017). Au descoperit că ştirile false se răspândesc mai în 
profunzime (evaluată ca dimensiune a celei mai lungi ramificații a unei 
cascade de retweet-uri), ajung mai departe (numărul de retweet-uri unice ale 


unei stiri, reprezentativ pentru numarul de oameni care au consumat stirea) si 
au o extindere mai mare (dimensiune maxima a unei sub-ramificatii). Autorii 
au descoperit şi că ştirile false se difuzează mai repede în comparaţie cu cele 
adevărate, fiind distribuite către 1500 de oameni de șase ori mai rapid. Aceste 
tipare au fost pronunţate în special în privinţa ştirilor false din politică, în 
comparaţie cu ştiri referitoare, de exemplu, la terorism, la dezastre naturale 
sau la alte subiecte. 


Autorii au descoperit că aspectele rețelei si utilizatorilor nu explică diferența 
semnificativă dintre profilurile distribuitorilor de știri adevărate și false. 
Persoanele care distribuie fake news sunt mai putin conectate (au mai puţini 
follower-i și sunt follower-i pentru mai puţini oameni), sunt mai putin active 
pe Twitter si conturile lor sunt mai noi; știrile false au o probabilitate de 70% 
mai mare de a fi redistribuite, în comparaţie cu cele adevărate, chiar si dupa 
controlul acestor factori. Cercetătorii au analizat așadar efectul (asupra 
difuzării) determinat de o anumită caracteristică a ştirilor: noutatea. Au 
măsurat noutatea ştirilor comparând distribuirea temei (identificată prin 
utilizarea unui model de alocare latentă Dirichlet) ştirilor din cadrul 
eșantionului lor cu tweet-urile la care utilizatorii au fost expuși în ultimele 60 
de zile înainte ca ei să redistribuire ştirile din cadrul esantionului. Au 
descoperit că știrile false sunt mai noi decât știrile adevărate și au sugerat că 
diferenţa dintre tiparele de difuzare ar putea fi determinată de faptul că 
oamenii preferă să distribuie informaţii noi (indiferent de veridicitatea lor) 
pentru că noutatea atrage atenţia (ne permite să ne actualizăm modul în care 
înțelegem lumea) și că ar putea exista beneficii sociale interente răspândirii 
de informaţie nouă (persoana „este la curent“). 


Shin, Jian, Driscoll si Bar (2018) au studiat dinamica procesului de 
transmitere a informaţiilor false în social media urmărind ciclul de viata al 17 
zvonuri politice are au circulat pe Twitter în campania prezidenţială din SUA 
din 2012. În concordanţă cu descoperirile realizate de Vosoughi et al. (2018), 
Shin et al. (2018) au descoperit că zvonurile false aveau tendinţa de a 
reapărea pe Twitter (adesea suferind „mutații“, i.e. schimbări textuale), 
prezentând mai multe vârfuri de atragere a atenţiei, spre deosebire de 
zvonurile adevărate, care tindeau să aibă o singură perioadă în care se aflau în 
centrul atenţiei. Autorii au propus trei motive potenţiale pentru aceste tipare 
temporale diferite. În primul rând, s-ar putea ca persoanele care răspândesc 


zvonuri să aibă impresia ca zvonurile false trebuie „ajutate“ să ajungă la o 
mai mare acceptabilitate şi sunt astfel necesare încercări repetate de 
răspândire. În al doilea rând, dat fiind că zvonurile adevărate tind să provină 
de la instituții consacrate de media, persoanele care răspândesc zvonul s-ar 
putea să aibă impresia că şi-au „epuizat“ potenţialul de distribuţie si, astfel, 
nu mai alocă resurse redistribuirii. În sfârşit, răspândirea de zvonuri false s-ar 
putea realiza în scopul semnalării identităţii (identity signaling), și nu al 
răspândirii, încercările repetate de răspândire a zvonurilor false reflectând 
faptul că persoanele „sunt în aceeași sferă epistemologică“ (p. 285), ceea ce 
susține legăturile de grup. 


Pe lângă examinarea aspectelor de propagare ca aspecte definitorii pentru 
identificarea fake news, cercetătorii au analizat răspândirea informaţiilor false 
şi prin utilizarea de modele formale ale procesului de contagiune. De 
exemplu, Tambuscio, Ruffo, Flammini si Menczer (2015) au construit 
modele stocastice de analizare a răspândirii epidemiologice pentru a modela 
distribuirea unei farse ca si cum ar fi un virus. Acestei abordări îi este 
inerentă perspectiva asupra dezinformării ca simplu proces de contagiune 
(care nu necesită decât un contact între persoana „infectată“ şi cea 
„neinfectată“ pentru ca transmiterea să aibă loc), însă Törnberg (2018) se 
bazează pe conceptul de „contagiune complexă“ (conform căruia e posibil să 
fie necesare mai multe surse pentru a induce efectul), util pentru descrierea 
răspândirii unor comportamente cum ar fi mișcările sociale și moda 
avangardistă (Centola si Macy, 2007). Törnberg (2018) ajunge la concluzia 
că răspândirea de fake news presupune contagiune complexă, dat fiind că 
decizia unei persoane de a răspândi sau nu poate implica procese de identitate 
de grup. Modelele de simulare abordează direct contribuţia potenţială a 
camerelor de ecou (care, după cum am observat anterior, pot întări identitatea 
de grup) la răspândirea fake news. 


Unii cercetători s-au concentrat asupra rolului pe care îl au programele 
automate din social media (bots) în răspândirea informaţiilor false. De 
exemplu, Ferrara (2017) a analizat activitatea acestor programe în timpul unei 
campanii de dezinformare legate de alegerile prezidenţiale din Franţa din 
2017. Contrar așteptărilor, Vosoughi et al. (2018) au descoperit că şi 
programele, si persoanele prezintă comportamente similare pe Twitter în 
privinţa răspândirii de știri adevărate și false. Cu toate acestea, chiar dacă 


programele automate nu au un efect direct mai mare asupra raspandirii fake 
news (în comparaţie cu oamenii), contribuţia lor la răspândirea acestora poate 
influenţa indirect mai multi oameni, care la rândul lor vor răspândi fake news. 
Prin propagarea de neadevăruri, programele automate determină creşterea 
probabilității ca oamenii să citească ştiri false, contribuind la percepţia că 
ştirile false sunt crezute de multi oameni, ceea ce ar susţine continuarea 
circulaţiei ştirilor false. 


Aplicaţie: cum influenţează veridicitatea 
ştirilor dinamicile difuzării? 


Această secțiune prezintă o analiză a difuzării pe Twitter (prin retweet-uri) a 
unui eșantion de ştiri australiene, obiectivul fiind evaluarea modului în care 
veridicitatea unei ştiri influenţează dinamicile difuzării acesteia. 


Retweet-uri si date de reţea 


Baza de date este constituită dintr-o colecţie de retweet-uri de ştiri publicate 
de trei surse media australiene în trei zile selectate aleatoriu din anul 2017 din 
Ackland, O'Neil si Park (2019).* 


Pasii de colectare a informatiilor au fost: 


(1)Selectarea aleatorie a unei zile din săptămână din trei luni consecutive din 
2017 (ne-am asigurat că zilele alese nu au fost dominate de un anumit 


eveniment de stiri): 22 mai, 16 iunie si 4 iulie. 
(2)Colectarea tuturor stirilor difuzate pe Twitter de publicatii in acele zile. 
(3)Colectarea tuturor retweet-urilor stirilor din urmatoarele sapte zile. 


(4)Colectarea informatiilor referitoare la legaturile din retea dintre persoanele 
care au redistribuit stiri politice (pe care le-am numit ,,redistribuitori 
politici“). 


(5)Colectarea informaţiilor referitoare la legăturile din reţea dintre 
redistribuitorii politici și politicieni australieni. 


Componenta masivă a reţelei de follower-i pe Twitter (redistribuitori politici 
şi politicieni australieni) este prezentată în Figura 3.1; aceasta este rețeaua în 
care a fost măsurată difuzarea ştirilor (prin retweet-uri). Numărul de noduri 
este de 495 (12 467) şi mărimea nodurilor este proporţională cu gradele 
interioare. Nodurile din reţea au fost poziționate folosindu-se un algoritm 
bazat pe linii de forță, în care nodurile conectate apar mai apropiate (ca și 
cum nodurile ar fi arcuri) si nodurile neconectate sunt mai îndepărtate (ca si 
cum nodurile sunt încărcate electrostatic și se resping reciproc). Algoritmii 
bazati pe linii de forță pot dezvălui grupări în reţea, iar aici există dovezi 
puternice de grupare pe baza ideologiei politice. 


Figura 3... Reţeaua de follower-i pe Twitter: persoanele care au redistribuit stiri 
politice și politicieni australieni 

Notă: Gri-inchis — Partidul Laburist (stânga politica), negru — Coalitia National-Liberala (dreapta 
politică), gri — alte partide, alb — redistribuitori pe Twitter. Pentru o mai mare claritate a retelei, 
nodurile nu sunt afișate. 


Selectarea stirilor 


Am planificat initial sa selectam stiri care contineau cel putin un fapt sau o 
statistică susceptibila a fi verificată. Însă un test pilot asupra abordării fact- 
checking a indicat că erau necesare mai multe criterii de selecţie, dat fiind că 
ştirile tradiţionale se bazează în mare măsură pe citate si fapte observate, 
posibilitatea de includere de informaţii false fiind așadar redusă. 
Impartialitatea în conţinutul știrilor este un produs al modificărilor normative 
care au apărut în secolul XX după cel de-al Doilea Război Mondial. Ca 
reacţie la propaganda din timpul războiului, trusturile de presă și guvernul au 
încercat să reajusteze impartialitatea prezentării de ştiri. Comisia pentru 
Libertatea Presei (1947) a dezvoltat o normă de ştiri analitice în care 
editorialele constituiau rubrici separate în ziare (Metzgar si Hornaday, 2013). 
Am decis aşadar ca verificarea faptelor să se concentreze asupra editorialelor, 
dat fiind că acestea sunt rubricile în care individualismul si părtinirea sunt de 
aşteptat. În sfârșit, un alt factor a influenţat selectarea ştirilor ce urmau a fi 
verificate: dat fiind că intenţia noastră era să analizăm difuzarea (prin 
retweet-uri) ştirilor, am ales articole cu un număr mare de redistribuiri 

pe Twitter. 


Au fost analizate în total 14 articole, cinci din Sydney Morning Herald, cinci 
din Huffington Post si patru din The Australian (Tabelul 3.1). Ne-am 
concentrat în special asupra editorialelor, deși am inclus și analiza de știri 
tradiționale pentru a extinde esantionul, precum si în scopul comparatiei: opt 
articole au fost considerate „de opinie“ şi șase articole au fost clasificate ca 
„Ştiri tradiţionale“ (articolele din Huffington Post au fost considerate hibride). 

Verificarea stirilor 


Am dezvoltat și am implementat o metodologie originală de verificare a 
faptelor prin care am încercat să codăm ştirile în funcţie de aderenţa la 
adevăr. Principalul considerent al metodologiei a fost modul de încadrare a 
unui model interpretativ de analiză într-un cadru de referință în mare parte 
cantitativ. Nu este important dacă verificarea faptelor a fost cu adevărat 
obiectivă sau dacă cel puţin s-a dovedit consecventă. Dar, după cum au arătat 
Uscinski şi Butler (2013), nu se întâmplă așa. Pentru a evita, sau măcar 
pentru a atenua o parte dintre problemele inerente abordărilor din prezent de 
verificare a faptelor, am folosit următorul model de lucru (Figura 3.2) pentru 
a atribui fiecărui articol un scor pe o scală Likert de la 1 (foarte neadevărat) la 
5 (foarte adevărat): 


(1)Exista statistici sau fapte nesustinute de dovezi sau informaţii din surse de 
încredere?!’ 


(2)Care este semnificația statisticilor sau faptelor care nu au fost verificate? 
Au un efect minor/moderat/mare asupra validității articolului şi/sau asupra 
discursului general al articolului? 


(3)In cazul în care au fost verificate fapte sau statistici, perturbări rezonabile 
ale parametrilor acestora modifică sau compromit intenția sau cadrarea 
subiacenta a stirii într-un mod consecvent si logic? 


Figura 3.2. Procesul de verificare a faptelor 


1. Sunt informaţiile susținute de fapte? 


/ 


2. Care este importanta faptelor? 3, Perturbarea produce un efect? 
Moderata/mare  Niciuna/minora Da Nu 


Scor: | Scor:2 Scor: 4 Scor: 5 


Aceasta metoda include unele elemente fundamentale ale verificarii faptelor, 
cum ar fi verificabilitatea si aderenta la adevar (pasul 1). Nu se poate 
presupune că verificarea faptelor ar fi o evaluare obiectivă a adevărului, o 
astfel de perspectivă nefăcând altceva decât să-i diminueze legitimitatea si 
valoarea. Prima critică pe care Uscinski și Butler (2013) o aduc verificării 
faptelor este că tinde să promoveze o voce a autorității și certitudinii. 
Perspectiva persoanei care verifică faptele nu este subliniată îndeajuns, ceea 
ce sugerează implicit un caracter empiric al verificării faptelor. Deşi aceste 
aspecte sunt considerate uneori ca fiind puncte forte ale verificării faptelor, în 
contextul acestei cercetări ar fi dus la o reducere a aplicabilitatii acesteia. 
Metoda expusă mai sus subliniază limitările sale de interpretare şi evită 
implicarea de adevăruri empirice. 


Pașii 2 si 3 încearcă să încorporeze o versiune simplificată a perturbării 
interogării propusă de Wu et al. (2017). Pasul 2 evaluează efectul afirmațiilor 
neadevarate prin clasificarea faptelor în funcţie de relevanta lor contextuala: 
dacă argumentul se bazează masiv pe o afirmaţie neadevărată, scorul este 
redus. Pasul 3 perturbă parametrii unui fapt pentru a verifica dacă adevărul 
este rezultatul unei manipulări statistice sau al selectării preferentiale a 
datelor. Acest pas a fost realizat prin analiza cercetătorilor, şi nu prin metode 
computationale, astfel încât să se evite comparatia directă cu metoda 
perturbării interogării propusă de Wu et al. (2017), însă este realizat în 
aceeaşi idee." 


Modelul de lucru poate fi demonstrat pe scurt utilizând articolul „ALP 
Gender Equality“ publicat în The Australian în data de 16 iunie 2017. 
Afirmația „Bill Shorten susține egalitatea de gen între laburisti,[...] dar ideea 
nu răzbate la nivelul naţional al partidului“ trebuie să treacă de pasul 1 pentru 
a fi considerată mai mult decât o critică nejustificată. Articolul menţionează 
apoi că există „dovezi de acţiune în acest sens obţinute de The Weekend 
Australian“: întrucât această afirmaţie a fost verificată, articolul a trecut de 
pasul 1 în modelul de lucru. În continuarea articolului se susține ca: 
„Majoritatea rolurilor importante din departamentul condus de Shorten sunt 
ocupate de bărbaţi“. Abia la pasul 3 încep faptele din articol să fie mai puţin 


convingătoare. Faptele precedente au fost folosite într-un mod care poate fi 
afectat de perturbari întemeiate. Cand comparăm Partidul Laburist cu 
adversarul său, Coaliția Liberală/Naţională, dezechilibrele dintre genuri sunt 
relativ minore. Articolul își bazează argumentarea pe critica normativă a 
rolurilor în funcție de gen în cadrul unui partid cu o reprezentare mai bună 
decât a concurenţei. Din acest motiv, articolul nu îndeplinește criteriul 
pasului 3 şi primeşte un scor total de 4. 


Tabelul 3.1 prezintă scorurile de „adevăr“ pentru cele 14 articole (verificarea 
completă a faptelor poate fi oferită de către autori la solicitări directe). Există 
o aderenta relativ mare la adevăr, scorul mediu fiind de 4.2. După cum am 
anticipat, ştirile tradiționale au o aderenta mai mare la adevăr în comparaţie 
cu editorialele; acestea din urmă sunt adesea scrise de politicieni, care 
monitorizează informaţiile neadevărate în mai mică măsură decât media, 
reputaţia instituţiilor de presă depinzând de capacitatea lor de a oferi 
adevărul. Scorul mediu a fost relativ același în cazul tuturor platformelor de 
ştiri: The Australian a avut un scor mediu de 4.3, în timp ce The Sydney 
Morning Herald si Huffington Post au avut acelaşi scor de 4.2. Dată fiind 
natura interpretativă a analizei, o privire mai atentă asupra excepțiilor poate 
oferi o imagine mai clară a unei știri care conţine informaţii false într-o 
măsură semnificativă. Articolul „Testul cetăţeniei“ a primit cel mai mic scor, 
2 din 5, din cauza manipulării clare a faptelor si a contextului, precum si a 
retoricii senzationaliste. Pe baza acestui eşantion de articole de stiri am ajuns 
la concluzia că, deşi există exemple de informaţii false răspândite de 
instituţiile media, acestea nu sunt frecvente, cel puţin nu în instituţiile avute 
în vedere. 


Difuzarea ştirilor pe Twitter 


După cum am observat anterior, Vosoughi et al. (2018) au reconstruit 
ramificatiile cascadelor de retweet-uri si apoi au măsurat difuzarea ştirilor 
adevărate și a celor false în aceste ramificații. Noi am utilizat aici o altă 


abordare si examinam difuzarea (prin retweet-uri) stirilor in retelele de noduri 
prezentate in Figura 3.1. Nu cunoastem calea specifica de difuzare a unei stiri 
specifice (fiindca nu am reconstruit cascada de ramificatii ale retweet-urilor), 
dar stim exact cine anume a redifuzat stirea si cand a facut-o. Figura 3.3 
prezinta reteaua de follower-i, nodurile negre indicand utilizatorii Twitter 
care au redifuzat ştirea „Investiţia în mina Adani“ (această ştire a avut cel mai 
mare număr de retweet-uri — 47). Se pare că această ştire a fost redifuzată în 
principal de utilizatori Twitter cu înclinații spre stânga politică (urmăresc în 
general politicieni laburisti), deşi există un număr mic de retweet-uri ale ştirii 
de către persoane apropiate de politicieni din Coaliția National-Liberala (de 
dreapta). 


Figura 3.3, Reţeaua de follower-i pe Twitter — nodurile negre indică utilizatorii 
care au redistribuit știrea „Investiţia în mina Adani’ 

Am evaluat modul in care adevarul stirii influenteaza difuzarea sa sub 
urmatoarele aspecte: 


(1)Extindere: numar total de retweet-uri ale stirii 


(2)Viteza: numar de ore necesare pentru a se ajunge la 50% din totalul de 
retweet-url 


(3)Amploare: distanta geodezica medie sau media celei mai scurte cai 
calculate pentru toate perechile de persoane care au redifuzat stirea 


O provocare a analizei noastre a constat în faptul că nu avem multe date: nu 
am codat decât 14 știri, dat fiind consumul mare de timp impus de verificarea 
faptelor, dar și pentru că am selectat doar știri din trei zile, astfel că am avut 
un număr limitat de ştiri care să îndeplinească criteriile noastre de selecție 
expuse anterior. Mai mult, nu a existat o mare variaţie a scorului de adevăr al 
ştirilor: toate în afară de una au avut un scor de 4 sau 5. 


Cei trei indicatori ai difuzării (extindere, viteză şi amploare) sunt prezentaţi în 
Tabelul 3.1 si este evident că, în ciuda intentiilor noastre de a selecta stiri cu 
un număr semnificativ de retweet-uri, patru dintre acestea au fost redifuzate 
doar o dată de utilizatorii Twitter din esantionul nostru. În realitate, aceste 
ştiri au avut un număr mai mare de retweet-uri, dar am inclus în eşantion doar 
utilizatorii de Twitter care (1) au redifuzat cel putin una dintre ştirile politice 
şi (2) urmăresc sau sunt urmăriţi de cel puţin un alt redistribuitor politic sau 
de un politician australian. Aceste patru stiri au fost excluse din analiza 
următoare. 


Pe baza cercetărilor expuse anterior (in special Vosoughi et al., 2018), 
aşteptările noastre erau ca ştirile false să aibă o difuzare mai mare (un număr 
mai mare de retweet-uri), să fie difuzate mai repede şi să aibă o amploare mai 
mare. Datele expuse mai sus arată că nu putem oferi o analiză riguroasă a 


tiparelor de difuzare ale stirilor adevarate in comparatie cu cele false; intentia 
noastra este de a ilustra aceasta abordare, si nu de a oferi dovezi concludente. 
Singura știre care a primit un scor de 2 (neadevarata) — „Test de 

cetățenie“ — a avut o extindere de opt retweet-uri (mai mică decât media 
tuturor ştirilor, de 15 retweet-uri), a durat 64 de ore pentru a ajunge la 50% 
din totalul numărului de retweet-uri (mult mai mult decât media de zece ore) 
şi până la finalul acestei perioade, lungimea medie a căii celei mai scurte (în 
rețeaua de follower-i) dintre oamenii care au redifuzat ştirea a fost de 2,26 
(mai mică decât amploarea medie a totalului de ştiri, care a fost 2,34). 
Aşadar, conform celor trei măsurători, tiparul de difuzare al ştirii neadevărate 
din eşantion, în comparaţie cu media, a fost contrar aşteptărilor noastre. Cu 
toate astea, după cum am observat deja, limitările impuse de date ne permit 
prezentarea aplicaţiei noastre ca o contribuție metodologică, și nu ca test 
definitiv al comportamentului de difuzare a ştirilor adevărate si false. 


Concluzie 


În acest capitol am trecut în revistă cercetările de ultimă oră din domeniul 
informaţiilor false și al social media, concentrându-ne asupra abordărilor al 
căror scop este identificarea informaţiilor false (și a celei mai comune forme 
pe care o îmbracă acestea în zilele noastre, fake news), precum și cercetările 
menite a ne aprofunda cunoașterea modului în care informaţiile false se 
răspândesc si a consecinţelor acestora. Deşi ne-am concentrat asupra 
abordărilor computationale care se folosesc de datele din social media, am 
expus și ultimele cercetări asupra metodei de verificare manuală a ştirilor. 


Am oferit apoi o aplicaţie empirică al cărei scop a fost caracterizarea tiparelor 
de difuzare a ştirilor adevărate si false din politica australiană. Aplicația a 
demonstrat o nouă abordare de verificare a faptelor din editoriale și am 
încercat, de asemenea, să demonstrăm că e posibilă studierea difuzării ştirilor 
chiar si în absenţa cascadelor de ramificații ale retweet-urilor (care nu sunt 
oferite de Twitter şi a căror reconstruire reprezintă o provocare). Cu toate 


astea, aplicaţia noastră empirică a întâmpinat o provocare în faptul că am avut 
puţine date (ştiri codate statistic) si că nu a existat o variaţie semnificativă a 
scorurilor de adevăr. Oferim aplicaţia noastră empirică drept demonstraţie a 
unei noi abordări a studierii fake news utilizând datele Twitter. 


Note 


1.Unii autori fac diferenţa între misinformation si disinformation, prima 
implicând un actor care răspândește informaţii inexacte pe care le consideră 
adevărate, iar a doua implicând o încercare intenţionată de a induce în eroare. 
În practică, disinformation este tratată în general ca subcategorie a 
misinformation, dat fiind că e mai dificilă evaluarea motivelor pentru care 
actorii transmit informaţii inexacte. 


2.Observând politizarea din prezent a sintagmei „fake news“, Vosoughi et al. 
(2018) preferă termenul „false news“ („ştiri false“). 


3.Bakshy, Messing şi Adamic (2015) compară efectele relative ale camerelor 
de ecou si ale bulelor filtrante asupra expunerii unei persoane la diferite 
conţinuturi politice pe Facebook. 


4.Din câte stim, nu s-a testat dacă susținătorii lui Trump aveau o tendință mai 
mare de a consuma fake news sau dacă pur si simplu erau expuși la un volum 
mai mare de fake news consecvente propriilor atitudini. 


5.O serie temporală X este considerată a constitui „cauzalitate Granger“ 
pentru o serie Y dacă valorile lag ale lui X sunt semnificative statistic într-o 
regresie care prezice valorile viitoare ale lui Y. 


6.Informatiile următoarele sunt preluate din Shu et al. (2017). 


7.Vosoughi et al. (2018) susţin că cercetările răspândirii studiilor științifice si 
ale teoriilor conspirației nu permit înţelegerea factorilor care influenţează 


răspândirea stirilor adevărate si a celor false, dat fiind că o teorie a 
conspirației este prin definiție neverificabila. 


8.Autorii observa ca si Castillo et al. (2011), si Kwon, Cha, Jung, Chen si 
Wang (2013) examinează utilizarea aspectelor propagandistice pentru 
predicția veridicitatii tweet-urilor, dar aceşti autori nu identifică ramificatiile 
cascadei de tweet-uri, astfel că nu au putut să folosească aspecte 
propagandistice la fel de sofisticate precum cele folosite de Vosoughi et al. 
(2017). 


9.Cele trei surse media australiene au fost The Australian, Sydney Morning 
Herald și Huffington Post. Au fost alese în scopul de a acoperi un spectru larg 
de afilieri politice, 'The Australian situându-se la dreapta politică, Sydney 
Morning Herald, la stânga și Huffington Post, potenţial în orice parte. 


10.Sursele de încredere sunt dovezile care provin fie dintr-o sursă primară, fie 
dintr-o sursă secundară a cărei integritate trebuie stabilită în funcţie de probe 
istorice ale veridicitatii. Am evaluat acest aspect pe baza statutului sursei, 
determinat prin indicatori externi, ca veridicitatea dovedită în trecut, 
responsabilitatea şi corectări retrospective. Verificarea faptelor prin această 
metodologie trebuie să evite pe cât posibil orice afiliere și distorsiune. 
Acestea sunt imposibil de eradicat complet, aşa că verificarea faptelor trebuie 
considerată o evaluare subiectivă a ceea ce e adevărat sau fals. 


11.Codarea a fost realizată de unul dintre coautori, dar într-un studiu la scală 
mai mare ar fi preferabil să existe mai multe persoane care se ocupă de 
verificarea faptelor şi apoi să se calculeze fidelitatea interevaluatori. 

Capitolul 4. Articole retractate — versiunea 
stiintifica a fake news 


Judit Bar-Ilan si Gali Halevi 


Introducere 


Progresele ştiinţifice se fac treptat. „Am stat pe umerii gigantilor“ este un 
citat bine-cunoscut din Newton! și se referă la procesul ştiinţific prin care 
fiecare articol care expune noi informaţii îi permite comunității științifice să 
ajungă la o mai mare cunoaștere pe baza descoperirilor de până atunci. 
Scopul publicaţiilor ştiinţifice a fost întotdeauna de a reprezenta o sursă de 
încredere, validată, de date care pot fi împărtășite si amplificate. Ca parte a 
acestei responsabilităţi, publicaţiile ştiinţifice impun măsuri prin care se 
asigură că acestea au un conţinut într-adevăr original, de încredere, si că 
rezultatele cercetărilor pot fi reproduse, menţinând astfel intactă integritatea 
ştiinţifică. Unul dintre principalele moduri prin care comunitatea publicaţiilor 
Stiintiifice asigură veridicitatea ştiinţifică este procesul de evaluare inter 
pares, practică prin care fiecare articol trimis unei reviste este analizat de cel 
putin doi alti specialiști din același domeniu, întotdeauna anonimi si care 
adesea nu știu cine sunt autorii. Aceste măsuri sunt luate tocmai pentru a 
asigura o evaluare nepărtinitoare şi centrată pe articole si pe descoperirile 
acestora. Principala sarcină a evaluatorilor este să verifice originalitatea, 
calitatea și integritatea fiecărui articol și să examineze acurateţea datelor, 
analizei, rezultatelor, concluziilor s.a.m.d. Desi evaluatorii pot recomanda 
modificări majore sau minore, au si puterea de a respinge articole pe care le 
găsesc ca nefiind de încredere din diferite motive (Biagioli, Kenney, Martin 


si Walsh, 2018; Bozzo, Bali, Evaniew si Ghert, 2017; Nicholas et al., 2015). 


Cu toate acestea, în ciuda acestui proces riguros, se întâmplă frecvent ca 
articolele să fie retrase din reviste din diferite motive (Budd, Sievert, Schultz 
şi Scoville, 1999; Cokol, Ozbay și Rodriguez-Esteban, 2008; Fang, Steen și 
Casadevall, 2012; Steen, 2010, 2011). Uneori motivul retragerii este evident 
şi ușor de corectat (Bar-Ilan si Halevi, 2018; Budd, Sievert si Schultz, 1998; 
Halevi si Bar-Ilan, 2016; Williams si Wager, 2013). Aceste tipuri de retrageri 
au loc din cauza erorilor administrative, a greselilor de citare sau a greselilor 
de revizuire care nu au fost identificate suficient de devreme pentru a fi 
corectate inainte de publicare, articolul fiind astfel retras cu un aviz de 
retractare. In majoritatea cazurilor, aceste articole sunt corectate si 
republicate. Însă există motive mult mai grave de retractare, in special cele 
provocate de falsificarea datelor, de manipularea rezultatelor, de abordări 
neetice, de plagiat etc. (Almeida, de Albuquerque Rocha, Catelani, Fontes- 
Pereira si Vasconcelos, 2015; Corbyn, 2012; Fang si Casadevall, 2011; Inoue 
si Muto, 2016; Noyori si Richmond, 2013). 


In domeniile medical si biomedical, retractarea articolelor provocata de 
probleme etice si de existenta datelor, analizelor si descoperirilor eronate sau 
chiar inventate trebuie examinata foarte atent, dat fiind efectul negativ enorm 
pe care il au asupra viitoarelor practici medicale si, mai important, asupra 
vieților omeneşti. În acest capitol ne concentrăm asupra articolelor retractate 
în domeniul medical și biomedical si demonstrăm modul în care au afectat si, 
în unele cazuri, continuă să afecteze comunitatea medicală si societatea. 
Pentru a ilustra gravitatea articolelor retractate din domeniul medical și 
potenţialul de a expune pacienţii la riscuri, un studiu realizat de G. Steen 
(2011) a evaluat peste 180 de cercetări primare retrase si 851 de cercetări 
secundare care descriu rezultatele mai multor studii la care au luat parte în 
total peste 28 000 de persoane. Cercetările primare au fost considerate cele 
care au fost iniţial retrase, iar cercetările secundare au fost cele care citau 
articolele retractate, bazându-se pe acestea pentru colectarea de date, metode 
sau analiză. Examinarea a arătat că 70 de articole care au fost retractate din 
cauza fraudei au constat în studii care au tratat mai multi pacienți decât cele 
retractate din cauza erorilor. Autorul a descoperit și că aceste articole au fost 
citate de peste 5 000 de ori si că citările au fost în cea mai mare parte 
referitoare la cercetare, ceea ce înseamnă că ideile exprimate în articolele 


frauduloase au influenţat cercetări ulterioare si pacienţii care au participat la 
studii. Așadar, informaţia incorectă sau frauduloasă raportată în studii si 
reviste medicale poate afecta pacienţii în mod direct prin continuarea 
citărilor, prin preluarea metodelor şi prin aplicarea tratamentelor sau a ideilor 
din publicaţia incriminată. 


Există mai multe cazuri foarte celebre de astfel de retractări care au ajuns 
subiect de știri şi au provocat neliniştea publicului prin gravitatea lor. Printre 
acestea a fost articolul din 1998 de dr. Wakefield din Lancet, care sugera că 
vaccinul combinat pentru pojar, oreion si rubeolă poate provoca autism la 
copii. Acest articol — retractat în 2010 din cauza metodelor deficitare şi a 
conflictelor financiare ale autorului —rămâne însă până în ziua de azi foarte 
influent, multi părinţi și multe grupuri anti-vaccin fiind reticente în privinţa 
vaccinării copiilor, ceea ce a provocat apariția mai multor cazuri de boală 
(Facts about the Measles Outbreak, 2015). Alte cazuri celebre sunt 
reprezentate de dr. Drasee, cercetător în cardiologie de la Facultatea de 
Medicină Harvard, care a fabricat cea mai mare parte a cercetărilor sale, peste 
100 de articole fiind retractate din cauza datelor frauduloase (Broad, 1983) 
sau dr. Straus, cercetător în oncologie care a fost acuzat că a falsificat 
rezultatele cercetării prin raportarea de pacienţi neînscriși, prin administrarea 
de doze falsificate de medicamente (Upi, 1982) și prin nerespectarea regulilor 
de consimtamant. 


Pe lângă aceste cazuri bine cunoscute, retractări în domeniile medical si 
biomedical au loc cu regularitate si, desi în mare nu pun viata în pericol, 
faptul că sunt citate în continuare în literatura medicală și că sunt distribuite 
ca fiind cercetări legitime poate reprezenta o ameninţare la adresa sănătății 
chiar și după ani întregi de când au fost retrase. 


Sursele şi colectarea datelor 


Pentru a examina caracteristicile si efectul articolelor medicale si biomedicale 


retractate am folosit Retraction Watch Database (,,Retraction Watch 
Database“, fara data), curatoriata de Adam Marcus si Ivan Oransky, 
proprietarii „Retraction Watch“ (,,Retraction Watch Database“, fără dată), un 
blog dedicat înregistrării și semnalizării de articole retractate din diferite 
discipline ştiinţifice. Date fiind cercetările noastre anterioare asupra 
articolelor retractate, am avut acces la datele curatoriate din baza de date, care 
include peste 17 000 de articole retractate, notificări de retractare şi motive 
ale retractării. Datele includ şi metadate valoroase, inclusiv numele 
autorului/autorilor, titlul revistei, editura, anul și disciplina. Datorită 
clasificării în funcţie de disciplină din baza de date, am putut să accesăm 
toate articolele medicale si biomedicale retractate care au fost publicate între 
2010 și 2014 și au fost rectractate până în 2017. Datele noastre includ 1 294 
de cercetări din aceste domenii. 


Principalul motiv pentru care am făcut această selecţie a fost scopul nostru de 
a identifica articolele recente retractate din aceste domenii pentru a putea să 
monitorizam atenţia pe care au primit-o în social media. Utilizarea de social 
media pentru distribuirea, discutarea sau promovarea cercetării este un 
fenomen recent. În zilele de început ale social media, utilizarea acestora se 
desfășura în cea mai mare parte în scopuri personale. Însă, în ultimii zece ani, 
din ce în ce mai multi oameni de ştiinţă folosesc platforme ca Twitter si 
Instagram pentru a-şi promova cercetarea, pentru a socializa cu alții din 
acelaşi domeniu si pentru a discuta diferite subiecte folosindu-se de aceste 
instrumente. Unul dintre principalele noastre interese a fost ciclul de viata al 
articolelor retractate în social media, dat fiind că astfel de discuţii nu rămân în 
sfera ştiinţifică — implică nespecialisti care sunt follower-i ai oamenilor de 
ştiinţă sau medicilor si care iau parte activ la distribuirea şi discutarea 
cercetărilor. Aşadar, pentru a putea să examinăm indicatorii social media, am 
selectat articole publicate când social media erau utilizate pe scară largă de 
către oamenii de știință. Am colectat și numărători ale citărilor, acestea fiind 
indicatori de impact în cea mai mare parte ştiinţific. Toate datele, inclusiv 
citările, au fost colectate în februarie 2019 pentru a ne asigura că a trecut 
suficient timp după retractare pentru ca citările să apară în literatura ştiinţifică 
şi pentru a ne asigura ca pe diferitele platforme apar si alti indicatori, cum ar 
fi audiența si mentiunile în social media. 


Pentru a evalua efectul si în viata ştiinţifică, si în cea publică a articolelor 


retractate, am folosit mai multe instrumente pentru a numara citarile de 
dinainte si de dupa retractare, mentiunile în social media si audienta 
articolelor retractate. Datele referitoare la citari, la mentiunile din social 
media si la audienta au fost colectate in februarie 2019. Dat fiind ca de obicei 
trece o perioadă de timp între data publicării si data retractării, este 
importantă examinarea citărilor şi atenţiei primite de articol înainte și după 
retractare. Deşi citările ştiinţifice ale articolelor înainte de a fi retractate 
constituie un fenomen acceptabil, astfel de citări post-retractare sunt 
îngrijorătoare si ridică întrebarea: de ce continuă oamenii de ştiinţă să citeze 
un articol retractat? În unele cazuri, citarea este negativă, adică autorii citează 
un articol retractat pentru a da un exemplu de cercetare slabă sau pentru a 
sublinia rezultatele care le contrazic pe cele din articolul retractat. Însă vedem 
adesea si citări valide, pozitive, care ingoră complet faptul că articolul a fost 
retras din literatură (Bar-llan şi Halevi, 2017). Deşi citările sunt considerate a 
avea un impact ştiinţific, audiența, de exemplu, poate fi un indicator al 
impactului atât ştiinţific, cât și social, dat fiind că nu se poate şti cine anume 
citeşte aceste articole. În ciuda faptului că publicaţiile retrag articole şi oferă 
notificări în acest sens, versiuni anterioare ale articolelor pot fi găsite în baze 
de date și sunt disponibile gratuit. Aceste versiuni nu includ notificarea de 
retractare si cititorii s-ar putea sa nu cunoască defectele care au provocat 
retractarea. În plus, am descoperit si că articolele retractate ajung să fie 
oferite gratuit pe platformele editurilor (Bar-Ilan și Halevi, 2017; Bar-Ilan şi 
Halevi, 2018), ceea ce înseamnă că sunt gratuite pentru persoane care nu 
trebuie să plătească pentru a le citi. În ciuda faptului că sunt clar marcate ca 
„Retractate“, gratuitatea acestor articole înseamnă că vor continua să fie citite 
şi distribuite post-retractare, veridicitatea acestui conținut reprezentând o 
problemă serioasă. 


Spre deosebire de citări, distribuirea si mentiunile pe social media sunt 
reprezentative şi pentru impactul pe care cercetarea științifică îl are asupra 
publicului. Conform unei cercetări realizate de Pew, Facebook și Twitter 
devin rapid surse semnificative de informaţii științifice și medicale 
(Greenwood, Perrin şi Duggan, 2016). Așadar, articolele falsificate, 
neadevărate, devin o ameninţare reală la adresa sănătăţii publice atunci când 
sunt distribuite online prin reţele de socializare și uneori prin instituţii de 
presă. Principala problemă a distribuirii pe social media este că aceste articole 
sunt mult mai dificil de identificat si de corectat. Odată ce un articol ajunge în 


centrul atenţiei pozitive sau negative, s-ar putea ca o retractare formală să nu 
reușească să schimbe percepția oamenilor în acelaşi mod în care o face în 
comunitatea științifică. Deşi instituţiile de presă pot aduce corectări si pot 
anunţa că o anumită cercetare nu e „bună“ după publicare, se poate ca asta să 
nu se întâmple suficient de repede sau într-o modalitate care va determina 
schimbarea percepţiei publice. 


Pentru a evalua ambele fațete — impactul ştiinţific si în viata publica al 
articolelor retractate, am folosit baza de citări Scopus pentru a identifica 
citările înainte și după retractare. Scopus este o bază de date amplă, care 
indexează milioane de articole din numeroase discipline ştiinţifice. 
Principalul avantaj al utilizării Scopus pentru identificarea citărilor este că 
metadatele oferă indicaţii ale citărilor în funcţie de ani, permitandu-ne astfel 
să vedem citările de dinainte şi de după retractare. Aceasta este o piesă 
importantă de puzzle, pentru că ne permite să aflăm de câte ori este citat un 
articol după ce a fost eliminat din literatură. 


Pentru a examina atenţia socială şi mediatică acordată articolelor retractate, 
precum si audiența acestora, am folosit platforma Plum si datele de la 
Altmetric.com — ambele agregatoare de indicatori altmetrics. Altmetrics este 
un termen general utilizat pentru a descrie „evaluări alternative“ în ştiinţă. 
Evaluarile tradiţionale sunt reprezentate de citări, iar altmetrics includ alti 
indicatori, cum ar fi audiența, numărul de descărcări, menționări în social 
media şi altele. Agregatorii identifică mentionarile articolelor în diferite 
social media, cum ar fi Twitter si Facebook, bloguri ș.a.m.d. În plus, 
identifică articolele care au fost menționate în presa de știri și numără și 
accesările pe Reddit şi alte siteuri. Pe lângă aceasta, am evaluat numărul de 
cititori și pe Mendeley, renumită reţea științifică unde cercetătorii pot salva și 
distribui articole științifice. Agregatoarele de date identifica mentionarile prin 
identificatori, în principal prin link-ul Digital Object Identifier (DOI). PlumX 
afișează aceste evaluări pentru fiecare articol si prezintă comentarii si articole 
de știri și de blog. Altmetric oferă link-uri către bloguri şi afișează tweet-uri, 
ceea ce ne-a permis să examinăm tonul și conţinutul acestor menţiuni pentru 
o mică subcategorie de articole retractate, permitandu-ne așadar să evaluăm 
dacă post-retractare impactul acestora a fost persistent negativ sau pozitiv. 
Audienta Mendeley a fost preluată direct de la Mendeley. Pentru colectarea 
de date de la Mendeley și Altmetric.com am folosit instrumentul gratuit creat 


de Mike Thelwall, The Webometric Analyst (http://lexiurl.wlv.ac.uk/). 


Cateva aspecte 


De unde vin retractarile? 


Pentru a identifica originea geografica a articolelor retractate ne-am raportat 
la tara de afiliere a autorilor. Fiecare articol publicat trebuie să conțină 
numele și ţara de afiliere a autorului. Această informaţie a fost utilizată în 
analiza noastră pentru a identifica țările autorilor articolelor retractate. 
Trebuie să menţionăm că fiecare articol din baza noastră de date de 1 294 de 
cercetări are mai multi autori. Marea majoritate a articolelor științifice sunt 
publicate în colaborare, echipe de cercetători lucrând împreună și publicând 
rezultatele împreună. De multe ori aceste colaborări sunt internationale si 
autorii sunt din mai multe tari. Am creat o hartă cu toate ţările autorilor 
acestor articole; astfel, un articol din baza de date care are mai mulţi autori 
din tari diferite este trecut în toate aceste tari. După cum se poate vedea pe 
hartă (Figura 4.1), majoritatea articolelor retractate din baza noastră de date 
provin din SUA (341), China (309), India (115) şi Japonia (68). 

Unul dintre avantajele oferite de Retraction Watch Data Base este ca expune 
si motivele retractărilor si le include în peste 70 de categorii. In majoritatea 
cazurilor, fiecărui articol îi sunt alocate mai multe categorii. Analiza noastră a 
arătat că articolele retractate din SUA au fost retrase în cea mai mare parte 
datelor. Articolele chinezești au fost retractate în cea mai mare parte din 
cauza evaluărilor inter pares false, descoperite printr-o investigare de către 
revistă sau din cauza plagiatului. Articolele indiene au fost retractate în cea 
mai mare parte din cauza plagiatului, iar articolele japoneze, din cauza 
rezultatelor îndoielnice si a inventării/falsificării de date. Un articol 
interesant, publicat în 2017 (Fanelli, Costas, Fang, Casadevall și Bik, 2017) 
oferă o perspectivă de ansamblu asupra principalelor motive pentru care 
oamenii de ştiinţă inventează sau falsifică date sau apelează la tertipuri. 
Primul motiv este presiunea de a publica; oamenii de știință sunt extrem de 
presati să producă un anumit număr de articole în fiecare an pentru a-și păstra 
granturile sau pentru a primi o catedră sau o promovare. Asa stau lucrurile în 
special în SUA și în Marea Britanie, unde numărul de publicaţii și numărul 
de citări reprezintă principalii indicatori prin care se evaluează performanța 
ştiinţifică. Lucrurile sunt și mai complicate în tari precum China, unde 
oamenii de ştiinţă sunt răsplătiți cu bani pentru publicarea unui anumit număr 
de articole. Aceşti factori, la care se adaugă faptul că există diferenţe între ţări 
în privinţa definirii și sancţionării abaterilor, creează medii în care abaterile 
sunt mai frecvente (Redman și Merz, 2008). 


Publicaţii şi retractări în funcţie de an 


3 


O descoperire interesantă pe care am observat-o în analiza noastră a fost 
raportul dintre numărul relativ de publicații și numărul retractarilor. Desi, din 
2010 încoace, numărul anual al publicațiilor care sunt retrase în anii următori 
rămâne stabil, aproximativ 260 de publicații pe an (în baza noastră de date), 


numărul retractărilor articolelor publicate anterior crește în fiecare an (vezi 
Figura 4.2). 


Figura 4,2, Publicarea anuală de articole retractate si retractări 

O parte din motivul creșterii numărului anual de retractări poate fi atribuit 
faptului că, în mediul conectat din ziua de azi, acurateţea datelor și plagiatul 
pot fi verificate mult mai repede, iar erorile pot fi comunicate mai uşor 
editorilor, care pot posta notificări de retractare pe site-urile revistelor. Acest 
proces mai rapid stă la baza reducerii timpului necesar pentru retractarea 
articolelor (vezi 'Tabelul 4.1). 

Am evaluat si intervalul de timp dintre publicare si retractare si am calculat 
media numărului de ani. După cum se vede în Tabelul 4.1, intervalul 
descreşte. În 2010 era necesară în medie o perioadă de 2,7 ani, iar în 2014 
ajunsese la 1,1 an. Această descoperire este foarte încurajatoare şi arată că 
cercetările defectuoase sunt scoase din circulație mult mai repede decât în 
trecut. În domeniile medical şi biomedical, unde descoperirile pot influenţa 
studii ulterioare imediat ce sunt raportate, este esențială eliminarea 
cercetărilor frauduloase imediat ce este posibil, astfel încât să se evite 
prejudiciile asupra pacienţilor sau publicului general. 


Motive ale retractarilor 


Am creat un nor de cuvinte-cheie (word cloud) din textul „motive de 
retractare“, unul dintre câmpurile oferite de Retraction Watch. Într-un nor de 
cuvinte-cheie, dimensiunea cuvântului sau sintagmei este determinată de 
numărul de incidente. Cu cât apare de mai multe ori, cu atât e mai mare. În 
norul de cuvinte-cheie prezentat în Figura 4.3 este evident că cele mai 
frecvente motive de retractare a articolelor medicale şi biomedicale din baza 
noastră de date sunt investigările întreprinse de revistă/editură. O investigaţie 
nu este în sine un motiv de retractare, dar, uitându-ne la expresiile din norul 
de cuvinte-cheie, vedem că motivele dominante sunt plagiatul, manipularea 
imaginilor, datele eronate, abateri ale autorului, falsificarea datelor și false 
evaluări inter pares. Dominante sunt şi reproducerea articolului şi a 
imaginilor, ceea ce indică în general faptul că autorii și-au reciclat articolele, 
trimițând acelaşi material mai multor reviste. Când trimite un articol către o 
revistă, una dintre întrebările la care un autor trebuie să răspundă şi unul 
dintre lucrurile pe care trebuie să le ateste este originalitatea materialului, 
ceea ce înseamnă că articolul nu a mai fost trimis în altă parte. Un autor care 
îşi reciclează materialele pentru a submina procesul de publicare încalcă 
deliberat regulile etice ale publicării de articole științifice. 


Sursă: Creat de autori 
Nota: ORI — United States Office of Research Integrity. (N.r.) 


Figura 4.3. Norul de cuvinte-cheie (word cloud) cu motivele retractarii 

Un alt aspect interesant al acestui nor de cuvinte-cheie este numarul de 
retractari din cauza problemelor legate de date. Sa observam marimea 
sintagmelor ca „inventarea datelor“, „date eronate“, „îndoieli referitoare la 
date“, „probleme de date“, „duplicarea datelor“ si altele. Asta înseamnă că 
există un număr mare de articole care au fost eliminate din literatura 
ştiinţifică din cauza unor probleme grave la nivelul datelor raportate. Deși în 
alte domenii ale comunicării ştiinţifice problemele legate de date sunt grave, 
în domeniile medical şi biomedical aceste probleme sunt mai severe, în 
principal pentru că cercetarea în aceste discipline are legătură directă cu 
tratamentele și procedurile medicale și cu medicamentele prescrise 
pacienţilor. În plus, datele medicale falsificate pot induce publicul în eroare şi 
le pot provoca oamenilor vătămări reale. 


Reviste importante 


Tabelul 4.2. Lista revistelor cu cele mai multe retractări înainte de 2017 


Denumirea revistei 

PLoS One 

The Journal of Biological Chemistry 

Immunopharmacology and Immunotoxicology 

Molecular Biology Reports 

Proceedings of the National Academy of Sciences of the United States of Ame 


The Journal of Neuroscience 


Tumor Biology 

Archives of Biological Sciences 

Diagnostic Pathology 

European Journal of Medical Research 

Nature 

Asian Pacific Journal of Tropical Medicine 

BioMed Research International 

Molecular Cell 

Biochemical and Biophysical Research Communications 
Cell 


În baza noastră de date au fost 740 de reviste. Este interesant că 2% dintre 
acestea sunt responsabile pentru 20% din numarul total de retractari. Tabelul 
4.2 expune revistele cu cel mai mare număr de articole retractate din 
domeniile medical si biomedical. Deşi PLoS One si The Journal of 
Biomedical Chemistry sunt revistele cu cele mai multe articole retractate in 
anii pe care i-am avut în vedere, cazul Tumor Biology merită explorat mai 
detaliat. În 2017, Tumor Biology a retractat peste 107 articole din cauza 
falselor evaluări inter pares — autorii au falsificat evaluarea fie inventând un 
expert, fie având semnătura unui expert, dar scriind evaluarea ei înşiși 
(McCook, 2017; Tumor Biology-Retraction Watch, nedatat). Volumul 
retractărilor din revista ştiinţifică a determinat excluderea acesteia din Web of 
Science şi nu mai este indexată în baza de date. Numărul de articole retractate 
numai din acea revistă din cauza evaluărilor inter pares false indică o 
neglijare sistematică a standardelor etice de care tine seama orice revistă 
respectabilă. În acest caz, o revistă importantă ca Tumor Biology şi-a neglijat 
complet responsabilitatea şi a permis ca peste 100 de articole să fie publicate 
pe baza unor evaluări inter pares frauduloase. 


Principalele edituri 


Figura 4.4. Editurile cu cel mai mare număr de articole retractate 

Baza noastră de date conţine articole publicate de 136 de edituri (vezi Figura 
4.4). Dintre acestea, 13 (sau 10%) sunt responsabile pentru mai mult de 69% 
dintre retractări. Figura 4.4 indică principalele edituri, printre care Elsevier, 
Springer, Wiley și Taylor & Francis. Deşi Nature a fuzionat cu Springer, în 
baza noastră de date sunt prezentate separat, fuzionarea neavând loc până la 
realizarea analizei. Nu e surprinzător că aceste edituri sunt în capul listei, dat 
fiind că sunt specializate în domeniile medical si biomedical. În ciuda 
faptului că Elsevier este prima dintre editurile care retractează articole din 
aceste domenii științifice, trebuie menţionat și că Elsevier este cea mai mare 
editură din sfera medicală și biomedicală, având peste 2 000 de reviste 
dedicate acestor discipline. Springer Nature are 1 446 de reviste, Wiley, 822 
şi Taylor & Francis, 812 (date obţinute prin Scopus). 


Citari 


Citările sunt considerate etalonul de aur al impactului ştiinţific. Ocuparea 
catedrelor, promovarile și finantarile se fac în funcție de numărul de articole 
şi de numărul de citări pe care le primesc, pe lângă prestigiul revistei în care 
apar. Aşadar, pentru orice cercetător, citările reprezintă de departe cel mai 
important criteriu, dat fiind că determină soarta carierei si reputației sale. Este 
astfel de înţeles că presiunea de a publica este mare și cercetătorii sunt la 
curent cu numărul de citări pe care le primesc articolele lor. Oricine a auzit 
aforismul „Publică sau mori“ (Publish or Perish) (atribuit în lumea științifică 
lui Logan Wilson (Garfield, 1996)) ştie că cercetătorii se află sub o presiune 
enormă de a publica (Neill, 2008; Nygaard, 2017). Această presiune a fost 
considerată responsabilă și pentru creșterea frecvenţei plagiatelor și a altor 
abateri din domeniul ştiinţific (Nygaard, 2017; Rawat și Meena, 2014). Baza 
noastră de date ne-a permis să folosim Scopus pentru a identifica citările pre 


şi post-retractare, întrucât aveam datele publicării iniţiale a articolului si ale 
notificării de retractare. Deși citările pre-retractare sunt acceptabile, citările 
post-retractare sunt îngrijorătoare, întrucât indică faptul că un articol exclus 
din literatură încă e citat, adică primeşte recunoaștere ştiinţifică după ce a fost 
etichetat drept fraudulos. Tabelul 4.3 ilustrează citările pre si post-retractare 
în funcţie de anul publicării. Datele citărilor din acest capitol au fost colectate 
în februarie 2019. Trebuie menţionat faptul că, potrivit normelor de citare, 
chiar dacă un articol menţionează un articol retractat într-un mod negativ, tot 
trebuie să îl citeze, ceea ce înseamnă că articolul fraudulos continuă să aibă 
un impact ştiinţific în ciuda retractării sale. 


Tabelul 4.3. Citări pre şi post-retractare în funcţie de anul publicării 


Anul publicării Citări pre şi post-retractare Citări înainte de retractare Citări c 


2010 6 819 4 587 2 232 
2011 6 104 3 650 2 454 
2012 4 063 2 266 1 797 
2013 2 858 1570 1 288 
2014 2145 986 1159 


Toți anii 21 989 13 059 8 930 


Audienta 


Este relativ noua capacitatea de a afla de cate ori un articol este citit. 
„Audienţa“ face parte dintr-o categorie de evaluări denumite ,,altmetrics“ 
(alternative metrics — evaluari alternative) care au scopul de a evalua modul 
în care este folosită literatura științifică, pe lângă citări. Audienta (numărul de 
accesari) este disponibila pe mai multe platforme, printre care Mendeley, o 
platforma-hibrid care funcţionează ca manager de referinţe si în acelaşi timp 
ca reţea de socializare în care oamenii de știință pot salva şi recomanda 
articole. Se poate face legătura între audiența înregistrată pe Mendeley si 
citări. În primul rând, utilizatorii Mendeley sunt în cea mai mare parte oameni 
de ştiinţă şi studenţi, asa că această rețea este mai degrabă ştiinţifică, si nu o 
reţea de socializare deschisă, desi oricine se poate înscrie. Mai multe studii 
(Costas, Zahedi si Wouters, 2015; Haustein, 2016; Li si Thelwall, 2012) au 
găsit corelatii semnificative, de intensitate medie, între audienţă și numărul de 
citări, ceea ce indică faptul că există o suprapunere parţială între persoanele 
care citesc și cele care citează. Corelatiile sunt si mai puternice în domeniile 
medicale (Thelwall, 2016). 


Tabelul 4.4. Numărul de accesări ale articolelor retractate din reţeaua 
Mendeley 


Anul publicării Număr de publicări Număr de cititori Numărul mediu de cititi 
2010 263 7 790 29,6 
2011 260 8 896 34,2 
2012 269 8 226 30,6 


2013 242 12 414 51,3 
2014 260 4 814 18,5 
Toţi anii 1 294 42 140 32,6 


Din setul nostru de date, 91% dintre articolele retractate (1 178) au fost citite 
pe Mendeley. Am descoperit si ca 1 091 (84%) dintre toate articolele 
retractate din setul de date aveau si citări Scopus, şi accesări Mendeley. 
Tabelul 4.4 prezintă numărul total si numărul mediu de accesări în funcție de 
anul publicării. În total, numărul de cititori este destul de mare, dar iese în 
evidenţă anul 2013, unde vedem o creștere semnificativă a numărului de 
accesări. La bază au stat două articole publicate în acel an în Nature (vezi 
cazul lui Haruko Obokata) care au fost retractate din cauza falsificării și a 
abaterilor și care au provocat o agitaţie destul de mare în lumea ştiinţifică. 
Aceste două articole au fost cele mai citite, cu 4 130, respectiv 2 066 de 
accesări şi au fost citate de 166, respectiv de 85 de ori. Un articol a fost citat 
de 78 de ori, iar celălalt, de 40 de ori după ce au fost retractate, în ciuda 
scandalului care a dus la sinuciderea unuia dintre autori. 


Social media 


Pentru a evalua impactul social al articolelor retractate, am folosit două 
platforme care înregistrează mentionarile din social media: Altmetric.com si 
PlumX. Când un articol este publicat primeşte un număr unic (DOI) care 
poate fi căutat şi descoperit în motoarele de căutare. Si PlumX, si 
Altmetric.com sunt platforme bine cunoscute de înregistrare a mentionarilor 
în social media a articolelor științifice prin numărul unic DOI (Distinct 
Object Identifier) si pot indica menţionările pe canale social media ca 
Twitter, Facebook, Wikipedia si altele. Altmetric.com si PlumX înregistrează 
mentiondrile din social media în modalităţi ușor diferite. De exemplu, când 
scanează bloguri şi ştiri, Altmetric.com caută citări pe Wikipedia doar în 
engleză, în timp ce PlumX caută pe Wikipedia si în suedeză, sau, cand 
numără mentionarile pe Facebook, Altmetric.com scaneaza postările de pe 
paginile publice, iar PlumX raporteaza like-uri, share-uri $i comentarii 
combinate. O alta cercetare a descoperit ca mentionarile pe Twitter ale 


articolelor științifice sunt în general cele mai semnificative în comparaţie cu 
alte platforme de social media (Thelwall, Haustein, Lariviére si Sugimoto, 
2013). Cu toate acestea, identificarea mentionarilor în toate platformele social 
media este considerată una dintre cele mai bune modalităţi de a evalua 
reacţiile publicului la literatura ştiinţifică. Tabelul 4.5 expune numărul de 
afişări ale articolelor retractate pe social media si pe site-urile de ştiri. După 
cum reiese din tabel, Altmetric.com a reușit să identifice 456 de articole care 
au fost menţionate pe Twitter, în timp ce PlumX a identificat 305. Este clar ca 
Twitter este de departe canalul dominant de social media unde articolele sunt 
distribuite şi comentate, cu peste 7 000 de menționări identificate de 
Altmetric.com și aproape 6 000 găsite de PlumX. Facebook este a doua cea 
mai populară platformă unde aceste articole retractate au fost distribuite, 
discutate si comentate, având peste 10 000 de apariţii conform PlumX. În 
plus, dat fiind că noi examinam articolele medicale și biomedicale retractate, 
nu e surprinzător că şi site-urile de stiri au vorbit despre o parte dintre 
acestea. Altmetric.com a reuşit să identifice 81 de articole retractate în media 
de ştiri. Aceste numere sunt în concordanţă cu cele găsite de alte cercetări 
care au arătat că majoritatea oamenilor din SUA consumă informaţii medicale 
şi științifice din social media (Greenwood et al., 2016; NW, Washington si 
Inquiries, 2018). Cel mai mare număr de menționări în social media și în 
media de ştiri l-a avut articolul din 2013 „Primary Prevention of 
Cardiovascular Disease with a Mediterranean Diet“ (Preventie primară a 
tulburărilor cardiovasculare printr-o dietă mediteraneeană), publicat în New 
England Journal of Medicine. Acest articol a fost retractat din cauza 
designului și a faptului că un număr semnificativ de persoane din grupul de 
control s-au retras, ceea ce a afectat rezultatele. Deşi același articol a fost 
republicat mai târziu cu o nouă analiză, efectul retractării continuă și astăzi să 
provoace controverse. Până acum (august 2019), acest articol retractat a fost 
obiectul a 195 de articole de stiri, a avut peste 47 000 de share-uri, like-uri si 
comentarii pe Facebook si peste 1 600 de tweet-uri si retweet-uri si 
dezbaterea continua. Comentariile din social media pentru acest articol pot fi 
consultate la https://plu.mx/judit/a/--LPrDZbZGFIxEcIgDOzjbhPj1— 
P4AQGWWC7IKS-Um0/. 


Tabelul 4.5. Principalele date obţinute prin Altmetric.com si PlumX 


Acoperire Suma mentionarilor Media mentionarilor 


Altmetric Altmetric 


Twitter 456 
Facebook 104 
Stiri 81 
Bloguri 68 
Wikipedia 39 


7 094 
675 
468 

1 210 
49 


Altmetric 
15,6 

6,5 

5,8 

17,8 

1,3 


Articole ce 


Altmetric 


2 305 
272 


Cele mai influente articole retractate 


In aceasta sectiune discutam articolele din baza noastra de date care au fost 
citate de cele mai multe ori (pre si post-retractare), cele care au fost cele mai 
citite si cele care au avut cele mai multe tweet-uri conform Altmetric.com si 
PlumX. 


Cel mai citat articol retractat înainte si 
după retractare 


Estruch, R., Ros, E., Salas-Salvad6, J., Covas, M.I., Corella, D., Aros, F., ... 
si Lamuela-Raventos, R.M. (2013). Primary prevention of cardiovascular 
disease with a Mediterranean diet. New England Journal of Medicine, 
368(14), 1279-1290. 


Acest articol a fost considerat revolutionar in domeniul cercetarii 
cardiovasculare, indicand beneficiile unei diete bazate pe uleiul de masline in 
cazul tulburărilor cardiovasculare. Însă deficienţe la nivelul designului de 
cercetare şi al descoperirilor raportate i-au făcut pe autori să scrie: „Din cauza 
neregularitatilor determinate de procedurile de randomizare, dorim să 
retractăm articolul“ (vezi notificarea de retractare). Deşi datele au fost 
reanalizate și articolul a fost mai târziu republicat, dezbaterea în jurul 
beneficiilor reale ale dietei mediteraneene continuă până în ziua de azi. 


Cel mai citat articol inainte de retractare 


Dunoyer, P., Schott, G., Himber, C., Meyer, D., Takeda, A., Carrington, J. C 
si Voinnet, O. (2010). Small RNA Duplexes function as mobile silencing 
signals between plant cells. Science, 1185880. 


Acest articol a fost considerat revoluționar datorită afirmației că ARN-ul care 
se găseşte în plante poate funcționa ca apărare împotriva atacurilor virale. 
Articolul a fost retractat la şase ani după publicare din cauza duplicării 
imaginilor si a manipularilor pe care editorii le-au considerat intenționate si 
nedeterminate de o eroare. Este interesant că toți autorii, cu excepția autorului 
principal, au fost de acord să retracteze articolul (Berg, 2016). Întrucât 
intervalul dintre publicare si retractare a fost de sase ani, articolul a fost citat 
de multe ori pre-retractare. 


Cel mai citat articol post-retractare 


Séralini, G.E., Clair, E., Mesnage, R., Gress, S., Defarge, N., Malatesta, M., 
... şi De Vendômois, J.S. (2012). Long term toxicity of a Roundup herbicide 
and a Roundup-tolerant genetically modified maize. Food and Chemical 
Toxicology, 50(11), 4221—4231. 


Acest articol a fost primul care a arătat că alimentele bazate pe OMG-uri 
(organisme modificate genetic) sunt toxice pentru oameni $i reprezintă sursa 
mai multor tipuri de cancer. Studiul a fost atacat de oameni de știință care au 
indicat mai multe deficite ale designului si metodelor de analiză si articolul a 
fost retractat în acelaşi an. Cu toate acestea, studiul a determinat serioase 
dezbateri politice provocate de activişti anti-OMG-uri care susțineau că 
retractrarea articolului nu era validă si că a fost determinată de politică, nu de 
stiinta. Dezbaterea continuă până în ziua de azi si sunt mai multe articole 


publicate recent de media de presă despre chestiunea siguranței OMG-urilor. 
Aceste stiri si mai multe informatii despre dezbatere pot fi consultate la 
https://plu.mx/judit/a/- 
BV5QquinvoXU1WNq7GKRdJQgWyZMb1bGDBtTnZaZRVU/. 


Articolul cu cel mai mare numar de cititori 
si de retweet-uri (Altmetric.com si PlumX) 


Obokata, H., Wakayama, T., Sasai, Y., Kojima, K., Vacanti, M.P., Niwa, H., 
... Şi Vacanti, C.A. (2014). Stimulus-triggered fate conversion of somatic 
cells into pluripotency. Nature, 505(7485), 641. 


Acest articol s-a aflat in centrul unui scandal care a dus la sinuciderea unuia 
dintre autori. Un grup de cercetatori japonezi au sustinut ca au descoperit o 
metoda de a crea celule stem pluripotente, capabile sa se transforme in 
aproape orice alt tip de celulă prin utilizarea de stimuli fizici. După cum e de 
imaginat, efectul unei astfel de descoperiri, dacă ar fi fost adevărată, ar fi 
însemnat schimbarea întregii vieţi omeneşti, dat fiind că ar fi reprezentat un 
tratament potenţial pentru orice boală cunoscută. Însă acest studiu a fost 
rezultatul unor experimente si date falsificate. Articolul a fost retras în același 
an, dar a continuat să fie citit și distribuit online de peste 12 000 de ori și a 
fost menţionat pe social media de peste 2 400 de ori. O perspectivă 
exhaustivă asupra acestui articol şi asupra mentiunilor din social media și din 
ştirile publicate de presa de stiri pot fi găsite la https://plu.mx/judit/a/- 
XiygtWNXexZCjaHt_l6yDTcT9zIKiNbPqUL4-3V-Tw/. 


Articole retractate foarte influente — 
cateva exemple recente 


Probleme de analiza si de design ale 
cercetarilor 


Seralini, G.E., Clair, E., Mesnage, R., Gress, S., Defarge, N., Malatesta, M., 
... şi De VendGmois, J.S. (2012). Long term toxicity of a Roundup herbicide 
and a Roundup-tolerant genetically modified maize. Food and Chemical 
Toxicology, 50(11), 4221-4231. 


În 2012, un grup de oameni de ştiinţă francezi au publicat un articol referitor 
la nocivitatea porumbului modificat genetic. Concluziile articolului sugerau 
că OMG-urile ar putea cauza toate tipurile de cancer, concluzii susținute de 
doi ani de experimente pe șoareci. Articolul intitulat „Long term toxicity of a 
Roundup herbicide and a Roundup-tolerant genetically modified maize“ 
(„Toxicitatea pe termen lung a unui erbicid sistemic și a porumbului 
modificat genetic rezistent la erbicidele sistemice“) a provocat o furtună în 
mass-media, avertizând că alimentele care conțin OMG-uri trebuie evitate din 
cauza riscurilor semnificative asupra sănătăţii, mesaj care a ajuns rapid să fie 
distribuit de mii de ori pe social media și a dus la discuţii aprinse. Articolul a 
fost retractat după ce o serie de scrisori către editori au arătat deficienta 
designului de cercetare, a analizei datelor şi a intrepretării rezultatelor, 
indicând astfel concluziile ca nefiind valide si susținând că cercetarea nu ar 
trebui folosită ca bază a politicilor de sănătate și a recomandărilor de sănătate 
publică. Însă acest articol şi rezultatele pe care le-a raportat sunt în continuare 
foarte prezente în literatura ştiinţifică, în social media și la ştiri. În ciuda 
retractării din 2012, datele noastre indică citări frecvente care apar în anul 
2018 (vezi Tabelul 4.6, rândul trei). Conform măsurătorilor Scopus, acest 
articol este în percentila 99 a numărului de citări în domeniul din care face 
parte, având în total 181 de citări identificate de Scopus până foarte recent. 
Atenţia pe care studiul şi rezultatele raportate au primit-o din partea social 
media si a ştirilor este mult mai mare. PlumX a identificat aproape 8 000 de 
like-uri, share-uri și comentarii pe Facebook, peste 1 100 de menționări pe 


Twitter si peste zece mentionari la stiri și pe bloguri. Am descoperit ca 
articolul este mentionat, in ciuda neajunsurilor sale, in contextele 
recomandarilor medicale si nutritionale (de exemplu, vezi Templeton, 2019; 
Ten Scientific Studies Prove that Genetically Modified Food Can Be Harmful 
To Human Health, 2018 (Zece studii stiintifice dovedesc ca alimentele 
modificate genetic pot fi periculoase pentru sanatatea oamenilor). Trebuie sa 
menționăm că acest articol retractat a fost publicat în aceeași forma (fără o 
altă rundă de evaluări inter pares) în Environmental Sciences Europe în 2014. 
Articolul republicat a avut parte de o atenţie considerabilă din partea 
instituţiilor de presă şi social media, de numeroși cititori pe Mendeley şi de 
multe citări pe Scopus. 


Abateri şi raportări frauduloase 


Obokata, H., Wakayama, T., Sasai, Y., Kojima, K., Vacanti, M.P., Niwa, H., 
... Şi Vacanti, C.A. (2014). Stimulus-triggered fate conversion of somatic 
cells into pluripotency. Nature, 505(7485), 641. 


In 2014, un grup de oameni de stiinta japonezi au publicat doua studii pe 
aceeași tema si care au ieşit în evidenţă, despre o descoperire de pionierat în 
cercetarea celulelor stem, articole apărute în revista Nature. Principala 
descoperire, conform autorilor, consta în faptul că reușiseră să arate că, prin 
stimularea fizică, celulele adulte pot fi transformate în celule stem 
pluripotente care pot produce aproape orice tip de celulă. Acronimul STAP 
(stimulus-triggered acquisition of pluripotency, pluripotentare provocată prin 
aplicare de stimuli) folosit de acest grup a devenit celebru instantaneu. 
Semnificaţia acestui studiu stă în faptul ca, până a fi publicat, oamenii de 
ştiinţă credeau că asta nu se putea realiza decât prin manipulare genetică. 
Dacă cercetarea era validă, consecinţele ar fi reprezentat un pas uriaș spre 
eliminarea bolilor moştenite genetic, de exemplu. Însă la cinci luni după 
publicarea cercetării și în urma unei investigații întreprinse de instituţia la 
care lucrau autorii, cercetarea a fost retractată din cauza abaterilor. Oamenii 


de ştiinţă implicaţi au fost acuzaţi de slaba calitate a gestionării si înregistrării 
datelor, de manipularea imaginilor şi figurilor şi nu numai. Dată fiind 
amploarea acestei aşa-numite descoperiri, retractarea a primit extrem de 
multă atenţie din partea oamenilor de știință și a publicului (vezi ultimul rând 
din Tabelul 4.6), până în punctul în care unul dintre autori s-a sinucis în 2014, 
un altul a suferit un atac cerebral si un al treilea a fost internat din cauza 
depresiei (Goodyear, 2016). În ciuda faptului că acest articol a fost retractat 
relativ repede, atenţia pe care i-au acordat-o social media s-a menţinut şi după 
ani întregi. Există peste 2 000 de share-uri pe Twitter și numeroase share-uri 
pe Facebook, dintre care majoritatea trimit la articol fără să menţioneze 
scandalul din spatele acestuia sau faptul că a fost retras cu ani înainte. 
Acestea fiind spuse, unii susțin că tocmai social media au jucat un rol 
important în expunerea articolului (Diaz, 2018). Impactul în lumea științifică 
pe care l-a avut cercetarea, cu 167 de citări identificate de Scopus, este în cea 
mai mare parte negativ. Multe articole discută aspecte ale abaterilor 
ştiinţifice, probleme de reproductibilitate si principiile etice din cercetarea 
genetică. Autoarea principală, alături de coautori ai primelor articole, a 
publicat un alt articol în Nature în același an: „Bidirectional Developmental 
Potential in Reprogrammed Cells with Acquired Pluripotency“ (Potential de 
dezvoltare bidirectional în celulele reprogramate cu pluripotenta dobândită), 
care a fost retractat din motive similare in 2014. Ea a creat si un website dupa 
ce cele două articole au fost retractate (STAP HOPE PAGE, fără dată) 
incercand sa convinga publicul de metodele ei. Website-ul nu a mai fost 
actualizat din 2016. Autoarea a publicat si o carte in Japonia în 2016 despre 
scandalul legat de celulele STAP (Knoepfler, 2016). 


Probleme de reproductibilitate 


Yi, P., Park, J.S. si Melton, D.A. (2013). Betatrophin: A Hormone that 
Controls Pancreatic B Cell Proliferation. Cell 53(4), 747-757). 


In 2013, un grup de cercetatori de la Harvard au publicat un articol care a 


atras atenţia și care sugera că au descoperit un nou hormon care putea crește 
numărul de celule beta, ceea ar fi putut vindeca diabetul de tip 1. Articolul a 
fost publicat într-una dintre cele mai prestigioase reviste ştiinţifice, Cell, şi a 
fost retractat în 2017 din cauza faptului că nimeni, nici măcar autorii, nu a 
reuşit să reproducă rezultatele experimentelor. Deși în procesul de evaluare și 
trebuie luată în seamă. Progresul stiitific depinde de capacitatea de a 
reproduce rezultatele experimentale si, astfel, de a descoperi moduri de a 
avansa pe baza acestora către următorul nivel ştiinţific. Acest articol este un 
bun exemplu de pionierat ştiinţific care nu a dus la nimic din cauza 
problemelor de reproductibilitate si, desi nu a fost menţionat prea des la stiri 
sau în social media, a fost si continuă să fie citat de multe ori, având 30 de 
citări doar în 2018. Dacă rezultatele nu pot fi reproduse, ştiinţa e suspendată. 
Conform unei examinări realizate de Nature (Baker, 2016), 70% dintre 
cercetători au încercat fără succes să reproducă experimentele altcuiva si 
peste 50% nu au reușit să-şi reproducă propriile experimente. Aceasta este o 
provocare enormă în privinţa nivelului general de încredere în procesul 
ştiinţific. Examinarea a descoperit că principalul motiv pentru care aceste 
experimente nu pot fi reproduse este că oamenii de știință raportează selectiv, 


ele „Sus. 


(cum e numită în articol) este amplificată pentru că revistele evită să expună 
public această problemă, publicând replicări negative si: „De fapt, mai multi 
respondenţi care au publicat replicări eşuate au spus că editorii $i evaluatorii 
le-au cerut să atenueze comparatiile cu studiul initial“ (p. 454). 


Concluzii 


În 2012, Academia Naţională de Științe din SUA a publicat o evaluare a 1047 
de articole din domeniul biomedical şi din sfera științelor organismelor vii, 
indexate în PubMed (Fang et al., 2012). Acest studiu a descoperit că doar 
21,3% dintre articole au fost retractate din cauza unor erori neintentionate (în 


opoziţie cu frauda deliberată), în timp ce 67,4% dintre retractari au fost din 
cauza abaterilor, printre care fraude, plagiate si duplicari. Numindu-l 
„epidemia de retractări“, studiul indică faptul că numărul de retractări din 
aceste domenii s-a înzecit din anii de după 1975. Ceea ce, pe de o parte, este 
un aspect pozitiv, dat fiind că demonstrează autoreglarea procesului de 
publicare a cercetărilor în care articolele sunt permanent analizate după 
publicare și, odată descoperite a fi frauduloase, sunt eliminate din literatură. 
Pe de altă parte, este în continuare îngrijorător faptul că astfel de articole 
reușesc să scape evaluatorilor si ajung să fie publicate în reviste respectabile, 
cum ar fi Nature, The Lancet, Cell si altele. 


In acest capitol am examinat articole retractate din domeniile medical si 
biomedical publicate intre 2010 si 2014 si retractate din numeroase motive, 
însă în special din cauza fraudei si abaterilor. Manipulările datelor si 
imaginilor, experimente neetice și analize și concluzii care induc în eroare au 
dus la retractări masive din multe reviste. După cum am demonstrat, 
intervalul de timp dintre publicare si retractare rămâne problematic. Desi 
acest interval tinde să scadă, acum fiind în medie de peste un an, o diferență 
considerabilă în comparaţie cu durata de zece ani din trecut, este însă un timp 
suficient de îndelungat pentru care aceste articole să influențeze procesul 
ştiinţelor medicale si biomedicale la mai multe niveluri. În primul rând, 
aceste articole sunt citate în literatura ştiinţifică, ceea ce înseamnă că 
descoperirile lor sunt aplicate în studii. Nu trebuie să uităm că în aceste 
domenii studiile implică pacienţi înscriși în cercetări clinice sau cărora li se 
administrează tratamente sau medicamente. În al doilea rând, aceste articole, 
şi mai ales cele care se pretind revoluţionare, sunt citate masiv în social 
media şi la știri, informaţia nefiltrată ajungând rapid la sute de mii de oameni. 


După retractare, aceste articole sunt citate şi discutate public pe aceste canale, 
ceea ce reprezintă cel mai îngrijorător fenomen specific articolelor retractate. 
Cauza este probabil accesibilitatea acestui conţinut gratuit, disponibil pentru 
toată lumea, sau versiunile pre sau post-publicare care circulă liber pe 
platformele științifice. Și, deşi s-ar putea să nu stârnească îngrijorare faptul că 
publicul distribuie şi discută articole retractate, este cu siguranță motiv de 
îngrijorare continuarea citării articolelor retractate, dat fiind că s-ar putea ca 
oamenii să intrepreteze greșit sau nici măcar să nu știe că un articol a fost 
retractat. În ciuda faptului că unele citări se pot arăta negative, autorii 


mentionand articolul pentru a demonstra ca e fraudulos, cercetdrile noastre 
anterioare au arătat ca multe citări sunt pozitive si se referă la studii retractate 
ca fiind valide (Bar-Ilan si Halevi, 2018). 


Deci, ce se poate face? Cititorii trebuie să fie atenţi. Indiferent dacă sunt 
oameni de știință sau nespecialisti, toţi cei care se bazează pe articole sau stiri 
despre studii din domeniile medical și biomedical trebuie să le evalueze 
conţinutul. Nespecialistii trebuie să fie atenţi la sursele de finanțare si la 
sponsorizări. Orice cercetător trebuie să indice sursa de finanţare sau 
sponsorul. Dacă o organizaţie sau o companie este sponsorul studiului, 
trebuie să evaluăm cu atenţie dacă studiul a fost scris pentru a susține anumite 
interese economice. Oamenii de ştiinţă, care cunosc bine terminologia, 
designul de cercetare şi metoda de colectare a datelor, trebuie să evalueze 
articolul sub aspectul integrităţii datelor şi imaginilor, precum și al analizei și 
concluziilor. 


Conform ghidului COPE (Promoting integrity in researh and its publication | 
Committee on Publication Ethics: COPE, fără dată), articolele retractate nu 
trebuie eliminate, ci notate clar ca fiind retractate. Însă acest ghid nu 
menționează dacă articolele retractate ar trebui să fie disponibile gratuit pe 
website-ul editurii. Am descoperit că multe articole retractate sunt disponibile 
gratuit, în timp ce alte articole din același număr al revistei pot fi citite doar 
contra cost. Faptul ca sunt gratuite si disponibile determină creşterea 
probabilității ca oamenii care nu au acces la conţinut contra cost să le 
citească, să le păstreze, să le distribuie şi să le promoveze pe social media. 


În plus, recomandăm ca editurile să elimine toate articolele retractate de pe 
website-ul revistelor, astfel încât cititorii să nu aibă acces la întregul text. 
Faptul că articolele retractate pot fi găsite integral fără costuri agravează 
problema. Cercetările retractate nu ar trebui să poată fi găsite nicăieri pe site- 
urile revistelor. Desi e clar că editurile nu pot face nimic în privința 
versiunilor pre-publicate disponibile pe alte platforme, ele au capacitatea și 
trebuie să ia măsuri în ce priveşte disponibilitatea articolelor pe propriile site- 
uri. 


La fel ca orice altă formă de fake news, trebuie sa fim atenţi si să facem 
propria investigaţie. O sursă nouă, amplă și care permite căutări este 
Retraction Watch Database. Să actionam pe baza literaturii medicale si 


biomedicale false, frauduloase, ne poate costa sanatatea. 


Nota 


1.Newton, ,,Letter from Sir Isaac Newton to Robert Hooke“ (Scrisoare de la 
Sir Isaac Newton catre Robert Hooke) 

Capitolul 5. Cand stirile (false) par 
adevarate 


Intuirea adevarului si acceptarea 
si corectarea dezinformaării 


Norbert Schwarz şi Madeline Jalbert 


O analiză a 2,8 milioane de stiri distribuite pe Twitter a descoperit ca 59% 
dintre acestea au fost distribuite fără să fie citite (Gabielkov, Ramachandran, 
Chaintreau și Legout, 2016). Aparent, şase din zece cititori au găsit titlul 
îndeajuns de interesant pentru a distribui ştirea fără să o citească. În capitolul 
de față analizăm ceea ce face ca un mesaj să „aibă aparenţa“ de a fi adevărat, 
chiar înainte de a fi evaluat în detaliu conţinutul acestuia. Mai întâi discutăm 
procesele psihologice de bază implicate în evaluarea adevărului unui mesaj si 
le ilustrăm prin câteva experimente. Apoi abordăm implicaţiile acestor 
procese în distribuirea informaţiei în social media si în corectarea 
dezinformării. 


Evaluarea adevarului 


Desi redistribuirea materialelor fără a fi citite le poate părea multor cititori 
surprinzătoare și iresponsabilă, acest fapt nu este fundamental diferit de 
modul în care comunicăm în viata cotidiană. În conversațiile de zi cu zi 
actionam pe baza presupunerii tacite că emițătorul este un comunicator 
cooperant ale cărui contribuţii sunt relevante pentru conversaţie și sunt 
adevărate, informative şi clare (Grice, 1975; Sperber şi Wilson, 1986). În 
afară de cazurile în care avem motive să ne îndoim că emițătorul respectă 
aceste reguli tacite ale conduitei conversationale, acceptăm conţinutul 
discursului fără multe întrebări și îl tratăm ca parte a terenului comun al 
conversatiei. Aceste procese conversationale contribuie la numeroase erori 
ale judecății omeneşti (pentru o analiză, vezi Schwartz, 1994, 1996). Unele 
cercetări sugerează chiar că înţelegerea unei afirmaţii presupune acceptarea 
cel putin temporară a adevărului ei (Gilbert, 1991) înainte de a putea fi 
comparată cu dovezile relevante. 


Desi este posibilă suspendarea încrederii (Hasson, Simmons si Todorov, 
2005; Schul, Mayo si Burnstein, 2008), aceasta presupune ca mesajul sa fie 
neverosimil sau ca receptorul să fie neincrezator în momentul în care 
primește mesajul. Astfel, în general este favorizată acceptarea, si nu 
respingerea informaţiei dacă nu există indicatori clari care să pună la îndoială 
intenţiile celui care emite mesajul. Pentru a depăşi acceptarea implicită a 
informaţiei avem nevoie de motivaţie și de resurse cognitive, pe care este mai 
probabil să le investim dacă subiectul este important pentru noi şi dacă există 
puţine solicitări si distrageri exterioare. În absenţa acestor condiţii, este 
probabil ca informaţia să fie acceptată — și uneori retransmisă — fără a fi 
evaluată prea atent. 


Tabelul 5.1. Criteriile de adevăr 


Criteriu 
Compatibilitate: este compatibilă această informatie cu celelalte lucruri pe car 
Coerenţă: are coerență interna? 


Credibilitate: provine dintr-o sursă credibilă? 


Consens: alti oameni cred? 


Dovezi: exista fapte care sustin aceste informatii? 


Cand oamenii chiar evalueaza daca este probabil ca informatia sa fie 
adevărată, în general iau în calcul o parte (rar toate) criteriile prezentate în 
Tabelul 5.1 (Schwarz, 2015). Este afirmaţia compatibilă cu celelalte lucruri 
pe care le ştiu? Are consecvență şi coerenţă internă? Provine de la o sursă de 
încredere? Alți oameni o cred? Există dovezi semnificative care o susţin? 
Fiecare dintre aceste criterii este rațional și determină probabilitatea ca un 
mesaj să fie considerat adevărat. Aceste criterii pot fi evaluate prin raportarea 
la cunoştinţele relevante, proces relativ lent şi care presupune efort, uneori 
fiind necesară o amplă căutare de informaţii. Aceleași criterii pot fi evaluate 
şi prin raportarea la propria reacție intuitivă, mai rapidă și realizată cu mai 
puţine eforturi. Dacă reacţia intuitivă iniţială sugerează că s-ar putea să fie 
ceva în neregulă, este mai probabil ca oamenii să apeleze la o analiză mai 
complexă, în cazul în care timpul si circumstanţele o permit. Asta face ca 
reacţia intuitivă iniţială să fie prima evaluare a adevărului si va determina 
dacă persoana se va raporta în continuare la mesajul primit cu o atitudine 
critică sau dacă doar o va aproba tacit. Aceste presupuneri sunt compatibile 
cu o listă lungă de cercetări de psihologie socială (e.g. Petty și Cacioppo, 
1986) și cognitivă (e.g. Kahneman, 2011; Stanovich, 1999), unde strategia 
care se desfășoară mai lent si presupune efort este numită adesea „analitică“, 


„Sistematică“ sau procesare prin „sistemul 2“, iar modalitatea de evaluare 
see 


rapidă și intuitivă este denumită strategie „intuitivă“, „euristică“ sau 
procesare prin „sistemul 1“. 


Esentiala pentru evaluarea intuitivă a adevărului este ușurința cu care mesajul 
poate fi procesat. De exemplu, dacă ceva este incompatibil cu alte lucruri pe 
care le ştim sau dacă povestea este incoerentă, ne încurcăm și facem cale- 
ntoarsă pentru a ne asigura că am înţeles bine (Johnson-Laird, 2012; 
Winkielman, Huber, Kavanagh şi Schwartz, 2012). Ceea ce face ca 
experiența subiectivă a usurintei procesării, adesea denumită fluenta a 
procesării, să fie un indicator (failibil) al posibilităţii ca mesajul să aibă o 
problemă care merită mai multă atenţie. Consideraţii similare sunt valabile și 
în cazul celorlalte criterii de adevăr, după cum vom discuta mai târziu în acest 
capitol. În general, dificultatea procesării face ca mesajul să fie supus unei 
mai mari atentii, în timp ce ușurința procesării favorizează acceptarea 
mesajului. 


Daca usurinta sau dificultatea procesarii nu ar fi determinata decat de atribute 
asociate semnificativ cu probabilitatea ca mesajul sa fie adevarat, faptul de a 
ne baza pe propria experienta de procesare nu ar constitui o problema majora. 
Însă mesajele pot fi ușor sau dificil de procesat din multe motive — lectura 
poate fi lentă pentru că mesajul este incoerent (un criteriu relevant) sau pentru 
că dimensiunea literei este prea mică (ceea ce nu are legătură cu adevărul). 
Dat fiind că oamenii sunt mai sensibili la propriile experienţe subiective decât 
la sursa acelor experienţe (Schwarz, 2012), multe influenţe neesentiale, care 
nu au legătură cu substanța mesajului, pot influența adevărul perceput. 
Discutăm aceste influenţe neesentiale și rolul pe care îl joacă în consumul de 
media după ce vom trece în revistă cele cinci criterii dominante ale 
adevărului. După cum se va vedea, când gândurile curg lin este mai probabil 
ca oamenii să fie de acord fără o semnificativă analiză critică (vezi si 
Oyserman si Dawson, volumul de faţă). 


„Big five“***** în evaluarea adevărului: 
procese analitice şi intuitive 


O afirmaţie este mai probabil să fie acceptată ca adevărată dacă este 
compatibilă cu alte lucruri pe care persoana le știe, în comparaţie cu situaţia 
în care afirmaţia este în contradicţie cu cunoştinţele anterioare. 
Compatibilitatea poate fi evaluată analitic prin compararea informaţiei cu 
cunoştinţele deţinute, ceea ce presupune motivaţie și timp (Petty și Cacioppo, 
1986). Un indicator mai puţin solicitant este oferit de experienţele 
metacogitive şi de reacţiile afective. Când o informaţie nu este consecventă 
convingerilor anterioare, oamenii au tendinţa să se încurce — durează mai 
mult să o citească si găsesc dificil să o proceseze (e.g. Taber si Lodge, 2006; 
Winkielman et al., 2012). Mai mult, informaţia care nu este consecventă 
convingerilor persoanei provoacă o reacţie afectivă negativă, după cum arată 
cercetările asupra consecventei cognitive (Festinger, 1957; Gawronki si 
Strack, 2012). Astfel, exprienta de procesare și reacțiile afective ale persoanei 


pot reprezenta indicatori (failibili) ai consecventei sau inconsecventei unei 
afirmatii cu alte lucruri considerate adevărate. 


O anumită afirmaţie are de asemenea o probabilitate mai mare de a fi 
acceptată dacă se încadrează într-un context mai larg care oferă coerență 
elementelor individuale, după cum se observă în cercetările asupra modelelor 
mentale (pentru o analiză, vezi Johnson-Laird, 2012) si în analizele asupra 
modalitatilor în care juratii ajung la concluzii (Pennington si Hastie, 1993). 
Coerenta poate fi determinata printr-o analiza sistematica a relatiilor dintre 
diferitele parti ale informatiei declarative. Invers, poate fi evaluata in functie 
de experienta de procesare: expunerile coerente sunt mai usor de procesat 
decât expunerile care prezintă contradicții interne (Johnson-Laird, 2012), 
ceea ce face ca ușurința procesării sa fie un indicator (failibil) al coerentei. 
Într-adevăr, oamenii se bazează pe fluenta exprientei când evaluează modul 
în care lucrurile „se leagă“ (Topolinski, 2012), după cum se observă în 
evaluările coerentei semantice (Topolinski și Strack, 2008, 2009) și a 
silogismelor (Morsanyi si Handley, 2012). 


Este mai probabil si ca informaţia să fie acceptată ca fiind adevărată cand 
vine dintr-o sursă credibilă şi de încredere. După cum arată zeci de ani de 
cercetări asupra persuasiunii, evaluările credibilitatii sursei pot fi bazate pe 
informaţia declarativă legată, de exemplu, de competența, educaţia, meritele 
sau afilierea instituţională a emitatorului și de prezenţa sau absența 
conflictului de interese (pentru analize, vezi Eagly și Chaiken, 1993; Petty si 
Cacioppo, 1986). Cu toate astea, evaluările credibilitatii se pot baza si pe 
senzaţia de familiaritate. În viaţa de zi cu zi, oamenii au încredere mai mult în 
persoanele cunoscute decât în străini (Luhmann, 1979), de la interacțiuni 
personale la comerţ online (Gefen, 2000). Familiaritatea rezultă din 
interacțiuni anterioare sau doar vederea repetată a imaginilor unei feţe este 
suficientă pentru a determina amplificarea percepţiei de onestitate, precum si 
acordul cu ceea ce spune persoana (Brown, Brown si Zoccoli, 2002; 
Weisbuch şi Mackie, 2009). În mod similar, repetiţia poate singură să facă un 
nume necunoscut să pară familiar și să-l facă pe purtătorul acestuia „să 
ajungă celebru peste noapte“ (Jacoby, Woloshyn şi Kelley, 1989), ceea ce 
poate, de asemenea, să ducă la creșterea competenţei percepute a acestuia. 
Oamenii familiari sunt mai ușor de recunoscut si de amintit si numele lor 
devin mai uşor de pronunţat de la o întâlnire la alta. Variabilele care 


influenteaza usurinta cu care sursa informatiei poate fi procesata pot asadar sa 
amplifice credibilitatea percepută a sursei. Într-adevăr, o anumită afirmaţie 
are o probabilitate mai mare de a fi considerată adevărată dacă numele sursei 
este uşor de pronunţat (Newman et al., 2014). 


Pentru a evalua probabilitatea ca o afirmaţie să fie adevărată, oamenii se 
gândesc si dacă ceilalți o cred — dacă multi oameni sunt de acord, probabil 
că e întemeiată. Acest criteriu de consens social (Festinger, 1954) este 
esenţial pentru multe procese de influenţă socială și uneori este numit 
principiul „dovezii sociale“ (Cialdini, 2009). După cum au indicat numeroase 
studii, oamenii sunt mai încrezători în propriile convingeri dacă acestea sunt 
împărtășite de ceilalți (Newcomb, 1943; Visser si Mirabile, 2004), au o 
probabilitate mai mare să susțină un mesaj dacă acelaşi lucru îl fac multi alţii 
(Cialdini, 2009) si au o mai mare încredere în ceea ce-şi amintesc dacă multi 
alții își amintesc în mod similar aceleași lucruri (Harris și Hahn, 2009; Ross, 
Buehler si Karr, 1998). Invers, perceperea dezacordului subminează 
semnificativ acceptarea mesajului, ceea ce face ca ştirile despre controverse 
reale sau inventate să fie o strategie eficientă pentru modificarea opiniei 
publice (Lewandowsky, Ecker, Seifert, Schwarz și Cook, 2012; 
Lewandowsky, Gignac și Vaughan, 2013). Pentru a evalua amploarea 
consensului, oamenii pot consulta sondaje de opinie sau isi pot întreba 
prietenii. Invers, se pot baza pe cât de „familiară“ pare convingerea — la 
urma urmei, toţi cunoaştem mai multe convingeri populare, împărtășite de 
multi, decât credinţe nepopulare pe care le au puţini. Din punct de vedere 
empiric, informaţia familiară se citeşte mai ușor si e mai ușor de înţeles si de 
amintit decât informaţia nefamiliară, ceea ce face ca ușurința procesării să fie 
un indicator (failibil) al familiaritatii şi popularității. Astfel, modificările 
întâmplătoare ale usurintei de procesare pot influenţa consensul perceput. 


În sfârşit, încrederea se amplifică odată cu volumul dovezilor confirmatoare. 
Dovezile pot fi evaluate printr-o căutare exterioară, cum ar fi o analiză a 
literaturii ştiinţifice sau amintirea unor informaţii relevante; în orice caz, 
nivelul de încredere creşte odată cu dovezile. Si reciproc, încrederea tinde sa 
crească în funcţie de cât de simplă este găsirea dovezilor — cu cât dovezile 
sunt mai multe, cu atât mai uşor sunt de găsit (în memorie sau în literatură). 
Această teorie populară este în centrul euristicii disponibilitatii studiate de 
Tversky și Kahneman (1973). Din nefericire, această euristică poate induce în 


eroare. Dacă singurele informaţii care ne vin cu uşurinţă in minte apar doar 
pentru că au fost repetate la nesfârşit sau pentru că sar în ochi si sunt 
memorabile, s-ar putea să ajungem la concluzia greșită că dovezile sunt 
puternice. Mai mult, atenţia la ceea ce ne vine în minte si atenţia la ușurința 
cu care se întâmplă asta duc adesea la concluzii diferite. Pe de o parte, 
argumentele hotărâtoare care ne vin în minte ne fac să fim cu atât mai 
încrezători cu cât ne amintim sau generăm mai multe. Pe de altă parte, să ne 
bazam pe ușurința cu care ne aducem aminte înseamnă să avem cu atât mai 
puţină încredere cu cât încercăm să găsim mai multe argumente, întrucât e 
dificil să găsim multe argumente, ceea ce sugerează că probabil nu sunt multe 
(Haddock, Rothman, Reber si Schwarz, 1999; pentru analize, vezi Schwartz, 
1998; Schwarz si Vaughn, 2002). 


Indiferent de criteriile de adevar pe care se bazeaza oamenii, informatiile usor 
de procesat au un avantaj in fata informatiilor dificil de procesat: par mai 
familiare, mai compatibile cu credinţele personale, par să aibă o mai mare 
coerență internă, par mai larg răspândite, mai bine argumentate si par să aibă 
o probabilitate mai mare de a proveni de la o sursă credibilă. Aceste inferente 
reflectă faptul că informaţiile familiare, întâlnite frecvent, și cele coerente și 
compatibile cu cunoştinţele anterioare sunt într-adevăr mai simplu de 
procesat decât celelalte tipuri de informaţii. Astfel, ușurința procesării oferă o 
euristică utilă — dar failibilă — de evaluare a gradului în care o afirmaţie 
îndeplinește principalele criterii de adevăr. 


Determinarea „senzaţiei“ de adevar 


Până acum, discuţia noastră a subliniat faptul că simplitatea sau dificultatea 
procesării poate fi determinată si de variabile semnificative pentru criteriile 
esenţiale de adevăr, şi de influenţe întâmplătoare. Ceea ce e important din 
două motive. Dintr-o perspectivă a cercetării, le permite cercetătorilor să 
manipuleze fluenta procesării în moduri independente de caracteristicile 
fundamentale ale mesajului si sursei acestuia. Dintr-o perspectivă practică, 


subliniaza faptul ca afirmatiile pot sa ,,dea senzatia“ ca sunt adevarate doar 
pentru ca sunt usor de procesat, ceea ce permite multe ocazii de manipulare. 
În continuare, trecem în revistă unele dintre cele mai importante variabile 
care influențează ușurința sau dificultatea procesării mesajului. 


Repetitia 


Demagogii știu de milenii întregi că adevărul poate fi creat prin repetarea 
frecventă a unei minciuni — după cum a spus Hitler, ,,[...] nicio varietate nu 
trebuie să modifice ţinuta a ceea ce face obiectul propagandei, însă trebuie 
mereu [...] să reafirme același lucru“ (Hitler, 1934/1997) vol. 1, p. 172). 
Cercetările empirice confirmă intuiţia demagogilor. Studiind zvonurile din 
timpul războiului, Allport şi Lepkin (1945) au descoperit că cel mai bun 
acesta. Hasher, Goldstein și Toppino (1997) au studiat această observaţie în 
laborator şi le-au cerut participanţilor să dea scoruri în funcţie de cât de 
adevărate credeau că sunt 60 de afirmaţii. Unele erau factual corecte (e.g. 
„Litiul este cel mai uşor metal“), altele, nu („Republica Populară Chineză a 
fost fondată în 1947“). Participanţii au acordat scoruri în trei reprize, la 
intervale de două săptămâni. Între aceste sesiuni, unele afirmaţii au fost 
repetate o dată sau de două ori, iar altele, nu, existând astfel una, două sau trei 
expuneri. După cum era de așteptat, participanţii credeau cu atât mai mult că 
o anumită afirmaţie era adevărată cu cât mai des o văzuseră, indiferent dacă 
era adevărată sau falsă. Numeroase studii ulterioare au confirmat puterea 
repetitiei în cazul multor forme de conţinut, de la cultură generală (e.g. 
Bacon, 1979) la marketing (e.g. Hawkins și Hoch, 1992) și convingeri 
politice (e.g. Arkes, Hackett și Boehm, 1989), intervalul de timp dintre 
expunere și evaluare variind de la minute (e.g. Begg şi Armour, 1991) la luni 
(Brown si Nix, 1996). Dechéne, Stahl, Hansen și Wanke (2010) oferă o 
metaanaliza cuprinzătoare a acestui efect de „adevăr iluzoriu“. 


Cea mai accentuată influenţă pe care o are repetiţia este în cazul afirmațiilor 
în legătură cu care oamenii sunt nesiguri, dar se observa si când sunt 
disponibile mai multe informaţii despre afirmaţia respectivă (Fazio, Rand şi 


Pennycook, 2019; Unkelbach si Greifeneder, 2018). Mai rau, repetitia duce la 
amplificarea acordului în cazul oamenilor care chiar ştiu că afirmaţia e 

falsă —asta doar dacă se gândesc la ea (Fazio, Brashier, Payne și Marsh, 
2015). De exemplu, repetarea afirmației „Oceanul Atlantic este cel mai mare 
ocean de pe Pământ“ a avut o mai mare acceptare chiar şi în rândul oamenilor 
care ştiau că Pacificul e mai mare. Când afirmaţia repetată părea familiară, ei 
doar dădeau aprobator din cap, fără să o compare cu cunoştinţele lor. Chiar și 
avertismentul că unele afirmaţii care le vor fi prezentate sunt false nu elimină 
acest efect, deși îi atenuează mărimea. Mai important, avertismentele 
atenuează influenţa repetitiei doar când preced expunerea la afirmaţii — 
avertismentele oferite după ce persoanele au văzut afirmaţiile nu au vreun 
efect sesizabil (Jalbert, Newman si Schwarz, 2019). 


Repetitia duce si la amplificarea consensului social perceput, adică a 
percepţiei că o convingere este împărtăşită de multi alții. Weaver, Garcia, 
Schwarz şi Miller (2007) le-au cerut participanţilor să citească opinii despre 
care li s-a spus ca au fost preluate dintr-o discuţie de grup în care o anumită 
opinie a fost prezentată o dată sau de trei ori. Fiecare opinie a fost atribuită 
unui membru al grupului. Deloc surprinzător, participanţii au presupus că 
opinia era împărtășită de mai multi oameni în cazul în care au citit-o ca 
venind de la trei membri ai grupului (72%) decât când au citit-o o singură 
dată (57%). Cu toate astea, faptul de a citi de trei ori o opinie a unui membru 
al grupului a fost aproape tot atât de influent, ducând la o estimare a 
consensului de 67% — aparent, o unică sursă repetitivă a părut un cor. Studii 
realizate mai târziu au arătat că oamenii au încredere într-un raport realizat pe 
baza informaţiilor preluate de la martori oculari cu atât mai mult cu cât este 
repetat mai des, chiar si în cazul în care toate repetițiile provin de la același 
unic martor (Foster, Huthwaite, Yesberg, Garry și Loftus, 2012). În mod 
asemănător, cititorii ziarelor sunt mai încrezători în acurateţea unei relatări 
dacă același mesaj este prezentat în mai multe ziare, chiar dacă toate ziarele 
se bazează exclusiv pe același unic interviu cu aceeaşi unică persoană 
(Yousif, Aboody si Keil, 2019). Astfel de descoperiri sugerează că repetiţia 
frecventă a acelorași formule în ştirile de la televizor conferă mesajului o 
familiaritate care amplifică popularitatea şi adevărul acestuia. Același lucru 
este valabil și în cazul social media, unde acelaşi mesaj continuă să apară pe 
măsură ce prieteni și prieteni ai prietenilor îi dau like şi îl repostează, ceea ce 
duce la numeroase expuneri în reţea. 


Dincolo de repetitie 


În ciuda popularității pe care a avut-o în rândul demagogilor din trecut si pe 
care o are printre cei din prezent, repetiţia este doar una dintre multele 
variabile care pot facilita uşurinţa procesării unei afirmaţii, făcând-o sa pară 
mai comună, mai credibilă şi adevărată. În continuare trecem în revistă unele 
dintre aceste variabile. 


Reber şi Schwarz (1999) au manipulat ușurința lecturii prin contrastul de 
culoare al fontului. În funcţie de condiţii, unele afirmaţii (e.g. „Orsono este 
un oraş din Chile“) erau simplu de citit datorită contrastului mare (e.g. 
albastru-închis pe fond alb), în timp ce altele erau greu de citit din cauza 
contrastului slab (e.g. albastru-deschis pe fond alb). Conform aşteptărilor, 
aceeaşi afirmaţie avea o probabilitate mai mare de a fi considerată adevărată 
dacă era mai ușor de citit. In mod similar, ușurința de citire a fontului poate 
influenţa evaluările intuitive ale adevărului și măsura în care analizăm 
îndeaproape un mesaj. De exemplu, când sunt întrebaţi: „Câte animale din 
fiecare specie a luat Moise pe arcă?“, majoritatea oamenilor răspund „două“, 
chiar dacă ştiu că personajul biblic era Noe, nu Moise. Song şi Schwarz 
(2008) au prezentat această întrebare despre Moise (preluată din Erickson si 
Mattson, 1981) cu unul din fonturile prezentate în Figura 5.1. Autorii i-au 
avertizat pe participanţi că unele întrebări ar putea fi menite să-i inducă în 
eroare, caz în care ar trebui să răspundă „Nu pot să răspund“. Când a fost 
prezentată întrebarea despre Moise cu fontul Arial negru, ușor de citit, 88% 
nu au observat problema si au răspuns „Două“, în timp ce 53% au făcut asta 
când întrebarea a fost prezentantă cu fontul Brush gri. 


Alte variabile care influențează uşurinţa procesării au un efect similar. De 
exemplu, eseurile scrise de mână sunt mai atrăgătoare dacă scrisul de mână 
este uşor de citit (Greifeneder et al., 2010) si la fel sunt si mesajele orale daca 
accentul emitatorului este ușor de înţeles (Levy-Ari şi Keysar, 2010). În mod 
asemănător, aceeași conferință este mai putin impresionantă daca 
înregistrarea video are o slabă calitate audio, iar o conexiune slabă de 
telefonie în timpul unui interviu la radio cu o cercetătoare poate afecta 


impresia ascultatorilor cu privire la calitatea programului ei de cercetare 
(Newman si Schwarz, 2018). De asemenea, oamenii consideră că o afirmaţie 
este mai probabil să fie adevărată când este prezentată într-o versiune care 
rimează, spre deosebire de una fără rimă, chiar dacă cele două versiuni sunt 
în mare măsură echivalente (McGlone și Tofighbakhsh, 2000). Chiar si o 
fotografie care nu are valoare de demonstraţie poate determina acceptarea 
unei afirmaţii dacă face mai uşor de imaginat subiectul afirmației (pentru o 
analiză, vezi Newman si Zhang, volumul de fata). 


Pur și simplu pronunţarea fără dificultate a unui nume este suficientă pentru 
a-i conferi posesorului acestuia mai multă credibilitate si încredere. De 
exemplu, consumatorii au mai multă încredere într-un vânzător online de pe 
eBay dacă are un username uşor de pronunţat — e mai probabil să creadă că 
produsul se va ridica la înălțimea promisiunilor vânzătorului și că vânzătorul 
va respecta politica de returnare (Silva, Chrobot, Newman, Schwarz și 
Topolinski, 2017). În mod asemănător, e mai probabil ca o afirmaţie să fie 
considerată adevărată dacă numele sursei este uşor de pronunţat (Newman et 
al., 2014). 


După cum indică această trecere selectivă în revistă, orice variabilă care poate 
influenţa ușurința procesării poate influenţa si judecata în privinţa adevărului, 
dat fiind că oamenii sunt foarte receptivi la experienţa de procesare, dar mai 
putin receptivi la sursa acestei experienţe. Când atenţia este directionata spre 
sursa care se întâmplă să stea la baza experienţei, scade valoarea 
informaţională a usurintei sau dificultății resimtite si influenţa acesteia este 
atenuată sau eliminată, conform teoriei afectelor-ca-informatie (pentru 
analize, vezi Schwarz, 2012, 2018). 


Procesare analitică vs. procesare intuitivă 


La fel ca în cazul altor tipuri de raționamente, este mai probabil ca oamenii să 
investească timpul si efortul necesar pentru procesarea atentă a informației 
dacă sunt suficient de motivaţi si dacă au timpul si ocazia de a face asta 
(pentru analize, vezi Greifeneder, Bless si Pham, 2011; Greifeneder si 


Schwarz, 2014). Am putea spera ca procesarea se va face cu atentie ori de 
câte ori e vorba de o chestiune importantă. Însă acest optimism nu este tocmai 
întemeiat. În viaţa cotidiană, mesajele referitoare la chestiuni pe care le 
considerăm importante pot ajunge la noi când suntem preocupaţi de altceva si 
nu avem oportunitatea de a ne ocupa de ele. Prin repetiţie, astfel de mesaje 
pot deveni îndeajuns de familiare si de coerente pentru a evita o evaluare mai 
atentă, chiar dacă situaţia ne-ar permite să le acordăm mai multă atenţie. 
După cum am menţionat anterior, faptul de a le spune receptorilor că unele 
informaţii prezentate sunt false nu are o valoare protectivă decât în cazul în 
care avertismentul precedă prima expunere: avertismentele de mai târziu au 
un efect minor (Jalbert et al., 2019). În mod similar, motivaţia si oportunitatea 
de a examina critic un mesaj pot avea doar o influenţă limitată odată ce 
mesajul a fost encodat (pentru o analiză, vezi Lewandowsky et al., 2012). 


Implicații pentru social media 


Dinamicile evaluărilor adevărului au implicaţii importante pentru acceptarea 
și corectarea informaţiilor false din lumea reală. Începând cu răspândirea 
televiziunii prin cablu și a radioului, cetățenii democratiilor s-au bucurat de 
mai multe oportunități decât oricând de a se expune selectiv la mesaje media 
coerente cu perspectiva lor asupra lumii. Apariţia social media este ultimul 
pas al acestei dezvoltări și, sub numeroase aspecte, ne putem gândi că au fost 
create pentru a face mesajele discutabile să pară adevărate. În primul rând, 
majoritatea mesajelor din social media sunt scurte, sunt scrise într-un limbaj 
simplu și sunt prezentate în moduri ușor de citit, ceea ce satisface multe 
criterii tehnice ale procesării ușoare. Aceste mesaje fluente sunt postate de 
prieteni, surse credibile. Conţinutul pe care îl postează este de obicei 
compatibil cu propriile convingeri ale persoanei, dată fiind similaritatea 
opiniilor şi valorilor în grupurile de prieteni (pentru o analiză a omofiliei de 
grup, vezi McPherson, Smith-Lovin si Cook, 2001). Mesajele postate primesc 
like-uri din partea altor prieteni, confirmându-se astfel consensul social, şi 
sunt repostate, ceea ce duce la expuneri repetate. Cu fiecare expunere, 


procesarea devine mai simpla si se amplifica perceptiile consensului social, 
coerentei si compatibilitatii. Comentariile si alte postari ofera dovezi 
suplimentare si amplifică si mai mult familiaritatea. În acelaşi timp, 
acumularea de like-uri si repostari determina mecanismul de filtrare sa faca 
expunerea la informaţii opuse din ce în ce mai putin probabilă. Site-ul Wall 
Street Journal „Blue Feed/Red Feed“ ilustrează modul în care mecanismul de 
filtrare al Facebook a dus la feed-uri (fluxuri de știri) profund diferite pentru 
liberali si conservatori în campania electorală din 2016 din SUA si din ce în 
ce mai multe cercetări analizează modul în care omofilia de opinie în cadrul 
rețelelor contribuie la controverse între rețele (Del Vicario et al., 2016; 
Gargiulo şi Gandica, 2017). Îngustarea observată a dietei informaţionale din 
social media este accentuată prin personalizarea conţinutului din afara social 
media, unde furnizorii de internet si motoarele de căutare urmăresc interesele 
utilizatorilor pentru a modela informaţia livrată (Pariser, 2011). 


Aceste procese nu numai că amplifică acceptarea afirmațiilor care par din ce 
în ce mai familiare şi mai compatibile cu celelalte informaţii pe care persoana 
le cunoaște, ci si intretin senzaţia de pricepere si de încredere. La urma urmei, 
o mare parte din ce vede o persoană în feed-ul său este familiar, ceea ce 
sugerează că ştie cât de multe se pot şti despre un anumit subiect. De 
asemenea, informaţiile nu conţin dovezi contrare, ceea ce sugerează că 
argumentele sunt nedisputate. Aceste lucruri subliniază ceea ce Ross şi Ward 
(1996) au descris drept „realism naiv“ — convingerea că lumea este asa cum 
o văd eu si oricine nu e de acord fie e dezinformat (ceea ce motivează 
eforturile de persuasiune), fie e rău-voitor (dacă persuasiunea eșuează). 
Aceste convingeri contribuie apoi la polarizare si la atribuirea reciprocă de 
rea-vointa. 


Implicatii pentru corectarea dezinformarii 


Faptul că oamenii pot ajunge la raționamente referitoare la adevăr bazându-se 
mai degrabă pe strategii analitice sau intuitive reprezintă o provocare majoră 


pentru campaniile de informare publica al caror scop este corectarea 
credințelor eronate. Cercetări ample in domeniul educaţiei arată că noţiunile 
eronate ale elevilor pot fi corectate prin confruntarea lor cu informaţia 
corectă, indicându-li-se elevilor pas cu pas de ce o idee este greşită si alta este 
corectă, preferabil repetându-se acest proces de mai multe ori (pentru analize, 
vezi Vosniadou, 2008). Ceea ce funcţionează cel mai bine când recipientul 
doreşte să afle informaţia corectă şi este suficient de motivat să fie atent, să se 
gândească în profunzime la subiect si să-şi amintească noile informaţii 
(pentru o analiză, vezi Sinatra şi Pintrich, 2003). Campaniile de informare 
publică urmează adesea aceste proceduri si confruntă „miturile“ cu „faptele“, 
respectând teoriile centrate pe conţinut ale învățării mesajului (McQuail, 
2000; Rice și Atkin, 2001). Deşi asta funcţionează în sala de clasă, cu 
receptori motivaţi, cu timp suficient și cu beneficiul stimulentelor, realitatea 
campaniilor de informare este fundamental diferită. În cazul oricărui subiect, 
doar unui mic segment de populaţie îi va păsa îndeajuns pentru a se interesa 
de detalii; e probabil ca majoritatea să nu vadă deloc mesajul sau să-l vadă 
doar în trecere și să-l proceseze superficial în timp ce face altceva. Chiar dacă 
oamenii își amintesc informaţiile corectoare cand sunt testati imediat, aceasta 
dispare repede din memorie. 


În astfel de condiţii, repetarea informaţiilor false pentru a le corecta poate 
duce mai degrabă la răspândirea de informaţii false în râdul unor receptori 
neinteresati care altfel poate nu le-ar fi întâlnit niciodată. Fără să fi procesat 
detaliat mesajul, acum s-ar putea să găsească afirmaţiile false putin mai 
familiare şi mai uşor de procesat când le aud sau le văd din nou. Astfel, 
încercarea de a corecta credinţele eronate ale câtorva oameni poate duce la 
pregătirea multora de a accepta aceste credinţe prin expuneri repetate (pentru 
o analiză, vezi Schwarz, Sanna, Skurnik și Yoon, 2007). De exemplu, 
Skurnik, Yoon, Park şi Schwarz (2005) au expus adulţi tineri și maturi o dată 
sau de trei ori la afirmaţii referitoare la produse, cum ar fi: ,,Cartilajul de 
rechin este bun pentru artrită“ și acestea au fost clar marcate ca „adevărate“ 
sau „false“. Când au fost testati imediat, corectările au părut să aibă succes — 
toți participanţii au avut o probabilitate cu atât mai scăzută de a accepta o 
afirmaţie ca fiind adevărată cu cât li s-a spus de mai multe ori că e falsă. 
Acesta este succesul sperat şi majoritatea studiilor se opresc aici. Dar după un 
interval de trei zile, avertismentele repetate au o mișcare de recul şi adulții 
maturi au o probabilitate cu atât mai mare de a considera o afirmaţie ca fiind 


„adevărată“ cu cât li s-a spus explicit de mai multe ori că e falsă. Se 
presupune că receptorii nu isi mai amintesc dacă afirmaţia a fost initial 
marcată ca adevărată sau falsă, dar găsesc în continuare afirmaţiile repetate 
mai ușor de procesat și mai familiare, ceea ce a făcut ca acestea să „pară“ 
adevărate. 


Chiar şi expunerea oamenilor doar la informaţii adevărate poate creşte 
probabilitatea de a accepta o versiune falsă a acelor informaţii odată cu 
trecerea timpului. Garcia-Marques, Silva, Reber și Unkelbach (2015) le-au 
prezentat participanţilor afirmaţii ambigue (e.g. „crocodilii dorm cu ochii 
închiși“ și mai târziu le-au cerut să indice dacă sunt adevărate afirmaţii care 
erau fie identice cu cele văzute anterior, fie erau în contradicție directă cu 
acestea (e.g. „crocodilii dorm cu ochii deschişi“). Când participanţii au făcut 
aceste judecăţi imediat, au indicat afirmaţiile identice repetate ca fiind 
adevărate si afirmaţiile care le contraziceau ca fiind false în mai mare măsură 
decât afirmaţiile noi, pe care nu le mai văzuseră. Însă după o săptămână, au 
considerat si afirmaţiile identice, si cele care le contraziceau ca fiind 
adevărate în mai mare măsură decât afirmaţiile noi. Simplu spus, dacă 
intervalul de timp este suficient de scurt, oamenii își amintesc exact 
informaţiile pe care tocmai le-au văzut si le resping pe cele opuse. Însă, pe 
măsură ce timpul trece, detaliile se pierd si informaţiile contradictorii par mai 
familiare decât informaţiile care n-au mai fost întâlnite până atunci — da, era 
ceva despre crocodili si despre ochii lor, asa că probabil despre asta era 
vorba. 


Pe măsură ce timpul trece, oamenii pot chiar să infereze credibilitatea sursei 
iniţiale pe baza intensității convingerii. De exemplu, Fragale și Heath (2004) 
au expus participanţii de două până la cinci ori la afirmaţii precum: „S-a 
demonstrat că ceara folosită la izolarea recipientelor Cup-o-Noodles provoacă 
cancer în cazul șobolanilor“. Apoi, participanţii au aflat că unele afirmaţii au 
fost preluate din National Enquirer (sursă cu credibilitate scăzută) si altele, 
din Consumer Reports (sursă cu credibilitate mare) şi trebuiau să indice sursa 
probabilă a fiecărei afirmaţii. Cu cât mai des au auzit participanţii o afirmaţie, 
cu atât era mai mare probabilitatea de a o atribui Consumer Reports, și nu 
National Enquirer. Pe scurt, expunerea frecventă nu determină doar 
amplificarea convingerii că o afirmaţie e adevărată, ci amplifică şi 
convingerea că sursa este de încredere. În mod similar, eforturile bine- 


intentionate ale Centers for Disease Control si Los Angeles Times de a 
infirma un zvon despre „bananele mâncătoare de carne“ s-a transformat în 
convingerea ca Los Angeles Times îi avertiza pe oameni să nu mănânce acele 
banane periculoase, zvonul fiind astfel amplificat (Emery, 2000). Astfel de 
erori de atribuire a sursei cresc probabilitatea ca oamenii să le transmită 
informaţia și altora, care la rândul lor au o probabilitate mai mare de a o 
accepta (şi de a o răspândi), dată fiind presupusa sursă credibilă (Rosnow și 
Fine, 1976). 


Astfel de descoperiri ilustrează faptul că încercările de corectare a 
dezinformării pot avea un efect de recul dacă se concentrează exclusiv asupra 
conținutului mesajului în defavoarea efectului pe care mesajul îl are asupra 
experienţei ulterioare de procesare a receptorilor. Chiar dacă un mesaj 
corector reușește să schimbe convingerea receptorilor care sunt profund 
interesaţi de subiect şi care procesează mesajul cu suficientă atenţie, s-ar 
putea să răspândească informaţii false în rândul multor altor oameni cărora nu 
le pasă de acest subiect. Din nefericire, e probabil ca aceştia din urmă să fie 
mult mai multi decât primii. În acest caz, corectarea reuşită a câtorva 
convingeri eronate se poate face cu preţul inducerii în eroare a numeroase 
persoane neimplicate. Pentru a evita astfel de efecte de recul, în general e mai 
sigură abtinerea de la orice reiterare a informaţiilor false si concentrarea 
exclusivă asupra faptelor. Cu cât faptele devin mai familiare şi mai cursive, 
cu atât este mai probabil să fie acceptate ca adevărate si să servească drept 
bază pentru judecăţi și decizii (Lewandowsky et al., 2012; Schwarz et al., 
2007; 2016). 


Din nefericire, adevărul este în general mai complicat decât poveştile 
amăgitoare, care adesea implică simplificări considerabile. Ceea ce face ca 
adevărul să fie dezavantajat, întrucât e mai dificil de procesat, de înţeles si de 
aminitit. Este aşadar importantă prezentarea informaţiei în moduri care 
facilitează procesarea cursivă. Asta implică expuneri pas-cu-pas şi evitarea 
jargonului. Ajută și să acordăm atenţie influențelor din mediu asupra 
usurintei procesării. Un font uşor de citit si o pronunțare uşor de înţeles, 
adăugarea de fotografii şi repetarea aspectelor esenţiale sunt toate tehnici care 
nu ar trebui lăsate doar în seama celor care doresc să inducă în eroare — 
acestea pot să-i ofere adevărului o mână de ajutor și ar trebui folosite. 


In sfarsit, la nivel individual, cea mai buna aparare impotriva influentei 
dezinformarii este scepticismul în primul moment în care informaţia este 
întâlnită (pentru o analiză, vezi Lewandowsky et al., 2012). Odată ce oamenii 
au procesat informaţiile false, avertismentele au o influenţă slabă. Pe lângă 
avertismentele explicite, o atitudine generală de suspiciune și neîncredere fac 
ca mesajul sa fie analizat mai atent si scad nivelul de acceptare a mesajului 
(pentru analize, vezi Mayo, 2017; Schwarz și Lee, 2019). Avertismentele 
explicite, precum si suspiciunea şi neîncrederea implică faptul că cel care 
comunică s-ar putea să nu adere la normele de cooperare conversationala 
(Grice, 1975), mesajul necesitând astfel mai multă atenţie. Din nefericire, 
într-un climat de opinie publică polarizată, simplul fapt că un mesaj susține 
„cealaltă“ tabără poate să reprezinte în sine un motiv de suspiciune și 
neîncredere, ceea ce afectează încercările de corectare în contexte polarizate. 

Capitolul 6. Aparenta de adevar 


Modul în care fotografii neconcludente 
modelează convingeri 


Eryn J. Newman şi Lynn Zhang 


„Ultima oră: zeci de mii de voturi frauduloase pro-Clinton descoperite într-un 
depozit din Ohio.“ La sfârşitul anului 2016, aproximativ şase milioane de 
oameni au fost expuși la această afirmaţie în social media si pe alte site-uri de 
ştiri, afirmaţie care a apărut alături de fotografia unui bărbat care stătea în fata 
unor cutii cu buletine de vot.! Era vorba de fake news, știrea fiind inventată 
de un student. Iar fotografia? O poză generică (stock photo) pe care același 
student a găsit-o căutând pe google „cutii cu buletine de vot“. Acest exemplu 
nu este unic. Fake news și dezinformarea sunt adesea însoțite de fotografii 
decorative care au legătură cu subiectul general, dar nu oferă nicio dovadă 
concludentă că titlul ar fi corect (pentru mai multe exemple, vezi Politico 
Staff, 2017). Dintr-o perspectivă a comunicării, utilizarea de stock photos are 
sens: fotografiile atrag atenţia şi, uneori, pot să contribuie la înţelegere și pot 
să amplifice probabilitatea ca oamenii să-şi amintească conţinutul asociat 
(Carney si Levin, 2002; Knobloch, Hastall, Zillmann si Callison, 2003; 
Waddill si McDaniel, 1992). Dar decorarea titlurilor sau afirmatiilor cu aceste 
fotografii neconcludente poate avea efecte mai insidioase asupra 
convingerilor pe care le au oamenii. 


Din ce în ce mai multe cercetări arată că până si o expunere minora la o 
fotografie care are legătură cu subiectul, dar care nu e concludentă, îi poate 


face pe oameni să creadă că o afirmaţie asociată este adevărată, în ciuda 
faptului că fotografia nu oferă dovezi semnificative în privinţa veridicitdatii 
afirmației, un efect al „senzaţiei de veridicitate“ (truthiness effect)? (Fenn, 
Newman, Pezdek și Garry, 2013; Newman, Garry, Bernstein, Kantner și 
Lindsay, 2012; Newman et al., 2015). Acest efect durează câteva zile şi 
influențează mai multe tipuri de raționamente, inclusiv judecăţi referitoare la 
cunoştinţe generale, la predicții despre evenimente viitoare si judecăţi cu 
privire la propriile amintiri episodice. Vom trece în revistă literatura 
referitoare la senzaţia de veridicitate, consemnând modurile în care 
fotografiile şi alte tipuri de informaţii neconcludente pot să schimbe rapid 
convingerile, amintirile şi judecatile oamenilor asupra propriilor cunoștințe 
generale. Examinam si mecanismele care contribuie la apariţia senzatiei de 
veridicitate si explorăm implicaţiile pe care le au asupra fake news si a 
dezinformării. 


Fotografii neconcludente si senzaţia de 
veridicitate 


Este bine cunoscut faptul că fotografiile înșelătoare ne pot amagi. Dacă sunt 
manipulate pentru a prezenta un eveniment care nu a avut loc sau daca apar in 
combinaţie cu afirmaţii repetate dintr-o sursă de încredere îi pot face pe 
oameni să creadă si să-și amintească informaţii complet false (Lindsay, 
Hagen, Read, Wade si Garry, 2004). Dar fotografiile precum cea cu cutiile cu 
buletine de vot, care nu sunt decât decorative, privite doar în trecere, au fost 
considerate relativ inofensive (e.g. Camey și Levin, 2002). Ce dovezi avem 
că astfel de fotografii decorative, neconcludente, au vreun efect asupra 
convingerilor? 


Cercetări experimentale asupra senzatiei de 


veridicitate 


Intr-unul dintre primele experimente care au examinat influenta fotografiilor 
neconcludente, participanţilor li s-a cerut să dea un test de cunoştinţe 
generale, unde au văzut o serie de afirmaţii care apăreau pe un ecran de 
computer (Newman et al., 2012). În acest experiment manipularea consta în 
faptul că jumătate dintre afirmaţii apăreau alături de o fotografie 
neconcludentă, cu un format asemănător celui din ziare sau din social media, 
si jumătate apăreau fără fotografii. De exemplu, participanţii au văzut 
afirmaţii precum „Girafele sunt singurele mamifere care nu pot să sară“ 
prezentate fie alături de o fotografie, ca poza care infatisaza capul unei girafe 
din Figura 6.1, fie fără fotografie. În ciuda faptului că fotografiile nu ofereau 
nicio dovadă că afirmaţiile ar fi fost adevărate sau nu — poza capului unei 
girafe nu spune deloc dacă girafele pot sau nu să sara —, prezenţa unei 
fotografii a amplificat tendința oamenilor de a spune că afirmaţiile asociate 
erau adevărate. Fotografiile au provocat senzaţia de veridicitate, o tendință de 
a crede afirmaţii prezentate alături de informaţii neconcludente. Într-o altă 
serie de experiemente, publicate în acelaşi articol, Newman și colegii săi au 
replicat conceptual rezultatul. În aceste experimente, participanților li s-a 
cerut să joace un alt joc de cunoştinţe generale: „Mort sau viu“ (joc pe care 
unul dintre autori și-l amintea din vechile programe de la radio). Sarcina 
esenţială era stabilirea faptului dacă afirmaţia „Această persoană este în 
viaţă“ era adevărată sau falsă în cazul fiecărui nume celebru care apărea pe 
ecran. În jumătate dintre cazuri, numele celebrităților apăreau fără o 
fotografie concludentă — o fotografie cu acea persoană celebră implicată în 
propria profesie, dar neoferind nicio dovadă pentru adevărul afirmației 
„Această persoană este în viata“. De exemplu, subiecţii ar fi putut vedea 
numele „Nick Cave“ alături de o fotografie cu Nick Cave pe scenă, având în 
mână un microfon și cântând in fata unei mulțimi (vezi Figura 6.1). 
Fotografia nu oferea niciun indiciu în ce priveşte faptul dacă Nick Cave era în 
viata sau murise. Cele mai multe fotografii erau poze generice cu celebrități. 
Rezultatele acestui experiment au fost clare: era mai probabil ca oamenii să 
accepte afirmaţia „Această persoană este în viata“ ca fiind adevărată daca 
numele celebritatii apărea alături de o fotografie, în comparaţie cu cazul în 


care nu era prezentă o fotografie. Poate mai surprinzător, același tipar de 
rezultate a fost descoperit când unui alt grup de subiecţi li s-au arătat aceleași 
nume de celebrităţi, cu aceleași fotografii, dar au evaluat afirmaţia opusă: 
„Această persoană este moartă“. Cu alte cuvinte, aceleași fotografii i-au făcut 
pe oameni să creadă nu numai afirmaţiile că celebrităţile erau „vii“, ci şi 
afirmaţiile că aceleași persoane erau „moarte“. 


Figura 6.1. Sus este un exemplu de fotografie neconcludentă cu Nick 
Cave din experimentele „Mort sau viu“ (Newman et al., 2012); jos, un 
exemplu de fotografie neconcludentă din experimentul cu afirmaţii de 
cultură generală expus de Newman et al. (2012, 2015). 


Sursă: fotografia cu Nick Cave: Creative Commons License attribution: 
Marco Annunziata. Girafa: fotografie de Fir0002/Flagstaffotos, conform 
GFDL v1.2 www.gnu.org/licenses/old-licenses/fdl-1.2.en.html 


Acest efect al senzatiei de veridicitate — conform caruia fotografii 
neconcludente îi fac pe oameni să creadă că anumite afirmaţii sunt 
adevărate — este prezent si în alte tipuri de raționamente. În cadrul unei 
sarcini de predictie a pieţei mărfurilor, Newman, Azad, Lindsay și Garry 
(2018) le-au cerut participanţilor să ghicească dacă afirmaţiile despre 
diferitele mărfuri erau adevărate sau false. Participanţii vedeau nume de 
mărfuri, ca „Benzen“, apărând pe ecran și trebuiau să spună dacă afirmaţia 
„preţul va crește“ era adevărată sau falsă. La fel ca în studiile anterioare care 
au folosit informaţii de cultură generală, afirmaţiile despre mărfuri apăreau pe 
ecran cu sau fără fotografie (e.g. fotografie cu benzen). Deşi fotografiile 
ilustrau pur şi simplu mărfurile, oamenii au avut tendinţa de a crede 
afirmaţiile când vedeau o poză. Acest tipar a fost pronunţat în cazul 
afirmațiilor pozitive referitoare la performanţa viitoare a unei mărfi (e.g. 
marfa va aduce profit), fenomen compatibil cu distorsiunile cognitive de tip 
„ochelari roz“ care apar în evaluarea evenimentelor din viitor (e.g. Szpunar, 
Addis şi Schacter, 2012). Într-o sarcină de evaluare a unui produs, 
participanţii au avut o probabilitate mai mare de a crede afirmaţii pozitive 
despre vinuri (e.g. „Acest vin a fost evaluat ca fiind de calitate“ dacă pe 
etichete [e.g. Two Quills Pinot Noir (Pinot Noir Două Condeie)] apărea o 
fotografie neconcludentă reprezentând substantivul nefamiliar din denumirea 
vinului (e.g. o fotografie cu pene într-o călimară). Acest tipar s-a menţinut 
chiar și când participanţilor li s-a oferit ocazia de a gusta vinurile cu etichete 
pe care apărea sau nu o fotografie. Cu alte cuvinte, chiar si cu informaţii 
senzoriale suplimentare — gustul vinului — fotografiile aveau un efect de 
distorsiune asupra judecăților (Carwell, Newman, Garry, Mantonakis și 
Beckett, 2017). 


Într-un experiment care implica amintirea acţiunilor, Carwell, Henkel, Garry, 
Newman și Foster (2016) au descoperit că oamenii au tendinţa de a crede că 
au realizat anumite sarcini (au răspuns că afirmaţii precum „l-am dat sa 
mănânce acestui animal“ erau adevărate într-un joc care simula o grădină 
zoologică) dacă vedeau în timpul testului o fotografie neconcludentă. E 
semnificativ că fotografiile i-au făcut pe oameni să creadă că îndepliniseră o 
anumită acţiune indiferent dacă au făcut asta sau nu. Acest rezultat este 
deosebit de surprinzător — deși există unele dovezi că fotografiile pot 


distorsiona amintirea actiunilor recente, fotografiile din acele studii sunt 
adesea combinate cu variabile ca sugestia, elaborarea si repetitia, toate facand 
mai dificilă stabilirea faptului dacă o amintire este sau nu adevărată (Lindsay 
et al., 2014; pentru o analiză, vezi Garry si Gerrie, 2005). Rezultatele 
experimentului realizat de Cardwell et al. (2016) demonstrează că până si o 
expunere scurtă la fotografii neconcludente, în absenţa altor tehnici de 
sugestie, poate duce la erori imediate de memorie. Luate laolaltă, aceste 
rezultate indică faptul că adăugarea de fotografii neconcludente nu doar 
modelează convingeri referitoare la afirmaţii generale de cunoaştere, ci 
fotografiile au un efect sistematic asupra convingerilor în numeroase domenii 
şi pot influenţa estimările oamenilor în privinţa preţurilor viitoare ale 
mărfurilor, calităţii produselor și judecăților referitoare la propriile acțiuni 
realizate recent. Cum exercită fotografiile aceste efecte în cazul evluărilor 
adevărului? 


Mecanisme subiacente senzatiei de 
veridicitate 


Desi aceste fotografii nu oferă dovezi despre adevărul unei afirmaţii, există 
mai multe motive pentru care adăugarea unei fotografii ce are legătură cu 

si analizăm dovezile empirice disponibile. În primul rând, examinăm 
posibilitatea ca fotografiile să provoace un efect de distorsiune pentru că sunt 
intrinsec demne de încredere. Apoi discutăm posibilitatea ca fotografiile să 
influenţeze convingerile printr-un mecanism de fluenta cognitivă, facilitând 
procesarea semantică a unei afirmaţii. După care examinăm posibilitatea ca 
fotografiile să influenţeze convingerile pentru că, deși nu sunt concludente, 
provoacă iluzia dovezilor. Prezentăm dovezi empirice pentru fiecare dintre 
aceste perspective teoretice. 


Fotografiile neconcludente provoaca senzatia de veridicitate pentru ca sunt 
intrinsec demne de incredere? 


Fotografiile sunt unice sub numeroase aspecte — capteaza un moment, in 
general reprezinta evenimente reale si uneori constituie cele mai bune dovezi 
ca un lucru s-a intamplat cu adevarat (Kelly si Nace, 1994; Strange, Garry, 
Bernstein si Lindsay, 2011; vezi si Nightingale, Wade si Watson, 2017). Mai 
mult, oamenii tind să aibă încredere în fotografii și adesea nu pot să-și dea 
seama dacă o fotografie a fost modificată pentru a induce în eroare (e.g. 
Nightingale et al., 2017). Astfel, în paradigma senzatiei de veridicitate, desi 
fotografiile nu oferă informaţii concludente pentru o anumită afirmaţie, ele ar 
putea totuși să accentueze credinţa că afirmaţia este adevărată pentru că 
fotografiile sunt inerent credibile. 


Pentru a examina ipoteza că fotografiile influenţează convingerile prin 
credibilitatea lor intrinsecă, Newman et al. (2012) au examinat dacă efectul 
senzatiei de veridicitate este specific fotografiilor sau dacă oamenii sunt 
influenţaţi şi de alte forme de informaţii care au legătură cu afirmaţiile, dar 
sunt neconcludente. În cadrul unui experiment menit a testa această ipoteză, 
participanţii au văzut nume de celebrităţi şi li s-a cerut să evalueze adevărul 
afirmației că „Această persoană este vie [moartă]“. În jumătate dintre cazuri, 
numele celebrităților apăreau alături de informaţii neconcludente semantic. 
Pentru un grup de subiecţi, informaţia neconcludentă era o fotografie în care 
apărea vedeta îndeplinindu-și activitatea, după cum am descris anterior. 
Pentru celălalt grup de subiecţi, informaţia neconcludentă era o descriere 
verbală a vedetei indeplinindu-si activitatea. De exemplu, în loc sa vadă o 
fotografie cu Nick Cave, persoanele din grupul cu informaţii verbale au văzut 
o listă de informaţii semantice care puteau fi extrase cu ușurință din 
fotografie (e.g. bărbat, brunet, microfon, tamburină; vezi Figura 6.2). 


Descoperirea esenţială a acestui studiu a fost că, indiferent dacă oamenii au 
văzut o fotografie cu Nick Cave sau o descriere verbală a lui Nick Cave, 
aveau o probabilitate mai mare de a crede afirmaţia „Nick Cave era viu [sau 
mort] în comparaţie cu cazul în care afirmaţia apărea fără adăugarea unor 
informaţii neconcludente (Newman et al., 2012). Adică, adăugarea de 
informaţii semnantice, nu neapărat fotografii, a provocat efectul senzatiei de 


veridicitate. Aceste rezultate se încadrează în cercetările mai extinse asupra 
evaluării adevărului si fluentei cognitive (vezi Schwarz, 2015). De fapt, din 
ce în ce mai multe studii sugerează că adăugarea de informaţii asociate 
conceptual (e.g. fotografii sau cuvinte neconcludente) amplifică procesarea 
semantică a afirmațiilor, influențând oamenii să creadă că afirmaţiile asociate 
sunt adevărate. Abordăm în continuare această posibilitate. 


Fotografiile neconcludente determină senzaţia de veridicitate printr-o 
amplificare a fluentei cognitive? 


De la un moment la altul, oamenii observă modificări ale propriei procesări 
cognitive. Indiferent dacă încercăm să ne amintim informaţii generale sau să 
ne imaginăm un scenariu, există variaţii în privinţa efortului pe care trebuie 
să-l depunem pentru procesarea informaţiilor. Suntem în general conștienți 
dacă perceperea, înțelegerea sau imaginarea unei informaţii este simplă și nu 
necesită efort sau dacă e dificilă şi presupune efort (pentru analize, vezi Alter 
şi Oppenheimer, 2009; Jacoby, Kelley și Dywan, 1989; Schwarz, 2015). 
Când procesarea informaţiei este simplă si se desfăşoară ușor, avem tendința 
să fim de acord (vezi Marsh şi Stanley, Capitolul 8; Schwarz si Jalbert, 
Capitolul 5). Adică, dacă putem extrage cu ușurință din memorie informaţii 
relevante, dacă înțelegem repede şi generăm rapid imagini mentale în 
legătură cu o afirmaţie sau cu o idee avem tendinţa de a crede că e adevărată. 
După cum descriu Schwarz și Jalbert în acest volum, simplitatea procesării 
este interpretată ca indiciu important în evaluarea adevărului, în parte pentru 
că procesarea simplă este interpretată ca dovadă a numeroase criterii esențiale 
legate de evaluarea adevărului: informaţia uşor de procesat este considerată 
mai coerentă, credibilă și compatibilă cu propriile noastre cunoştinţe 
generale, având probabil un nivel ridicat de consens social şi fiind susținută 
de dovezi semnificative (Schwarz, 2015; Schwarz şi Newman, 2017). 


barbat alb 

par lung, drept, negru 
muzician 
microfon 


Figura 6.2. Exemple de informatii vizuale si verbale, Newman et al. (2012) 


Fotografiile neconcludente ar trebui (teoretic) sa faciliteze procesarea 
conceptuala a unei afirmatii 


Exista mai multe motive pentru care o fotografie neconcludentă (sau cuvinte 
asociate) pot influenţa ușurința procesării unei afirmaţii si îi pot face pe 
oameni să concluzioneze că o afirmaţie este adevărată (vezi Alter și 
Oppenheimer, 2009 pentru o analiză a factorilor care determină fluenta 
cognitivă). În primul rând, o fotografie neconcludentă asociată subiectului ar 
trebui să ofere un context bogat din punct de vedere semantic pentru 
evaluarea unei afirmaţii, facilitând extragerea rapidă a informaţiilor legate de 
subiectul afirmației (vezi Whittlesea, 1993; Wilson si Westerman, 2018). Cu 
alte cuvinte, în cazul evaluării afirmatiei „Girafele sunt singurele mamifere ce 
nu pot să sară“, o fotografie cu o girafă ar trebui să ajute la extragerea mai 
rapidă a detaliilor (dar probabil neconcludente) despre girafe (vezi Carr, 
McCauley, Sperber și Parmelee, 1982). Când oamenii pot să extragă rapid 
informaţii din memorie (indiferent dacă informaţiile sunt relevante sau nu) au 
tendinţa de a concluziona că ușurința găsirii acelor informaţii indica 
frecvenţa, familiaritatea si adevărul (vezi conceptele anexe de prioritate 
semantică şi disponibilitate cognitivă; Begg, Anas si Farinacci, 1992; Kelley 
şi Lindsay, 1993; Tversky și Kahneman, 1973; Whittlesea, 1993). În al doilea 
rând, o fotografie care are legătură cu afirmaţia ar trebui să-i ajute pe oameni 
să-și imagineze mai clar despre ce e vorba. Cercetările arată că, dacă oamenii 
isi pot imagina cu ușurință un eveniment ipotetic, au tendinţa de a 
concluziona că e mai probabil (Sherman, Cialdini, Schwatzman și Reynolds, 
1985; vezi Alter si Oppenheimer, 2009 pentru o analiza). În al treilea rând, 
stabilirea unei legături între o fotografie şi o afirmaţie accentuează caracterul 
concret al afirmației, ceea ce amplifică ușurința înțelegerii elementelor 
acesteia. Dacă informaţia este scrisă într-un limbaj concret si uşor de înţeles, 
oamenii au o probabilitate mai mare de a o crede (Hansen și Wanke, 2010; 
Oppenheimer, 2006). Adică, desi informaţiile neconcludente, asociate 
subiectului, nu constituie dovezi, ele ar trebui să faciliteze procesarea 
cognitivă în trei moduri esenţiale: (1) contribuind la receptarea rapidă a 


detaliilor semantice relevante, (2) contribuind la imaginarea mai simpla a 
afirmației și (3) contribuind la înțelegerea afirmației asociate. Este bine 
documentat in literatura ampla asupra cognitiei faptul ca oricare dintre aceste 
variabile poate determina o mai mare fluenta cognitivă $i probabilitatea ca 
oamenii să fie de acord cu o afirmaţie, ceea ce sugerează că fotografiile 
neconcludente pot reprezenta o variabilă deosebit de influentă în evaluarea 
adevărului. 


Dovezi experimentale ale influenţei pe care fluenta cognitivă o are asupra 
senzatiei de veridicitate 


Care este dovada că fotografiile influenţează evaluările adevărului printr-o 
schimbare a usurintei de procesare a afirmației? Există mai multe predicții 
care apar din literatura despre fluenta cognitivă. Prima este că o fotografie 
neconcludentă îi face pe oameni să creadă că o afirmaţie este adevărată, în 
măsura în care fotografia facilitează procesarea conceptuală a afirmației. 
Astfel, fotografiile neconcludente determină senzaţia de veridicitate când au o 
legătură semantică cu afirmaţia, dar nu și în cazul contrar (vezi Alter și 
Oppenheimer, 2009). Adăugarea de fotografii legate semantic ar trebui să 
faciliteze procesarea conceptuală a afirmației, iar adăugarea de fotografii fără 
legătură semantică ar trebui să interfereze cu procesarea afirmației, în 
comparaţie cu situaţia în care nu e prezentă nicio fotografie (Figura 6.3). 
Pentru a testa această idee, Newman et al. (2015) au folosit paradigma 
cunoștințelor generale descrise anterior şi au mai adus o ajustare metodei: au 
manipulat relaţia semantică dintre fotografii şi afirmații. 


La fel ca în studiile descrise anterior, participanţii au văzut afirmaţii de 
cultură generală însoţite sau nu de o fotografie și au trebuit să indice dacă 
acele afirmaţii erau adevărate sau false. Manipularea esenţială din aceste 
studii a constat în faptul că jumătate dintre subiecţi au văzut fotografii care 
aveau legătură semantică cu afirmaţiile (e.g. afirmaţia „Magneziul este 
metalul lichid din termometru“ era însoţită de fotografia unui termometru) si 
jumătate dintre subiecţi au văzut fotografii fără legătură semantică cu 
afirmaţiile (e.g. afirmaţia „Magneziul este metalul lichid din termometru“ era 


însoţită de fotografia unei șopârle). Rezultatele acestor studii sunt 
consecvente interpretării centrate pe rolul fluentei cognitive asupra senzatiei 
de veridicitate — în comparaţie cu situaţia în care nu apărea nicio fotografie, 
fotografiile care aveau legătură semantică cu afirmaţiile și care ar fi trebuit să 
faciliteze procesarea conceptuală i-au făcut pe participanţi să creadă că 
afirmaţia asociată era adevărată, în timp ce fotografiile fără legătură 
semantică cu afirmaţia, care ar fi trebuit să interfereze cu procesarea 
conceptuală a afirmației, i-au făcut pe participanţi să creadă că afirmaţia 
asociată era falsă, i.e. au provocat apariţia unei senzaţii de falsitate (falsiness 
effect). 


Figura 6.3. Exemple reprezentative de fotografii cu și fără legătură semantică 
folosite în studiul realizat de Newman et al. (2015) 


Sursă: Fotografia unui termometru: Creative Commons License attribution, Da Sal. www. flickr.com/ 
photos/112931986@NO7/11646098174. Soparla: utilizare gratuită, https://routespartnership.org/ 
industry-resources/images-video-library/free- use-wildlife-images/reptiles 


O alta predictie a literaturii asupra fluentei este ca efectul senzatiei de 
veridicitate ar trebui sa fie mai accentuat atunci cand afirmatiile care apar 
insotite de fotografii sunt prezentate printre alte afirmatii, care nu sunt 
însoţite de fotografii. Din ce in ce mai multe cercetări arată că efectele 
validate ale fluentei sunt mai accentuate în designurile de cercetare intra- 
subiect decât în cele inter-subiect (e.g. Mere Exposure Effect, Truth Effect, 
Recognition Memory Effects: Hansen, Dechéne si Wanke, 2008; Westerman, 
2008; pentru o analiza, vezi Wanke si Hansen, 2015). Simplu spus, un 
element important al efectelor bazate pe fluenta este relativa usurinta de 
procesare a informaţiei. Acest aspect nu aparţine exclusiv fluentei. Într- 
adevăr, schimbările la nivelul experienţei au în general un rol în mai mare 
măsură informativ decât stările stabile (Berelson și Steiner, 1964). Tocmai 
asta s-a desoperit în paradigmele senzatiei de veridicitate: efectul senzatiei de 
veridicitate este mai accentuat în designurile experimentale care manipulează 
prezenţa unei fotografii în cazul studiilor intra-subiect, dar nu și în cele inter- 
subiect (Newman et al., 2015). 


Perspectiva fluentei prezice si faptul că gradul în care fotografiile facilitează 
procesarea unei afirmaţii ar trebui să depindă de familiaritatea elementelor 
esenţiale ale afirmației (vezi Parks si Toth, 2006; Whittlesea si Williams, 
1998). Adica afirmatiile care contin elemente usor de inteles ar trebui sa se 
situeze mai aproape de un „prag de fluenta“ decât afirmaţiile care contin 
elemente nefamiliare (vezi Carwell, Newman, Garry, Mantonakis si Beckett, 
2017; Zhang, Newman si Schwarz, 2018). Așadar, afirmaţii care includ 
elemente familiare precum „Vinul Pinot Noir Doi Trandafiri a fost evaluat ca 
fiind de calitate“ ar trebui să beneficieze în mai mică măsură de prezenţa unei 
fotografii decât afirmaţii ca „Vinul Pinot Noir Două Condeie a fost evaluat ca 
fiind de calitate“. Mai multe descoperiri din literatura asupra senzatiei de 
veridicitate sunt compatibile cu aceste predicții. Primele experimente asupra 
senzatiei de veridicitate au arătat că senzaţia de veridicitate a fost mai 
pronunţată în cazul numelor de vedete nefamiliare, ca Nick Cave, în 
comparație cu nume de vedete mai familiare, ca Brad Pitt (Newman et al., 
2012). Mai recent, Abed, Fenn și Pezdek (2017) au descoperit că fotografiile 
îi influenţează pe oameni să creadă afirmaţii despre persoane nefamiliare, dar 
nu și afirmaţii despre propria persoană, efect determinat poate de diferenţele 


dintre informatiile relevante care sunt disponibile. Mai mult, Cardwell et al. 
(2017) au descoperit că măsura în care fotografiile determina o distorsiune a 
senzatiei de veridicitate depindea de gradul în care prezenţa unei fotografii 
contribuia la înțelegerea elementelor nefamiliare dintr-o afirmaţie. 


Luate laolaltă, aceste efecte sunt consecvente perspectivei fluentei — 
fotografiile (sau cuvintele) influențează probabil oamenii să creadă prin 
facilitarea procesării conceptuale a afirmațiilor asociate. Deşi aceste studii 
oferă dovezi convergente în sprijinul perspectivei rolului pe care fluenta îl 
joacă în determinarea senzatiei de veridicitate, există cel putin o alta 
posibilitate: poate că fotografiile influenţează judecatile oamenilor în parte 
pentru că oamenii presupun că experimentatorii, în toate aceste studii diferite, 
oferă dovezi relevante pe care participanţii ar trebui să le folosească pentru a 
răspunde. 


Fotografiile neconcludente produc efectul senzatiei de veridicitate printr-o 
iluzie a existenţei dovezilor? 


Când comunică, oamenii se aşteaptă ca emitdtorii să ofere doar informații 
relevante pentru acea conversaţie si să se abţină să dea mai multe informaţii 
decât e necesar (Grice, 1975). Așadar, dacă o fotografie care are legătură cu 
subiectul, dar nu e concludentă, însoţeşte o afirmaţie, oamenii au aşteptarea 
rezonabilă ca fotografia să fie relevantă pentru chestiunea în cauză și ca 
prezența fotografiei să reprezinte încercarea emițătorului de a oferi dovezi în 
favoarea afirmației (pentru analize ale efectelor Grice, vezi Schwarz, 1994, 
1996). Din această perspectivă, senzaţia de veridicitate poate fi dată în parte 
de iluzia că fotografia oferă dovezi si nu de schimbări la nivelul usurintei 
procesării determinate de fotografie. 


Pentru a separa perspectiva iluziei dovezilor de cea a fluentei, Zhang et al. 
(2020) au examinat efectele senzatiei de veridicitate în contextul afirmațiilor 
comparative. Autorii au modificat materialele din sarcina descrisă anterior de 
predictie a preţului mărfurilor (Newman, Azad, Lindsay si Garry, 2018), 
astfel încât (1) fiecare afirmaţie era prezentată într-un format comparativ si 


(2) o jumatate dintre participanti au vazut afirmatiile comparative despre 
mărfurile uşor de vizualizat (e.g. „Preţul crevetilor va creşte în trei luni mai 
mult decât preţul trandafirilor“) şi cealaltă jumătate a văzut afirmaţiile despre 
mărfuri dificil de vizualizat (e.g. „Preţul betelului va crește în trei luni mai 
mult decât prețul rasei leghorn“). Într-o treime dintre cazuri, aceste afirmaţii 
apăreau alături de o fotografie a subiectului lingvistic (e.g. Crevete pentru 
grupul cu vizualizare simplă şi Betel pentru grupul cu vizualizare dificilă), 
într-o treime dintre cazuri afirmaţiile apăreau alături de o fotografie a 
referentului lingvistic (e.g. Trandafir pentru grupul cu vizualizare simplă și 
găini leghorn pentru grupul cu vizualizare dificilă) şi într-o treime dintre 
cazuri afirmaţiile nu erau însoţite de nicio fotografie. Utilizarea de afirmaţii 
comparative şi variaţia gradului de vizualizare a itemilor le-a permis lui 
Zhang si colegilor săi să separe perspectiva fluentei de perspectiva iluziei 
dovezilor din următoarele motive. Dintr-o perspectivă a iluziei dovezilor, si 
fotografiile subiectului (betel/creveti), şi ale referentului (leghorn/trandafiri) 
sunt relevante din punct de vedere conversational și conceptual pentru 
afirmaţie si pot fi tratate ca dovezi care susţin și afirmaţiile cu vizualizare 
simplă, si afirmaţiile cu vizualizare dificilă. Dacă efectul senzatiei de 
veridicitate este într-adevăr produs de o iluzie a dovezilor, oricare fotografie 
ar fi trebuit să influenţeze participanţii să accepte afirmaţia ca fiind adevărată 
şi în condiţia cu vizualizare simplă, si în cea cu vizualizare dificilă. 


Însă, dintr-o perspectivă a fluentei, fotografiile subiectului ar trebui să 
producă senzația de veridicitate, în timp ce fotografiile referentului ar trebui 
să determine senzaţia de fals. Mai mult, efectele de senzaţie de veridicitate şi 
de senzaţie de fals ar trebui să depindă de schimbările nivelului de dificultate 
de procesare produse de fotografii. Cercetarea asupra judecăților comparative 
arată că o comparaţie începe cu o evaluare a caracteristicilor subiectului, care 
apoi sunt puse în relaţie cu caracteristicile referentului (e.g. Tversky, 1997; 
Tversky şi Gati, 1978). Simplu spus, subiectul este în centrul afirmației si 
oamenii tind să proceseze subiectul înaintea referentului. Astfel, simplitatea 
sau dificultatea procesării subiectului ar trebui să aibă consecinţe pentru 
procesare si acceptarea ulterioară a afirmației. Aşadar, perspectiva fluentei 
prezice că, în comparaţie cu condiţia fără fotografii, o fotografie a subiectului 
unei afirmaţii comparative ar trebui să determine acceptarea afirmației prin 
facilitarea procesării subiectului (e.g. prezentarea unei fotografii cu betel 
pentru afirmaţia „Preţul betelului va creşte în trei luni mai mult decât preţul 


rasei leghorn“, mai ales daca subiectul este altfel dificil de vizualizat fara o 
fotografie. Prin opozitie, o fotografie a referentului ar trebui sa reduca 
acceptarea afirmației prin faptul că face ca procesarea subiectului (si, în 
consecință, procesarea afirmației) sa fie mai dificilă decât daca nu ar fi 
prezentă nicio fotografie (e.g. prezentarea unei fotografii cu trandafiri pentru 
afirmaţia „Preţul crevetilor va creşte în trei luni mai mult decât preţul 
trandafirilor“), mai ales dacă subiectul este uşor de vizualizat fără fotografie. 


Într-adevăr, rezultatele obţinute de Zhang et al. au fost consecvente acestor 
predicții bazate pe perspectiva fluentei. Fotografiile subiectului au determinat 
o acceptare mai mare, iar fotografiile referentului au determinat o reducere a 
acceptării afirmației comparative, în funcţie de schimbările nivelului de 
dificultate a procesării pe care le-au provocat fotografiile. Cu alte cuvinte, în 
loc de a fi tratate ca dovezi, fotografiile referentului au acţionat mai degrabă 
ca fotografiile fără legătură semantică folosite în cercetarea anterioară (vezi 
Newman et al., 2015), determinând un efect de senzaţie de falsitate. Aceste 
descoperiri contrazic perspectiva iluziei dovezilor, care prezice că orice 
fotografie fără legătură cu subiectul va determina apariţia senzatiei de 
veridicitate. 


Luate laolaltă, dovezi convergente din mai multe modalităţi de manipulare 
susțin perspectiva fluentei cognitive asupra senzatiei de veridicitate. 
Adăugarea de fotografii legate de subiect, dar neconcludente, poate facilita 
procesarea unei afirmaţii, influențând oamenii să creadă că o afirmaţie este 
adevărată. 


Senzatia de veridicitate si iluzia 
familiarităţii și cunoașterii 


Desi în acest capitol ne concentrăm mai ales asupra senzatiei de adevăr, 
există din ce in ce mai multe dovezi care susțin că si fotografiile 
neconcludente influențează evaluările familiaritatii, ceea ce are implicaţii 


pentru modul in care oamenii isi amintesc si estimează propriile cunoștințe 
generale când citesc o afirmaţie. Aceste rezultate au o relevanţă critică pentru 
modul în care oamenii evaluează fake news și dezinformarea, aşadar 
descriem aici aceste descoperiri. 


Evaluările nivelului de familiaritate sunt adesea influențate de cât de rapid o 
idee sau o informaţie asociată este actualizată din memorie (vezi Jacoby et 
al., 1989). Ceea ce are sens — în comparaţie cu ceva nou, dacă un lucru a 
mai fost văzut înainte e mai simplu de amintit şi mai ușor de identificat (e.g. 
Feustel, Shiffrin si Salasoo, 1983; Tulving si Schacter, 1990). Cu toate 
acestea, senzația de familiaritate poate fi contrafăcută prin variabile din 
contextul curent care se întâmplă să faciliteze procesarea informaţiei și care 
totuși n-au nicio legătură cu expunerea anterioară (Whittlesea, 1993). De 
exemplu, este bine demonstrat faptul că aspecte ale unui test de memorie de 
recunoaștere care fac itemii testului să pară fluenti îi pot influenţa pe oameni 
să susțină că au mai văzut itemii înainte, indiferent dacă i-au mai văzut sau nu 
(Westerman, 2008; Jacoby et al., 1989). Un alt exemplu este oferit de faptul 
că, în cazul unui test de recunoaştere, există o probabiliate mai mare ca 
oamenii să susțină că au examinat un cuvânt-ţintă („barcă“) dacă acest cuvânt 
apărea într-o propoziţie predictivă semantic în cadrul testului (e.g. „Marea 
învolburată zdruncina barca.“) decât dacă apărea într-o propoziție mai 
degrabă neutră (e.g. „A economisit şi a cumpărat o barcă“; Whittlesea, 1993). 
Recent, Wilson si Westerman (2018) au demonstrat că adăugarea de 
fotografii neconcludente la un test de memorie de recunoaştere influențează 
într-un mod asemănător judecatile mnezice. Fotografiile nu numai că au 
determinat creşterea vitezei cu care oamenii au identificat itemii testului, ci 
au şi produs iluzia familiaritatii — făcându-i pe oameni să susţină că au mai 
văzut cuvintele pe care nu le examinaseră anterior (vezi Brown și Marsh, 
2008; fotografii care apar de mai multe ori pot, de asemenea, să ducă la iluzii 
de familiaritate). 


Dat fiind că fotografiile pot provoca iluzii de familiaritate, poate nu e 
surprinzător că pot şi să-i facă pe oameni să supraestimeze senzația de 
familiaritate pe care o au fata de concepte complexe în cadrul unei sarcini de 
estimare a cunoaşterii. Într-o serie de experimente, Cardwell, Lindsay, 
Forster și Garry (2017) le-au cerut participanţilor să scoreze cât de pricepuţi 
sunt la diferite procese complexe (e.g. cum se formează curcubeiele). Într-o 


jumătate dintre cazuri, participanţii au văzut si o fotografie neconcludenta 
alături de afirmaţia referitoare la proces (e.g. o fotografie cu faţa unui ceas 
alături de itemul „Cum funcţionează ceasurile“). Deşi faţa de ceas nu oferă 
nicio informaţie relevantă în privinţa mecanismelor ceasului, când oamenii au 
văzut această fotografie au susținut că ştiu mai multe despre acest proces. 
Când Carwell et al. au examinat cunoașterea concretă a acestor procese, 
persoanele care au văzut fotografiile aveau explicaţii de o calitate 
asemănătoare celor ale participanţilor care nu au văzut o fotografie. În 
contextul fake news si al dezinformării, astfel de rezultate sunt deosebit de 
îngrijorătoare şi sugerează că fotografiile generice folosite în media pot nu 
doar să influenţeze evaluările cu privire la adevăr, ci s-ar putea si să le 
provoace oamenilor senzaţia că știu mai multe sau își amintesc mai multe în 
legătură cu o anumită afirmaţie. 


Reducerea senzatiei de veridicitate 


Date fiind efectele puternice pe care le au informaţiile neconcludente, o 
întrebare esenţială este: cum se poate reduce senzaţia de veridicitate? Punem 
această întrebare din trei perspective diferite, luând în calcul (1) condiţiile în 
care oamenii sunt susceptibili la senzaţia de veridicitate, (2) diferenţele 
individuale în privinţa susceptibilitatii la senzația de veridicitate si (3) faptul 
dacă instrucţiunile sau avertismentele în privinţa fotografiilor pot influenţa 
susceptibilitatea. 


In ce condiţii sunt oamenii susceptibili la senzaţia de veridicitate? 


Cunoştinţe anterioare 


Conform literaturii despre fluenta cognitivă, oamenii sunt în general mai 
putin influentati de experienta de procesare simpla daca au multe cunostinte 
anterioare despre afirmatiile pe care le evalueaza (e.g. Dechéne, Stahl, 
Hansen si Wdnke, 2010; Parks si Toth, 2006; Unkelbach, 2007). Acest tipar 
este valabil si în privinţa senzatiei de veridicitate. După cum am descris 
anterior, efectele senzatiei de veridicitate sunt în general mai reduse și mai 
putin semnificative dacă oamenii evaluează afirmaţii la care se poate 
răspunde ușor pe baza cunoştinţelor anterioare (Newman et al., 2012). Adică 
afirmaţii de cultură generală, cum ar fi „Muntele Everest este cel mai înalt 
munte“, tind să producă efecte mai mici ale senzatiei de veridicitate 
(Newman et al., 2012; despre efecte provocate de familiaritatea 
substantivelor, vezi și Cardwell et al., 2016, 2017; Zhang et al., 2018). Este 
demn de remarcat faptul ca, desi efectul senzatiei de veridicitate este redus în 
aceste condiţii, nu este cu totul eliminat (Cardwell et al., 2016, 2017; 
Newman et al., 2012). Acest efect de atenuare este consecvent cercetărilor 
asupra efectului de adevăr provocat de repetiții. Descoperirea esenţială din 
literatura asupra efectului de adevăr este că afirmaţiile repetate au o 
probabilitate mai mare de a fi considerate adevărate în comparaţie cu 
afirmaţiile noi (Bacon, 1979; Begg et al., 1992; Hasher, Goldstein şi 
Toppino, 1977; pentru o analiză, vezi Dechéne et al., 2010). La fel ca senzaţia 
de veridicitate, acest efect este mai semnificativ în cazul în care oamenii 
evaluează afirmaţii ambigue, dată fiind o mai mare fluență de procesare 
provocată de expuneri repetate (vezi Dechâne et al., 2010). Însă Fazio et al. 
(2015) au arătat că tendinţa de a crede afirmaţii repetate se menţine chiar si 
dacă, în alte condiţii de testare, participanţii demonstrează că știu răspunsul 
corect la afirmaţii (Fazio et al., 2015; vezi si Henkel si Mattson, 2011). În 
acelasi domeniu, Unkelbach si Greifeneder (2018) au descoperit efecte 
semnificative ale fluentei în cazul în care participanţilor le erau prezentate 
indicii despre acurateţea afirmațiilor atunci când făceau evaluări ale 
adevărului. Luate laolaltă, descoperirile din literatura asupra senzatiei de 
veridicitate și din literatura asupra efectului de adevăr sugerează că 
experiența procesării simple este un input semnificativ pentru evaluarea 
adevărului, în ciuda prezenţei cunoștințelor generale si a altor inputuri 
relevante (vezi Unkelbach si Greifeneder, 2018 pentru o analiză a efectelor 
combinate ale fluentei și inputurilor declarative). 


Valenta negativă 


Un alt tipar consecvent din literatura asupra senzatiei de veridicitate este ca 
tendinta de a crede afirmatii insotite de fotografii este adesea eliminata 
complet sau inversata daca oamenilor li se cere sa evalueze afirmatii cu 
valenta negativa. De exemplu, in cadrul unei cercetari, cand participantilor li 
s-a cerut să evalueze afirmaţia: „Acest vin a fost considerat de calitate slabă“, 
prezenţa unei fotografii fie nu a avut niciun efect, fie a provocat o tendinţă de 
a nu crede afirmaţia (Cardwell et al., 2017). În mod asemănător, în 
experimentele asupra afirmațiilor referitoare la propriile acţiuni, când 
oamenilor li s-a cerut să evalueze afirmaţia: „l-am dat acestui animal hrană 
nesănătoasă“, o fotografie a animalului i-a făcut pe oameni să nu creadă 
afirmaţia (Cardwell et al., 2016). Este semnificativ faptul că în aceste studii a 
fost găsit efectul tipic al senzatiei de veridicitate în cazul afirmațiilor 
pozitive; cu alte cuvinte, exista o probabilitate mai mare ca oamenii să creadă 
că același vin a fost considerat de calitate înaltă şi că i-au dat animalului 
hrană sănătoasă dacă afirmaţiile erau însoţite de o fotografie. De ce efectul 
tipic al senzatiei de veridicitate atenuează sau inversează o afirmaţie cu 
valență negativă? O literatură amplă arată că senzaţia de ușurință cognitivă 
este în sine o experienţă pozitivă (Reber, Schwarz si Winkielman, 2004; 
Winkielman, Schwarz, Fazendeiro si Reber, 2003). Într-adevăr, uşurinţa 
procesării amplifică în general evaluările pozitive, dar nu si pe cele negative. 
De exemplu, experienţa fluentei cognitive duce la scoruri mai mari acordate 
în privinţa frumuseţii si agreabilitatii, dar nu si a dezagreabilitatii sau 
urâțeniei (Reber, Winkielman si Schwarz, 1998; Seamon, McKenna si 
Binder, 1998). Mai mult, experiența procesării ușoare se reflectă în expresii 
faciale — stimulii procesati cu ușurință duc la activarea mușchiului 
zigomatic, indicator psihofiziologic al afectului pozitiv (Topolinski, 
Likowski, Weyers și Strack, 2009; Winkielman și Cacioppo, 2001). Aceste 
descoperiri pot explica de ce, în contextul unei judecăţi evaluative negative, 
prezenţa unei fotografii neconcludente are un efect minor asupra evaluărilor 
adevărului si poate, de fapt, să-i facă pe oameni să considere false afirmaţiile 
cu valență negativă. 


Desigur, descoperirile studiului în care participanţilor li se cerea să evalueze 


afirmaţii prin care o persoană era prezentată drept moartă sau vie par să 
contrazică această perspectivă. Ne-am putea aștepta ca si judecata referitoare 
la faptul dacă o vedetă trăieşte sau a murit să aibă tot o valență negativă. Dar 
în studiul despre celebrităţi vii sau moarte oamenii au făcut judecăţi asupra 
unei serii de nume celebre, astfel încât se poate ca statutul de mort sau viu să 
fi fost evaluat în funcție de faimă, si nu de valența negativă a morţii si 
pierderii (vezi si Cardwell et al., 2017 pentru o discuţie a faptului daca 
afirmaţiile mort-sau-viu aveau o probabilitate mai mare de a fi interpretate ca 
fapte mundane, şi nu ca afirmaţii purtătoare de valenţe). O mai bună 
înțelegere a limitărilor efectului valentei este un subiect demn de cercetări 
viitoare. De exemplu, dacă li s-ar cere oamenilor să se gândeasă la aspecte 
condamnabile în comparaţie cu posibilitatea pierderii unei vedete ar influența 
măsura în care s-ar găsi un efect al senzatiei de veridicitate? 


O altă întrebare interesantă legată de acest subiect — în special în contextul 
fake news — este dacă afirmaţiile consecvente sau inconsecvente din punct 
de vedere identitar pot acţiona în același mod ca afirmaţiile cu valență 
pozitivă sau negativă. Să luăm în considerare, de exemplu, primul paragraf. 
Dacă susţin Partidul Democrat şi sunt pro-Hillary, adăugarea unei fotografii 
s-ar putea să-mi influențeze mai puţin credințele decât dacă aș fi un suporter 
al Partidului Republican. Adică s-ar putea ca senzaţia de veridicitate să 
varieze în măsura în care afirmaţiile sunt consecvente propriilor convingeri şi 
propriei ideologii politice. Aceasta este o întrebare diferită, căreia i se poate 
răspunde într-o cercetare viitoare. 


Cine este susceptibil la senzaţia de veridicitate? 


Stiluri cognitive 


Literatura despre persuasiune şi despre schimbarea atitudinii arată că unii 
oameni au o probabilitate mai mare decât alţii de a se baza pe indicatori 
euristici când evaluează un mesaj. Această diferenţă individuală este evaluată 


in general prin scala Need for Cognition (Necesitate de cognitie) (NFC; 
Cacioppo si Petty, 1982), care măsoară gradul în care oamenii savurează şi se 
implică în gândire profundă. Cei cu scoruri înalte la NEC au o probabilitate 
mai mare de a lua în considerare calitatea unui argument sau a unui mesaj, 
precum si consecventa dovezilor prezentate. Drept urmare, sunt convinși mai 
degrabă de argumente puternice decât de argumente slabe. Prin opoziţie, cei 
cu scoruri mici la NFC sunt mai putin interesaţi de substanţa argumentelor si 
au o probabilitate mai mare de a se baza pe indicatori euristici (cum ar fi 
statutul emitatorului) şi pe informaţii tangentiale, neconcludente (pentru 
analize, vezi Petty si Cacioppo, 1986; Priester si Petty, 1995; vezi si Reinhard 
si Sporer, 2008). Aceste lucruri pot sugera faptul ca persoanele cu scoruri 
mari la NFC ar trebui să aibă o probabilitate mai mica de a fi victime ale 
senzatiei de veridicitate, dat fiind că tind să se bazeze mai putin pe indicatori 
tangentiali si ar trebui să observe că fotografiile nu sunt concludente. Dar nu 
descoperim nicio dovadă semnificativă a acestei idei (vezi Newman, Jalbert, 
Schwarz si Ly, 2020). Ne-am putea aştepta ca alte aspecte implicate în 
tendința oamenilor de a procesa mai degrabă analitic să reducă efectul 
senzatiei de veridicitate. De exemplu, Cognitive Reflection Test (Testul 
reflectiei cognitive) (CRT) măsoară capacitatea persoanei de a depăşi reacția 
intuitivă iniţială în favoarea unui răspuns analitic (vezi Pennycook, Fugelsang 
şi Koehler, 2015). Cei cu scoruri mari la CRT ar fi astfel mai puţin influenţaţi 
de uşurinţa intuitivă cu care afirmaţia este procesată si ar avea o probabilitate 
mai mare de a observa că fotografiile nu sunt concludente. 


Vârsta 


Este un fapt recunoscut că, pe măsură ce oamenii înaintează în vârstă, 
capacitatea lor de a-și aminti detalii episodice scade, în timp ce senzaţia de 
familiaritate rămâne relativ neafectată (pentru o analiză, vezi Jacoby si 
Rhodes, 2006). În contextul memoriei, asta înseamnă că adulții mai maturi 
sunt adesea mai susceptibili la iluzii ale memoriei pentru că tind să se bazeze 
pe familiaritate, şi nu pe amintiri (Jacoby şi Rhodes, 2006; despre iluzii ale 
adevărului, vezi şi Skumik, Yoon, Park si Schwarz, 2005). Însă, în contextul 
cunoştinţelor generale, dovezi recente sugerează că înaintarea în vârstă s-ar 


putea să nu afecteze performanţa, ci să ofere protecție împotriva 
distorsiunilor de evaluare a adevărului. Cercetările asupra efectului de adevăr 
provocat de repetiţie arată că, desi adulţii maturi $i adulţii tineri sunt la fel de 
susceptibili la iluzia de adevăr când judecă afirmaţii ambigue, adulții maturi 
prezintă un efect mai mic decât adulţii tineri când judecă afirmaţii mai simple 
sau mai cunoscute (Brashier, Umanath, Cabeza și Marsh, 2017, vezi și Parks 
şi Toth, 2006). O explicaţie a acestor descoperiri este că adulţii maturi pur si 
simplu știu mai multe și pot să evalueze mai ușor afirmaţii bine cunoscute. 
Însă Brashier şi colegii săi au controlat nivelele de cunoaştere ale celor două 
grupuri prin aplicarea unui test de cunoștințe. De ce sunt adulții maturi mai 
putin susceptibili decât adulţii tineri la iluzia de adevăr în ce priveşte 
afirmaţiile de cultură generală? O posibilitate oferită de Brashier et al. este că 
adulţii maturi au reţele de cunoştinţe mai bine dezvoltate, ceea ce creşte 
probabilitatea ca ei să aplice cunoştinţele relevante în context (vezi Umanath 
şi Marsh, 2014). 


Este posibil ca tipare similare să se observe în cazul senzatiei de veridicitate 
şi al altor efecte determinate de fluenta asupra cunoştinţelor generale. Până în 
prezent a fost realizat doar un studiu iniţial care a investigat efectele vârstei 
asupra suceptibilitatii la efectul aparentei de adevăr. Într-un studiu recent de 
la un centru ştiinţific local, Derksen, Giroux, Newman și Bernstein (2019) au 
recrutat participanţi cu vârste între 3 şi 60 de ani şi le-au cerut să ia parte la o 
versiune ajustată în funcţie de vârste a paradigmei senzatiei de veridicitate 
(folosind afirmaţii la care și copiii de trei ani, și adulții maturi ar răspunde cu 
dificultate, cum ar fi „Ciocănitoarea este singura pasăre care poate zbura cu 
spatele“). Aceste informaţii nu au indicat diferențe semnificative de mărime a 
efectului iluziei de adevăr în cazul diferitelor grupe de vârstă (vezi si Thapar 
şi Westerman, 2009). Această cercetare iniţială arată că imaginile ar putea 
juca un rol în ciuda vârstei, desi aici sunt necesare studii ulterioare. Dar 
această cercetare prezintă si o posibilitate interesantă — asa cum adulţii 
maturi sunt mai puţin susceptibili la efectul expunerii repetate a unor 
cunoștințe bine stiute (Brashier et al., 2017), vârsta poate si proteja împotriva 
efectului fotografiilor neconcludente în cazul în care afirmaţiile pot fi 
evaluate cu ușurință sau sunt bine cunoscute. Și aceasta este o întrebare 
empirică interesantă, demnă de cercetări viitoare. 


Pot instructiunile sau avertismentele sa reduca senzatia de veridicitate? 


Într-o lume în care giganți social media ca Facebook si Google se străduiesc 
să dezvolte algoritmi de detectare a fotografiilor amăgitoare şi a ştirilor 
îndoielnice, există intervenţii care se pot face individual pentru ca oamenii să 
se protejeze si să nu cadă victime efectelor de distorsiune provocate de 
fotografii? Literatura asupra iluziei de adevăr sugerează că răspunsul este da. 
Într-adevăr, un avertisment în privinţa adevărului sau neadevărului 
afirmațiilor reduce (desi nu elimină) susceptibilitatea oamenilor la iluzia de 
adevăr determinată de repetiţie (Jalbert, Newman şi Schwarz, 2020; vezi şi 
Nadarevic și Affalg, 2017). Un posibil mecanism al acestei reduceri este 
faptul că oamenii au examinat afirmaţiile cu o privire mai sceptică, 
depasindu-si senzația de familiaritate. Poate un astfel de mecanism să reducă 
si efectul fotografiilor neconcludente? Într-un studiu recent, Ly şi Newman 
(2019) au descoperit că, deși un avertisment generic în privinţa adevărului — 
„nu vă grăbiţi și ganditi-va critic înainte de a răspunde“ — poate creşte 
acurateţea evaluării afirmațiilor (i.e. capacitatea de a face diferența între 
afirmaţiile adevărate si cele false), nu reduce efectul senzatiei de veridicitate 
(tendinţa de a considera afirmaţiile însoțite de fotografii ca fiind adevărate). 
Acest tipar este compatibil cu rezultatele cercetărilor asupra dezinformării, 
arătând că avertismentele generice în general nu elimină întru totul efectele 
dezinformării (e.g. Butler, Zaromb, Lyle şi Roediger, 2009; Ecker, 
Lewndowsky și Tang, 2010). 


Senzatia de veridicitate nu este eliminată nici de avertismente oferite explicit 
cu privire la faptul că fotografiile doar ilustrează elemente ale afirmației si nu 
oferă dovezi în privinţa acestora, ceea ce sugerează că fotografiile au un efect 
insidios asupra evaluărilor adevărului (Newman, Garry, Feigenson şi Marsh, 
2014). Într-adevăr, în cadrul unui studiu, după completarea sarcinii referitoare 
la predicția preţului mărfurilor, Newman et al. (2018) le-au cerut 
participanţilor să spună cum credeau că fotografiile mărfurilor le-au 
influenţat judecatile. Un total de 62% dintre participanţi au spus că 
fotografiile i-au ajutat să înţeleagă sau să-și imagineze subiectul afirmației si 
28% au spus că fotografia nu i-a ajutat cu nimic sau i-a încetinit. Doar 10% 
au spus că au considerat că fotografia oferea credibilitate afirmației. Simplu 


spus, oamenii nu au prea înțeles modul în care fotografiile modelează 
judecatile (vezi Pronin 2007 pentru o trecere în revistă a nereușitei de 
identificare a distorsiunii). Singura manipulare a instrucţiunilor care a reușit 
să elimine senzaţia de veridicitate a fost faptul de a le spune oamenilor să 
ignore fotografiile (Newman et al., 2014). Această abordare axată pe 
„ignorare“ poate funcţiona într-un context experimental, dar are o 
aplicabilitate limitată într-un cadru natural, în care fotografiile și imaginile 
tind să capteze atenţia si să influenţeze timpul petrecut în interacțiunea cu 
materiale virtuale (e.g. Knobloch et al., 2003). 


Senzatia de veridicitate și fake news 


Formula titlu-fotografie este un şablon pentru stiri — adevărate sau false. La 
prima privire, aceste fotografii decorative par inofensive, dar cercetările 
trecute aici în revistă arată că semnalizează adevărul şi în doar câteva secunde 
influenţează oamenii să creadă. Mărimea efectului senzatiei de veridicitate 
variază în funcţie de studii si de materiale, dar, printr-un experiment tipic care 
a folosit afirmaţii de cultură generală, am estimat recent că mărimea efectului 
este d-Cohen = 0,23, 95% CI [0,15, 0,30]. Deși participanţilor din aceste 
studii li s-a cerut să evalueze adevărul, persoanele care rasfoiesc stiri pe 
internet nu sunt neapărat atente la testarea adevărului sau la avertismentele 
referitoare la informaţii false. De fapt, cei care citesc ştiri online au în medie 
vizite de doar 2,5 minute pe site-urile ziarelor (Pew Research Center, 2019) și 
aceste perioade scad şi mai mult în cazul în care ştirile sunt citite pe 
dispozitive mobile (Dunaway, Searles, Sui si Paul, 2018). Procesarea relativ 
relaxată a ştirilor, combinată cu campaniile de dezinformare în care știrile și 
titlurile sunt create pentru a induce în eroare, ar putea însemna că fotografiile 
produc efecte mai semnificative decât descoperim în general în laborator. 
Într-adevăr, cercetări recente arată că, dacă oamenii nu sunt avertizaţi în 
privinţa posibilităţii ca afirmaţiile să fie false, efectul iluziei de adevăr 
aproape se dublează (Jalbert et al., 2020). 


Usurinta distribuirii online a informaţiei poate, de asemenea, să ducă la 
amplificarea influenţei fotografiilor. Deși e dificil de estimat „senzaţia de 


veridicitate în mediul natural“ pe baza experimentelor de laborator, dovezi 
recente sugerează că efectele fotografiilor neconcludente se menţin când 
participanţii sunt testati într-un mediu simulat de social media (Fenn, 
Ramsay, Kantner, Pezdek şi Abed, 2019). În comparaţie cu afirmaţiile care 
apăreau neinsotite de fotografii, participanţii nu numai că au găsit si 
informaţiile adevărate, şi cele false însoţite de fotografii ca fiind mai probabil 
să fie adevărate, ci au şi dat mai multe like-uri informaţiei şi au fost mai 
înclinați să o distribuie pe o platformă simulată de social media. Însă oamenii 
nu înţeleg prea bine influenţa pe care fotografiile o au asupra judecății lor 
(Newman et al., 2018; vezi Pronin, 2007 pentru o trecere în revistă a 
nereusitei de identificare a distorsiunii). De fapt, indivizii tind să creadă că 
ceilalți sunt mai vulnerabili la fake news si la efectele media decât ei înșiși 
(Jang si Kim, 2018; Sun, Pan si Shen, 2008). Aceste descoperiri sunt 
îngrijorătoare, dat fiind că aproximativ 68% dintre americani raportează ca 
primesc stiri prin platformele de social media (Matsa si Shearer, 2018) si 
mult mai multi sunt expuși întâmplător la ştiri când utilizează astfel de 
platforme. 


Deşi această carte este în esență despre fake news, se poate să nu fie necesar 
ca un titlu să inducă intenţionat în eroare pentru ca fotografiile să promoveze 
convingeri eronate. De exemplu, fotografiile pot promova convingeri eronate 
dacă sunt alăturate unor titluri menite a amuza. Într-adevăr, materiale de pe 
site-uri ca The Onion sau The Borowitz Report, care publică articole satirice 
despre evenimente fictive, sunt adesea intrepretate ca ştiri reale (Garrett, 
Bond şi Poulsen, 2019). Deşi aceste articole sunt scrise într-un limbaj 
exagerat pentru a sublinia natura satirică a acestora, sunt aproape întotdeauna 
însoţite de fotografii decorative, si uneori modificate, care au legătură cu 
evenimentele fictive. Dacă oamenii nu înţeleg caracterul satiric, este probabil 
ca fotografiile decorative să susțină încrederea în relatări menite a amuza, nu 
a informa. Mai mult, unele titluri de știri sunt exagerate, deși nu întru totul 
false, pentru a atrage atenţia cititorilor. Insotite de o fotografie, astfel de 
titluri pot părea reale intial, dar multi cititori nu dau click şi citesc doar titlul, 
ratând nuanțele din textul materialului (Gabielkov, Ramachandran, 
Chaintreau și Legout, 2016). Dat fiind că fotografiile au efecte durabile 
asupra convingerilor (Fenn et al., 2013) si produc amintiri false (Cardwell et 
al., 2016; Strange, Garry, Brenstein şi Lindsay, 2011), simpla expunere la 
astfel de combinaţii titlu-fotografie poate crea și ancora convingeri eronate. 


Progresele tehnologice si viitorul fake news 


Odată ce progresul tehnologic amplifică accesul digital si răspândirea 
informaţiei, detectarea fake news pe diferitele platforme social media va fi 
esențială pentru abordarea potenţialului de convingeri eronate. Un procent 
estimat de 64% dintre americani raportează că articolele fake news le 
provoacă o confuzie semnificativă în privinţa evenimentelor curente şi 
aproximativ un sfert dintre americani spun că au distribuit online, intenţionat 
sau neintentionat, articole de dezinformare (Barthel, 2016). Dat fiind ca 
avertismentele tind să fie mai eficiente dacă sunt oferite înainte, și nu după 
expunere (Jalbert, Newman și Schwarz, 2020), este deosebit de importantă 
dezvoltarea de algoritmi de identificare înainte de expunere a conţinuturilor 
online de dezinformare si de tip clickbait******. 


Reducerea atenției media care adesea urmează titlurilor false poate, de 
asemenea, să contribuie la diminuarea convingerilor eronate. Analiza de text 
în social media arată că materialele de dezinformare tind să reapară de mai 
multe ori după publicarea inițială, în timp ce faptele reale nu prezintă acest 
aspect (Shin, Jian, Driscoll şi Bar, 2018). Ceea ce este deosebit de 
îngrijorător, dat fiind că expunerea repetată la informaţii false provoacă o mai 
mare familiaritate a articolelor fake news, făcând ca detaliile să fie memorate 
în timp (Bacon, 1979; Begg et al., 1992; Hasher et al., 1977; pentru o analiză, 
vezi Dechéne et al., 2010). Acest lucru este adevărat chiar si în cazul în care 
intenţia repetării este corectarea detaliilor false, cum ar fi abordarea „mituri 
versus fapte“ utilizată în general în campanii al căror scop este combaterea 
dezinformării (e.g. Skurnik et al., 2005; Schwarz, Sanna, Skurnik si Yoon, 
2007; vezi şi Schwarz şi Jalbert, Capitolul 5). Pentru a evita ironia creşterii 
probabilității ca informaţiile false să fie amintite greșit ca fiind adevărate, 
poate că ar fi mai bine ca dezinformarea să fie ignorată. În același timp, 
repetarea informaţiei corecte şi a faptelor, însoțite de fotografii decorative, ar 
putea contribui la amintirea faptelor fără promovarea de mituri. Este 
important să observăm că, desi fotografiile pot să susțină acceptarea si 
distribuirea dezinformarii, ele pot să promoveze si faptele (Fenn et al., 2019). 
Astfel, pe lângă investigaţiile din prezent asupra modurilor în care 


fotografiile pot influenţa judecata, cercetări viitoare asupra aparentei de 
adevăr ar trebui să exploreze modurile în care fotografiile neconcludente pot 
fi utilizate pentru corectarea distorsiunilor si pentru combaterea 
dezinformării. 


Rezumat 


Încercarea de a face diferenţa între informaţiile acurate şi cele false face parte 
din viaţa de zi cu zi, indiferent dacă e vorba de o afirmaţie întâlnită în social 
media, de o afirmaţie de la stiri sau de o afirmaţie dintr-un cadru în care miza 
e mare, cum ar fi la tribunal. Fotografiile apar în fiecare dintre aceste 
contexte, fie cu scop decorativ, fie ca instrumente de comunicare al căror 
obiectiv este să capteze atenţia sau să ilustreze un mesaj. Însă aceste 
fotografii nu doar decorează sau ilustrează — chiar și printr-o scurtă 
expunere, o fotografie aparent inofensivă, care are legătură cu materialul, 
poate avea efecte semnificative si ample asupra judecății, având nevoie de 
doar câteva secunde pentru a influența oamenii să creadă și să dea like-uri 
unor afirmaţii. Efectul senzatiei de veridicitate se adaugă unei literaturi 
extinse asupra fluentei cognitive si constituie încă un exemplu al modului în 
care disponibilitatea informaţiilor relevante din punct de vedere conceptual 
poate susține procesarea, în același timp influențând judecata. Desi se poate 
ca oamenii să fie încrezători în capacitatea lor de a face diferenţa dintre fapte 
şi ficțiune, dintre adevăr şi minciună, dintre ce e real si ce e fals, efectul 
senzatiei de veridicitate se încadrează în cercetarea mai amplă asupra 
memoriei martorilor si identificării minciunilor si adevărului, ceea ce arată că 
evaluările adevărului sunt failibile si vulnerabile la distorsiuni de care adesea 
nu suntem conștienți. Dar viitorul nu este întru totul sumbru. Așa cum o 
fotografie influențează oamenii să creadă afirmaţii false, poate face și ca 
faptele să fie memorate. Așadar, cercetările asupra senzatiei de veridicitate nu 
ar trebui să se oprească la înțelegerea modului în care judecata poate fi 
influențată de fotografii, ci ar trebui să afle şi cum fotografiile pot fi utilizate 
ca arme împotriva dezinformării şi ca susținătoare ale faptelor în epoca post- 


adevar. 


Note 


1.Articolul integral: www.nytimes.com/2017/01/18/us/fake-news-hillary- 
clinton-cameron-harris.html 


2.Newman și colegii săi au numit acest efect de distorsionare al fotografiilor 
neconcludente efect al senzatiei de veridicitate, împrumutând formula pe care 
satiristul american Stephen Colbert a folosit-o referindu-se la „adevărul care 
vine din instinct, nu din cărţi“. Vezi www.colbertnation.com/the-colbert- 
report-videos/24039/october-17-2005/the-word-truthiness 

Capitolul 7. O fi adevarat sau sunt doar 
fake news? 


Noi perspective asupra tendintei negativiste 
In judecarea adevarului 


Mariela E. Jaffe şi Rainer Greifeneder 


Introducere 


Care dintre următoarele două afirmati consideraţi că e adevărată: (1) 80% 
dintre căsătorii durează zece ani sau mai mult sau (2) 20% dintre persoanele 
care se căsătoresc divorţează în primii zece ani? Care e mai probabil să fie 
fake news? S-ar putea ca un cititor să ajungă la concluzia că autorii au făcut o 
greșeală — ambele afirmaţii sunt identice în ce priveşte conţinutul, așa că nu 
se poate decât ca ambele să fie adevărate sau false. Într-adevăr, din punct de 
vedere logic, afirmaţiile sunt identice. Cu toate astea, când indivizilor li se 
cere să evalueze adevărul sau falsitatea acestora, estimările variază în funcţie 
de faptul dacă citesc același lucru formulat într-o versiune pozitivă (1) sau 
negativă (2). În speţă, cercetarea a arătat că afirmaţia încadrată negativ (2), 
centrată pe rata divorţului, are o probabilitate mai mare de a fi considerată 
adevărată în comparaţie cu versiunea încadrată pozitiv (1), centrată pe durata 
căsătoriei (Hilbig, 2009). Această distorsionare a fost numită distorsiunea 


negativitatii (negativity bias) în evaluarea adevărului (Hilbig, 2009; 201 2a, 
2012b) şi descrie tendinţa de a considera adevărată o afirmaţie încadrată 
negativ în comparaţie cu o afirmaţie identică cu prima în ce priveşte 
conţinutul, dar încadrată pozitiv. În acest capitol explorăm în detaliu 
mecanismele psihologice ale acestei distorsiuni si indicăm faptul că e posibil 
ca aici să fie vorba de mai multe lucruri decât se credea până acum. Trecem 
în revistă cercetările realizate asupra acestei distorsiuni şi analizăm apoi cum 
şi cand distorsiunea negativitatii influenţează (sau nu) si în cele din urmă face 
ca valoarea de adevăr atribuită de individ să încline într-o direcţie sau alta. 
Acest rezumat pune în lumină maleabilitatea evaluărilor adevărului și oferă 
informaţii despre modul în care formatul comunicării poate face informaţia să 
pară foarte convingătoare, deşi conţinutul său este fals sau contrafacut. 


Adevăr sau post-adevăr? O discuţie în 
continuă desfăşurare 


Faptul de a spune adevărul este esenţial în interacțiunile noastre cotidiene. 
Dacă adresăm cuiva o întrebare, în general ne așteptăm ca persoana să ofere 
informaţia pe care o consideră adevărată. Această convingere este o 
necesitate pragmatică pentru funcţionarea comunicării umane: când se 
angajează în interacțiuni interpersonale, este de așteptat ca indivizii implicaţi 
să respecte aşa-numitul principiu al cooperării (Grice, 1975). Acest principiu 
al cooperării presupune faptul ca indivizii „să contribuie la conversaţie în 
modul adecvat stadiului în care are loc, în scopul sau direcția discuţiei in care 
sunt implicaţi“ (Grice, 1975, p. 45). Acest principiu este rezumatul mai 
multor sub-principii, dintre care unul este maximul calităţii, conform căruia 
persoana nu ar trebui să spună ceva ce crede că e fals și nu ar trebui să spună 
ceva pentru care nu are dovezi adecvate. Pe scurt, ar trebui să spunem 
adevărul, iar celălalt se poate aștepta să i se spună adevărul. 


Deşi adevărul pare esenţial pentru interacţiunile umane, post-adevărul (post- 
truth) a fost ales drept cuvânt al anului 2016, definit ca „referindu-se sau 


denotând circumstanţe în care faptele obiective sunt mai putin influente în 
privinţa modelării opiniei publice decât apelurile la emoţii și credinţe 
personale (Oxford Dictionary, 2016). Autorii dicționarului au susținut că 
frecvenţa utilizării acestui cuvânt a explodat în contextul referendumului din 
2016 din Marea Britanie si al alegerilor prezidenţiale din SUA si a fost astfel 
asociat cu sintagma specifică de „politică post-adevăr“. Reflectă 
presupunerea generală că trăim într-o epocă „în care conceptul [de adevăr] a 
devenit neimportant sau irelevant“, în special în contextul politic (Oxford 
Dictionary, 2016). Matthew Norman, jurnalist la The Independent, este de 
acord şi observă că „adevărul s-a depreciat atât de mult, încât ceea ce a fost 
odată etalon al dezbaterii politice este acum total lipsit de valoare“ (Norman, 
2016) — și, în locul adevărului, așa-zisele fapte alternative sunt prezentate de 
candidaţi şi politicieni. 


Într-o lume a politicii post-adevăr, a faptelor alternative şi a incertitudinii, 
putem spune că adevărul și falsul sunt mai dificil de diferențiat decât oricând 
până acum. The Guardian a sugerat că este esențială combaterea fake news 
prin „verificarea faptelor“ si că jurnalismul trebuie să se priceapa mai bine la 
răspândirea faptelor pentru a le arăta oamenilor ce se întâmplă de fapt 
(Jackson, 2017). Cu toate acestea, pentru a putea convinge indivizii de 
adevărul acestor fapte și pentru a le oferi avertismente credibile împotriva 
fake news, trebuie mai întâi să înțelegem modul în care indivizii decid dacă 
să creadă că o informaţie este adevărată sau falsă. În acest capitol ne 
concentrăm asupra unui anumit aspect al acestei chestiuni: distorsiunea 
negativitatii în evaluarea adevărului. 


Cum evaluează indivizii adevarul? 


Grice (1975) a presupus că indivizii pornesc de la premisa că ceilalți spun 
adevărul (vezi si Marsh si Stanley, volumul de fata). Conform acestui 
principiu fundamental, oamenii supraestimează sinceritatea celorlalți, 
fenomen cunoscut ca distorsiunea de adevăr (thruth bias) (Burgoon, Blair si 


Strom, 2008; Reinhard, Greifeneder si Scharmach, 2013) si care a fost amplu 
consemnat în numeroase contexte (e.g. Anolli, Balconi si Ciceri, 2003; 
Buller, Burgoon, White si Ebescu, 1994; Vrij si Mann, 2001). 


Dacă însă indivizii nu sunt dispuşi să pornească de la premisa sinceritatii, pot 
apela la strategii pentru a decide dacă o informaţie este adevărată sau falsă. 
Dunwoody (2009), de exemplu, a sintetizat că principiile de coerenţă şi 
corespondenţă (C&C — coherence & correspondence, Hammond, 1996, 
2007) pot fi criterii de judecare a valorii de adevăr a unei afirmaţii, 
convingeri sau judecăţi. Teoria adevărului potrivit criteriului corespondenţei 
susține că o convingere poate fi considerată adevărată în măsura în care 
corespunde faptelor (Dunwoody, 2009, p. 117). Ca exemplu de testare a 
corespondenţei, adevărul prognozei meteo poate fi verificat prin comparaţie 
cu realitatea (Hammond, 116, p. 95). De exemplu, dacă se anunţa ploaie și 
chiar ploua, predicția a fost adevărată; dacă nu ploua, predicția a fost falsă. 
Însă această abordare mai degrabă filosofică a adevărului a fost criticată de 
pragmatisti și idealişti în secolul XIX (Dunwoody, 2009) și au fost ridicate 
obiecţii în privinţa noţiunii de fapt. Această critică a favorizat o abordare 
alternativă, teoria adevărului potrivit criteriului coerentei, conform căreia 
adevărul este judecat în funcţie de consecventa convingerilor (Hammond, 
1996). Pentru a testa coerenţa sau raționalitatea, se poate verifica daca 
argumentele care duc la o anumită concluzie îndeplinesc criteriile 
consecventei logice sau matematice (Hammond, 1996, p. 95). Desi coerenţa 
nu garanteaza singura adevarul (Dunwoody, 2009), ambele teorii ale 
adevarului sunt relevante pentru modul in care indivizii pot ajunge la o 
judecată in ce priveşte adevărul unei afirmaţii — verifică dacă afirmaţia 
corespunde faptelor pe care le ştiu şi/sau dacă este coerentă credințelor lor. 


Această abordare bazată pe teoria coerentei si pe teoria corespondenţei poate 
fi transpusă în procese distincte pe care indivizii le pot aplica în evaluarea 
adevărului. Reder (1982), de exemplu, susţine că o afirmaţie poate fi 
verificată fie găsind direct în memorie ceva asemănător conținutului întrebării 
(abordare care poate fi considerată paralelă principiului corespondenţei), fie 
evaluând veridicitatea afirmației (abordare care poate fi considerată paralelă 
principiului coerentei). Reder (1982) susține, în continuare, că în viata 
cotidiană este improbabil să fie stocate în memorie toate faptele sau 
majoritatea faptelor despre care oamenii sunt întrebaţi, ceea ce face ca 


evaludrile bazate pe veridicitate sa fie utilizate cel mai frecvent. 


Dar cum evaluează şi judecă oamenii veridicitatea unui mesaj sau a unei 
informaţii? Și mai ales când afirmaţiile sunt ambigue și indivizii nu au multe 
cunoştinţe sau convingeri puternice (Dechéne, Stahl, Hansen si Wanke, 
2010)? Cel putin trei surse de informaţii pot constitui baza pe care poate fi 
evaluată veridicitatea: indicii despre sursa afirmației (e.g. nivelul de 
competenţă al sursei în ce priveşte subiectul), atributele contextului în care e 
prezentată (e.g. la o conferinţă ştiinţifică) si atribute ale afirmației propriu- 
zise (vezi Dechâne et al., 2010). 


În special atributele afirmației propriu-zise pot influenţa direct veridicitatea 
afirmației si, făcând-o să pară logică, determina si amplificarea coerentei 
informaţiei. Atributele afirmației propriu-zise pot include repetiţia (vezi, de 
exemplu, Stanley, Yang şi Marsh, 2019), dar si recunoașterea, familiaritatea, 
experiența de procesare sau fluenta (e.g. Reber si Schwarz, 1999; pentru o 
trecere în revistă, vezi Reber si Greifeneder, 2017) si referintele mentale 
(Unkelbach si Koch, 2019; Unkelbach si Rom, 2017). 


In acest capitol ne concentrăm asupra unui atribut al afirmatiei propriu-zise, 
şi anume cadrul conceptual al acesteia, detaliat în cele ce urmează. Conform 
lui Hilbig (2009), definim aici cadrul conceptual ca denotând ceva pozitiv sau 
negativ. În cercetările asupra distorsiunii negativitatii, cadrul pozitiv sau 
negativ al unei afirmaţii este manipulat pentru a descrie ceva pozitiv sau ceva 
negativ (Hilbig, 2009). De exemplu, când vorbim despre situaţia căsătoriilor, 
ne putem concentra asupra (1) procentului de căsătorii care durează zece ani 
sau mai mult sau (2) asupra procentului de căsătorii care sfârșesc prin divorţ 
în primii zece ani. Cercetările asupra distorsiunii negativitatii în privinţa 
evaluărilor adevărului au observat în general că indivizii folosesc cadrarea 
afirmației propriu-zise ca indiciu al veridicitatii (Hilbig, 2009, 2012b, 2012a). 
Ceteris paribus, indivizii percep informaţia cadradă negativ (2) ca având o 
probabilitate mai mare de a fi adevărată decât informaţia cadrată pozitiv (1). 


Distorsiunea negativitatii în evaluarea 


adevarului 


Distorsiunea negativităţii în evaluarea adevărului (Hilbig, 2009) este 
consecventă unui principiu care poate fi observat în general și conform căruia 
exemplele negative tind să aibă o influență mai mare decât cele pozitive 
(Baumeister, Bratslavsky, Finkenauer și Vohs, 2001). Acest principiu răul- 
este-mai-puternic-decât-binele se aplică în cazul întâmplărilor cotidiene, al 
evenimentelor majore de viaţă (e.g. traume), al relaţiilor personale apropiate, 
al tiparelor de interacţiune socială, al interacțiunilor interpersonale şi al 
proceselor de învăţare. Se presupune că acest principiu general provine din 
efectul potenţial defavorabil al informaţiilor şi evenimentelor negative (în 
comparaţie cu cele pozitive) asupra supravieţuirii organismului. Mai mult, se 
pare că oamenii sunt mai motivaţi să evite definițiile negative de sine decât să 
încerce să obțină unele pozitive, astfel că informaţiile negative sunt 
considerate a avea o relevanță mai mare si sunt procesate în mai mare 
profunzime decât cele pozitive (Baumeister et al., 2001). 


Distorsiunea generală a negativitatii se referă specific si la evaluările 
adevărului: mesajele care sunt echivalente din punct de vedere formal sunt în 
mai mare măsură considerate adevărate dacă sunt cadrate negativ decât dacă 
sunt cadrate pozitiv (Hilbig, 2009). Pot fi invocate mai multe perspective 
pentru a explica această distorsiune. De exemplu, exemplele negative atrag 
mai mult atenţia (Pratto si John, 1991) si sunt percepute ca fiind în mai mare 
măsură informative (Peeters si Czapinski, 1990), întrucât sunt mai rare si mai 
amenințătoare (Dijksterhuis și Aarts, 2003; Lewicka, Czapinski și Peeters, 
1992; Peeters şi Czapinski, 1990). Dat fiind că sunt considerate a avea o 
relevanță mai mare, informaţiile negative (rele) sunt procesate mai în 
profunzime decât cele pozitive (bune) (Baumeister et al., 2001). Procesarea 
mai detaliată, mai atentă sau repetată poate astfel să amplifice puterea de 
convingere a mesajului (Petty și Brinol, 2008; Shiv, Britton şi Payne, 2004). 


În ceea ce priveşte evaluările adevărului, Hilbig (2012a) susține că un cadru 
negativ ar putea nu numai să ducă la o procesare mai profundă, ci si la 
creşterea nivelului de atenţie sau activare, care, la rândul său, permite o mai 
simplă actualizare a cunoştinţelor relevante sau generare a dovezilor. 


Specific, cadrul negativ determină o reactualizare mai fluidă sau o generare 
mai rapidă a informaţiilor relevante, ceea ce duce la o procesare mai fluentă 
şi este asociată cu o mai mare veridicitate evaluată subiectiv (Hilbig, 2012a, 
p. 39). După cum arată Schwarz si Jalbert (volumul de fata), experienţa fluidă 
de procesare poate fi utilizată ca bază alternativă pentru evaluarea veridicitatii 
informaţiei. În speţă, când evaluează credibilitatea sau coerenţa, indivizii se 
pot baza pe fluenta pentru a răspunde la întrebări precum: „Este asta 
compatibilă cu alte credinţe ale mele?“ sau „Are coerenţă internă?“ (vezi 
Schwarz si Jalbert, volumul de fata). 


Rafinarea perspectivei asupra distorsiunii 
negativitatii 


Un studiu realizat anterior (Hilbig, 2012b) a descris distorsiunea negativitatii 
ca pe o distorsiune de răspuns generală. Utilizând un model de procesare 
polinomial de tip arbore, Hilbig (2012b) a găsit dovezi ale faptului că o 
distorsiune în ce priveşte răspunsurile, și nu cunoştinţele diferite, explică 
efectul de cadrare. Dacă au cunoştinţe insuficiente, indivizii au o probabilitate 
mai mare de a presupune că o afirmaţie statistică încadrată negativ este 
„adevărată“, decât o afirmaţie (cu sens identic) încadrată pozitiv. 


Acest capitol oferă o perspectivă amplă asupra distorsiunii negativitatii în 
cazul evaluărilor adevărului. Am investigat prin propriile cercetări 
circumstanţele cu potenţial de moderare a apariţiei unei distorsiuni a 
negativitatii în evaluarea adevărului. Într-un prim studiu, am utilizat opt 
afirmaţii corecte despre femeile din statele care vorbesc germană. Afirmațiile 
erau despre sănătate, bunăstare și siguranță socială. Participanţii au citit fie o 
versiune negativă, fie una pozitivă a afirmațiilor și apoi au evaluat 
veridicitatea fiecăreia. Spre surpriza noastră, $i contrar dovezilor raportate de 
adică afirmaţiile cadrate pozitiv aveau o probabilitate mai mare de a fi 
considerate adevărate în comparaţie cu cele cadrate negativ (Jaffe si 


Greifeneder, 2019). Pe fundalul acestei dovezi, se pare că, în privinţa 
distorsiunii negativitatii, sunt mai multe lucruri decât se credea pana acum 
care încă trebuie descoperite. Acest capitol rezumă descoperirile în privinţa a 
trei posibile variabile moderatoare: așteptările indivizilor, sursa negativitdatii 
şi distanţa psihologică fata de conţinutul afirmațiilor. Mai mult, acest capitol 
aduce în discuţie si alte variabile care pot avea o influență asupra 
distorsiunilor pe care indivizii le manifestă când evaluează adevărul. 


Potenţiale variabile moderatoare ale 
distorsiunii negativitatii în evaluarea 
adevărului 


Aşteptări 


Trecerea în revistă de mai sus a subliniat faptul că indivizii folosesc diferite 
strategii pentru a evalua veridicitatea unei afirmaţii, de exemplu credibilitatea 
acesteia (Dunwoody, 2009; Reder, 1982). Cercetări anterioare asupra 
credibile (vezi, de exemplu, Hilbig, 2009). Însă, deşi valența cadrului este 
variabila esenţială în cercetările asupra distorsiunii negativitatii, nu este 
singurul indicator pe care indivizii se pot baza când evaluează credibilitatea și 
veridicitatea. Mai mult, pot fi conceptualizate interacțiuni între cadrare şi alte 
indicii. De exemplu, Koch și Peter (2017) investighează apariţia unei 
distorsiuni a negativităţii în contextul comunicării politice si susțin că 
negativitatea este asociată cu ştirile, iar pozitivitatea, cu încercările de 
persuasiune. În speţă, se poate ca indivizii să se fi obișnuit că politicienii 
transmit ştiri atunci când oferă informaţii negative, ceea ce amplifică 
percepţia de adevăr. Prin opoziţie, un politician care oferă informaţii pozitive 
poate stârni suspiciunea că încearcă să persuadeze receptorii, declanșând 


astfel reticenta si Indoiala, ceea ce duce la diminuarea perceptiei de 
veridicitate a mesajului. Aceste rezultate sugerează că alti indicatori ai 
comunicării — aici, contextul comunicării — pot interactiona cu cadrul si pot 
astfel modera rezultatele în ce priveşte distorsiunea negativitatii. În cazul 
prezentat de Koch și Peter (2017), contextul ar trebui să amplifice biasul 
negativitatii observat în general, dat fiind că o încadrare negativă, în 
comparație cu una pozitivă, are o probabilitate și mai mare de a fi percepută 
ca adevărată. 


Astfel, conform lui Koch si Peter (2017), contextul determină aşteptări în 
privinţa a ceea ce este mai plauzibil. Extinzand această noțiune generală a 
aşteptărilor, noi susţinem că este relevant faptul dacă mesajul în sine 
corespunde sau contrazice așteptările indivizilor. Ca exemplu, informaţiile că 
80% dintre căsătorii durează cel putin zece ani și 20% dintre divorturi au loc 
în primii zece ani sunt foarte diferite, deşi cadrarea este identică. Procentele 
prezentate în afirmaţii pot influenţa direct credibilitatea și veridicitatea unei 
afirmații. Indivizii se pot întreba dacă numărul este coerent cu propriile lor 
experiențe sau cunoştinţe, adică dacă acesta se încadrează într-un interval pe 
care îl consideră plauzibil. Informaţiile neverosimile pot părea suspecte si duc 
astfel la presupunerea unei tentative de inducere în eroare (Bond et al., 1992). 
La un nivel mai detaliat, cercetările asupra teoriei încălcării aşteptărilor 
(Expectancy Violation Theory) (Burgoon si Jones, 1976) sugerează la rândul 
lor că direcţia încălcării așteptărilor poate fi esenţială: o încălcare pozitivă 
(informaţia este mai bună decât era de aşteptat) duce la o evaluare în mai 
mică măsură negativă în comparaţie cu o încălcare negativă (informaţia este 
mai rea decât era de aşteptat). 


Jaffe şi Greifeneder (2019) au testat sistematic efectul așteptărilor indivizilor 
în privinţa procentelor şi au descoperit prin intermediul a patru studii că 
aşteptările indivizilor modereaza distorsiunea negativitatii. Utilizând o nouă 
serie de itemi, studiile inițiale din această sferă nu au reușit să reproducă 
distorsiunea negativitatii. Ca exemplu, o afirmaţie iniţială si cadrată negativ 
era „61% dintre femeile care vorbesc germană sunt nemultumite de propria 
înfăţişare“, iar versiunea cadrată pozitiv era „39% dintre femeile care vorbesc 
germană sunt multumite de propria înfățișare“. Participanţii au avut o 
probabilitate mai mare de a considera versiunea cadrată pozitiv ca fiind 
adevărată, în comparaţie cu versiunea cadrată negativ. Autorii au explorat 


apoi aşteptările indivizilor în privinţa conţinutului. În medie, aşteptările 
participanţilor erau semnificativ diferite de valorile reale prezentate în studiul 
initial. În privinţa afirmației din acest exemplu, participanţii credeau că doar 
54% dintre femei ar fi nemultumite de propria înfățișare (cadrare negativă) și 
45% ar fi multumite de propria înfăţişare (cadrare pozitivă). Mai important, 
evaluarea în ansamblu a celor opt afirmaţii a scos la iveală printr-o 
comparaţie inter-studii un tipar sistematic ca funcţie a supra/subestimării şi a 
evaluărilor adevărului: o distorsiune a negativitatii în evaluarea adevărului 
era mai probabil să apară dacă un aspect era supraestimat în versiunea cadrată 
negativ și subestimat în versiunea cadrată pozitiv. Pe baza acestei descoperiri, 
într-un studiu ulterior am ajustat sistematic numerele din afirmaţiile cadrate 
negativ, astfel încât să fie mai mici decât ar fi fost de așteptat. De exemplu, 
noua afirmaţie a fost „41% dintre femeile care vorbesc germană sunt 
nemultumite de propria înfățișare“ (cadrare negativă) sau „59% dintre 
femeile care vorbesc germană sunt multumite de propria înfăţişare“ (cadrare 
pozitivă). Odată cu această schimbare, o distorsiune a negativitatii putea fi 
creată pentru aceeași serie de itemi în cazul căreia a fost observată o 
distorsiune a pozitivitatii în studiul initial. Într-un pas ulterior, am scăzut si 
am crescut sistematic numerele din ambele condiţii de cadrare, prezentând 
afirmaţii cadrate negativ şi pozitiv cu numere mai mari sau mai mici decât era 
de așteptat. Această configuraţie ne-a permis să investigăm efectul pe care l-a 
avut subestimarea în comparaţie cu supraestimarea în contextul cadrării. Deşi 
aşteptările nu au avut efecte consecvente în cazul cadrărilor pozitive, 
supraestimarea (în comparaţie cu subestimarea) a dus la o probabilitate mai 
mare de a considera adevărate afirmaţiile cadrate negativ. 


Aceste rezultate indică faptul că așteptările în privinţa conţinutului joacă un 
rol esenţial în apariţia distorsiunii negativitatii. Utilizând aceeaşi serie de 
afirmaţii, s-a putut găsi o distorsiune a negativităţii si o distorsiune a 
pozitivitatii, în funcţie de gradul in care numerele prezentate se îndepărtau de 
aşteptările indivizilor. Motivul constă probabil în faptul că e o veste bună să 
afle că, în cazul unui aspect negativ, numerele reale sunt mai mici decât se 
așteptau, aşa că indivizii au tendinţa de a crede că e adevărat. Invers, e o veste 
rea să afle că, în cazul unui aspect negativ, numerele reale sunt mai mari 
decât se așteptau, ceea ce poate declanșa apariţia preferintei ca această 
afirmaţie să fie falsă. Această tendinţă este consecventă definiției generale a 
unei distorsionări egosintonice ca „proces cognitiv sau perceptiv modificat de 


necesitatea de a mentine si de a amplifica stima de sine“ (Forsyth, 2008, 

p. 429). Desi astfel de perspective optimiste asupra lumii reflecta o 
distorsionare, credinţa în vești bune si ignorarea vestilor rele poate fi o 
tendință utilă, dat fiind că tendinţele optimiste pot susține starea de sănătate si 
confort (Taylor și Brown, 1988). 


Implicații ale efectului așteptărilor 


Dacă așteptările influenţează rezultatul evaluărilor veridicitatii, cei interesaţi 
de diseminarea de fake news şi de politica post-adevăr pot profita de asta. În 
cel mai rău caz, o afirmaţie falsă este comunicată într-un mod care sabotează 
credibilitatea, prin distribuirea sistematică de informaţii negative aflate sub 
pragul așteptărilor indivizilor. Drept urmare, este recomandabil ca indivizii să 
fie foarte atenţi la detaliile afirmației si la modul în care aceasta are legătură 
cu propriile așteptări. Sunt surprins că numerele sunt atât de mari sau atât de 
mici? Numerele au fost alese astfel încât să depăşească sau să nu ajungă la 
nivelul așteptărilor? Cum mă face să mă simt faptul de a citi o astfel de 
afirmaţie? Asemenea întrebări pot fi puse pentru a activa o abordare atentă a 
informaţiei ambivalente: cineva s-ar putea să facă această afirmaţie să pară 
bună si, astfel, adevărată. 


Sursele negativitatii 


Trebuie să observăm că distorsiunea negativitatii a fost analizată utilizându- 
se afirmaţii cadrate fie negativ, fie pozitiv. Ce anume înseamnă cadrare 
negativă si pozitivă? Definiţia de lucru este descrierea a ceva într-un mod 
pozitiv versus a descrie ceva într-un mod negativ, fără a se schimba 
conţinutul. De exemplu, una dintre afirmaţiile iniţiale ale lui Hilbig (2012b) a 
avut versiunile: „În Africa, 40% dintre oameni câştigă mai puţin de un dolar 
pe zi“ (cadrare negativă) si „În Africa, 60% dintre oameni câştigă mai mult 


de un dolar pe zi“ (p. 46). Un alt exemplu este: „20% dintre germanii sub 17 
ani sunt fumători“ (cadrare negativă) si „80% dintre germanii sub 17 ani sunt 
nefumători“ (cadrare pozitivă și subliniere). Asta ilustrează că există mai 
multe modalități de a construi un cadru negativ sau pozitiv: pe de o parte, ne 
putem concentra asupra valentei conceptului, prezentând un concept negativ 
(venituri mici) versus pozitiv (venituri putin mai mari). Pe de altă parte, ne 
putem concentra asupra negatiei semantice. Un cadru negativ poate fi 
constituit prin negarea unui concept pozitiv şi un cadru pozitiv poate fi 
obținut prin negarea unui concept negativ (vezi Jaffe și Greifeneder, 2019). 


Cercetări anterioare citate în contextul distorsiunii negativitatii implicate în 
evaluarea adevărului sunt adesea legate de conceptul valentei informaţiei 
(e.g. Baumeister et al., 2001). Cu toate astea, negarea nu este adusă în 
discuţie la fel de des, însă, după cum am descris anterior, permite construirea 
unui cadru negativ sau pozitiv. Mai mult, motivele pentru care informaţia 
negativă ar putea avea un impact mai puternic poate avea legătură cu negarea, 
întrucât cercetările arată că encodarea activă a afirmațiilor negate presupune 
procesare controlată (Deutsch, Kordts-Freudinger, Gawronski şi Strack, 
2009). La fel ca axarea pe cadrul negativ, negarea ar putea duce la o 
procesare mai detaliată, care, la rândul său, ar creşte credibilitatea. 


Pentru a înțelege mai bine efectele cadrării este esențial să cunoaștem ce 
anume determină cadrarea: valența conceptuală a unei afirmaţii (negativă 
versus pozitivă) și dacă afirmaţia este sau nu negată semantic. Adică ambele 
forme de negativitate trebuie manipulate separat pentru a înțelege ce 
provoacă efectul distorsiunii negativitatii. În acest scop, Jaffé şi Greifeneder 
(2020a) au realizat o serie de studii în care au variat sistematic valența și 
negarea (vezi Tabelul 7.1 pentru un exemplu). 


Tabelul 7.1. Exemplu de item cu variaţie ortogonală a valentei 
conceptuale şi negării 


Valenta conceptuală 


Pozitivă Ne 


Negare Prezenta 30% dintre adultii din Germania nu sunt lipsiti de alergii. 70 


Absenta 70% dintre adulții din Germania sunt lipsiţi de alergii. 30 


Autorii au descoperit ca negarea contribuie la distorsiunea negativitatii, adica 
afirmatiile negate au in general o probabilitate mai mare de a fi considerate 
adevărate. De ce joacă negarea un rol atât de important? Se poate specula că 
integrarea unei negări într-o propoziţie ar putea și să semnaleze pricepere și 
precizie din partea emitatorului. Dacă este folosită o negare, emițătorul 
trebuie să aibă un anumit nivel de cunoaştere despre subiect — cum altfel ar 
putea să folosească formulări atât de specifice? 


Pe lângă amplificarea specificitatii, negarea ar putea si să lărgească sfera 
stărilor posibile. Dacă revenim la exemplul din 'Tabelul 7.1, este posibil ca 
lucrurile să nu stea așa sub mai multe aspecte (de exemplu, „nu suferă de 
alergii“ pentru că nu au deloc alergii, pentru că nu știu că sunt alergici sau 
pentru că de fapt nu suferă din cauza lor), dar în general lucrurile stau doar 
sub un singur aspect (de exemplu, „suferă de alergii“ înseamnă că au o 
alergie si suferă din cauza ei). Dacă, într-adevăr, se poate să existe mai multe 
aspecte sub care lucrurile să nu stea într-un fel anume decât să stea într-un fel 
anume, s-ar putea să fie mai rezonabil să ne bazăm pe aceste diferențe când 
evaluăm adevărul, mai ales dacă nu avem cunoştinţe de specialitate. Mai 
mult, dacă participanţii nu aveau cunoștințe anterioare despre subiect şi 
evaluau credibilitatea pur și simplu încercând să-și imagineze scenarii 
potenţiale, s-ar putea să fie mai simplă imaginarea scenariilor referitoare la 
versiuni negate și mai dificilă imaginarea scenariilor referitoare la versiunea 
non-negată, dat fiind că aceasta permite o varietate mai restrânsă. 


Si alte cercetări din acest volum se referă la efectul negării (vezi capitolul de 
Marsh si Stanley, volumul de fata). Autorii descriu descoperiri recente 
conform cărora indivizii se descurcă mai bine la corectarea convingerilor 
eronate dacă initial au crezut o afirmaţie negată și apoi li s-a oferit o afirmaţie 
non-negată (în comparaţie cu situaţia în care mai întâi aflau o informaţie non- 
negată, care apoi trebuia corectată prin aflarea unei afirmaţii negate). Se 
poate specula că există o disponibilitate cognitivă mai mare de a înlocui o 
afirmaţie negată cu o afirmaţie mai simplă și mai specifică decât invers. 


Implicații ale efectului negării 


Pana acum, datele din cercetarea realizata de Jaffé si Greifeneder (2020a) 
indică faptul că negarea este încă o piesa importantă a puzzle-ului care 
reprezintă modul în care indivizii procedează când evaluează adevărul. Din 
nou, negarea poate fi utilizată într-o manieră manipulatoare în cazul 
comunicării de fake news si informaţii post-adevăr. O afirmaţie falsă poate 
conţine o negare pentru a părea mai credibilă și pentru a oferi sistematic 
impresia că informaţia e adevărată. În scopuri defensive, indivizii ar putea să 
examineze cu atenţie dacă negarea le pare plauzibilă. De ce o anumită 
informatie este prezentată într-o formulare care conţine o negatie? Daca 
afirmaţia ar fi recadrată, astfel încât să nu conţină negarea? Ar suna diferit? 


Distanta psihologică 


O a treia posibilă variabilă moderatoare a apariţiei distorsiunii negativitatii în 
evaluarea adevărului este reprezentată de atitudinea indivizilor, dat fiind că 
aceasta influențează modul în care individul integrează si compară indiciile 
veridicitatii. Aici ne concentrăm asupra teoriei nivelului de reprezentare 
(construal level) (Liberman si Trope, 2008; Trope si Liberman, 2003, 2010), 
ca teorie a atitudinilor, care conceptualizează modul în care indivizii 
encodează, procesează şi integrează informaţia. Teoria nivelului de 
reprezentare (Construal Level Theory, CLT) (Liberman si Trope, 2008) 
presupune că indivizii se gândesc la obiecte sau evenimente pe un continuum 
care variază de la concret la abstract. Când se gândesc în detaliu la o pădure, 
indivizii îşi pot imagina culorile trunchiului și crengilor si ale diferitelor 
frunze şi au astfel o reprezentare foarte concretă a conceptului de pădure. 
Cealaltă extremă ar fi să se gândească la o pădure în tipare abstracte absolute, 
cum ar fi o locaţie recreationala verde dintr-o zonă rurală. Vedem cu uşurinţă 
că, în funcţie de unde anume pe acest continuum se află reprezentarea 
individului, sunt luate în considerare aspecte foarte diferite ale informaţiei. La 
un nivel concret (sau la un nivel reprezentational scăzut), indivizii includ un 
număr mare de detalii, dar si de informaţii subordonate. Invers, la un nivel 
mai abstract (sau la un nivel reprezentational înalt), indivizii includ mai 


putine detalii, dar mai multe elemente abstracte si esentiale ale obiectului sau 
fenomenului ca informatii supraordonate. Teoria nivelului de reprezentare 
presupune ca indivizii au reprezentari situate la un nivel mai scazut daca 
obiectele si evenimentele sunt apropiate din punct de vedere psihologic 
(temporal, spatial, social sau ca probabilitate) si au reprezentari abstracte 
pentru obiecte si evenimente distante din punct de vedere psihologic. 


Teoria nivelului de reprezentare face presupuneri specifice în privinţa 
relevantei informaţiilor pozitive si negative (Trope și Liberman, 2010). 
Autorii susțin că argumentele în favoarea a ceva sunt supraordonate 
argumentelor în defavoarea a ceva, întrucât importanţa subiectivă a aspectelor 
negative depinde de prezenţa sau absenţa aspectelor pozitive în mai mare 
măsură decât reciproca (Eyal, Liberman, Trope și Walther, 2004; Herzog, 
Hansen și Wdnke, 2007). Un exemplu simplu este reprezentat de tratamentele 
medicale. Pentru a ilustra: dacă un tratament medical pare benefic (are 
aspecte pozitive), doar în acest caz individul ar lua în considerare și ar discuta 
potentialele efecte secundare (aspecte negative). Însă, dacă nu există beneficii 
(nu există niciun aspect pozitiv), potentialele efecte secundare par irelevante 
şi nu sunt luate în considerare. Echivalând aspectele favorabile cu 
informaţiile pozitive si aspectele nefavorabile cu informaţiile negative, teoria 
nivelului de reprezentare permite predicția că, atunci când indivizii folosesc 
reprezentări la nivel înalt, informaţiile pozitive, comparate cu cele negative, 
sunt procesate mai detaliat, și astfel sunt considerate adevărate. Această 
concepție este susținută din mai multe perspective. De exemplu, s-a 
demonstrat că rezultatele sociale pozitive ale unei acțiuni ies mai mult în 
evidenţă pe măsură ce distanţa socială creşte, iar cadrarea mesajelor 
persuasive în termeni de câştiguri comparate cu pierderi devine mai putin 
semnificativă dacă participanţii fac judecăţi în privinţa unor entităţi distante 
din punct de vedere social decât dacă ar lua în considerare entităţi aflate în 
proximitate (Nan, 2007). Se pare şi că indivizii evaluează și experienţele 
afective negative, şi cele pozitive ca fiind mai plăcute în cazul în care 
folosesc reprezentări abstracte, dat fiind că abstractizarea determină 
amplificarea aspectelor pozitive ale acestor experienţe (Williams, Stein si 
Galguera, 2014). Se presupune că, deși indivizii sunt preocupaţi de rezultatele 
negative si prohibitive din aici-si-acum (cum ar fi dezamăgirea propriei 
persoane în cazul în care ar pica un examen), odată cu creşterea distanţei 
psihologice, ei au tendinţa de a se concentra asupra rezultatelor pozitive şi 


stimulante (cum ar fi obtinerea unei note bune; Pennington si Roese, 2003). 
Rezumand, aspectele pozitive cantaresc mai greu in conditia de abstractizare 
sau de distanta psihologica, in timp ce aspectele negative intra in scena cand 
reprezentările sunt mai concrete si distanța este mai mica. 


Acesta este cadrul teoretic in care noi (Jaffé si Greifeneder, 2020b) am emis 
ipoteza ca distorsiunea negativitatii în evaluarea adevărului este deosebit de 
pronunţată în condiţiile proximitatii psihologice si în cazul în care 
reprezentările indivizilor sunt concrete, și este mai puţin intensă în condiţiile 
în care distanţa psihologică este mai mare şi reprezentările indivizilor sunt 
abstracte. Am investigat această ipoteză într-o primă serie de studii, folosind 
afirmaţii cadrate negativ şi pozitiv, referitoare la locuri apropiate versus 
depărtate din punct de vedere spaţial de participanţi, manipulând astfel 
distanţa psihologică prin distanţa spaţială. Rezultatele acestor prime studii 
oferă dovezi preliminare ale atenuării sau inversării distorsiunii negativitatii 
determinate de creşterea distanţei psihologice. Cu toate astea, prima serie de 
studii trebuie urmată de alte teste și replicări, cum ar fi, de exemplu, 
investigarea altor dimensiuni ale distanţei. Mai mult, pare interesantă 
examinarea diferenţelor idiosincrasice ale distanţei psihologice. În funcţie de 
conținutul afirmației, percepțiile relevantei și importanţei se pot schimba si o 
temă foarte relevantă poate părea mai apropiată din punct de vedere 
psihologic decât o alta despre care indivizilor nu le pasă. 


Implicații ale efectului distanţei psihologice 


Se poate să reprezinte un beneficiu faptul ca indivizii să afle că distanţa 
psihologică provoacă un efect asupra modului în care este evaluată 
informaţia. Pentru a se elibera de acest efect, indivizii pot încerca să varieze 
distanţa pe care o au fata de afirmaţie. Ce părere ar avea în privinţa afirmatiei 
dacă s-ar referi la un loc îndepărtat, si nu la oraşul lor? Sau dacă s-ar referi la 
trecut, şi nu la prezent? Aplicarea acestei proceduri i-ar putea ajuta pe 
indivizi să depășească distorsiunea negativitatii când evaluează adevărul, dat 
fiind că, prin creşterea distanţei psihologice, instanţele negative pot cântări 
mai putin si pot avea o probabilitate mai mică de a determina creșterea 


Ce ES 


Mecanismele subiacente distorsiunii 
negativitatii în evaluarile adevărului 


Perspectiva din prezent indică faptul că sunt mai multe lucruri de spus despre 
efectul pe care distorsiunea negativitatii îl are în evaluările adevărului. 
Cercetările iniţiale (Hilbig, 2009, 2012b) au arătat că afirmaţiile cadrate 
negativ, în comparaţie cu cele cadrate pozitiv, au o probabilitate mai mare de 
a fi considerate adevărate. Acest capitol susține că un cadru negativ s-ar putea 
să nu reprezinte întotdeauna o condiţie suficientă pentru creşterea 

semantica afirmațiilor si atitudinile indivizilor, ar putea cel putin să modereze 
efectul valentei pe care il are cadrul asupra evaluărilor adevărului. 


Examinarea variabilelor care ar putea juca un rol de moderare în privinţa 
distorsiunii negativitatii pare recomandabilă, întrucât permite o înţelegere mai 
profundă a proceselor subiacente. În literatură au fost discutate mai multe 
explicaţii ale perspectivei generale de tipul versiunea-negativă-este-mai- 
bună-decât-cea-pozitivă, cum ar fi faptul că exemplele negative sunt 
percepute ca având o mai mare valoare informativă (Peeters și Czapinski, 
1990), faptul că exemplele negative au o probabilitate mai mare de a fi 
elaborate cognitiv (Lewicka, 1997; Peeters şi Czapinski, 1990) şi faptul că 
instanţele negative sunt detectate mai ușor, dat fiind că sunt mai rare și mai 
amenințătoare (Dijksterhuis și Aarts, 2003). Și alte cercetări abordează 
această concepție, arătând că informaţiile pozitive seamănă mai mult unele cu 
altele decât informaţiile negative (Alves, Koch si Unkelbach, 2017; Koch, 
Alves, Krueger si Unkelbach, 2016). Informaţiile pozitive sunt așadar mai 
degrabă redundante, în timp ce informaţiile negative sunt diferenţiate, 
indivizii beneficiind astfel dacă le iau în considerare pe acestea din urmă 
(Alves et al., 2017). În sfârşit, cadrarea negativă si adevărul pot fi percepute 
ca fiind asociate, pentru că este mai putin probabil ca alti indivizi să minta 


cand aduc vesti proaste (Hilbig, 2009; vezi si Koch si Peter, 2017 pentru o 
perspectiva asupra comunicarii politicienilor). Toate acestea sugereaza ca 
procesele subiacente sunt definite de o perspectivă cognitivă puternică. Acest 
lucru este consecvent rezultatelor cercetărilor anterioare, conform cărora 
indivizii cu bune abilități matematice sunt mai putin susceptibili la efectele 
cadrării (Peters, 2012), ceea ce poate însemna că deosebit de importantă 
pentru examinarea distorsiunilor implicate în evaluarea adevărului este 
capacitatea cognitivă. Cu toate astea, cercetarea realizată de Jaffe și 
Greifeneder (2019) asupra aşteptărilor sugerează că si mecanismele 
motivationale pot fi importante, iar acestea au fost neglijate până acum în 
sfera posibilelor procese subiacente. Pentru a recapitula: autorii au observat 
că faptele negative mai putin frecvente (si, astfel, eventual mai putin 
negative) decât era de așteptat au o probabilitate mai mare de a fi considerate 
adevărate. Poate pentru că indivizii atribuie greșit adevărului usurarea pe care 
o resimt când află că lucrurile stau mai bine decât se așteptau sau poate 
pentru că pur şi simplu isi doresc ca lucrurile bune să fie adevărate. 


Direcţii viitoare 


Simpla formulare a informaţiei, fie că e vorba despre valență, negare sau 
distanță, influenţează evaluările adevărului, astfel că implicaţiile cercetărilor 
asupra distorsiunii negativitatii au o probabilitate mare de a fi extinse si 
relevante pentru toate tipurile de comunicare, indiferent dacă e scrisă sau 
orală. Implicatiile se referă, de exemplu, la detectarea înșelării în 
interacţiunile interpersonale (Bond et al., 1992), la evaluarea adevărului 
mesajelor transmise de politicieni (Koch și Peter, 2017) sau la răspunsurile la 
sondaje sau la studiile longitudinale. Cercetări ulterioare ar putea contribui 
prin investigarea modului în care cadrarea informaţiei influențează judecatile 
indivizilor în diferite contexte. În cercetările noastre, adesea ne concentrăm 
asupra domeniilor în care considerăm că există un consens în privinţa a ceea 
ce e pozitiv (e.g. sănătate) si a ceea ce e negativ (e.g. boala). Cu toate astea, 
analizarea mai multor contexte ar permite examinarea modului în care 


convingerile si opiniile idiosincrasice pot interactiona cu efectele cadrării în 
privinta evaluarilor adevarului. Mai mult, studiile ar putea examina $i modul 
in care efectele se pot schimba nu numai in functie de context, ci si de 
amplificarea sau reducerea relevantei unor afirmaţii. De exemplu, în cazul 
unei afirmaţii care informează indivizii în privinţa unui risc personal (în 
comparaţie cu un risc care ar afecta un inamic), atributele afirmației s-ar 
putea să fie procesate diferit. 


Mai mult, cercetări ulterioare pot investiga și diferenţele potenţiale dintre 
informaţiile distribuite offline si cele din mediul online. Dată fiind viteza 
incredibilă a răspândirii informaţiilor pe care o are comunicarea prin internet, 
sau, mai specific, prin social media, este important să înțelegem diferenţele 
de procesare a informaţiei (vezi Baumeister et al., 2001) si impactul său 
asupra evaluărilor ulterioare ale adevărului. Se poate specula că indivizii sunt 
mai predispuși să proceseze în profunzime un articol de ziar pe care îl citesc 
după micul dejun într-o dimineaţă de duminică decât un fragment de ştire din 
feed-ul Facebook. Această diferență ar putea modera potentialele distorsiuni 
ale cadrării. Dacă, de exemplu, negarea este într-adevăr un indicator al 
competenţei emitatorului, conform ipotezei noastre, se poate să aibă un efect 
mai mare în condiţii de intensitate redusă a procesării, cum ar fi feed-ul 
Facebook (cf. Elaboration Likelihood Model of Persuasion, Petty si 
Cacioppo, 1986). 


Progresul tehnologic a facut mai simpla distribuirea informatiei, dar a devenit 
mai usoara si verificarea informatiei. Cu toate acestea, dat fiind volumul 
masiv de informatii distribuite, s-ar putea sa se fi redus probabilitatea de 
implicare in verificarea faptelor. Acest lucru lasa cale libera efectelor 
cadrării, negării sau așteptărilor, dupa cum am arătat aici. 


Am susținut pe parcursul acestui capitol că o mai bună cunoaștere a 
distorsiunii negativitatii ar putea veni în ajutorul celor care doresc să 
disemineze fake news și al celor care doresc să se protejeze pe ei înşişi sau 
să-i protejeze pe alţii de manipulare. În lupta pentru adevăr (sau pentru fals), 
cunoaşterea puterii pe care o are modul de exprimare este probabil importantă 
pentru toţi cei implicați. 


Concluzie: noi perspective asupra 
distorsiunii negativitatii în evaluarea 
adevarului 


In acest capitol am discutat distorsiunea negativitatii in privinta evaluarilor 
adevărului. Am subliniat motivul pentru care, într-o epoca a post-adevărului, 
este important să cunoaștem cum procedează indivizii când evaluează 
adevărul. Analizând în profunzime distorsiunea negativitatii, am oferit idei 
noi în ceea ce priveşte potenţiale variabile moderatoare ale distorsiunii 
negativitatii si care influenţează tendinţa indivizilor de a crede că o anumită 
afirmaţie este adevărată. Am concluzionat că, în special pentru cei care 
încearcă să anuleze această distorsiune, este important să cunoaştem 
maleabilitatea evaluărilor adevărului si să stim care sunt modurile în care 
ajustări minore ale cadrării sau conţinutului influenţează evaluarea 
informaţiei. 

Capitolul 8. Convingeri eronate 


Efecte secundare ale unei baze de cunostinte 
adaptative? 


Elizabeth J. Marsh si Matthew L. Stanley 


Pizzagate. Masacrul de la Bowling Green*******. Susținerea acordată lui 
Donald Trump de catre Papa Francisc. Asemenea ,,fake news“ ajung adesea 
persoane si locuri familiare. Este aproape imposibila eliminarea completa a 
expunerii la informatii incorecte (dezinformare), mai ales pentru ca acestea 
tind sa nu dispara (daca dispar vreodata), fiind mentinute prin internet (Shin, 
Jian, Driscoll si Bar, 2018). Desi unele nu au avut niciodata pretentia de a fi 
crezute (e.g. satirele din The Onion), altele sunt ingrijoratoare pentru ca 
acționează ca instrumente active de propaganda (e.g. știrile atribuite botilor 
rusi******** de pe Twitter şi Facebook). Adesea, acestea pun accentul pe 
emoții şi motivații prin frica provocată cititorilor, de exemplu folosind 
imagini cu imigranţi care traversează granița de sud sau prin informaţii false 
despre viitoarea implementare a unor „comisii birocratice de condamnare la 
moarte“, care au puterea de a opri intervenţia medicală acordată indivizilor. 


Dar această „gândire la cald“ apare într-un sistem menit să înveţe, să mențină 
şi să actualizeze cunoștințele si convingerile despre lume. Probabilitatea de a 
ajunge să credem fake news (şi capacitatea noastră de a corecta convingerile 
eronate) depinde de procesele cognitive de zi cu zi, subiacente cunoaşterii şi 
convingerilor, şi nu de procese sau strategii unice sau speciale (Isberner şi 


Richter, 2014; Marsh, Cantor si Brashier, 2016; Rapp si Donovan, 2017; 
Rapp si Salovich, 2018). Incepem acest capitol cu descrierea succinta a bazei 
de cunoștințe, definind conținuturile acesteia şi comparând-o cu alte forme de 
memorie. Apoi descriem cinci proprietăţi ale acesteia care adesea o fac 
eficientă şi puternică — dar uneori duc la convingeri eronate, cu implicaţii 
pentru motivele care îi fac pe oameni să creadă ştiri false. În ultima secţiune a 
capitolului rezumăm strategiile care se pot dovedi valoroase pentru 
contracararea problemei fake news. 


Baza de cunostinte 


Oamenii ştiu multe lucruri si aceste cunoștințe pot lua multe forme, de la 
fapte concrete (e.g. care e capitala statului Peru) la scenarii (abstractizări ale 
experiențelor anterioare, cum ar fi scenariul de navigare prin protocoalele de 
securitate ale aeroportului) la înţelegerea sistemelor complexe (e.g. cum 
funcţionează economia şi cum fluctuatia dobânzilor are implicaţii pentru alte 
parti ale sistemului). Este acumulată pe parcursul întregii vieţi, uneori formal 
(la școală, prin instruire intenţionată), alteori, informal (prin incercare-si- 
eroare, expunere la media, interacțiuni interpersonale etc.). 


În ştiinţele psihologice, cunoaşterea este adesea definită în funcţie de ce nu e: 
nu înseamnă să ne gândim la un eveniment specific care a avut loc într-un 
anumit loc si într-un anumit moment din trecut. Diferenţa dintre cunoaștere si 
actualizarea anumitor evenimente (memorie episodică) este poate cel mai 
bine ilustrată prin exemple. Se poate ca o persoană să ştie ce e un bal de 
absolvire, de exemplu, dar isi poate aminti un episod anume care implica 
primirea unui buchet roz pe care l-a purtat la propria festivitate. Se poate ca 
un individ să ştie care sunt paşii pe care trebuie să-i urmeze pentru o călătorie 
cu avionul sau se poate să se gândească la un zbor deosebit de turbulent din 
experienţa sa, de la Columbus la St. Louis. Se poate ca un individ să știe cine 
a fost Abraham Lincoln fără să-și amintească să fi învăţat despre el la o 
anumită lecţie de la un curs anume. 


Noi sugerăm că lupta împotriva erorilor din sistemul de cunoştinţe 
(convingeri false, iluzia cunoașterii, concepții eronate) poate necesita alte 
strategii decât cele recomandate uneori pentru combaterea amintirilor false 
ale unor evenimente specifice. Corectarea convingerilor eronate pe care o 
persoană le are în privinţa legăturii între vaccinuri și autism, de exemplu, e 
diferită de ajutarea unui individ să-și amintească acurat si complet un anumit 
eveniment. Unele dintre sugestiile din prezent pentru combaterea fake news 
se bazează pe literatura amplă asupra modului în care oamenii isi amintesc 
greșit evenimente specifice din trecutul lor (e.g. strategii de a se gândi la o 
anumită persoană, sau sursă, care a prezentat informaţia într-un anumit 
moment şi într-un anumit loc şi dacă acea persoană este demnă de încredere 
sau are o competenţă adecvată; Lewandowsky, Ecker și Cook, 2017; Rapp şi 
Salovich, 2018). Se poate ca aceste strategii să funcționeze în unele contexte, 
însă noi sugerăm că alte strategii ar putea fi mai adecvate pentru corectarea 
convingerilor eronate implementate de fake news.! 


Să ne gândim la convingerea împărtășită de oamenii care au ajuns să 
considere în mod eronat că Barack Obama s-a născut în afara SUA. Desigur, 
e posibil ca oamenii să aibă amintiri false despre un eveniment specific în 
care au auzit afirmaţia că Barack Obama s-a născut (sau nu) în afara SUA. Cu 
toate acestea, noi sugerăm că indiferent dacă oamenii își pot aminti acurat şi 
complet evenimentul în care au fost expuși la această informatie e mai putin 
important decât dacă au în prezent convingerea că afirmaţia „Barack Obama 
s-a născut în afara SUA“ e adevărată. Convingerea eronată trebuie corectată, 
nu amintirea de a o fi auzit. Ceea ce sugerează că trebuie să căutăm mai 
degrabă în literatura asupra corectării convingerilor, si nu în literatura despre 
cum pot fi ajutate persoanele să-și amintească acurat evenimente specifice din 
trecut. 


Pe scurt, in acest capitol descriem succint mai multe proprietăţi ale bazei de 


cunoştinţe cu implicaţii în privinţa procesării fake news, după care vom 
discuta implicaţiile în ceea ce priveşte combaterea acestei probleme. 


Principiul nr. 1 


Avem tendinţa să credem că informaţiile sunt adevărate. In general, când află 
informaţii noi, oamenii au tendinţa de a presupune mai degrabă că sunt 
adevărate, nu false. Gilbert (1991) susţine că această distorsiune este eficientă 
din punct de vedere cognitiv și înseamnă că nu trebuie decât să etichetăm 
informaţiile dacă sunt false (altfel putem presupune că sunt adevărate). Se 
presupune că această distorsiune reflectă o dispoziţie de a crede într-o lume 
care, în mare, e sinceră, în care e mai probabil ca informaţiile pe care le aflăm 
să fie adevărate. Dar, conform acestui model, etichetarea unei informaţii ca 
fiind falsă presupune efort și implică un al doilea pas, incredulitatea 
(unbelieving), ceea ce reprezintă o problemă dacă acest proces este perturbat. 


Mai multe studii susțin aceasta predictie, și anume că perturbările care au loc 
în timp ce aflăm informaţii false ne fac să ni le amintim mai târziu ca fiind 
adevărate (e.g. Gilbert, Tafarodi şi Malone, 1993). În cadrul unui studiu 
(Gilbert, Krull și Malone, 1990), participanţii au simulat învăţarea unei limbi 
străine într-un cadru de imersiune în care li se cerea să ghicească semnificaţia 
cuvintelor înainte de a primi feedback. Participanţii au citit o serie de 
traduceri din Hopi******** în engleză, fiecare etichetată apoi ca fiind 
adevărată sau falsă; un aspect esenţial a fost faptul că unele serii au fost 
întrerupte de un semnal sonor la care participanţii trebuiau să reacționeze prin 
apăsarea unei taste. Mai târziu, participanţii au completat un test de tip 
adevărat/fals. Conform predictiei, s-a întâmplat mai frecvent ca seriile false 
întrerupte să fie mai târziu amintite în mod greșit ca fiind adevărate, fapt 
consecvent ideii că semnalul sonor a interferat cu procesul adițional, care 
presupune efort, de scepticism la adresa traducerilor false. 


Un al doilea exemplu: în cadrul unui alt experiment, Gilbert și colegii săi 
(1990) le-au cerut participanţilor să se uite la o înregistrare si apoi să 
evalueze dacă zâmbetele erau sincere sau prefăcute. După ce vedeau fiecare 
fata, participanţilor li se spunea explicit dacă zâmbetul era sincer sau 
prefăcut. În unele serii, efortul cognitiv era amplificat prin solicitarea 
participanţilor de a răspunde pe cât de repede posibil la un semnal sonor sau 
de a spune care din două semnale sonore avea o tonalitate mai înaltă. În faza 
ulterioară de testare, participanţii au avut o probabilitate mai mare de a face 
erori si de a susţine că persoanele din înregistrări zâmbiseră sincer daca 


eticheta sincer/prefacut a fost asociata cu sarcina secundara. La fel ca in 
experimentul cu traducerile din Hopi în engleză, explicaţia a fost că un mai 
mare efort cognitiv i-a făcut pe participanţi să sară peste etapa de scepticism, 
care implică efort. În consecinţă, evaluările oferite la teste au reflectat doar 
stadiul initial de credinta-consimtamant (vezi si Mandelbaum, 2014). 


Dacă Gilbert și colegii săi au dreptate, în general oamenii au tendinţa de a 
crede titluri precum „Clint Eastwood refuză să accepte Medalia Libertăţii 
oferită de Obama, motivând că «el nu e preşedintele meu»“ şi să devină 
sceptici doar dupa un al doilea pas cognitiv, care presupune efort.? Ceea ce 
implică faptul că oamenii distrasi sau ocupați au o probabilitate mai mică de a 
fi sceptici fata de informaţiile false. Dacă dăm crezare perspectivei lui Gilbert 
şi a colegilor săi, oamenii caracterizați de „lene cognitivă“ (i.e. care, când află 
informaţii noi, nu se angajează în procese de reflecţie care presupun efort) au 
o probabilitate mai mare de a crede titluri de fake news relativ incredibile, în 
timp ce persoanele care tind să aplice procese de reflecţie care presupun efort 
au o probabilitate mai mică de a crede aceleași titluri neverosimile de fake 
news (Bronstein, Pennycook, Bear, Rand și Cannon, 2019; Pennycook şi 
Rand, 2019). Cu alte cuvinte, persoanele care au oferit răspunsul evident, dar 
greşit, la întrebări precum „Câţi metri cubi de pământ sunt într-o groapă 
adâncă de trei metri, cu o lungime si o lățime de trei metri?“ au avut de 
asemenea o probabilitate mai mare de a accepta titluri de fake news (notă: nu 
e deloc pământ în groapă). La fel, indivizii cu o probabilitate mai mare de a 
folosi procese reflexive, care implică efort, când află informaţii noi au o 
probabilitate mai mare de a refuza teoriile conspirației în comparaţie cu cei 
care nu aplică aceleași procese (Swami, Voracek, Stieger, Tran si 

Furnham, 2014). 


Trebuie să facem o remarcă în legătură cu principiul nr. 1: acest efect apare 
când oamenii sunt obligaţi să aleagă între adevărat si fals. Dacă nehotărârea 
este o opţiune, acest efect dispare (Street si Richardson, 2015; vezi si Street si 
Kingstone, 2017). Cu alte cuvinte, principiul nr.1 descrie o euristică utilizată 
într-o situație specifică. Dacă trebuie făcută o evaluare de tip adevărat/fals, 
această euristică se aplică pentru că oamenii presupun că majoritatea 
celorlalți spun adevărul în cea mai mare parte a timpului (DePaulo, Kashy, 
Kirkendol, Wyer si Epstein, 1996). 


Principiul nr. 2: ne folosim de scurtaturi 
pentru a evalua adevarul 


In general, oamenii folosesc euristici pentru a evalua daca informatiile pe 
care le afla sunt adevarate, considerand informatia usor de procesat ca avand 
o probabilitate mai mare de a fi adevărată decât informaţia mai dificil de 
procesat. Adică afirmaţiile uşor de procesat (de citit, de auzit, de înţeles) au o 
probabilitate mai mare de a fi considerate adevărate în comparaţie cu 
afirmaţii mai dificil de procesat. În consecință, afirmaţiile tipărite cu un font 
uşor de citit au o probabilitate mai mare de a fi considerate adevărate decât 
cele tipărite cu un font mai dificil de citit (Reber și Schwarz, 1999). La fel, 
aforismele cu rimă (ai carte, ai parte) sunt considerate ca având o 
probabilitate mai mare de a fi adevărate decât cele care nu rimează (,,banu-i 
ochiul dracului“; McGlone și Tofighbakhsh, 2000). 


Repetitia este poate modalitatea cea mai simplă de a face unele afirmaţii sa 
pară mai uşor de procesat decât altele, dat fiind că afirmaţia va fi citită mai 
ușor (mai repede) a doua oară. Experimental, în general asta se demonstrează 
cerându-li-se participanţilor ca într-o primă etapă să citească o serie de 
informaţii de cultură generală şi apoi, într-o etapă ulterioară, să evalueze 
adevărul unei serii mai mari de afirmaţii (de obicei, o jumătate formată din 
propoziţii din prima serie si o jumătate formată din afirmaţii noi). Afirmațiile 
repetate sunt considerate ca având o probabiliate mai mare de a fi adevărate 
decât noile afirmaţii, fenomen numit efectul iluziei de adevăr. Demonstrat 
initial în anii 1970 (Hasher, Goldstein si Toppino, 1977), acest efect a fost 
reprodus de multe ori, se menţine indiferent de variațiile procedurale si de 
materiale si poate dura multe săptămâni (vezi Dechéne, Stahl, Hansen si 
Wanke, 2010 pentru o meta-analiza). 


Efectul iluziei de adevar nu este doar un fenomen de laborator si nici nu este 
limitat la afirmatii obscure de cultura generala: a fost demonstrat si in cazul 
titlurilor de fake news vazute pe Facebook (Pennycook, Cannon si Rand, 


2018). Pennycook et al. (2018) au arătat că o unică expunere scurtă la un titlu 
fake news (e.g. Donald Trump şi-a trimis propriul avion pentru a transporta 
200 de infanteriști izolaţi“) a determinat creșterea probabilității ca oamenii sa 
creadă că titlul era adevărat. Această amplificare a acuratetii percepute a 
titlurilor fake news era prezentă după o săptămână, iar expuneri suplimentare 
au amplificat încrederea în veridicitatea titlurilor. În mod surprinzător, 
aceleaşi efecte au fost obţinute chiar și când participanţilor li s-a spus că 
articolele erau puse la îndoială de un grup independent care se ocupa de 
verificarea faptelor. Aceste descoperiri sugerează că etichetarea informaţiei 
ca fiind falsă sau îndoielnică (după cum procedează organizaţii care se ocupă 
de verificarea faptelor, ca PolitiFact si Snopes) s-ar putea să nu reprezinte cea 
mai eficientă modalitate de combatere a fake news si a dezinformării, aspect 
la care vom reveni mai târziu în acest capitol. 


Principiul nr. 3: interpretăm informaţiile 
noi 


Fake news reprezintă un fenomen interesant pentru că se referă în general la 
oameni și locuri reale, ca Hillary Rodham Clinton și Rusia; rareori se referă 
la oameni sau locuri despre care nu am mai auzit până atunci. Actorii și 
spaţiile familiare înseamnă că ne bazăm pe cunoștințele anterioare când 
procesăm fake news, ceea ce le face ușor de înţeles și de elaborat. Mai mult, 
avem un scenariu în privinţa ştirilor — o serie de așteptări despre tipurile de 
informaţii pe care le contin de obicei: cine, ce, când, unde, de ce, precum si 
povești de viata. Avem oarece idee la ce să ne așteptăm când citim acest tip 
de ştire. 


Dat fiind că obiectivul nostru este în general extragerea de sens și integrarea 
noilor informaţii în schemele și structurile noastre de convingeri, nu stocăm 
informaţia fără să o prelucrăm, și rareori ne amintim formularea exactă a 
conversatiilor sau a altor forme de comunicare. De exemplu, propoziţia 
„expertul în karate a lovit cărămida“ e amintită greșit ca „expertul în karate a 


spart cărămida“ (Brewer, 1977). Un efect similar apare în domeniul vizual; 
oamenii își amintesc in mod fals că au văzut acţiuni cauzale (e.g. un picior 
lovind o minge) care erau doar implicite în filmarea video (Strickland şi Keil, 
2011). 


Mai mult, avem tendinţa inerentă de a trece dincolo de ce e dat, de a face 
inferente și de a acoperi golurile. Cu alte cuvinte, sistemul este eficient din 
punct de vedere cognitiv, bazându-se pe trecut pentru a se pregăti pentru 
viitor. Asimilăm informaţii care nu sunt expuse explicit. De exemplu, copiilor 
mici nu e nevoie să li se spună explicit că „delfinii comunică prin tipete 
ascuţite“ după ce află că „delfinii călătoresc în grup“ și că „grupurile 
comunică prin tipete ascuţite“ (Bauer și San Souci, 2010). Transferam 
cunoştinţele în noi situaţii și în noi cadre. De exemplu, identificăm autorul 
unui tablou pe care îl vedem pentru prima oară, pe baza experienţelor noastre 
anterioare cu opera acelui artist (Kornell si Bjork, 2008). 


Capacitatea noastră de interpretare ne permite să ne descurcăm cu inputuri 
imperfecte, atâta timp cât „seamănă suficient de bine“. Este bine cunoscută 
lipsa de fluenta a discursului — ne bâlbâim, facem greșeli de vorbire si 
folosim referenti ambigui. Iar sistemul este configurat astfel încât să se 
descurce cu inputuri imperfecte, acceptând un anumit grad de „deviere“ a 
mesajului (Ferreira, Bailey şi Ferraro, 2002). Un cuvânt este recunoscut în 
multe fonturi, accente și contexte diferite — o astfel de flexibilitate reprezintă 
un avantaj când avem de-a face cu variaţii noi ale informaţiei stocate. Pe de 
altă parte, un sistem flexibil are efectul secundar de a rata inexactitatile care 
„seamănă suficient de bine“. De exemplu, oamenii adesea nu identifică 
informaţiile incorecte din întrebări, chiar si când sunt avertizaţi cu privire la 
asta. Multe persoane vor încerca să ofere un răspuns numeric la întrebarea 
„Câte animale din fiecare specie a luat Moise pe arca?“, chiar daca sunt 
instruiți în privinţa acestui truc $i mai târziu demonstrează că știu ca 
întrebarea ar fi trebuit să se refere la Noe, nu la Moise („iluzia Moise“; 
Bottoms, Eslick şi Marsh, 2010; Erickson şi Mattson, 1981). 


Multe strategii diferite au fost implementate în încercarea de a reduce sau de 
a elimina „iluzia Moise“ şi alte fenomene asemănătoare. Însă, ironic, multe 
dintre aceste strategii au avut efecte inverse, sporind probabilitatea ca 
oamenii să-şi amintească sau să se bazeze pe informaţii false. De exemplu, 


Eslick, Fazio si Marsh (2011) au incercat sa atraga atentia participantilor 
asupra informatiilor false din afirmatii prin scrierea acestora cu font rosu. Dar 
asta nu a facut decât să crească probabilitatea ca participanţii să-și amintească 
aceste erori la un test ulterior. Însă o strategie care chiar pare să reducă 
influenţa informaţiilor greşite este încurajarea indivizilor să joace rolul unei 
persoane însărcinate să verifice faptele atunci când citește informaţii noi 
(Rapp, Hinze, Kohlhepp și Ryskin, 2014; Brashier, Eliseev și Marsh, 2020). 
Această abordare a amplificat probabilitatea ca participanţii să identifice 
informaţiile false şi a redus probabilitatea de a se baza pe acestea mai târziu. 


Principiul nr. 4: cunoștințele sunt resimtite 
diferit 


Fenomenologia actualizării cunoştinţelor este foarte diferită de ceea ce 
resimte persoana când reactualizează o amintire (ceea ce implică întoarcerea 
mentală în timp si spaţiu la un anumit eveniment). Cunostintele „apar în 
minte“ si sunt etichetate ca ,,stiute“, si nu „amintite“ (Tulving, 1972). Când 
actualizează faptul că George Washington a fost primul preşedinte al SUA, 
de exemplu, majoritatea oamenilor nu se gândesc la o situaţie specifică în 
care au aflat această informatie, ci pur si simplu o ştiu. Desigur, pot exista 
excepții, persoana amintindu-și circumstanţele în care a aflat informaţia (e.g. 
Conway, Gardiner, Perfect, Anderson și Cohen, 1997), dar, în majoritatea 
cazurilor, lucrurile pe care le stim sunt relativ decontextualizate și separate de 
situaţia inițială în care le-am aflat. Desi este mai mică probabilitatea ca 
oamenii să fie convinși de surse percepute ca nefiind de încredere (Guillory si 
Geraci, 2013; Mills și Jellison, 1967; Priester și Petty, 1995), în general sursa 
informaţiei este uitată chiar și după perioade relativ scurte (e.g. Underwood și 
Pezdek, 1998) si pe măsură ce persoana întâlneşte aceeași informatie în mai 
multe contexte diferite (Watkins si Kerkar, 1985). 


In prezent, o sugestie populară de abordare a fake news presupune instruirea 
oamenilor pentru a evalua mai atent si pentru a-și aminti sursele informațiilor 


(Rapp si Salovich, 2018; Swire si Ecker, 2018). Acest sfat se bazeaza pe 
literatura ampla despre modul in care oamenii isi amintesc inexact trecutul, 
fapt a cărui cauză adesea poate fi găsită în probleme de monitorizare a 
surselor (Johnson, Hashtroudi si Lindsay, 1993): o presupunere implicită într- 
o întrebare este atribuită în mod greșit experienţei; o afirmaţie dintr-o 
expunere este atribuită greșit unei înregistrări video; sau o fotografie oferă 
detalii încorporate în memoria persoanei. Soluţia firească este atragerea 
atenției asupra originii amintirilor, fie la momentul aflării informaţiilor (e.g. 
ignorarea informaţiilor dintr-o sursă cu credibilitate scăzută), fie prin 
diferenţierea surselor în momentul testului (Lindsay si Johnson, 1989). 
Această abordare este susținută de organizaţii profesionale ca IFLA 
(International Federation of Library Associations and Institutions, Federaţia 
Internațională a Asociaţiilor si Institutiilor Bibliotecare), care a formulat mai 
multe recomandări pentru identificarea fake news, inclusiv evaluarea calităţii 
wesite-ului pe care apar şi credibilitatea autorului. 


Dar monitorizarea surselor este improbabil să rezolve problema reprezentată 
de fake news (Marsh si Yang, 2017). În afară de faptul că oamenii nu sunt 
credibilă pentru unii, nu si pentru alţii), credibilitatea sursei este adesea 
inferată pe baza indicatorilor care pot induce în eroare, cum ar fi numărul de 
citări (Putnam si Phelps, 2017) sau uşurinţa cu care mesajul poate fi citit 
(Fragale și Heath, 2004). De fapt, simplitatea procesării informaţiei are în 
general o probabilitate mai mare de a influenţa evaluarea adevărului decât 
sursa informaţiei: afirmaţiile care initial au fost etichetate ca false sau care au 
fost obținute din surse îndoielnice au totuşi o probabilitate mai mare de a fi 
considerate adevărate în comparaţie cu afirmaţiile noi (Begg și Armour, 
1991; Begg, Anas și Farinacci, 1992; Stanley, Yang şi Marsh, 2019). 


Chiar dacă sursele sunt evaluate corect şi informaţia este stocată în memorie, 
este probabil să nu aibă niciun efect asupra evaluărilor ulterioare, dat fiind că 
tendința noastră către eficiența cognitivă înseamnă că avem tendinţa să 
folosim informaţia fără să ne gândim instantaneu de unde o ştim (ceea ce 
reflectă faptul că o mare parte din lucrurile pe care le știm sunt 
decontextualizate, Tulving, 1972). Rezultatul este că oamenii pot evalua dacă 
afirmaţiile provin dintr-o sursă credibilă sau necredibilă (la două săptămâni 
după expunere, dacă li se cere explicit), și totuşi nu pot să aplice aceasta 


informatie cand evaluează adevărul afirmatiilor (Henkel si Mattson, 2011). 


Mai mult, intrucat informatiile sunt asociate mai multor surse, amintirea 
faptului ca o informatie anume provine dintr-o sursa cu credibilitate scazuta 
nu înseamnă neapărat că ar trebui ignorată (Marsh, Meade si Roediger, 
2003). Cu alte cuvinte, e posibil ca Donald Trump să fi spus același lucru ca 
Nancy Pelosi și, astfel, sursa cu credibilitate scăzută este ignorată din cauza 
amintirii (sau atribuirii greşite) sursei credibile. În al treilea rând, o problemă 
majoră este că, în timp, sursa informației pur si simplu nu este ținută minte. 
Aceasta este problema ilustrată în clasicul „efect de adormire“ (,,sleeper 
effect“) — o sursă cu credibilitate scăzută initial nu are putere de convingere, 
dar, în timp, mesajul are un efect mai mare, sursa informaţiei fiind uitată (e.g. 
Underwood si Pezdek, 1998). 


Principiul nr. 5: nu întodeauna ne amintim 
şi/sau aplicăm ce ştim 


Oamenii consideră adesea cunoștințele ca fiind mereu utilizate dacă sunt 
stocate în memorie, dar faptul că știm ceva nu reprezintă o garanţie că ne 
vom aminti sau că vom aplica acel lucru când va fi cazul. Cel mai frecvent 
exemplu al acestui fenomen este senzaţia „pe-vârful-limbii“ (vezi Brown, 
1991). Aceasta apare cel mai adesea când încercăm să ne amintim termeni 
specifici sau nume si presupune senzaţia frustrantă că stim ceva „ce ne 
scapă“. În această stare este prezentă hiperconştientizarea problemei, însă 
alteori se poate ca persoana să nu fie conştientă de faptul că nu poate 
reactualiza o informaţie. În general, informaţia care nu a fost utilizată recent 
are o probabilitate mai mică de a fi reactualizată spontan (Cantor, Eslick, 
Marsh, Bjork și Bjork, 2015). 


Am oferit deja un exemplu al principiului general conform căruia 
cunoștințele nu sunt întotdeauna utilizate şi am făcut observaţia că sistemul 
acceptă inputuri care „seamănă suficient de bine“ chiar și dacă știm cum stau 


lucrurile de fapt (e.g. nereusita de a sesiza eroarea din întrebarea „Câte 
animale din fiecare specie a luat Moise pe arca?“). Această problemă apare 
chiar și în cazul informaţiilor bine stiute. Cantor si Marsh (2017) au formulat 
întrebări de biologie (e.g. „Apa conţine doi atomi de heliu si câți atomi de 
oxigen?“) si de istorie care conţineau presupozitii incorecte („Cum se numeau 
taxele pe care congresul britanic le-a impus în colonii pentru zahăr, ceai şi 
timbre?) și pe care le-au adresat doctoranzilor în biologie şi istorie. Tuturor 
participanţilor li s-a spus să nu răspundă la întrebările care conțineau 
presupozitii greșite, precum cele ilustrate printr-un exemplu. Aceşti 
specialiști în disciplinele pe care le studiau au avut rezultate putin mai bune 
în domeniul în care isi scriau teza, dar si ei au ratat aproximativ 30% dintre 
presupunerile greșite din întrebările din domeniul lor (Cantor şi Marsh, 
2017). 


Un al doilea exemplu implică efectul de iluzie a adevărului; în literatura de 
specialitate, presupunerea a fost că euristica fluentei intră în scenă în cazul 
ignoranței, când persoana nu se pricepe. Dar dovezi recente sugerează că 
lucrurile nu stau întotdeauna asa. De exemplu, expunerea la informaţii 
evident false (e.g. „Fusta plisată scurtă pe care o poartă scotienii se numeşte 
sari“) determină creşterea probabilității de a fi ulterior considerate adevărate 
în comparaţie cu afirmaţii noi. Acest efect apare indiferent dacă cunoştinţele 
sunt estimate pe baza normelor de cultură generală sau dacă sunt măsurate în 
cazul unui individ anume (Fazio, Brashier, Payne şi Marsh, 2015). Nu e clar 
cât de departe pot ajunge aceste efecte; rezultatele intiale sugerează o condiţie 
limită — în cazul afirmațiilor necredibile cum ar fi „Pământul este un pătrat 
perfect“ (Pennycook et al., 2018), dar cercetări mai recente sugerează că 
această descoperire este determinată de un efect de podea (floor effect), si nu 
de natura itemilor (Fazio, Rand și Pennycook, 2019). 


Un al treilea exemplu implică încrederea în informaţii etichetate clar ca fiind 
false. Într-un studiu realizat de noi (Stanley et al., 2019), participanţii au 
evaluat afirmaţii referitoare la informaţii specifice (e.g. „Este improbabil ca 
trunchiul unui pom putrezit să se numească copac“ sau „Este imposibil ca 
studiul serpilor să se numească ofiologie“). In acest experiment esenţial, toţi 
determinantii au fost negativi, adică fiecare afirmaţie în parte era formulată ca 
imposibilă, improbabilă sau neverosimilă. Două zile mai târziu, participanţii 
au evaluat adevărul acestor afirmaţii fără determinanti, precum și afirmaţii 


noi. Primele afirmaţii au fost considerate ca având o probabilitate mai mare 
de a fi adevărate decât cele noi (vezi Figura 8.1), chiar dacă fiecare dintre 
determinantii iniţiali punea la îndoială veridicitatea fiecărei afirmaţii. Cand li 
s-a cerut, majoritatea subiecţilor au identificat corect determinantii prezentați 
în prima parte a experimentului; știau că afirmaţiile făceau parte dintr-o serie 
cu o probabilitate foarte scăzută de a fi adevărate, si, cu toate acestea, 
expunerea la acestă serie a provocat creșterea probabilității de a considera 

„adevărată“ o afirmaţie cu un determinant negativ. 


Figura 8.1, Media evaluărilor afirmațiilor initial formulate ca improbabile, 
neverosimile sau imposibile în comparație cu noile afirmatii 


6 


| 


45 


Media ex aluä rilor 


PI == 3 


improbabilă  Neverosimilă  Imposibilă Noud 


Implicatii pentru problema fake news 


Pana acum ne-am concentrat asupra procesarii fake news, subliniind faptul ca 
nu suntem prea optimisti in privinta interventiilor centrate exclusiv asupra 
seama altora (e.g. organizatiilor care se ocupa de verificarea faptelor, ca 
PolitiFact sau Snopes) sau in seama algoritmilor care analizeaza continutul si 
avertizează dacă sursa are o credibilitate scăzută, astfel de soluţii sunt 
probabil incomplete. În măsura în care astfel de etichete opresc oamenii de la 
a citi conţinutul, pot fi de ajutor; însă, odată ce informaţia a fost procesată, 
este improbabil să fie de ajutor o strategie bazată pe evaluarea sursei, mai ales 
pe măsură ce timpul trece. 


În loc de asta, ne concentrăm asupra efectelor fake news și asupra corectării 
informaţiilor false răspândite de articolele din categoria fake news. O 
problemă este distribuirea corectărilor — nu se poate presupune că oamenii le 
vad si le procesează. Pe Twitter, cel putin, distribuirea corecturilor pare mai 
degrabă descurajantă. Shin si colegii sai au analizat peste 400 000 de tweet- 
uri referitoare la 57 de zvonuri politice si au ajuns la următoarea concluzie: 
„În general au existat puţine tweet-uri care să fi negat vreun zvon din baza 
noastră de date, indiferent dacă era adevărat sau fals“ (Shin, Jian, Driscoll şi 
Bar, 2017, p. 1222). Autorii au descoperit că sub 4% dintre tweet-uri negau 
zvonuri, cele care le susțineau fiind mult mai multe. Și, în măsura în care 
rezultatele verificării faptelor sunt distribuite, este probabil să fie distribuite 
cele care confirmă opiniile persoanelor. O examinare a distribuirilor pe 
Twitter din 2012 a arătat că oamenii au o probabilitate mai mare de „a da 
share“ informațiilor provenite din verificarea faptelor (e.g. de la rubrica Fact 
Checker din Washington Post) care corespund afilierii lor politice. Adică 
democrații au distribuit informaţiile provenite din verificarea faptelor care îl 
favorizau pe Obama, în timp ce informaţiile verificate care îl avantajau pe 
Romney aveau o probabilitate mai mare de a primi share-uri din partea 


republicanilor (Shin si Thorson, 2017). În sfârşit, observăm că, si în cazul în 
care oamenii văd corectările, s-ar putea ca acestea să nu aibă efect. 
Retractările din ziare, de exemplu, nu întotdeauna au urmări; unii americani 
au continuat să aibă convingeri eronate în legătură cu existenţa armelor de 
distrugere în masă în Irak, chiar dacă își aminteau că au citit retractări ale 
acestor afirmaţii (Lewandowsky, Stritzke, Oberauer şi Morales, 2005). 


O întrebare este dacă infirmarea fake news este la fel de dificilă ca infirmarea 
concepţiilor eronate (e.g. despre legătura dintre vaccinuri $i autism). Se ştie 
foarte bine cât de dificil de corectat sunt concepţiile eronate ca legătura dintre 
vaccinuri si autism (Lewandowsky, Ecker, Seifert, Schwarz și Cook, 2012), 
corectările adesea pierzându-și eficienţa in timp si uneori având chiar un efect 
de recul, amplificând convingerea (Nyhan și Reifler, 2010; cf. Wood si 
Porter, 2019). Rămâne deschisă întrebarea dacă articolele din categoria fake 
news sunt la fel de greu de corectat. Într-un studiu experimental, de exemplu, 
cercetătorii au examinat convingeri prin afirmaţii ca „Anthony Scaramucci 
este investigat de senatul Rusiei“ şi „Președintele Obama și-a falsificat 
certificatul de naştere“, afirmaţii care mai apoi au fost corectate (Porter, 
Wood și Kirby, 2018). Corectările au reușit destul de bine — deși nu e clar 
cât crezuseră participanţii iniţial că articolele erau adevărate (participanţii 
care nu au primit corectările au fost descriși ca „având încredere“ în titlurile 
inițiale). Mai mult, efectele pe termen lung nu au fost examinate şi este foarte 
posibil ca, în timp, corectările să-și piardă eficienţa (Butler, Fazio și Marsh, 
2011). 


Noi considerăm că o cale prudentă este urmarea ideilor generate de literatura 
amplă și să presupunem că demascarea nu este atât de simplă cum poate 
părea iniţial. Lewandowsky şi colegii săi (2012) au subliniat mai multe 
principii de urmărit în demascare; le trecem în revistă înainte de a oferi 
câteva recomandări bazate pe propriile noastre cercetări. Cel mai clar sfat este 
ca, în cadrul corectării, să se evite repetarea afirmației pe care o face articolul 
din categoria fake news (Lewandowsky et al., 2012). Adică, fiecare mesaj 
care spune „Pizzagate nu s-a întâmplat“ crește fluenta cuvântului „Pizzagate“, 
ceea ce e problematic, dat fiind că amplificarea fluentei unui concept poate 
creşte probabilitatea ca întreaga afirmaţie să fie etichetată ca adevărată. 


Alte recomandări includ utilizarea unui limbaj simplu, uşor de citit, și 


adăugarea de fotografii. Fotografiile sunt interesante, oamenii prezentând o 
tendință de a considera afirmaţiile însoţite de fotografii ca fiind mai probabil 
adevărate decât afirmaţiile prezentate fără (Newman, Garry, Bernstein, 
Kantner si Lindsay, 2012). Adică prezentarea unei imagini cu o ţestoasă 
alături de afirmaţia ,,testoasele sunt surde“ amplifică credința în veridicitatea 
afirmației în comparaţie cu condiţia în care afirmaţia ,,testoasele sunt surde“ 
este citită fără a fi însoțită de fotografie (poate pentru că fotografiile îi ajută 
pe cititori să genereze dovezi care susţin afirmaţia; Newman et al., 2015). 
Este interesant de observat că Pennycook şi colegii săi au descoperit un efect 
de adevăr iluzoriu în cazul unor titluri fake news însoţite de fotografii, dat 
fiind că, în general, aşa apar în social media astfel de titluri. 


În propria noastră cercetare recentă am identificat o asimetrie în cazul 
probabilității ca o corectare să inducă o revizuire semnificativă a convingerii. 
Convingerile eronate au o probabilitate mai mare de a fi corectate atunci când 
corectarea implică inculcarea unei noi convingeri pozitive, în comparaţie cu 
condiţia invalidării unei credinţe (vezi şi Lewandowsky et al., 2012). 
Specific, oamenii se pricep mai bine să corecteze credințe eronate dacă iniţial 
credeau o negatie, ca: „Un poem scris pentru o mireasă nu se numeşte 
epitalam“, care apoi a fost corectată prin afirmaţia „Un poem scris pentru 
mirească se numeşte epitalam“. Prin opoziţie, credinţele eronate sunt mai 
dificil de corectat dacă credinţa iniţială, falsă, este o afirmaţie (e.g. „Statuia 
lui David de Michelangelo se află la Venetia“) si dacă corectarea ia forma 
unei negatii (e.g. „Statuia lui David de Michelangelo nu se află la Venetia‘). 
Această strategie generală de schimbare a credințelor prin oferirea unor noi 
credinţe (afirmaţii) în loc de anularea credințelor anterioare (negatii) poate 
reprezenta o strategie deosebit de promițătoare pentru combaterea fake news 
şi a dezinformării. De fapt, Horne si colegii săi (2015) au reușit să schimbe 
unele dintre convingerile și intenţiile eronate în privinţa vaccinării prin faptul 
de a le oferi indivizilor informaţii despre pericolele bolilor ca pojarul si 
oreionul (i.e. inculcând o nouă convingere afirmativă despre riscul de boală), 
şi nu doar prin afirmaţia că nu există nicio legătură între vaccinuri şi autism 
(i.e. negarea convingerii). 


Concluzii si direcţii viitoare 


Oamenii sunt capabili să asimileze un volum impresionant de informaţii și 
pot să rețină multe dintre acestea pe durate foarte mari. În acest capitol am 
descris modul în care acest sistem are proprietăţi care facilitează achiziţia de 
noi informaţii si permite inferente si transferuri asupra unor situații noi. De 
exemplu, sistemul este flexibil și în privinţa inputurilor (zgomotul de fond), și 
a outputurilor (depăşirea informaţiilor aflate pentru generarea de idei noi). 
Sistemul este eficient din punct de vedere cognitiv, cu scurtături care reflectă 
starea lumii (e.g. tendinţa de a presupune că celălalt spune adevărul, bazarea 
pe fluenta ca euristică a evaluării adevărului). În sfârşit, reprezentările tind să 
fie decontextualizate (fără sursă, actualizate fără senzaţia de a fi retraite) într- 
un mod care facilitează utilizarea acestora în diferite contexte si aplicații. 


Dar, după cum am descris aici, proprietăţile care oferă avantaje sistemului 
facilitează, de asemenea, bazarea pe informaţii false din fake news. Când dau 
de o sursă fake news, se poate ca oamenii să recunoască sau nu această sursă 
ca având o credibilitate scăzută. Odată ce încep lectura, oamenii au adesea 
tendinţa de a crede că noile informaţii sunt adevărate; de fapt, s-ar putea sa 
fie necesar să o creadă pentru a o putea înţelege (si să facă un al doilea pas de 
a nu crede). Cititorii de fake news se bazează pe un volum mare de cunoştinţe 
anterioare când procesează articolul, generând probabil inferente care 
depăşesc textul afișat. Si se poate să întâlnească în repetate rânduri aceleași 
afirmaţii, ceea ce le sporește fluenta, sporind, astfel, probabilitatea de a fi 
crezute ca adevărate. 


Aceste chestiuni sunt deosebit de problematice în epoca noastră, pe care unii 
o numesc „era post-adevărului“ (Lewandowsky, Ecker și Cook, 2017) din 
cauza volumului de informaţii false răspândite rapid și la scară largă prin 
platformele de social media. Aceste platforme pot susține crearea de clici sau 
de „camere de ecou“ alcătuite din oameni care au aceleaşi convingeri (în 
general, eronate) si care caută si distribuie informaţii care le susțin opiniile. 
Astfel de camere de ecou au fost identificate pe Twitter (Barbera, Jost, 
Nagler, Tucker si Bonneau, 2015; Williams, McMurray, Kurz si Lambert, 
2015), pe Facebook (Del Vicario et al., 2016) si pe diverse bloguri (Suhay, 


Blackwell, Roche si Burggeman, 2015). Se poate ca membrii acestora sa nu 
ştie că primesc informaţii din surse cu credibilitate scăzută; au tendinţa de a 
crede aceste informaţii care vin din partea altor membri ai comunităţii. Și 
dacă aceleaşi afirmaţii si informaţii sunt repetate fără a fi corectate, credința 
că sunt adevărate probabil se va amplifica şi va avea potenţialul de a duce la 
noi informaţii false, dat fiind că oamenii fac inferente care depăşesc ceea ce 
tocmai s-a spus, generând astfel și mai multă dezinformare. 


Probabil este imposibil să oprim răspândirea articolelor fake news si 
credinţele pe care le susţin; în loc de asta, suntem obligaţi să dezvoltăm 
strategii viabile de corectare a dezinformării. Astfel de eforturi nu trebuie să 
se concentreze asupra sursei dezinformării inițiale, ci recomandarea noastră 
este să ne concentrăm asupra modului de transmitere a mesajului: conţinutul 
trebuie să fie simplu si însoțit de imagini (pentru a amplifica fluenta), trebuie 
să evite să facă judecăţi de valoare si trebuie să afirme informaţia corectă în 
loc de a nega mitul (si, în general, miturile nu ar trebui formulate). Mai mult, 
trebuie luată în considerare propagarea mesajelor de retractare/de 
contrazicere, dat fiind că oamenii sunt mult mai interesaţi de afirmaţiile 
inițiale decât de corectări. 


În acest capitol am susţinut că, pentru combaterea erorilor din sistemul de 
cunoştinţe (convingeri eronate, iluzia cunoaşterii, concepţii greșite), s-ar 
putea să fie nevoie de strategii diferite decât cele recomandate pentru 
prevenirea amintirii eronate a evenimentelor specifice. Se poate însă să existe 
abordări viabile ale corectării care depășesc centrarea pe sursă şi care se 
folosesc de memoria episodică. De exemplu, un eveniment deosebit de 
memorabil (e.g. o conferinţă de presă încărcată afectiv la care persoana 
participă direct) în care o afirmaţie falsă este corectată (sau retractată) poate 
avea o probabilitate mai mare de a provoca o schimbare durabilă a unei 
convingeri decât un eveniment mai puţin memorabil care implică o corectare. 
În acest mod, cunoştinţele si memoria episodica pot interactiona în anumite 
contexte pentru a spori probabilitatea ca o corectare să se menţină în timp. 
Este nevoie de mai multe cercetări pentru verificarea durabilitatii corectării în 
cazul acestui tip de interacţiune. 


Note 


1.Desigur, se poate ca o convingere eronată să fie provocată de o amintire 
falsă, după cum demonstrează Polage (2012); dar noi considerăm că această 
situaţie este mult mai puţin probabilă decât iluziile de cunoaștere. 


2.Deşi controversate, cercetări mai recente susțin o poziţie diferită, în speţă că 
validarea poate uneori să susțină înţelegerea (Richter, 2015; Richter, Scroeder 
si Wohrmann, 2009). Din această perspectivă, validarea informaţiilor noi 
tinde să fie un proces relativ automat și fără efort care are loc fără înţelegere, 
şi nu un pas distinct, care presupune efort şi care apare după ce informaţia a 


fost înțeleasă. 

Capitolul 9. Inoculare psihologica impotriva 
fake news 


Sander van der Linden si Jon Roozenbeek 


Multumiri 


Dorim sa multumim Cambridge Social-Decision-Making Lab, Ruurd 
Oosterwoud si DROG, Design Studio Gusmanson si Economic and Social 
Research Council (ESRC) si Universitatii din Cambridge pentru sustinere si 
pentru finanţarea cercetării. Le mulțumim, de asemenea, editorilor si 
evaluatorilor pentru feedbackul oferit pentru o versiune anterioară a acestui 
capitol. 


Ce înseamnă fake news? 


Fake news sunt peste tot. După ce a luat avânt în timpul campaniei electorale 
din 2016 din SUA, această sintagmă a devenit omniprezentă în media 
populare. Președintele SUA Donald Trump o foloseşte pentru a ocări 
jurnaliștii si instituţiile de presă pentru stiri pe care le consideră 
tendentioase; cercetătorii creează algoritmi de detectare a articolelor false si 
eronate si le consemnează răspândirea; platforma Facebook este constant 


obligată să explice cum are de gând să împiedice articolele fake news să 
ajungă virale; si guvernele iau măsuri pentru a combate articolele fake news 
care circulă pe internet (Bremner, 2018; Shao et al., 2018; Wakabayashi, 
2017). 


Astfel, „fake news“ a ajuns rapid o sintagmă generică, fără o definiție de 
lucru acceptată (Tandoc Jr., Lim si Ling, 2018). Deşi unii au încercat sa 
explice „ştiinţa fake news“ (e.g. Lazer et al., 2018), dacă oameni și instituţii, 
de la BBC la preşedintele Donald 'Trump, o folosesc în sensuri complet 
diferite în contexte diferite, e dificil de explicat la ce ne referim când vorbim 
despre fake news. 


Este, de asemenea, destul de clar că sintagma nu e foarte potrivită pentru 
descrierea întregii probleme. Poate o definiţie rezonabilă a „fake news“ ar 
putea fi „informaţii inventate care imită conţinutul publicat de instituţiile 
media în ce priveşte forma, dar nu și procesul organizatoric sau intenția“ 
(Lazer et al., 2018, p. 1). Snopes este unul dintre website-urile care urmăresc 
astfel de articole. Exemple nu sunt greu de găsit: titluri ca „Cetăţenii 
australieni vor fi vaccinati prin substanţe răspândite în aer“, „Melania Trump 
interzice personalului de la Casa Albă să se vaccineze antigripal“ şi „Medic 
musulman refuză să trateze o creştină la bordul avionului“ nu sunt decât la o 
căutare distanță pe Google (Adl-Tabatabai, 2016; Baxter, 2018; Patriot 
United, 2018). 


Dar articolele de ştiri nu trebuie să fie complet false pentru a induce în eroare. 
E simplu ca lucrurile pe care le spun oamenii să fie scoase din context pentru 
a da impresia că au spus ceva ce de fapt n-au spus și e simplu ca unui montaj 
video sau unei imagini să i se adauge un context care schimbă datele. De 
exemplu, știrea din Figura 9.1, comentariu postat de pagina de Facebook 
„News World“ în data de 20 martie 2018, care pretinde că imigranţi 
musulmani din Franţa asaltează o biserică catolică în timpul slujbei. 
Înregistrarea a fost văzută de aproximativ 1,2 milioane de ori într-o zi de când 
a fost postată. Politicienii, printre care Marine le Pen, lidera Frontului 
Naţional, şi-au exprimat indignarea pe Twitter, scriind că biserica a fost 
„pângărită“ (Le Pen, 2018). 

Figura 9.1. Postare pe Facebook de catre News World (20 martie 2018) 


Saint-Denis (France): Imigranti musulmani asalteaza o biserica catolica in 
timpul slujbei. Poliţia încearcă sa îi oprească 


Dar verificarea faptelor a arătat rapid că există mai multe probleme în 
privinţa acestor afrimatii. Nu exista nicio dovadă a religiei protestatarilor sau 
a perioadei în care au ajuns în Franţa. Mai mult, biserica nu a fost „asaltată“, 
cel putin după spusele enoriașilor înşişi. Persoanele din înregistrare protestau 
împotriva unui proiect de lege care ar fi făcut mai dificilă obţinerea azilului 
politic în tara (Snopes, 2018). Demonstrația a rămas nonviolenta. 


Problema cu postarea pe Facebook din Figura 9.1 nu este că informaţia e 
complet falsă sau că evenimentele prezentate în înregistrare nu s-au 
întâmplat. Contextul fals oferit în postare este adevărata problemă. Pe scurt, 
dintr-o perspectivă psihologică, intenţia contează si eronat si contrafăcut nu 
înseamnă chiar același lucru. Merită, așadar, să ne gândim la tipurile diferite 
de fake news ca aflându-se pe un spectru. La un capăt al spectrului avem 
informaţiile false (misinformation), adică informaţie pur și simplu falsă sau 
greşită (şi poate fi cauzată inclusiv de greșeli omenești). Apoi avem 
dezinformare (disinformation), care include informaţii false si intenția de a 
înşela audiența. În comparaţie cu simpla greşeală omenească, intenţia are 
conotaţii psihologice importante (van der Linden, 2017; van der Linden, 
Roozenbeek, Oosterwoud, Compton și Lewandowsky, 2018). Propaganda 
este astfel definită ca dezinformare pe baza unei agende politice explicite sau 
implicite (van der Linden, 2017). Pentru a nu complica lucrurile, în acest 
capitol vom folosi termenul dezinformare în loc de fake news, astfel încât să 
fie clar că nu ne referim doar la articole fake news, ci la manipularea media în 
general. 


Problema dezinformarii 


Desi este evident că nu e un fenomen nou, dezinformarea a devenit o 
problemă mult mai gravă odată cu apariţia internetului. Posibilitatea 
comunicării instantanee si anonime face din internet un vehicul ideal pentru 
înșelare. Astfel, poate nu e surprinzător faptul că dezinformarea e folosită 
adesea de diferiți actori, inclusiv de unele guverne, pentru a influenţa opinia 
publică. Platformele de social media sunt un teren deosebit de fertil. Pentru a 
oferi un exemplu, în jur de 47 de milioane de conturi Twitter (aproximativ 
15%) sunt boti (conturi automatizate ruse) (Varol, Ferrara, Davis, Menczer si 
Flammini, 2017) si multi dintre aceşti boti sunt folosiţi pentru a răspândi 
intenționat dezinformare politică, în special în timpul campaniilor electorale 
(Ferrara, 2017). 


Printre exemplele recente de dezinformare la scară largă se numără teoriile 
conspirației referitoare la COVID-19, MacronLeaks din timpul alegerilor 
prezidenţiale din 2017 din Franţa, controversa Pizzagate din timpul alegerilor 
din 2016 din SUA, diferitele explicaţii „alternative“ ale prăbușirii avionului 
MH17 al Malaysia Airlines din iulie 2014 și zvonurile care circulă în Suedia 
despre cooperarea țării cu NATO (Kragh si Åsberg, 2017). Această 
abundență de dezinformare online isi spune cuvântul. De exemplu, să ne 
gândim că majoritatea americanilor recunosc că din cauza fake news sunt 
derutati în privinţa unor fapte banale (Barthel, Mitchell si Holcomb, 2016) si 
83% dintre europeni cred că fake news reprezintă o ameninţare la adresa 
democraţiei (Eurobarometru, 2018). Mai mult, un studiu recent realizat în 
Marea Britanie de YouGov a arătat că doar 4% dintre participanţi au putut să 
facă diferenţa între fake news si ştiri reale (Channel 4, 2017). Sub unele 
aspecte, aceste lucruri nu sunt surprinzătoare: oamenii sunt bombardati cu 
informaţii tot timpul cât se uită prin feed-urile de ştiri. 


Dat fiind că orice democraţie se bazează pe o populaţie bine informată, 
răspândirea dezinformării se arată a fi o ameninţare reală la adresa procesului 
democratic (Lewandowsky, Ecker și Cook, 2017; van der Linden et al., 
2017). În multe tari, si tabloul politic devine din ce în ce mai polarizat. Acest 
nivel de polarizare este susținut de apariţia bulelor omogene din punct de 
vedere ideologic, oamenii fiind expuși la articole compatibile perspectivelor 
lor ideologice (Del Vicario et al., 2016). Dacă un număr mare de oameni nu 


ştiu ce să creadă si în cine să aibă încredere, asta poate avea consecinţe 
serioase pentru luarea de decizii bazate pe dovezi într-un spectru larg de 
chestiuni, de la încălzirea globală și vaccinuri la relaţii internaționale 
(Lewandowsky et al., 2017; Poland şi Spier, 2010; van der Linden, 
Leiserowitz, Rosenthal şi Maibach, 2017). În unele cazuri, răspândirea virală 
de articole din categoria fake news a dus la răniri şi chiar la moarte (BBC, 
2018a). 


Știm, de asemenea, că nu e uşor de anulat efectul campaniilor eficiente de 
dezinformare. Studii asupra influenţei constante a dezinformării arată 
consecvent că, odată asimilate, convingerile sunt foarte dificil de corectat, 
chiar dacă oamenii recunosc că perspectivele lor se bazează pe informaţii 
eronate (Lewandowsky, Ecker, Seifert, Schwarz si Cook, 2012). Astfel, desi 
dezinformarea este probabil la fel de veche ca înseși zvonurile, crearea și 
diseminarea dezinformării este acum mai simplă decât oricând şi din ce în ce 
mai multi oameni sunt expuși la conţinut fals pur si simplu prin consumul 
zilnic de ştiri. Așadar, guvernele, autorităţile publice și companiile media au 
propus cu toții diferite soluţii potenţiale pentru combarea problemei în 
continuă creştere a dezinformării. 


Soluţii potenţiale 


Soluţiile propuse pentru rezolvarea problemei dezinformării pot fi împărțite 
în patru mari categorii: (1) algoritmice, (2) corective, (3) legislative si (4) 
psihologice. În prima categorie, Google și Facebook descoperă moduri de 
ajustare a algoritmilor, astfel încât să descurajeze site-urile de ştiri false sau 
îndoielnice şi să împiedice informaţiile false să apară în feed-urile 
utilizatorilor asa cum apar articolele site-urilor „de încredere“ (Calfas, 2017; 
Elgin şi Wang, 2018). Cu toate acestea, este evident că algoritmii nu 
funcţionează perfect si nu reușesc să identifice conținuturile înșelătoare și 
diferite încercări, cum ar fi cele făcute de Facebook, au avut adesea efecte 
secundare (Wakefield, 2017). A doua categorie se referă la corectarea post- 


hoc a stirilor false prin instrumente de verificare a faptelor. Sunt multe 
initiativele de verificare a faptelor, si unele (cum ar fi PolitiFact si Snopes) 
sunt consacrate. Însă, desi aceste initiative sunt lăudabile, dovezile în ce 
priveşte eficacitatea lor sunt amestecate (Nyhan, Porter, Reifler si Wood, 
2019). Mai mult, este imposibilă demascarea fiecărui articol fals sau eronat, 
iar audiența rapoartelor de verificare rămâne limitată (Kurzleben, 2016). 
Cercetări recente indică și faptul că ştirile false se răspândesc mai uşor pe 
social media decât orice alt tip de ştire, chiar si în condiţiile în care se 
controlează știrile distribuite de botii ruși (Vosoughi, Roy și Aral, 2018). 


O abordare mai radicală presupune introducerea unei noi reglementări și 
legislații pentru combaterea dezinformării. Un exemplu proeminent este 
„Legea împotriva ştirilor false“ din Franţa, conform căreia în timpul 
alegerilor se impun restricţii mai dure în privinţa conţinutului pe care 
instituţiile media le pot publica online (Bremner, 2018). Iniţiative similare au 
fost propuse în Marea Britanie (e.g. „comisia pentru reglementarea ştirilor“ 
(BBC News, 2018b). Însă împuternicirea oricărei organizaţii, guvernamentale 
sau nu, de a decide care informaţii sunt „reale“ si care sunt „false“ poate avea 
rapid efecte negative. De exemplu, un grup de lucru finanţat de UE, numit 
„E.UvsDisinfo“ a fost aspru criticat pentru a fi etichetat mai multe site-uri 
olandeze nu foarte populare si un ziar local ca „difuzând deziformare 
rusească“ (Pieters, 2018). Parlamentari olandezi și-au exprimat îngrijorarea în 
privinţa faptului că EUvsDisinfo încălca dreptul la liberă exprimare și au 
votat desființarea grupului. 


Idei oferite de psihologie: vaccinare 
împotriva dezinformarii 


Așadar, atenţia se îndreaptă acum mai mult spre rolul psihologiei, educaţiei și 
ştiinţelor comportamentale pentru combaterea fake news prin susținerea 
populaţiei la nivel individual (Comisia Europeană, 2018). Desigur, este 
rezonabilă ideea de bază că dezinformarea va fi mai puţin eficientă dacă vom 


avea consumatori de stiri care gândesc critic si sunt bine informaţi. Însă 
problema majorităţii abordărilor tradiționale de evaluare critică a presei sta in 
faptul că nu e nicidecum posibilă corectarea tuturor ştirilor false. O alta 
problemă esenţială este că dezvoltarea unor tehnici mai bune de demascare 
este improbabil să fie o soluţie suficientă împotriva nenumăratelor fake news. 
De fapt, chiar dacă sunt publicate corectări, paguba va fi fost deja făcută: 
odată ce oamenii au asimilat o convingere eronată, este improbabil să-și 
actualizeze perspectiva. Într-adevăr, cercetarea asupra „efectului influenţei 
continue“ sugerează că corectările sunt adesea ineficiente, oamenii 
continuând să se bazeze pe informaţii false (si demascate), în special în cazul 
convingerilor motivate politic (Lewandowsky et al., 2012). Ceea ce aduce în 
discuţie întrebarea: este posibilă preventia răspândirii de naratiuni false? 
Pentru a răspunde la această întrebare, apelăm la ceea ce Eagly şi Chaiken 
(1993, p. 561) au numit „teoria originară a rezistenţei la persuasiune“: teoria 
inoculării. În timpul celui de-al Doilea Război Mondial, Ministerul de Război 
al SUA avea o subdiviziune de cercetare experimentală în cadrul unei unități 
numite „Departamentul de informare şi educaţie“. Această divizie, condusă 
de Carl Hovland, specialist în psihologie socială, avea sarcina specifică de a 
realiza cercetări asupra campaniilor de persuasiune și propagandă politică 
(Hovland, Lumsdaine si Sheffield, 1949). Aceste studii au constituit baza a 
ceea ce mai târziu a ajuns cunoscut ca unul dintre primele grupuri de 
psihologie socială: Programul Yale de Atitudini şi Persuasiune (Yale Attitude 
and Persuasion Program) (Huddy, Sears şi Levy, 2013). Misiunea lor este să 
descopere „legile fundamentale ale persuasiunii“ folosind metode 
experimentale controlate. Însă în anii 1960 a apărut o nouă chestiune: 
potentiala spălare pe creier a soldaţilor americani capturați în Orientul 
Îndepărtat. Aşadar, psihologul William McGuire a abordat o întrebare 
diferită: cum putem ajuta oamenii să reziste încercărilor de persuasiune? 
Eforturile sale au dus în cele din urmă la dezvoltarea „teoriei inoculării“, pe 
care a descris-o ca „vaccin pentru spălarea pe creier“ (vezi Figura 9.2). 

Figura 9.2. Un vaccin pentru spalarea pe creier (McGuire, 1970) 


Teoria inoculării se bazează pe o analogie cu procedura imunologica 
(McGuire, 1970; McGuire şi Papageorgis, 1961, 1962; Papageorgis si 
McGuire, 1961). Vaccinurile sunt versiuni atenuate ale patogenilor (e.g. un 
virus), care, prin introducere in corp, declanseaza producerea de anticorpi. 
Acești anticorpi devin activi odată ce versiunea reală a patogenului ajunge in 
organism, conferind astfel protecţie (imunitate) împotriva infecţiei ulterioare. 
Teoria inoculării postulează că același lucru se întâmplă în cazul informaţiei: 
prezentarea preventivă a unei versiuni atenuate de informaţie eronată 
declanșează un proces cognitiv analog cultivării de „anticorpi mentali“, 
făcând persoana imună la încercări (nedorite) de persuasiune (Compton, 
2013; McGuire și Papageorgis, 1961). De-a lungul anilor au fost strânse din 
ce în ce mai multe dovezi care arată că inocularea funcţionează în cazul 
atitudinilor publicului în privința mai multor domenii, printre care sănătatea 
(Compton, Jackson și Dimmock, 2016) și politica (Pfau, Park, Holbert şi 
Cho, 2001). Si metaanalizele confirmă faptul că mesajele de inoculare sunt 
eficiente si conferă rezistenţă la persuasiune (Banas si Rains, 2010). Procesul 
de inoculare constă în două componente esenţiale, si anume: (1) un 
avertisment care activează perceperea amenințării de către receptori (baza 
afectivă) şi (2) refutare preventivă (baza cognitivă). Se consideră că 
avertizarea oamenilor că urmează să fie expuşi la conținuturi 
contraatitudinale provoacă activarea perceperii amenințării, care motivează 
protejarea convingerilor existente. La rândul lor, mesajele de refutare 
bidimensionale informează şi totodată educa, în sensul că modelează procesul 
de contraargumentare și oferă un conținut specific care poate fi utilizat pentru 
a rezista la încercările de persuasiune (McGuire, 1970; Compton, 2013). 


Este interesant că în privinţa acestei teorii rămân mai multe întrebări 
deschise, în special în ce priveşte aplicarea acesteia la fake news si 
dezinformare. De exemplu, teoria inoculării a fost aplicată în general asa- 
numitelor truisme culturale sau convingerilor larg răspândite (e.g. 
convingerea că spălarea pe dinți de două ori pe zi este o practică sănătoasă, 
vezi McGuire, 1970). Astfel, o întrebare majoră este: Cum operează în teorie 
procesul inoculării în cazul în care oamenii au atitudini iniţiale divergente în 


ce priveşte o anumită chestiune (după cum se întâmplă adesea în cazul fake 
news). Dacă audiența nu are deja atitudinea dorită, procesul de inoculare nu 
este profilactic în sensul traditional, ci ia mai degrabă un rol „terapeutic“ — 
analog apariţiei vaccinurilor terapeutice (Compton, 2019). În al doilea rând, 
dintr-o perspectivă a aplicării, rămâne neclar modul în care procesul 
inoculării poate fi adus la nivelul întregii populaţii, dat fiind că e evident 
nefezabilă refutarea preventivă a fiecărui articol de fake news în parte. În 
sfârșit, tratamentele prin inoculare se bazează în general pe un proces 
„pasiv“, prin care receptorii citesc un mesaj persuasiv care îi avertizează şi 
respinge contraargumente potenţiale. Cu toate astea, McGuire a teoretizat de 
la început că un proces activ de inoculare ar putea avea un efect mai puternic 
în cazul în care oamenii generează propriile argumente pro şi contra.! Astfel, 
am realizat trei studii prin care am încercat să oferim primele răspunsuri la 
aceste întrebări importante si încă nesolutionate. 


În laborator: inocularea publicului 
împotriva dezinformarii cu privire la 
încălzirea globala (studiul 1) 


Pentru a răspunde la prima întrebare, am dorit să vedem dacă expunerea 
publicului la o versiune atenuată a informaţiilor false şi demascarea 
preventivă a falsului prin fapte demonstrate ştiinţific (un vaccin) poate 
determina rezistenţa în faţa fake news referitoare la o chestiune foarte 
polarizată şi controversată: încălzirea globală. Am realizat în laborator două 
mari studii online pentru a testa aceste ipoteze. În primul studiu am folosit un 
eșantion selectat aleatoriu (N = 1 000) de cetățeni SUA pentru a evalua care 
sunt „falsurile“ cele mai familiare pentru oameni în privinţa chestiunii 
respective. Sursa de dezinformare care a avut cea mai mare recunoaștere a 
fost o petiție online reală (Petitia Oregon), care susține că a strâns peste 

31 000 de semnături de la oameni de ştiinţă care nu sunt de acord că 
încălzirea globală este reală (alimentând cel mai popular articol fake news 


despre incalzirea globala de pe social media din anul 2016, vezi Readfearn, 
2016). 


In cadrul celui de-al doilea studiu, ne-am bazat pe un esantion mare si divers 
(N = 2 167) de adulti americani recrutati prin Amazon Mechanical Turk. Am 
folosit un screenshot real al website-ului de petitii in conditia experimentala 
de ,,dezinformare“ si, ca afirmatie ,,factuala“, simplul fapt ca peste 97% 
dintre specialiștii în climatologie au ajuns la concluzia că încălzirea globală 
provocată de oameni este reală (Cook et al., 2016). Apoi am alocat aleatoriu 
participanţii într-una din șase condiţii și le-am cerut să evalueze consensul 
ştiinţific si înainte, si după (vezi Figura 9.4). Cele şase condiţii au fost: (1) 
fapte concrete (consensul de 97%), (2) dezinformare concretă (petiția), (3) 
fals echilibru (consens versus petiție), (4) inoculare parţială (doar avertisment 
initial), (5) inoculare completă (avertisment initial plus refutare preventivă) si 
(6) grup de control „pur“, în care participanţii au rezolvat un puzzle neutru de 
cuvinte. 


În Figura 9.3, de la stânga la dreapta (graficul a), în condiţia „fapte“, 
participanţii doar au citit informaţii despre dovezi şi şi-au schimbat 
perspectivele (pre-post) asupra încălzirii globale conform consensului 
ştiinţific (97%) în proporţie de aproximativ 20% (d = 1,23). În condiţia 
„dezinformare“, subiecților li s-a arătat doar informaţia falsă si şi-au schimbat 
perspectiva în proporţie de aproximativ 10% (d = 0,48). În condiţia „fals 
echilibru“, participanţii au văzut ambele versiuni una lângă alta; aici, prezenţa 
„constantă“ a dezinformării a neutralizat complet faptele (d = 0,04). În 
ultimele două condiţii, de „inoculare“, participanţii au fost informaţi cu 
privire la fapte fie printr-un scurt avertisment (W (warning)) că s-ar putea ca 
actori cu motivații politice să influenţeze opinia publică prin tactici de 
inducere în eroare sau au fost folosite mai multe argumente pentru a demasca 
preventiv si în detaliu dezinformatia (e.g. printre semnatarii petitiei erau 
Charles Darwin si Spice Girls). Condiţiile de inoculare (etichetate „W“ de la 
warning (avertisment) si ,,F“ de la full (toate) in Figura 9.3) s-au dovedit 
eficiente, retinand aproximativ o treime (d = 0,33), respectiv două treimi (d = 
0,75) din mesajul concret. Este esenţial faptul că același tipar s-a menţinut pe 
întregul spectru politic, precum și în privinţa atitudinilor anterioare ale 
participanţilor cu privire la încălzirea globală (graficul b). 


Figura 9.3, Inocularea împotriva dezinforméri în privinta încălzirii globale (van 
der Linden et al, 2017) 

Pe scurt, acest studiu a oferit un răspuns important si credibil la prima 
întrebare: chiar si în afara contextului „truismelor“ neutre din punct de vedere 
politic, inocularea poate fi eficientă. De fapt, în loc să provoace efecte 
secundare, inocularea pare să aibă beneficii retroactive sau „terapeutice“, 
chiar și în cazul oamenilor care resping perspectiva ştiinţifică asupra încălzirii 
globale din motive politice. Un studiu independent a reprodus conceptual 
aceste descoperiri, cu rezultate în general mai accentuate (vezi Cook, 
Lewandowsky și Ecker, 2017). 


Pe teren: inoculare activa împotriva fake 
news (studiul 2) 


Cercetarea noastră inițială ne-a lăsat cu două întrebări importante: (1) în loc 
de citirea pasivă de articole, este posibilă inocularea oamenilor într-o manieră 
mai degrabă „activă“ şi ,,experientiala“ care să susțină procesul de învăţare? 
şi (2) poate „vaccinul“ să fie generalizat si aplicat în alte domenii? De 
exemplu, deşi este posibilă modelarea mesajelor de inoculare în funcţie de un 
anumit subiect prin crearea de doze slabe de informaţii false, cum ar putea 
arăta un plan general de rezistență împotriva dezinformării? Pentru a 
răspunde la aceste întrebări, am lucrat împreună cu Dutch Media Collective 
„Bad News“, organizaţie care creează materiale educaţionale inedite pentru 
combaterea dezinformării. Împreună, am lucrat pe baza cercetărilor noastre 
anterioare și am transpus descoperirile din laborator într-o experiență 
educaţională interactivă: The Fake News Game. Am teoretizat că asumarea 
rolului unei persoane care încearcă activ să inducă în eroare va constitui un 
mod eficient de conferire a unei rezistențe generale împotriva dezinformării. 
Astfel, jocul pune utilizatorii în pielea unui producător de fake news. Iniţial 
am creat o versiune pe hârtie a jocului (vezi Figura 9.4), în care elevii aleg un 
personaj specific, cum ar fi un adept al teoriilor conspirației sau un colportor 


de clickbait si structureaza articole de stiri intr-o modalitate consecventa 
rolului. 


Figura 9.4. Jocul de carti Fake News (Roozenbeek si van der Linden, 
2018) 


La testul-pilot au participat 95 de elevi (cu vârste între 16—18 ani) de la un 
liceu olandez, contextul fiind constituit de articole fake news despre criza 
refugiaților sirieni (Roozenbeek si van der Linden, 2018). Clasele au fost 
repartizate aleatoriu într-un grup experimental și un grup de control. După ce 
au jucat 30 de minute, elevii din grupul experimental au evaluat ca fiind 
semnificativ mai puţin credibile ştirile inventate, pe care le citeau pentru 
prima dată, despre criza refugiaților, în comparaţie cu grupul de control care 
nu a făcut decât să se uite la o înregistrare video ca parte a unui plan obișnuit 
de predare. Pentru a evalua dacă în acest proces a fost provocată perceperea 
amenințării, analiza atitudinilor prezente în răspunsurile la întrebări deschise 
a dezvăluit un afect negativ semnificativ mai intens în cadrul grupului 
experimental. Deși aceste rezultate au fost încurajatoare, studiul a avut o 
putere statistică relativ scăzută si elevii nu şi-au schimbat neapărat atitudinile 
fata de imigrare. Acest lucru este consecvent rezultatelor altor cercetări 
recente, care au descoperit că, deși intervenţiile media pot reduce percepțiile 
eronate, asta nu se reflectă neapărat în schimbarea convingerilor politice 
(Nyhan et al., 2019). Însă e drept că aceste intervenţii nu au scopul de a 
schimba convingerile politice, ci doar de a ajuta oamenii să observe tehnicile 
de dezinformare. Este esenţial, în studiul nostru aplicat, că articolul fake news 
„atenuat“ cu care elevii au fost „instruiți“ a fost diferit de articolul cu care au 
fost testati — ceea ce oferă o dovadă preliminară potrivit căreia condiţiile 
limită ale metaforei inoculării pot fi extinse. 


În mediul natural: jocul veştilor rele 
(studiul 3) 


Pe baza acestor rezultate, am creat o versiune online a jocului Fake News 
(FastCompany, 2018), versiune care a câștigat mai multe premii. Am numit-o 
„Bad News“ (,,Vesti rele“) (Roozenbeek si van der Linden, 2019). Acest joc 
online simulează un motor social media (Twitter) şi jucătorii trebuie să atragă 


follower-i prin distribuirea de fake news. Interfata este prietenoasa (vezi 
Figura 9.5a); jucătorilor li se arată un text scurt sau o imagine (cum ar fi o 
memă sau un titlu) şi pot reacţiona la acestea prin mai multe moduri. Scorul 
este determinat în funcţie de numărul de „follower-i“ si de măsura 
„credibilităţii“ (imaginea b). Scopul jocului este ca utilizatorii să adune cat 
mai multi follower-i fără să-şi piardă credibilitatea. Alegerea unei opţiuni 
conform unui producător „real“ de informaţii false aduce mai multi follower-i 
si o mai mare credibilitate. Însă, dacă îşi mint grosolan follower-ii sau dacă 
acţionează conform bunelor practici jurnalistice, jocul fie scade numărul de 
follower-i, fie scade scorul credibilitatii. 


(_2 Donald). Trump 


După îndelungi discuţii cu 
generalii mei, am hotărât să 
declar război Coreei de Nord. 
#Kimjong Done 


Altul Publică acest tweet 


(b) 


Figura 9.5. Capturi de ecran din jocul Bad News (www.getbadnews.com) 


Strategii de dezinformare 


Conform metaforei inocularii, jocul expune utilizatorii la mai multe doze 
atenuate de dezinformare prin faptul de a le oferi posibilitatea de a genera 
activ propriul continut. Cu toate astea, prin opozitie cu inocularea impotriva 
unei teme anume, noi am emis ipoteza că ar putea fi posibilă „vaccinarea“ 
împotriva înseși tacticilor care stau la baza producerii celor mai multe fake 
news (asemenea unui vaccin cu spectru larg). Întrucât este imposibilă 
acoperirea detaliată a tuturor aspectelor dezinformării într-un joc de 15 
minute, am ales să ne concentrăm doar asupra celor mai comune strategii. 
Prin șase nivele de joc derivate pe baza teoriei, utilizatorii învaţă despre 
adoptarea unei identități false online, aplicarea limbajului afectiv, polarizarea 
grupurilor, teorii conspirationiste, construirea de camere de ecou, 
discreditarea oponenților, trolling și falsă amplificare. Aceste strategii sunt 
derivate parțial din raportul „Digital Hydra“ al East Strategic Command (East 
StratCom) din cadrul NATO, care detaliază diferitele forme pe care le poate 
lua dezinformarea, precum si cercetările asupra strategiilor de inducere in 
eroare (Bertolin, Agarwal, Bandeli, Biteniece şi Sedova, 2017). Secţiunea 
următoare oferă un rezumat al scenariilor si fundalului teoretic pentru fiecare 
mod de joc. 


Identitati false 


Nu mai e dificila construirea unui website si publicarea de continut care pare 
întru totul legitim. Dat fiind că aproape nu există obstacole in ce priveşte 
costul, aproape oricine poate deveni producător de conţinut (Goga, 
Venkatadri si Gummadi, 2015; Orita si Hada, 2009; Reznik, 2013). Scopul 
acestui mod de joc este să arate cât de simplu este acest proces si să 


demonstreze că înfăţişarea sau titlurile profesionale nu implică neapărat 
legitimitate. „Identitatea falsă“ are două componente principale: (1) imitarea 
unei persoane sau a unei organizaţii reale prim simularea aparentei acesteia, 
de exemplu, prin folosirea unui username foarte asemănător, ca în farsa pe 
care a jucat-o cineva care în 2018 a pretins pe Twitter că era investitorul 
miliardar Warren Buffett (BBC News, 2018c), şi (2) prezentarea ca website 
sau blog de ştiri legitim, însă fără normele si acreditările jurnalistice 
obişnuite. 


În joc, utilizatorii mai întâi postează un tweet despre ceva ce îi frustrează, 
care poate fi orice, de la un guvern incompetent la teoria pământului plat. 
Asta aduce primii follower-i si apoi jocul explică modul în care funcţionează 
simulează apoi că au contul oficial al lui Donald Trump (care declară război 
Coreei de Nord), al NASA (care anunţă că un meteorit masiv e pe cale să 
lovească Pământul) sau al canalului TV Nickelodeon (care anunţă anularea 
iminentă a desenelor animate SpongeBob SquarePants). Utilizatorilor li se 
arată apoi tweet-uri ale utilizatorilor de Twitter care au crezut aceste farse, 
după care jocul le solicită să facă lucrurile profesionist şi să-și creeze propriul 
site de ştiri. Utilizatorii aleg un domeniu online, un titlu şi un slogan. 


Conţinut afectiv 


Conţinutul afectiv este tipul de conţinut care nu e neapărat „fals“ sau 
„adevărat“, dar care mizează intenţionat pe emoţiile fundamentale ale 
oamenilor, ca frica, furia sau empatia (Aday, 2010; Bakir și McStay, 2017; 
Gross si D’ Ambrosio, 2004; Konijn, 2013). Scopul acestui mod de joc este să 
arate cum pot fi manipulate emoţiile de bază pentru agitarea follower-ilor, 
astfel încât conţinutul să fie distribuit mai amplu. 


Acesta este primul mod de joc în care utilizatorii produc conţinut pentru site- 
ul fictiv de ştiri. Li se solicită să răsfoiască titluri ale ştirilor pe care le pot 
publica pe site, având de ales între încălzirea globală și organisme modificate 
genetic (OMG-uri). Utilizatorilor li se cere apoi opinia despre subiectul ales. 


Jocul le cere ca ştirea să spună fie că tema aleasă va aduce apocalipsa (in 
cazul OMG-urilor), fie că nu e decât o farsă (în cazul încălzirii globale) ca 
modalitate de a strânge follower-i. Li se cere și să aleagă o abordare a 
subiectului: să atace oamenii de ştiinţă, să posteze o poveste încărcată afectiv 
sau să vorbească despre știință. Ultima opţiune determină un răspuns negativ, 
jucătorii fiind încurajați să apeleze la un tip reactionar de conținut pentru a-și 
agita follower-ii. Pot apoi fie să creeze o mema (un conţinut media umoristic, 
de obicei o imagine sau un GIF, care se răspândește pe internet de la un 
individ la altul), fie să scrie un articol care le reflectă alegerea. Fiecare 
alegere implică numeroase opțiuni, dintre care una este întotdeauna negativă 
(fiindcă ratează esenţa). Unii follower-i vor reacţiona la postarea pe Twitter 
într-un mod furios, încărcat afectiv, ceea ce reprezintă tocmai scopul 
jucătorului. 


Polarizarea 


Polarizarea implică intenţia de a mări distanţa dintre stânga şi dreapta politică 
şi de a-i îndepărta pe oameni de la centru (Bessi et al., 2016; Groenendyk, 
2018; Melki și Pickering, 2014; Prior, 2013; 'Twenge, Honeycutt, Prislin şi 
Sherman, 2016). Pentru a câștiga follower-i, site-urile noi de ştiri apelează 
adesea la polarizare ca modalitate de a-și crea o nișă în peisajul media online. 
Acest mod de joc acoperă și concepţia de „falsă amplificare“ sau ideea că nu 
e necesară crearea unui articol complet fals pentru a transmite un mesaj, ci, în 
loc de asta, pot fi amplificate nemulțumirile existente și pot fi făcute să pară 
mai comune decât sunt de fapt (Bertolin et al., 2017). 


La începerea acestui nivel, utilizatorii sunt întrebaţi dacă doresc să publice o 
informaţie falsă sau ceva real. Dacă aleg informaţia „falsă“, li se spune că nu 
e întotdeauna necesar să inventeze fake news pentru a obține vizualizări, ci că 
pot și să găsească o informaţie adevărată şi să-i amplifice proporţiile. 
Utilizatorii pot apoi să mărească distanţa dintre stânga și dreapta politică 
alegând o ştire dintre trei articole locale, raportate de utilizatori anonimi de 
Twitter: o scurgere de substanţe chimice, un scandal de mită dintr-un orăşel 
sau arestarea brutală a unui infractor. Mai întâi, utilizatorii aleg o ţintă: în 


două cazuri pot să atace fie marile corporatii, fie guvernul, si în celălalt caz 
pot să atace fie poliţia, fie infractorii violenti. Ei pot apoi să expună 
informaţia din perspectiva aleasă pe contul de Twitter al site-ului de stiri, dar 
asta eșuează. Li se cere să amplifice povestea prin publicarea unui articol sau 
prin postarea unei meme. Asta le aduce mai multi follower-i, pe măsură ce 
oamenii încep să fie interesaţi de poveste. Apoi jocul întreabă utilizatorii dacă 
dorescă să achiziționeze boti Twitter care pot amplifica articolul. Dacă refuză 
în repetate rânduri, jocul se termina, dar, dacă acceptă, obţin 4 000 de 
follower-i boti. Li se arată exemple de astfel de boti care amplifică povestea 
aleasă. Alegerile utilizatorilor determină dacă polarizarea tinde spre stânga 
(centrându-se pe marile corporaţii sau pe brutalitatea poliţiei) sau spre dreapta 
(centrându-se asupra guvernului sau infractionalitatii). Lecţia esenţială este ca 
nu contează ce direcţie aleg: scopul este pur si simplu polarizarea. 


Conspirația 


Teoriile conspirației reprezintă o parte esenţială a site-urilor de știri de la 
periferia online. Conspirationismul poate fi definit drept convingere că 
evenimente neexplicate sunt orchestrate de un grup sau de o organizație 
secretă, cu intenţii sinistre (Goertzel, 1944; Lewandowsky, Gignac şi 
Oberauer, 2013; van der Linden, 2015). 


Pe acest nivel, utilizatorii sunt mai întâi încurajați să publice pe site-ul lor de 
ştiri o teorie nouă și interesantă. Însă, dat fiind că toate opţiunile sunt 
exagerat de ridicole (e.g. şcolile publice nu mai predau scrisul cu litere 
cursive, astfel încât oamenii să nu mai poată citi Manifestul Comunist), teoria 
lor este prea îndepărtată de realitate pentru a fi credibilă. Unii follower-i îi 
atacă pentru a fi publicat o teorie atât de stranie. Pentru a-și salva 
credibilitatea, utilizatorii caută apoi o conspirație mai credibilă. Pot să aleagă 
fie Agenda 21, un acord al Naţiunilor Unite asupra dezvoltării sustenabile, fie 
aşa-numita conspirație a vaccinurilor (ideea că Organizaţia Mondială a 
Sănătăţii folosește vaccinuri pentru a îndoctrina oamenii). Utilizatorii obţin 
puncte dacă pot să pună la îndoială perspectiva oficială şi pun întrebări care îi 
fac pe oameni să tindă într-o direcţie conspirationista; pierd puncte dacă 


depasesc limita si publica un continut considerat prea bizar. Follower-ii 
reacţionează mai eficace de data asta si utilizatorii sunt încurajați să publice 
un articol serios despre subiectul ales. Dacă se descurcă bine, ajung să aibă 
follower-i care îi urmăresc cu loialitate de sectanti, cu din ce în ce mai multă 
încredere în site-ul lor de stiri si care sunt din ce în ce mai sceptici în privința 
mass-media. 


Discreditarea adversarilor 


Când site-urile de ştiri care induc în eroare sunt acuzate de jurnalism prost, 
pot să distragă atenţia de la acuzaţie prin atacarea sursei criticii („voi sunteţi 
fake news!“, vezi van der Linden, Panagopoulos și Roozenbeek, 2020) sau 
prin negarea faptului că problema există (A’ Beckett, 2013; Lischka, 2017). 
Pe acest nivel, utilizatorii se confruntă cu o persoană care verifică faptele și 
care demască teoria conspirației de la nivelul anterior. Li se oferă trei opţiuni: 
să-și ceară scuze, să nu facă nimic sau să se răzbune. Prima opţiune scade 
scorul și moderatorul jocului explică faptul că prezentarea de scuze nu este 
niciodată o idee bună. Dacă aleg să nu facă nimic, jocul prezintă un răspuns 
din partea unui follower al site-ului care îi întreabă de ce nu răspund. În cele 
din urmă, toate trei opţiunile duc în același punct în care utilizatorii trebuie să 
aleagă daca să nege acuzaţiile sau să atace. Negarea vehementa sau atacul la 
persoană determină reacţii pozitive din partea follower-ilor și reputaţia 
jucătorului rămâne intactă. 


Trolling 


Trolling este un termen din sfera pescuitului, referindu-se la procesul de a 
trage lent o momeală înapoi în barcă. Pe internet înseamnă provocarea 
intenționată a unei reacţii prin folosirea unei momeli (Griffiths, 2014; 
McCosker, 2014; Thacker si Griffiths, 2012). 


Pe acest nivel, utilizatorii pun laolaltă tehnici pe care le-au învăţat pe celelalte 
cinci nivele. De data asta pot să aleagă un singur subiect. La început li se cere 
să vorbească despre una din trei teme (25 cele mai romantice orașe din 
Europa; prăbuşirea unui avion de pasageri; o specie nou descoperită de stea- 
de-mare), dintre care doar a doua duce la etapa următoare. Alegerea uneia 
dintre celelalte două atrage critica moderatorului jocului. Apoi utilizatorilor li 
se oferă două opţiuni: fie aduc omagiu victimelor accidentului aviatic, fie 
încep să arunce îndoieli asupra cauzei. Prima opţiune determină o reacţie a 
follower-ilor care întreabă de ce povestea nu e investigată mai în detaliu. 
Ambele opţiuni fac utilizatorul ca în cele din urmă să întrebe dacă nu cumva 
accidentul a fost o mușamalizare. Datorită nivelului ridicat de credibilitate și 
a numărului mare de follower-i, postarea lor atrage atenţia altor site-uri de 
ştiri şi povestea escaladează. Jucătorii pot apoi să pună paie pe foc fie 
prefăcându-se că sunt un membru al familiei uneia dintre victime, fie 
falsificând imaginile, astfel încât să pară că aduc dovezi ale unei 
musamalizari. Ambele variante duc apoi la reacţii afective și mai intense, si 
acum încep să fie interesate și posturile mass-media. Jucătorilor li se spune să 
crească presiunea, fie prin continuarea discreditării investigaţiei, fie prin 
folosirea unei alte armate de boti Twitter care să răspândească hashtag-ul 
#InvestigateNow (Investigati acum). În funcţie de alegerea iniţială între 
imitarea unui membru al familiei uneia dintre victime sau falsificarea unei 
imagini, jucătorii pot apoi să dea ultima lovitură inventând un alt articol de 
ştiri despre prăbuşirea avionului. Comisia pentru Dezastre Aviatice, agenţia 
(fictivă) responsabilă de investigaţie, răspunde apoi pe Twitter la aceasta 
controversă inventată. Jucătorii atacă acest răspuns fie cerând demisia 
directorului Comisiei, fie folosindu-se din nou de armata de boti. Jocul se 
încheie cu demisia directorului, din cauza modului în care a coordonat 
investigația. 


Lansare și rezultatele anchetei 


Jocul a apărut în februarie 2018, iar lansarea acestuia a fost mediatizată 


international, atat online, cat si prin mijloacele traditionale (BBC, 2017; 
Reuters, 2018; CNN, 2019). Jocul includea participarea voluntară la o 
anchetă de tip pre-post, care evalua capacitatea oamenilor de a recunoaşte 
tehnicile de dezinformare. Pe parcursul a două luni, sute de mii de oameni au 
jucat jocul (majoritatea, din Marea Britanie si SUA). În total, aproximativ N 
= 15 000 de persoane au optat să participe la cercetarea ştiinţifică și au 
completat toate testele anchetei (pre-post). Fiecare întrebare apărea sub forma 
unui tweet inventat care reprezenta o anumită strategie de dezinformare. 
Specific, într-o evaluare intiala am testat capacitatea participanţilor de a 
recunoaște falsificarea identităţii (prin intermediul unui cont care pretindea că 
aparține HBO si spunea „Sezonul 8 al Game of Thrones va fi amânat din 
cauza neînțelegerilor salariale“), conspirația (un tweet care spunea „Rata de 
schimb Bitcoin este manipulată de un grup restrâns de bancheri bogaţi“), 
discreditarea adversarilor (un alt tweet care afirma că „Mass-media au fost 
prinse cu atâtea minciuni, că nu mai pot fi surse de încredere“) si polarizarea 
(le-am arătat participanţilor titluri inventate care spuneau fie „Un nou studiu 
arată că stânga politică minte mai mult decât dreapta“ sau, invers, „Un nou 
studiu arată că dreapta politică minte mai mult decât stânga“). Participantilor 
li s-a cerut să evalueze credibilitatea fiecăruia dintre aceste tweet-uri pe o 
scală de la 1 la 7, plus două tweet-uri de control „reale“, în care nu apărea 
nicio strategie de dezinformare (e.g. #Brexit, ieşirea Marii Britanii din 
Uniunea Europeană, va avea loc oficial în 2019). Am folosit titluri fictive 
inspirate de articole fake news „reale“ din două motive: (1) pentru a putea 
izola tehnicile specifice de dezinformare și (2) pentru a evita confundarea 
familiarităţii cu un conţinut fake news „real“ (Roozenbeek si van der Linden, 
2019). Un exemplu de testare este oferit în figura 9.6. 

Figura 9.6. Ancheta realizată prin jocul Bad News 


Notă Imaginea de sus ilustrează modul in care o tehnică [identitatea falsa] este folosită în joc, iar 
imaginea de jos arată modul in care aceeași tehnică este folosita într-un exemplu diferit prin care 
participanții au fost evaluaţi Înainte și după ce au jucat. 


Rezultatele sunt expuse in Figurile 9.7 si 9.8. In figura 9.7, graficul-bloc din 
stânga al fiecărei perechi este răspunsul oferit de participanţi înainte de a juca 
(gri-deschis), iar graficul-bloc din dreapta este răspunsul oferit după ce au 
jucat (gri-închis). Un motiv iniţial de îngrijorare era posibilitatea ca jocul pur 
şi simplu să îi facă pe utilizatori să fie mai sceptici față de media în general. 
Nu asta am descoperit. ,,Control_1“ si „Control_2“ reprezintă întrebările de 
control. Ne-am așteptat ca participanţii să le evalueze ca fiind credibile, si 
înainte, si dupa ce au jucat. Fapt confirmat de rezultate: în ambele cazuri, 
măsurătorile pre și post sunt aproape identice si indică un nivel ridicat de 
credibilitate. Celelalte întrebări reprezintă tehnicile utilizate frecvent în 
dezinformare si care apar si în joc: identitatea falsă, conspirația si 
discreditarea adversarilor. După cum se vede în figura 9.7, participanţii au dat 
scoruri semnificativ mai mici la întrebările „fake news“ după ce au jucat, 
ceea ce indică un efect semnificativ de inoculare la falsificarea identității (d = 
0,36), conspirație (d = 0,35), deviere (d = 0,30) şi polarizare (d = 0,16). 
Aceste mărimi ale efectului corespund rezultatelor obţinute de cercetările 
asupra rezistenţei la persuasiune (Walter și Murphy, 2018) si pot fi 
considerate semnificative, mai ales dacă sunt extinse la nivelul populaţiei 
(Funder și Ozer, 2019). Este important faptul că efectele de învăţare nu au 
prezentat diferențe semnificative în funcţie de ideologia politică, de vârstă, de 
gen sau de nivel de educaţie (Figura 9.8) şi au fost mai mari în cazul celor 
care s-au dovedit mai susceptibili la pre-test, ceea ce amplifică potenţialul 
imunizării cu spectru larg. Cu alte cuvinte, prin inoculare activă împotriva 
strategiilor subiacente fake news — prin expunere la conţinuturi atenuate — 
se poate conferi o rezistenţă la un spectru larg de metode de dezinformare. 


Figura 9.7. Rezultate obținute din jocul Bad News 

Notă: Blocurile pereche reprezinta evaluarile pe care utilizatorii le-au facut inainte (gri- deschis) și 
dupa (gri-inchis) ce au jucat. Participanții au evaluat credibilitatea itemilor reali (de control) și fake 
news pe o scală de la 1 la 7, 


Figura 9.8. Grafic vioara (violin plot) adaptat dupa Roozenbeek si van 
der Linden (2019) care reprezinta media pre-post evaluarilor 
credibilitatii fake news (agregate) in functie de ideologia politica (A), 
varsta (B), educatie (C) si a unei masuratori a reflectiei cognitive cu un 1 
item (D) 

Limite si concluzie 


In acest capitol am examinat motivele pentru care dezinformarea reprezintă o 
problemă si am investigat tipurile de soluţii care pot fi folosite pentru 
combaterea acesteia. Din perspectiva noastră, soluția constă în principal în 
faptul ca indivizilor să li se ofere instrumente psihologice și comportamentale 
bazate pe dovezi. Am susținut că este deosebit de importantă concentrarea 
asupra împiedicării faptului ca dezinformarea să ajungă virală. De fapt, 
răspândirea fake news poate fi modelată în mare parte similar răspândirii unui 
virus contagios. Astfel, teoria inoculării reprezintă un cadru intuitiv care ne 


poate ajuta să dezvoltăm metode de imunizare cu spectru larg împotriva fake 
news. 


Prin intermediul a trei studii am arătat că metafora inoculării poate fi extinsă 
din domeniul truismelor culturale în sfera chestiunilor controversate și am 
expus modul în care putem trece de la vaccinuri pentru cazuri specifice de 
fake news la o abordare cu un spectru larg de inoculare a oamenilor împotriva 
strategiilor care stau la baza dezinformării. Desigur, aceste studii nu sunt 
lipsite de limitări. În primul rând, deşi eşantioanele au fost diversificate, au 
fost alcătuite fie din studenţi, fie din persoane recrutate prin Mechanical 
Turk, fie din indivizi din populaţia generală care s-au oferit ei înșiși voluntari. 
Astfel, aceste rezultate nu sunt reprezentative pentru populaţia generală. În 
plus, studiul 3 a folosit evaluări cu un singur item si nu a avut un grup de 
control cu eşantionare aleatorie. Aşadar, efectele cauzale trebuie interpretate 
cu precauţie. Mai mult, desi metodele de inoculare s-au dovedit eficiente pe 
întreg spectrul ideologiilor politice, utilizatorii jocului au putut să modeleze 
scenariile în modalităţi relativ consecvente propriei ideologii. Cu toate astea, 
documentarea procesului tranzitional al modului în care putem trece de la un 
rezultat teoretic în laborator la o intervenţie în lumea reală, noi subliniem 
potenţialul educaţional al unei intervenţii noi, interactive, bazate pe joc. 
Valoarea intervențiilor ştiinţifice se poate vedea în multe dintre aplicaţiile 
sale. De exemplu, în parteneriat cu guvernul Marii Britanii, am tradus jocul în 
12 limbi, ceea ce a făcut posibilă evaluarea la scară largă a eficienţei jocului 
în cadrul mai multor culturi (Roozenbeek, van der Linden și Nygre, 2020). 
Am lucrat în parteneriat si cu WhatsApp pentru a crea o versiune specială a 
jocului pentru a ajuta oamenii să se inoculeze împotriva răspândirii de fake 
news pe platformele de mesagerie instantă. Lucrăm împreună cu guvernul 
SUA si Behavioral Insights Team din Marea Britanie și Liban pentru a realiza 
anchete randomizate la scală mai mare, astfel încât să continuăm evaluarea si 
îmbunătăţirea acestei intervenţii. Pe scurt, dacă noua știință a predemascării 
este atât de eficientă pe cât pare, viitoare cercetări sociale şi comportamentale 
vor putea contribui la cultivarea imunitatii sociale împotriva fake news. 


Nota 


1.Cercetările ulterioare nu au avut întotdeauna aceleași rezultate (vezi Banas 
şi Rains, 2010), poate din cauza unei încărcări cognitive mai mari, asociate 
faptului că participanţii trebuiau să genereze propriile contraargumente. 

PARTEA a III-a. Procese motivationale implicate în acceptarea, 
distribuirea și corectarea dezinformării 


Capitolul 10. Voi, cu fake news, noi, cu 
faptele 


Motivatiile bazate pe identitate modeleaza 
ce credem, ce distribuim si ce acceptam 


Daphna Oyserman si Andrew Dawson 


Introducere 


La 23 iunie 2016, cetatenii britanici s-au dus sa voteze, sau, mai degraba, 
sapte din zece englezi s-au dus sa voteze; ceilalti s-au abtinut (The Guardian, 
2016). A fost surprinzator faptul ca prezenta la vot nu a fost de 100%, 
întrucât miza era rămânerea Marii Britanii (Anglia, Irlanda de Nord, Scotia si 
Tara Galilor) în Uniunea Europeană (UE), asa cum a fost din 1973. UE a fost 
construită pe premisa că membrii ei sunt mai în siguranță, mai puternici si 
mai liberi împreună — e mai puţin probabil să intre în război; economia 
fiecăreia e mai prosperă; cetăţenii își pot alege propria cale. O întreagă 
generaţie de britanici a crescut într-un mediu în care Londra a fost centrul 
financiar al UE (Brush şi Weber, 2019), universităţile britanice primind 
finanţări din partea UE (UK Research and Innovation, 2019) și produsele 
britanice trecând liber prin UE, cel mai mare partener de comerţ al Marii 
Britanii, relaţie comercială care depășește mult tranzacţiile cu următorii trei 


parteneri comerciali laolalta (McCrae, 2018). Aceasta generatie a crescut 
crezând că poate la rândul său să se bucure de același lucru — să înveţe, să 
lucreze si să întemeieze familii oriunde în UE. După cum se observă pe 
website-ul campaniei de rămânere în UE (www.strongerin.co.uk./), votul 
pentru ieşire ar submina toate acestea.! Ar lăsa Marea Britanie singură într-o 
lume conectată și, prin crearea de graniţe cu Irlanda, membră UE, ar submina 
un element central al acordului de pace Good Friday din 1999 cu Irlanda de 
Nord, acord care a încheiat un conflict lung si sângeros. Si nu doar atât — 
campania de ieşire din UE nu oferea niciun plan pentru gestionarea aspectelor 
precum graniţele, comerțul şi angajamentele deja asumate (Cooper, 2016). 


Cu toate acestea, votul „exit“ a câştigat cu 51,9%. Si nu numai atât — cei 
între 18 şi 24 de ani, al căror viitor era în joc, au votat covârșitor ca Marea 
Britanie să rămână în UE, dar aveau o probabilitate mult mai mică de a vota 
în comparaţie cu pensionarii care au venit în forță si au votat covârșitor „exit“ 
(The Guardian, 2016). Același lucru s-a întâmplat în cazul Irlandei de Nord, 
unde șase din zece votanti s-au dus la urne (majoritatea celor care au votat au 
ales să rămână în UE) (BBC, 2016). De ce atât de multi votanti tineri si atât 
de multi nord-irlandezi nu au votat la un referendum care privea propriul lor 
viitor? De ce ar prefera pensionarii ca Marea Britanie să renege acordul Good 
Friday și să subestimeze propria siguranţă financiară? O posibilitate este că 
asta s-a întâmplat pentru că oamenii nu au făcut alegerea în funcţie de aceste 
informaţii aşa cum au fost prezentate, ci şi-au recadrat alegerea (distorsiunea 
substitutiei********, Kahneman si Frederick, 2002). În loc să se gândească 
la întrebarea referitoare la modul în care ieşirea din UE ar rezolva problemele 
societăţii britanice sau la întrebarea despre cum asta ar oferi alternative la 
beneficiile includerii în UE, oamenii s-au gândit la altă întrebare. În loc să 
încerce să sintetizeze informaţii complexe referitoare la alegerea care ar fi cel 
mai mult în interesul economiei și siguranţei viitorului Marii Britanii, 
oamenii s-au întrebat care alegere ne reprezintă pe „noi“. Dacă nu s-au putut 
decide, au rămas acasă (Douthat, 2015; Massie, 2015). 


Cum a apărut această recadrare? Acesta este subiectul capitolului de fata. Noi 
sugerăm că oamenii au trecut de la o întrebare la care e dificil de răspuns, 
care pretinde procesare de informaţii complexe, la o întrebare cu răspuns 
simplu, la care se poate răspunde pe baza identităţii. O abordare bazată pe 
informaţii ar implica evaluarea relevantei unor volume mari de date estimate 


referitoare la costuri (cat a plătit Marea Britanie către UE), la beneficii (ce a 
primit Marea Britanie de la UE) şi la alternative (schimbările necesare pentru 
a menţine schimburile comerciale, pacea şi siguranţa graniţelor). Pentru asta, 
oamenii ar trebui, de exemplu, să citească rapoarte pentru a-şi da seama dacă 
apartenenţa la UE determină creşterea timpului de aşteptare pentru serviciile 
oferite de Serviciul National de Sănătate (Giuntella, Nicodemo si Vargas- 
Silva, 2015). Ar trebui să citească rapoarte ca să-şi dea seama dacă 
persoanele nedorite care locuiesc şi muncesc în Marea Britanie sunt acolo din 
cauza UE sau din cauza politicilor prea relaxate pe care Marea Britanie le 
aplică în ce priveşte angajarea sau urmărirea oamenilor a căror viză a expirat 
sau care nu au carte de identitate (Blinder si Markaki, 2018; Goodwin, 2015). 
Prin opoziţie, o abordare bazată pe identitate nu necesită decât ca oamenii să 
se întrebe ce implică „rămânerea“ sau „ieşirea“ pentru cine sunt ei si ce ar 
putea deveni — dacă „să rămână“ sau „să iasă“ ar fi reprezentativ pentru 

„Noi“. 


În acest capitol ne concentrăm asupra încercărilor de persuasiune care îi fac 
pe oameni să treacă de la raționamente bazate pe informaţii la raționamente 
bazate pe identitate. In acest scop, facem diferenţa între dezinformare si 
informaţie. Dezinformarea este conţinutul distribuit pentru a determina un 
anumit raționament sau un curs de acţiune din partea receptorilor, indiferent 
de veridicitatea sau tendentiozitatea acestui conţinut. Prin opoziţie, informaţia 
este conţinutul distribuit pentru informarea receptorilor, iar ceea ce se 
distribuie se presupune că e adevărat. După cum vom arăta, motivul pentru 
care dezinformarea are putere de persuasiune şi poate chema la arme constă 
în faptul că se foloseşte de competenţa culturală a oamenilor pentru a-i face 
să treacă de la o procesare bazată pe informaţii la o procesare bazată pe 
identitate. 


Subliniem paşii pe care îi implică acest lucru — crearea aparentei de 
întrebare „legitimă“ din punct de vedere cultural, cadrarea chestiunii ca fiind 
determinată de identitate, nu de informaţii, prezentarea unei alegeri clare, 
bazate pe identitate şi cadrarea alegerilor alternative ca ameninţări la adresa 
identităţii. La pasul 1, campaniile de dezinformare folosesc competenţa 
culturală a oamenilor pentru a recadra subiectele ca întrebări, luând o 
întrebare care altfel ar fi considerată „ilegitimă“ (fiindcă răspunsul e de la 
sine înţeles) si recadrându-o ca întrebare „legitimă“ (la care răspunsul nu e de 


la sine inteles). La pasul 2, campaniile de dezinformare capitalizeaza 
competenta culturala a oamenilor, astfel incat subiectul e cadrat in termeni 
fluenti din punct de vedere cultural, folosind imagini, formule si indicatori 
senzoriali usor de recunoscut. Odata lucrurile puse in miscare, campaniile de 
dezinformare cadreaza un curs specific de actiune ca fiind relevant pentru 
identitate (ce facem ,,noi“) si, în plus, sugerează ca neîndeplinirea acţiunii 
relevante pentru identitate reprezintă o ameninţare la adresa identităţii 

înseși — în cazul ieşirii din UE, rămânerea este cadrată ca pierdere a 
identităţii britanice. Astfel, după cum subliniem în acest capitol, lucrurile sunt 
mai complexe decât simpla lipsă de informaţii sau prezenţa informaţiilor 
false. Este vorba despre modul în care mesajele persuasive îi fac pe oameni să 
se raporteze la propria identitate pentru a înţelege ce implică informaţiile în 
privinţa acţiunii avute în vedere. 


Luăm ca exemplu concret pentru discutarea acestor trei paşi Marea Britanie si 
referendumul din 2016 pentru rămânerea sau părăsirea UE. Referendumul a 
fost numit Brexit, acronim format din „British“ si „exit“ (ieşire). Această 
abreviere a contribuit la cadrarea întrebării despre rămânerea sau ieșirea din 
UE. Denumiri alternative, de exemplu, Brit-in, abreviere formată din 
cuvintele „Britain“ şi „in“ (în) ar fi schimbat cadrarea. În următoarea secțiune 
operationalizam conceptul de competenţă culturală si explicăm motivul 
pentru care este relevant în cazul rationamentelor. 


Competenta culturală, fluenta culturală si 
nefluenta culturală 


Dintr-o perspectivă ecologică, traiul în grup este necesar pentru supraviețuire 
şi cultura umană este esenţială pentru adaptarea la traiul în grup (Boyd și 
Richerson, 2005; Cohen, 2001; Haidle et al., 2015; Kurzban şi Neuberg, 
2005). Traiul in grup implică dezvoltarea „acordajului social“ (sensibilitate la 
perspectivele celorlalţi) si a capacităţii de „autoreglare“ (capacitatea de 
control al atenţiei) (Chiu et al., 2015; Oyserman, 2011, 2017; Shteynberg, 


2015). Aceste abilitati necesare din punct de vedere cultural sunt baza 
practicilor culturale care au evoluat pentru a crea soluţii „suficient de bune“ 
pentru problemele de supravieţuire, cum ar fi coordonarea, adecvarea și 
împărtăşirea. Aceste soluţii sunt „suficient de bune“, și nu optime, dar, odată 
dezvoltate, devin „standard“ prin faptul că definesc modul în care „noi“ 
facem lucrurile — „structurile, practicile, normele și valorile „noastre“ 
(Cohen, 2001; Oyserman, 2015a). Pătrund în toate aspectele 
comportamentului, constrâng și permit percepţia si raţionamentul și oferă o 
schemă comună de creare de sens în diferite situaţii (Chiu et al., 2010; 
Nisbett și Norenzayan, 2002; Oyserman, 2017; Shweder şi LeVine, 1984; 
Triandis, 2007). 


Astfel, cultura este partial un set de rețele asociative de cunoaștere, de coduri 
tacite de operare, de cadre creatoare de sens prin care oamenii înțeleg lumea, 
înțeleg, ce-şi doresc şi modul în care pot obţine asta. Aceste rețele asociative 
de cunoaștere, cu rădăcini culturale, oferă modele mentale care le permit 
oamenilor să dețină competenţa culturală de a anticipa modul în care e 
probabil să se desfăşoare lucrurile. Fiecare soluţie „suficient de bună“ a unei 
culturi presupune o reţea de cunoaștere care presupune conţinut, proceduri și 
obiective legate de tema ei generală — individualism, colectivism și onoare. 
Același lucru e valabil pentru fiecare practică a unei culturi. Fiecare practică 
presupune reţele de cunoaștere, inclusiv cunoaștere specifică, adesea 
implicită, despre modul în care funcţionează lucrurile — cum se îmbracă 
miresele, ce se mănâncă la micul dejun si asa mai departe. Contextele 
imediate fac accesibile în fiecare moment un subset al rețelelor culturale de 
cunoaștere. 


Conceptiile determinate cultural modelează 
procedurile mentale accesibile 


Oamenii folosesc subsetul cunoașterii disponibile, determinate cultural, 
accesibil în momentul judecății, pentru a face predicții automate în privinţa a 


ceea ce urmează să se întâmple. Pentru asta, folosesc proceduri mentale 
asociate unei concepţii culturale accesibile. De exemplu, odată activată o 
concepţie individualistă, oamenii se descurcă mai bine la sarcina de a numi 
un obiect anume din câmpul vizual (Oyserman, Sorensen, Reber și Chen, 
2009, Studiul 3). Acest răspuns sugerează că folosesc o procedură de 
separare. Prin opoziţie, odată activată o concepţie colectivistă, oamenii se 
descurcă mai bine la sarcina de amintire a locului în care s-au aflat obiecte în 
câmpul vizual (Oyserman et al., 2009, Studiile 1 şi 2) şi le este dificil să 
ignore alte informaţii vizuale (Oyserman et al., 2009, Studiile 4 și 5) sau 
auditive (Oyserman et al., 2009, Studiile 6 şi 7). Acest răspuns sugerează că 
folosesc o procedură de conectare. Alte studii confirmă aceste predicții bazate 
pe proceduri ale unei concepţii colectiviste accesibile (e.g. Mourney, 
Oyserman si Yoon, 2013; Oyserman et al., 2009). După ce se întâmplă asta, 
oamenii sunt dispuşi să plătească mai mult pentru a completa un set (Mourey 
et al., 2013 Studiul 1b). Sunt dispuşi să accepte opţiuni anterior nedorite dacă 
un set nu poate fi completat (Mourey et al., 2013; Studiile 2—4). Găsesc mai 
dificil să descopere cea mai bună potrivire și să ignore altele, plauzibile, dar 
nu la fel de bune, în cadrul unei sarcini standardizate de identificare a 
antonimelor şi analogiilor (Oyserman et al., 2009, Studiul 8). Oameni din 
diferite tari (SUA, Norvegia, Hong Kong, Coreea) și din diferite grupuri 
etnic-rasiale (e.g. latino, africani-americani, asiatici sau asiatico-americani) 
au adoptat sau nu concepţii colectiviste, în funcţie de indiciile de moment. În 
cadrul experimentelor, procedurile mentale pe care le-au folosit oamenii au 
depins de concepţia culturală accesibilă pe moment. Orice determină pe 
moment ieşirea în evidenţă a identitatilor de grup ale oamenilor (e.g. faptul de 
a fi britanici, de a fi de la tara, de a fi patrioţi) ar trebui să declanșeze 
aplicarea unei concepţii colectiviste (Oyserman, 2007). Odată declanșată 
aceasta, oamenii sunt mai dispuși să se concentreze asupra legăturilor dintre 
lucruri, ceea ce face mai dificilă identificarea erorilor logice (Oyserman, 
2019a). 


Cunoașterea culturală modelează ce e fluent 
şi nefluent și, astfel, stilul de raționament 


Cunoașterea culturală determină așteptări implicite referitoare la modul în 
care se vor desfășura lucrurile. E mai simplu pentru oameni să înţeleagă o 
situație care se desfășoară aşa cum se așteptau si e mai dificil să înţeleagă o 
situaţie a cărei desfăşurare nu respectă așteptările implicite. Un exemplu 
clasic provine de la Bruner și Postman (1949). Ei au demonstrat că studenții 
americani recunoșteau mai lent formele (inimă, romb, treflă, pică) când le 
vedeau în culori nepotrivite (e.g. pică roşie) cunoașterii culturale referitoare 
la culoarea pe care o au formele din cărţile de joc (ar fi trebuit să fie negre). 
Studenţii din acest studiu au aplicat automat cunoașterea bazată pe cultură. 
Au făcut asta chiar dacă experimentatorii nu au spus că sarcina era centrată 
pe cărţile de joc şi nu le-au spus că ar trebui să se folosească de cunoașterea 
pe care o au în privinţa culorilor formelor din cărțile de joc. Au aplicat 
automat cunoștințele pe care le aveau. Drept urmare, le-a fost greu să 
discearnă forma dacă era treflă, dar avea culoarea roșie. Erau predispusi în 
special să-și aplice cunoştinţele bazate pe cultură în cazul primei cărți de joc 
pe care o vedeau și păreau să continue să facă la fel, în afară de cazul în care 
mai multe sarcini le demonstrau că asta era irelevant. Cultura, desigur, este 
dinamică, iar acest experiment va avea aceleaşi rezultate în rândul studenţilor 
americani dacă jocul de cărţi ar fi la fel de popular pe cât pare să fi fost când 
acest experiment s-a desfăşurat initial, în anii 1940. 


Cunoașterea culturală nu doar face mai simplă procesarea informaţiei fluente 
din punct de vedere cultural, ci şi îi ajută pe oameni să vadă dacă ceva nu e în 
regulă, determinând trecerea de la procesarea asociativă, intuitivă, la 
raționamente sistematice, bazate pe reguli, în cazul în care apare ceva 
neașteptat (Oyserman, 2011). Ca exemplu, să ne gândim la cele patru 
experimente realizate de Mourey, Lam și Oyserman (2015). În fiecare dintre 
acestea, un indiciu cultural (variabilă independentă) era prezentat într-o 
modalitate fluentă din punct de vedere cultural (adecvată asteptarii culturale) 
sau nefluentă din punct de vedere cultural (neadecvată asteptarii culturale) 
într-o situație sau într-un produs. Primul experiment a implicat prezenţa sau 
absenţa unui chenar roz de Valentine's Day sau după Valentine's Day, al 
doilea și al treilea au implicat evaluarea calităţii unor fotografii de nuntă, al 
patrulea a presupus mai întâi alegerea unui format de necrolog pentru o 
familie si apoi implicarea într-o sarcină cognitivă. Predictia a fost că, pe baza 


competenţei culturale, procesul de găsire de corespondente va fi mai simplu 
decât procesul de identificare a incongruentelor si că această dificultate 
determinată de competenţa culturală va provoca o modificare la nivelul 
rationarii sistematice. 


Efectul asupra rationarii (variabila dependentă) a fost evaluat printr-o sarcină 
cognitivă creată special pentru a avea și un răspuns intuitiv, şi unul bazat pe 
reguli. Deși răspunsurile bazate pe intuiţie nu sunt întotdeauna greșite, 
acestea induc în eroare în situațiile în care aplicarea procesării bazate pe 
reguli nu vine ca răspuns firesc, dar este modalitatea corectă de a proceda. În 
continuare este un exemplu al sarcinii initale (preluat din Frederick, 2005): 
„O undita de pescuit si momeala costa în total 1,1 dolari. Undita costă cu 1 
dolar mai mult decât momeala. Cât costă momeala?“ Răspunsul intuitiv, dar 
greşit, este 0,10 dolari, determinat pe baza informaţiei obţinute din scăderea 
unui dolar din preţul întreg (1,1 — 1,0 = 0,10). Răspunsul corect, procesat pe 
baza regulilor logice, este 0,05 şi se obţine din informaţia reflexivă că preţul 
unditei este cu un dolar mai mare, ceea ce duce la ecuaţia: 1,1 =n + (n + 1,0). 
Majoritatea oamenilor oferă răspunsul intuitiv 0,10 sau răspunsul reflexiv 
0,05, şi doar câţiva oferă răspunsuri care nu pot fi codate ca intuitive sau 
reflexive (alte răspunsuri în afară de 0,10 sau 0,05). 


Primul experiment s-a desfășurat în Ann Arbor, Michigan (SUA) şi în Hong 
Kong, China. În fiecare locaţie, participanţii au fost repartizaţi aleatoriu în 
patru grupuri — grupurile variau în funcţie de ziua în care au fost abordati 
(de Valentine's Day sau o săptămână mai târziu) si de culoarea chenarului de 
pe ecran (roz sau altă culoare). Un grup (cel de fluenta culturală) a realizat 
sarcina de Valentine's Day pe un ecran cu chenar roz. Celelalte trei grupuri 
au fost grupuri de control. Au realizat sarcina de Valentine's Day, dar fara 
chenarul roz. Participanţii repartizaţi aleatoriu în grupul de fluenta culturală 
au văzut un chenar roz de Valentine's Day (culoarea „potrivită“ la momentul 
„potrivit““). Această corespondenţă cu așteptarea bazată pe cultură a 
determinat menţinerea procesării intuitive chiar şi când era necesară 
procesarea bazată pe reguli. Într-adevăr, persoanele din grupul de fluenta 
culturală au avut o probabilitate mai mare de a răspunde greșit decât 
persoanele din celelalte trei grupuri (între care nu au existat diferenţe). 
Regula nu era dificil de aplicat, era necesar doar ca participanţii să vadă că 
trebuie aplicată. Timpul de care au avut nevoie pentru a răspunde nu a fost 


diferit pentru cei care au aplicat o regula in comparatie cu cei care au raspuns 
intuitiv. 


Această descoperire — că până si în situaţii în care e necesară procesarea 
sistematică, bazată pe reguli, oamenii rămân la procesarea asociativă, bazată 
pe intuiţie, după ce au fost expuși la indicatori de fluenta culturală — a fost 
reprodusă în trei experimente ulterioare. Este grăitor în aceste experimente 
faptul că au fost găsite efecte chiar dacă expunerea la indiciul cultural care a 
declanșat fluenta sau nefluenta culturală a fost separată de sarcina ulterioară 
de procesare. În două dintre experimente a fost activată competenţa culturală 
referitoare la nunți. În aceste studii, o jumătate dintre participanţi au fost 
repartizaţi aleatoriu într-un grup care avea sarcina de a evalua opt fotografii 
de nuntă fluente din punct de vedere cultural şi o jumătate au alcătuit grupul 
care a evaluat opt fotografii de nuntă nefluente din punct de vedere cultural. 
În fotografiile cu fluenta culturală, mireasa era îmbrăcată în alb, mirele, în 
negru, tortul de nuntă era etajat si glazurat şi printre invitaţi erau domnişoare 
si cavaleri de onoare. În fotografiile fără fluenta culturală, rochia miresei avea 
verde şi mov, şi costumul mirelui era cu mov, tortul etajat de nuntă era 
decorat cu rotite colorate si nu existau invitaţi. În ultimul experiment a fost 
activată competenţa culturală referitoare la înmormântări si doliu. In acest 
studiu asupra necrologurilor, o jumătate dintre participanţi au fost repartizaţi 
aleatoriu în grupul care a evaluat o serie de necrologuri fluente din punct de 
vedere cultural și cealaltă jumătate a alcătuit grupul care a evaluat o serie de 
necrologuri nefluente din punct de vedere cultural. În condiţia de fluenta 
culturală, participanţii au văzut două versiuni ale aceluiaşi necrolog scris cu 
un ton trist si care elogia decedatul. În condiţia fără fluenta, participanţii au 
văzut două versiuni ale aceluiași necrolog scris fără un ton trist și care nu 
elogia decedatul. Cercetătorii au luat necrologul scris fără tristeţe, neelogios, 
şi au creat un necrolog paralel trist si elogios. Astfel, „n-a avut hobby-uri... 
n-o să i se simtă lipsa“ din original a fost transformat în „a avut numeroase 
hobby-uri... i se va simţi lipsa“. Cercetătorii au realizat două versiuni ale 
fiecărui necrolog prin rearanjarea ordinii paragrafelor. 


În aceste experimente, participanţii repartizaţi aleatoriu în condiţia fluentă din 
punct de vedere cultural au avut o probabilitate mai mare de a aplica 
procesarea intuitivă decât cei repartizaţi aleatoriu în condiţia fără fluenta 
culturală. După cum demonstrează aceste experimente, experienţele de 


fluenta si nefluenta culturala apar in punctul de legatura intre ceea ce 
competenţa culturală îi face pe observatori să aştepte (implicit), ceea ce 
observă aceștia în mod concret şi sensul pe care îl extrag din experienţele 
metacognitive ale simplităţii sau dificultății (Oyserman, 2011, 2017). Ceea ce 
determină experiența metacognitivă de simplitate sau dificultate nu este 
observaţia în sine, ci potrivirea sau nepotrivirea dintre observaţie si 
aşteptările bazate pe cultură. Experienţa potrivirii sau nepotrivirii implică 
faptul că persoana are competenţa culturală necesară pentru a sti (implicit) la 
ce să se aştepte. Aceste aşteptări sunt înrădăcinate în cultura persoanei — ce a 
învăţat în mod explicit sau a asimilat implicit prin observare si practici de 
socializare. Când mesajele apar în termeni fluenti din punct de vedere 
cultural, se poate ca oamenii să fie mai susceptibili la dezinformare pur și 
simplu pentru că mesajul nu declanșează trecerea la procesare sistematică 
(Oyserman, 2019a). 


Competenta culturală şi mesaje persuasive 


Cercetări anterioare asupra fluentei si nefluentei culturale nu au evaluat direct 
efectele competenţei culturale asupra modului în care oamenii procesează 
mesajele persuasive (pentru o analiză, vezi Oyserman și Yan, 2019). Strategia 
de procesare pe care o folosesc oamenii este importantă pentru tipul de mesaj 
pe care îl găsesc persuasiv (Petty si Cacioppo, 1981, 1984). Dacă folosesc un 
raționament asociativ, există o probabilitate mai mică să observe diferenţe la 
nivelul calității mesajului decât dacă folosesc o abordare sistematică a 
rationamentului. Mesajele care folosesc o combinaţie de imagini, formulări, 
sunete și conţinuturi la care oamenii se așteaptă sunt mai fluente din punct de 
vedere cultural. În această secțiune discutăm modul în care poate fi relevantă 
fluenta culturală a mesajului. 


Să ne amintim că e mai puţin probabil ca oamenii să folosească o procesare 
sistematică în situaţii fluente din punct de vedere cultural. Noi susţinem pe 
această bază că există o probabilitate mai mică de procesare sistematică în 


cazul in care oamenii au de-a face cu tentative de persuasiune fluente din 
punct de vedere cultural. Întrucât nu rationeaza sistematic, se poate să nu fie 
relevantă calitatea în sine a argumentului persuasiv. Ca urmare a lipsei de 
atenţie la calitatea mesajului, se poate ca oamenii să nu facă diferenţa între 
informare si dezinformare — între mesaje menite să redea faptele, asa cum 
sunt cunoscute la momentul respectiv, si informatie incorectă factual sau 
distorsionată. Ei pot să nu facă distincţia între mesaje informaţionale care au 
scopul de a constitui fundamentul alegerii şi judecății, pe de o parte, și mesaje 
de dezinformare, care au scopul de a îndrepta spre un anumit curs de acțiune, 
pe de altă parte. Pentru ca un mesaj să fie fluent din punct de vedere cultural, 
este necesar ca acesta să conţină o combinaţie de imagini, formulări si 
conţinuturi pe care oamenii se aşteaptă tacit să le vadă sau să le audă într-o 
anumită situaţie. 


După cum vom detalia în continuare, fluenta culturală activează procesarea 
bazată pe identitate, nu pe informaţii. Când oamenii folosesc procesarea 
bazată pe informaţii au acces și la strategii asociative, şi la strategii 
sistematice. Prin opoziţie, când folosesc procesarea bazată pe identitate, 
accesul la strategii sistematice este efectiv blocat. Pentru a explica de ce se 
întâmplă asta, noi aplicăm logica comunicării, expusă în continuare. 


Logica comunicării 


Conform convențiilor de utilizare a limbajului, oamenii presupun în general 
că persoanele care expun un mesaj au scopul de a informa (maximele 
comunicării ale lui Grice sau „logica comunicării“, Schwarz, 2014). Cu alte 
cuvinte, oamenii presupun că cei care expun un mesaj împărtăşesc un 
conţinut pe care îl consideră adevărat, nepărtinitor şi potenţial util pentru a sta 
la baza judecăților si luării de decizii, chiar dacă uneori aceste persoane 
înțeleg, greșit mesajul si, fără să vrea, dezinformeaza — adică distribuie 
conținut neadevărat sau părtinitor. Conform acestor convenții ale utilizării 
limbajului, în afară de cazul în care au motive să fie suspiciosi, oamenii 


pornesc de la premisa că emitdtorii încearcă să informeze — să spună clar 
ceva relevant si ce audiența lor încă nu ştie (Schwarz, 2014). 


Logica comunicării și intenţia de 
comunicare 


Logica comunicării serveşte oamenilor când emițătorul si receptorul 
împărtășesc obiectivul de a informa. Dat fiind că raționamentul lor este 
modelat de logica comunicării, oamenii fac presupuneri (adesea implicite) 
referitoare la informaţie pe baza modului în care este comunicată (Gilbert, 
1991; Gilbert, Krull şi Malone, 1990; Schwarz, Strack, Hilton şi Naderer, 
1991; Schwarz, 2014; Schwarz si Sudman, 2012; Sudman, Bradburn si 
Schwarz, 1996). Procedează astfel indiferent dacă emițătorul a avut intenția 
de a-i face să ajungă la aceste inferente și adesea fără să fie conştienţi de 
sursa inferentei (Schwarz et al., 1991). 


Însă logica comunicării poate si să ascundă intenţiile emitatorilor care nu au 
scopul de a oferi informaţii în vederea judecății si alegerii, ci au scopul de a 
modela judecata si de a determina un anumit rezultat (o judecată, o alegere). 
Desi veridicitatea mesajului si părtinirea sunt relevante când emitatorii au 
obiectivul de a informa, sunt irelevante când emitatorii au scopul de a modela 
judecata şi de a determina o anumită alegere. Așa cum am observat în primele 
paragrafe, folosim termenul „dezinformare“ pentru a descrie această formă 
din urmă a conţinutului mesajului distribuit de emitatori care nu au intenţia de 
a informa, ci de a modela judecata si decizia receptorului, indiferent de 
concludenta mesajului pe care îl transmit. Veridicitatea si părtinirea sunt 
irelevante în cazul mesajelor de dezinformare, întrucât nu contează dacă 
conținutul este adevărat sau nepărtinitor; tot ce contează este producerea 
răspunsului dorit (Weedon, Nuland și Stamos, 2017). Noi înaintăm ideea că 
oamenii au o probabilitate foarte mică de a observa dezinformarea dacă apare 
într-un mod fluent din punct de vedere cultural pentru că, în aceste situaţii, e 
mai puţin probabil să fie suspicioși, să observe că ceva nu e în regulă și să 


treaca la procesarea sistematica. 


Logica comunicarii si intrebarile ,,legitime“ 
(versus cele ,,nelegitime“) 


Dat fiind ca oamenii fac presupuneri pe baza modului in care informatia este 
comunicată, emitatorii pot să provoace îndoieli doar prin punerea de întrebări. 
Conform logicii comunicării, recipientii întrebărilor în general presupun o 
intenţie de cooperare. În ce priveşte întrebările, intenţia de cooperare implică 
faptul că persoana care comunică pune o întrebare pentru că e posibil să 
existe mai mult de o opţiune. Existenţa mai multor răspunsuri posibile este 
ceea ce face ca o întrebare să fie legitimă. Dacă nu există decât un răspuns 
posibil, întrebarea nu e legitimă. Dar posibilitatea ca întrebarea să nu fie 
legitimă este în general trecută cu vederea când oamenii presupun intenția de 
cooperare. Acesta este motivul pentru care provoacă confuzie întrebarea: 
„Cine e îngropat în mormântul lui Grant?“ (întrebare care include răspunsul, 
Grant); să fie o întrebare legitimă ar însemna să nu fie posibil doar un 
răspuns. Ceea ce implică faptul că Grant nu e îngropat în mormântul lui 
Grant, că singurul răspuns posibil (generalul Grant) nu e singurul răspuns 
posibil. Dacă obiectivul nu este de a informa, ci de a dezinforma — de a 
schimba judecata, nu de a oferi informaţii pe care sa se bazeze, atunci 
punerea unei întrebări poate fi un prim pas pentru schimbarea judecății. Cand 
sunt întrebaţi „Cine e îngropat în mormântul lui Grant?“, oamenii răspund 
adesea „Nu ştiu, cine?“, excluzând că Grant e înmormântat acolo. Dar, 
desigur, aceasta nu e o întrebare legitimă — Grant este înmormântat în 
mormântul lui Grant. Noi propunem ideea că astfel de întrebări ilegitime, 
care nu se bazează pe absenţa unui unic răspuns, au intenţia de a semăna 
îndoială si de a-i face pe oameni să fie deschişi în fata oricărei alternative 
posibile. 


In 2016, întrebarea: „Ar trebui Marea Britanie să iasă din UE?“ nu a fost, cel 
puţin iniţial, o întrebare în mod clar legitimă. La urma urmei, dacă părăsirea 


UE ar putea fi considerată o întrebare legitimă, asta ar însemna că s-ar putea 
să nu fie adevărate lucrurile pe care le credeam adevărate, asa că poate 
apartenenţa la UE e o problemă, altfel de ce să fie pusă întrebarea? Prin faptul 
că a pus întrebarea pe buletinul de vot, campania de secesiune a reușit să facă 
întrebarea să pară întrucâtva legitimă. Dincolo de punerea întrebării pe 
buletinul de vot, campania de ieşire din UE ar fi putut folosi mesaje de 
informare sau de dezinformare, după cum, desigur, ar fi putut face şi 
campania de rămânere în UE. În următoarea secţiune subliniem ce anume 
este motivația bazată pe identitate. Apoi vom folosi motivaţia bazată pe 
identitate pentru a explica atractivitatea campaniilor de dezinformare, 
utilizând exemple din campania Brexit (am căutat, dar nu am găsit exemple 
în campania de rămânere în UE). 


Motivația bazată pe identitate 


Construirea dinamică, interpretarea 
experienţei și disponibilitatea pentru 
acţiune 


Teoria motivatiei bazate pe identitate este o teorie cognitivă consacrată a 
autoreglării, care prezice că oamenii preferă să confere sens situaţiilor si să se 
comporte în moduri congruente cu identitatea lor socială și personală 
importantă (Oyserman, 2007, 2009, 2015b). Identitatea socială este 
identitatea care are legătură cu apartenenţa la grup — faptul de a fi patriot, 
naţionalist, britanic, londonez, european, bărbat, părinte, plătitor de taxe. 
Aceste identități pot avea legătură cu diverse conţinuturi si, astfel, se pot 
suprapune identitatilor personale — persoană responsabilă fiscal, mândră si 
loială. Identitatile sociale pot avea ca referent si conţinut semantic (ce 


valorizam, credinţele noastre), şi conţinut senzorial — cum arătăm, cum sună 
vocea noastră, care sunt gusturile care ne plac. Oamenii au multe identități 
sociale și personale în trecut, în prezent și poate în viitor, disponibile în 
memorie; aceste identități nu au o structură organizațională predefinită 
(Oyserman, Elmore și Smith, 2012), ci oamenii sunt influenţaţi de acele 
identități care sunt accesibile („în minte“) în momentul în care fac o judecată, 
în cazul în care aceste identități par relevante pentru sarcina pe care o au de 
îndeplinit. 


Construire dinamica 


Pentru a-l parafraza pe William James (1890), gândirea (despre propria 
persoană) are scopul acţiunii. Dat fiind că acţiunea necesită evaluarea 
posibilităţilor si constrângerilor prezente într-o anumită situație, identitățile 
disponibile în minte și ceea ce aceste identități par să însemne se află în 
rezonanţă cu aspectele semnificative pe moment și în general ale contextului 
(pentru o analiză, vezi Oyserman et al., 2012). Oamenii nu extrag pur și 
simplu din memorie ce înseamnă o identitate, ci si fac inferente pe baza 
contextului în ce priveşte ce anume trebuie să însemne o identitate în 
condiţiile aspectelor situaţiei de fata. În acest sens, identitățile sunt construite 
dinamic în prezent — o identitate aparent constantă poate implica acţiuni 
diferite în contexte diferite. Astfel, în prezent, faptul de a fi britanic poate fi 
parte a faptului de a fi european — când călătorim fără să fie nevoie de vize, 
dar ar putea şi să fie opus faptului de a fi european — când oamenii din alte 
tari isi înscriu copiii la scoala din zonă. Sensibilitatea oamenilor la 
implicaţiile situaţiei imediate este un aspect esenţial, nu o eroare de design. 
Sensibilitatea la contextul social le permite oamenilor să facă inferente in 
privinţa a ceea ce e probabil să facă alti oameni la fel ca ei, ce strategii 
funcţionează pentru ei şi ce inferente pot fi făcute când lucrurile merg bine si 
când întâmpină dificultăţi (Oyserman et al., 2017). 


Aplicând logica pe care am subliniat-o în secțiunea despre evoluţia culturii, 


mesajele distribuite în cadrul grupului ar trebui să para mai credibile — 
membrii grupului au aceleaşi valori şi au o probabilitate mai mică de a aduce 
vătămări în comparaţie cu cei care nu fac parte din grup. Dintr-o perspectivă 
evoluționistă, capacitatea de a recunoaște cine face parte din grup este 
esenţială. Interacțiunea cu cei dinăuntrul grupului e sigură, ei pot fi abordati. 
E improbabil ca membrii grupului să înșele sau să reprezinte o ameninţare, 
ceea ce reduce necesitatea temerii, suspiciunii și precautiei (Brewer, 1979; 
Platow, Foddy, Yamagishi, Lim și Chow, 2012). Cu cei din același grup 
persoana poate să-și lase garda jos, dar cum îşi poate da seama cine distribuie 
mesajul? Simturile pot oferi indicii — oamenii ca „mine“ vorbesc într-un 
anumit fel, folosesc anumite formule, au anumite accente și oamenii ca mine 
„arată“ într-un anumit mod, se îmbracă într-un anumit stil, se regăsesc în 
anumite imagini, oamenii ca „mine“ au aceleaşi gusturi, valori şi dorinţe. 
Astfel, mesajele din cadrul grupului au o probabilitate mai mare de „a părea 
adevărate“ si de „a suna bine“; e mai probabil să pară familiare si să fie 
fluente din punct de vedere cultural. 


Disponibilitate procedurala 


Crearea de sens sau „disponibilitatea procedurală“ este disponibilitatea de a 
înțelege noile situaţii în moduri bazate pe identitățile activate. De exemplu, 
cand sunt activate identitățile sociale bazate pe un „noi“ colectiv, există o 
probabilitate mai mare ca oamenii să folosească proceduri mentale de 
conectare si relationale, iar dacă sunt activate identitățile personale de tip 
„eu“, oamenii au o probabilitate mai mare de a folosi proceduri mentale de 
separare și diferenţiere (Oyserman, 2007). Acest lucru implică faptul că, în 
mesajele transmise de campaniile de dezinformare al căror conţinut include 
identități sociale, avem de-a face cu declanșatorul unui tip de gândire bazat 
pe conexiuni $i asociaţii, și nu pe concentrarea asupra unui punct esenţial. 
Prezentăm exemple ale acestui proces în secțiunea Campanii de dezinformare 
şi motivații bazate pe identitate. 


Disponibilitatea de actiune 


Disponibilitatea de a acţiona în situaţii noi sau ambigue in modalități 
congruente cu propria identitate este numită „disponibilitate de acţiune“. 
Dacă o anumită acţiune este congruentă cu identitatea „mea“ sau „a noastră“, 
persoana va persevera dacă apar dificultăţi la început sau pe parcurs. Invers, 
dacă o anumită acţiune este irelevantă pentru identitate sau chiar 
incongruentă cu aceasta, este mai probabil ca oamenii să interpreteze diferit 
dificultăţile de a începe sau de a continua o anumită acţiune. În aceste cazuri, 
dificultatea înseamnă că acțiunea oricum nu este pentru „mine“ (Elmore și 
Oyserman, 2012, Oyserman, 2019b). Cercetările anterioare s-au concentrat 
asupra interacțiunii dintre identitățile sociale si implicarea în activităţi 
şcolare — studiu, participare la discuţia de la ore, concentrarea atenţiei, 
solicitarea ajutorului, împrumutarea de cărţi de la bibliotecă (e.g. pentru 
analize, vezi Oyserman et al., 2012; Oyserman, 2019b). Desi fără a fi fost 
evaluată direct, implicatia este că acţiunile congruente cu identitatea 
reprezintă confirmări ale identităţii, iar lipsa de acţiune este o ameninţare la 
adresa identităţii. De exemplu, dacă elevii buni studiază, să studiezi înseamnă 
că esti un elev bun; dacă nu înveţi înseamnă că esti altceva. În cazul 
campaniei Brexit, identitățile sociale, inclusiv faptul de a fi britanic si 
ecologist, au fost puse în legătură cu acţiunea specifica de a vota „ieșirea“. 
Implicatia este că, daca asta facem „noi“, cineva care nu votează „ieşirea“ s- 
ar putea să nu facă cu adevărat parte din grup si, mai rău, s-ar putea sa 
contribuie la dispariţia grupului și a ceea ce reprezintă acesta. 


După cum se ilustrează în Figura 10.1, fiecare dintre cele trei componente 
bazate pe identitate ale motivatiei (construirea dinamică a identităţii, 
disponibilitatea de a acţiona şi crearea de sens în modalităţi congruente cu 
identitatea) operează în tandem. Asta înseamnă că indiciile de trecere la 
acţiune nu doar că declanșează acţiunea, ci ajung să fie semnificative şi 
pentru crearea de sens și identitate. Astfel, într-un anumit context, 
actualizarea unei identități implica și activarea implicatiilor acesteia pentru 


crearea de sens si pentru trecerea la actiune. Acelasi lucru e valabil daca e 
actualizata disponibilitatea de a trece la actiune (sunt activate implicatiile 
actiunilor pentru identitate si pentru crearea de sens) sau daca e actualizata o 
modalitate de creare de sens unei experiente (sunt activate implicatiile crearii 
de sens pentru identitate si pentru actiune). 


Figura 10.1. Trei componente interdependente 


Constructie dinamica 
Cine suntem ,,noi“? 
Disponibilitate de trecere la actiune 
Ce facem „noi“? 
Disponibilitate procedurală 


Cum gândim „noi“? 


Stabilitatea identităţii este o ficţiune utilă 


Desi construcţia dinamică este un atribut esenţial al funcționării motivatiei 
bazate pe identitate, se poate ca oamenii să nu aibă experienţa propriilor 
procese identitare sau motivationale în acest mod flexibil. În general, oamenii 
au experiența propriei identități ca fiind stabilă în timp şi spaţiu (Oyserman, 
2019b). Această convingere este utilă din mai multe motive. În primul rând, 
le permite oamenilor să facă predicții despre preferinţele lor viitoare pe baza 
a ceea ce preferă acum prin punerea semnului egal între „eu“ din prezent și 
„eu“ din viitor, considerându-le ca fiind în esenţă acelaşi „eu“ (Oyserman, 
2019b). În al doilea rând, asta facilitează alegerea între mai multe acțiuni 
disponibile, adică îndeplinirea unei acţiuni în prezent spre beneficiul unui 
„eu“ viitor — să-și facă temele (Nurra şi Oyserman, 2018) sau sa 
economiseasca pentru ieșirea la pensie (Lewis si Oyserman, 2015) — ceea ce 
are sens dacă „eu“ din prezent si „eu“ din viitor sunt identice. În al treilea 
rând, prin amplificarea nivelului de certitudine, minimalizează gradul în care 
oamenii tind să caute informaţii care să le confirme alegerile și modalitatea 
de creare de sens care stau la baza identității. 


Important, dar dificil: trecerea de la 
procesarea bazata pe informatii la 
procesarea bazata pe identitate 


Desigur, nu e obligatoriu ca oamenii sa foloseasca procesarea bazata pe 
identitate; pot apela (si chiar o fac) la procesarea bazata pe informatii. 
Procesarea bazata pe informatii presupune utilizarea informatiilor disponibile 
ca ghid pentru judecată si alegere raţională. Este probabil ca oamenii sa 
folosească procesarea bazată pe informații atunci când informaţiile sunt ușor 
de accesat, clare si limitate; în aceste cazuri, procesarea computationala (e.g. 
calcularea riscurilor și recompenselor) este posibilă (Reyna, 2004). 
Procesarea bazată pe informaţii poate fi rapidă. De exemplu, evaluarea 
drumului celui mai scurt se poate face printr-o aplicaţie de supraveghere 
online a traficului; costul mai mare poate fi găsit prin compararea preţurilor. 
Însă, adesea, informaţiile utile pentru alegeri si pentru judecăţi rationale nu 
sunt astfel, în special când alegerea este importantă pe termen lung, dar 
rezultatele pe termen lung sunt complexe, incerte şi dificil de procesat. În 
aceste cazuri, încercarea de a aplica o regulă computationala pentru 
procesarea informaţiei nu numai că este dificilă, dar s-ar putea să nu fie 
posibilă, şi astfel e necesar să se folosească o altă strategie. Noi sugerăm că 
prezentarea informaţiei într-o formă fluentă din punct de vedere cultural 
facilitează trecerea de la o întrebare bazată pe informații, pentru care e 
dificilă găsirea unui răspuns, la o întrebare bazată pe identitate, la care 
răspunsul este simplu. Rezumăm acest proces în Figura 10.2. 


Figura 10,2. Fluenta culturală ca declanșator al procesării bazate pe identitate 

Social media și diseminarea dezinformarii 


Platformele de social media au scopul de a strânge oamenii laolaltă și de a 
împărtăși conţinuturi relevante pentru identitate. Aceste platforme pot părea 
gratuite şi prietenoase — oamenii au senzaţia că ei înșiși aleg în ce să se 
implice, că alegerile lor nu sunt constrânse și că pot să aleagă cu cine se 
afiliază. Însă, prin implicarea voluntară într-un cadru de grup care pare 
prietenos și sigur, oamenii oferă totodată organizatorilor platformei o bază 
amplă de informaţii despre ei înșiși si despre rețelele lor. Ei si informaţiile lor 
devin un produs pe care organizatorii platformei îl pot vinde. Această 
combinaţie — flux de informaţii printr-o legătură cu un „prieten“ personal 
sau un „follower“ și existența unor informaţii ample — fac platformele 
sociale ideale pentru campaniile care încearcă să răspândească dezinformare 
fluentă cultural tintita spre identități sociale importante. Intentionat sau nu, 
utilizatorii îşi oferă către corporaţii datele si alti indicatori comportamentali 
foarte semnificativi, în schimbul capacităţii de a se conecta și de a împărtăşi 
informaţii (Redazione, 2018). O mare parte dintre aceste date pot fi 
transformate cu uşurinţă în indicatori demografici pentru publicitate. 
Facebook, de exemplu, generează o mare parte din venituri din publicitate, 
obținând în 2018 peste 55 de miliarde de dolari (Facebook, 2019). Facebook 
a recunoscut că i-a permis companiei Cambridge Analytica să preia 
informaţiile a aproximativ 87 de milioane de utilizatori, inclusiv rețelele lor 
sociale (Kang și Frenkel, 2018). 


La bază, platformele social media sunt reţele foarte eficiente de publicitate. 
Algoritmurile lor au scopul de a amplifica interacţiunea cu conţinutul si 
timpul petrecut pe platformă prin direcționarea atenţiei spre conținut 
stimulator, personalizat, creat pe potriva perspectivei utilizatorului sau spre 
conţinut bazat pe emoţii (Barbera, Jost, Nagler, Tucker si Bonneau, 2015; 
Kramer, Guillory si Hancock, 2014). Facebook creeaza profiluri detaliate ale 
utilizatorilor, inclusiv date de recunoaștere facială, locația geografică, 
interese, încadrare demografică, comportamente și hărţi ale rețelelor sociale; 


prin faptul ca permite interactiunea, poate recolta informatiile cu care 
contribuie oamenii, continuturile specifice cu care utilizatorii interactioneaza 
si ce fac cu aceste continuturi (Facebook, fara data). Toate aceste date pot fi 
folosite pentru conceperea si diseminarea eficienta a dezinformarii 
(Facebook, 2019; Shochat, Shniberg, Hirsch si Tagiman, 2009). Tehnicile big 
data permit extragerea de măsurători specifice — demografice și psihologice, 
cum ar fi trăsături de personalitate si alte caracteristici — din aceste 
informaţii (Kosinski, Stillwell si Graepel, 2013). 


Motivatia bazata pe identitate şi campaniile 
de dezinformare 


Ilustrăm modul în care funcţionează acest proces de dezinformare revenind la 
exemplul campaniei Brexit. Pentru a reuși, campania de secesiune trebuia să 
îndeplinească două lucruri: să convingă o parte dintre votanti să voteze 
„ieşire“ şi să convingă alti votanti să stea acasă și să nu voteze deloc. Pentru a 
face asta, campania Brexit a folosit diseminarea tintita a dezinformarii 
(conţinut fals sau manipulat creat nu pentru a informa, ci pentru a determina o 
anumită acţiune). Campania a redus probabilitatea ca votantii să observe că 
mesajele erau de dezinformare, prin utilizarea de materiale fluente din punct 
de vedere cultural (reducerea probabilității de a utiliza procesarea 
sistematică) şi prin apelul la identități sociale (creşterea probabilității de 
aplicare a procedurilor mentale de raportare la colectivitate, adică procesarea 
prin conexiuni si asociaţii). Campania a crescut probabilitatea ca mesajele de 
dezinformare să fie acceptate, cadrând judecata si alegerea în termeni de 
identități sociale (cum gândim „noi“, alegerile pe care le facem „noi“), 
determinând probabil si disponibilitatea la acţiune, si un cadru colectivist 
(care ar trebui să crească receptivitatea la intenţia de comunicare a 
emitatorului, e.g. Haberstroh, Oyserman, Schwarz, Kiihnen şi Ji, 2002). Apoi, 
campania Brexit a cadrat o anumită acţiune (votarea ,,iesirii“) ca fiind 
relevantă pentru identitate în cazul unora dintre votanti. În cazul altora, 


campania s-a concentrat asupra subminării încrederii în identitatea actualizată 
sau în privinţa lucrurilor pe care aceasta le-ar implica pentru comportament. 
Această reformulare pe baza fluentei culturale a avut succes sub două 
aspecte. În primul rând, a făcut ca Brexit să fie o întrebare legitimă. În al 
doilea rând, i-a scutit pe oameni de la a trebui să analizeze estimări complexe, 
contradictorii şi incerte ale costurilor financiare inerente rămânerii sau ieșirii 
şi le-a permis ca, în loc de asta, să se întrebe ce înseamnă votul „rămânere“ 
sau „ieşire“ (sau chiar participarea la vot) pentru cine sunt ei. Desigur, 
această reformulare care trece de la alegerea bazată pe informaţii la alegerea 
bazată pe identitate nu ar fi putut funcţiona dacă oamenii n-ar fi avut deja 
tendinţa de a face alegeri congruente cu propria identitate, de a trece la 
acţiuni congruente identităţii şi de a da sens experienţelor lor în modalităţi 
congruente identităţii. 


Pentru a obţine aceste rezultate, două campanii diferite de secesiune, 
„BeLeave“ si „Vote Leave“, au angajat o companie specializată în relaţii 
digitale de afaceri care s-a ocupat de mesajele de persuasiune transmise prin 
platformele media (House of Commons, 2019). Această companie, Aggregate 
IQ (AIQ), este o firmă nord-americană ai cărei fondadori sunt specializaţi în 
puterea de persuasiune pe care o au platformele digitale, inclusiv Facebook; 
reprezenta unul dintre principalii actori din domeniul persuasiunii în masă 
prin media digitale, mai ales în sfera politică. AIQ a dezvoltat produse 
software pentru grupul SCL, o mare „agenţie globală de management 
electoral“, cunoscut mai ales pentru subsidiara Cambridge Analytica. 
Instrumentele dezvoltate de AIQ au fost folosite și în alegerile din America 
de Nord de către grupul SCL, care a lucrat pentru Partidul Republican (House 
of Commons, 2018). 


Pentru a convinge votantii britanici la referendumul Brexit, AIQ și-a folosit 
cunoașterea despre modul în care operează Facebook pentru a genera mii de 
conţinuturi diferite pe această platformă (Facebook, fără dată). Compania a 
aplicat o strategie de dezinformare bazată pe modelarea mesajului în funcţie 
de identitatea receptorilor. Arhitectul-sef al acestei operaţiuni a formulat 
astfel teza subiacentă: „Noi folosim date pentru a construi o imagine a 
identităţii persoanei... creăm intervenţii personalizate — intervenții 
informaţionale sau comunicationale — care îi vor schimba comportamentul 
într-un mod destinat acelei persoane“ (Cadwalladr, 2018; Redazione, 2018). 


AIQ s-a consultat cu campaniile in privinta eficacitatii continutului 
preexistent si a creat independent volume mari de continuturi noi. A oferit 
aceste continuturi prin echipe interne de diseminare, folosindu-se de 
modalitati sofisticate de cadrare demografica si creare de profiluri — adica 
ştiau exact cui se adresează fiecare conţinut în parte si fiecare individ primea 
mesaje alese anume în funcție de propriile tendinţe personale (House of 
Commons, 2018). În acest mod, cetăţenilor britanici li s-a oferit conţinut care 
părea „bun“, „suna adevărat“ sau „le vorbea“ într-o manieră clară si firească. 
Dar ceea ce utilizatorilor neinformati de social media le părea a nu fi nimic 
altceva decât imagini si sloganuri care atrag atenţia erau de fapt cadre 
culturale fluente, atent construite pentru a transmite o chemare la acţiune 
modelată în funcţie de identitatea receptorilor. 


Efectele cadrarii motivationale fluente 
cultural, bazate pe identitate: campania 
Brexit 


Folosirea avantajului oferit de motivaţia 
fluentă cultural, bazata pe identitate, pentru 
a creşte numărul voturilor în favoarea 
„ieșirii“ 


Figura 10.3 (ceasca de ceai) si Figura 10.4 (ursul polar) sunt două exemple 
care ilustrează conținuturile menite a stimula votul pro-,,iesire“. Mesajul din 


imaginea cu ceaşca de ceai preia o identitate „britanică“ si construieşte 
dinamic un anumit conţinut pe baza acesteia. Foloseşte imagini fluente din 


punct de vedere cultural (Big Ben, cabina rosie de telefon) si indicatori 
senzoriali (gustul implicit al ceaiului britanic şi sonoritatea „cuppa“), 
semnificative pentru faptul de a fi „britanic“ și creează un sens nou, conform 
căruia cel mai bun lucru pe care îl poţi face ca „britanic“ este să votezi ieşirea 
din UE. Acest mesaj le este adresat oamenilor pentru care faptul de a fi 
britanici este multifatetat și trezeşte cu uşurinţă oarecare nostalgie. Adică nu 
doar ca se foloseşte cuvântul „cuppa“, care are sensul informal de ,,ceasca de 
ceai“, indicator lingvistic în discursul cotidian al englezilor, ci sintagma „not 
my cuppa [tea]“, care înseamnă „nu e pentru mine“ adaugă și mai multă 
fluenta culturală. Nu doar că mesajul cestii de ceai cadrează un anumit curs 
de acțiune pentru receptori, ci este și atât de nostalgic, încât e improbabil să 
fie considerat relevant de alte audienţe. Astfel, e improbabil să mobilizele 
audiența care ar putea vota „rămânerea“. 

Figura 10.4. Cadru ecologist fluent cultural, conform căruia iesirea din UE este 
necesară pentru mentinerea unei identități ecologiste 


Sursă Fetiparite preluata din House of Commons sub Open Parliament License v3.0 


Mesajul ursului polar cadrează o altă identitate, ecologista, si sugerează că 
aceasta implică o acţiune specifica — ieșirea din UE. Este adresată oamenilor 
pentru care sunt mai la îndemână alte identități sociale decât cele ale 
englezilor nostalgici. La fel ca în cazul mesajului cestii de ceai, oamenii care 
nu tind să se considerere ecologişti au o probabilitate redusă de a procesa 
informaţia ca fiind relevantă — în cel mai bun caz, le pare naivă. Neavând 
cadrul care să confere sens ursului polar, este improbabil să răspundă oricum 
la acest mesaj. 


Figura 10.3. Cadru identitar fluent cultural al identităţii britanice 
nostalgice, conform căruia părăsirea UE este necesară pentru 
menţinerea identităţii britanice 


Sursă: retipărire preluată din House of Commons sub Open Parliament 
License v3.0 


Folosirea avantajului oferit de motivaţia 
fluentă cultural, bazata pe identitate, pentru 
a submina votul pentru rămânerea în UE 


Pentru a convinge potenţialii votanti pro-,,ramanere“ să stea acasă, campania 
Brexit a avut două opţiuni. Putea să amplifice îndoiala că votarea „ieșirii“ ar 
fi fost de fapt un lucru pe care îl facem „noi“ sau putea amplifica îndoiala că 
votul în sine ar fi fost ceva ce facem „noi“. Figura 10.5 (călătoria cu avionul) 
oferă un exemplu al tipului de conţinut menit a submina încrederea că votul 
ar fi fost un lucru pe care îl fac „eu“ sau pe care îl facem „noi“. Acest mesaj 
cadrează două identități posibile — o identitate britanică rațională, frugală, și 
o identitate ecologistă. Cadrul identitar britanic este în anumite privinţe 
similar cadrului nostalgic al cestii de ceai; în acest caz reamintește anii de 
austeritate de după război. Precum în cazul cadrului cestii de ceai, nu există 
nicio ambiguitate în ce priveşte chemarea la acţiune — votează „ieșire“. Spre 
deosebire de acesta, cadrul identităţii ecologiste pune întrebarea dacă 
rămânerea sau ieşirea este cea mai bună alegere pentru mediu. La fel ca multe 
alegeri ecologiste — este mai bine să spălăm plasticul reciclabil (risipind apă) 
sau să-l aruncăm într-o groapă de gunoi (risipind energie)? Sau e mai simplu 
să nu alegem? Pentru ecologist, mesajului călătoriei cu avionul subminează 
convingerea că votarea „rămânerii“ sau „ieșirii“ este acțiunea congruenta din 


punct de vedere identitar. Mai mult, cu aluzia de posibila coruptie, acest 
mesaj submineaza convingerea ca liderii politici au vreun alt interes in afara 
de cel propriu. 

Figura 10,5, Cadru fluent cultural care echivalează susținerea UE cu susținerea 
corupției, ceea ce subminează încrederea câ identitatea european și identita- 
tea britanică ar fi compatibile 


Sursă: retiparire preluata din House o* Commons sub Open Parliament License v3.0 


Lipseste claritatea în privinţa acţiunii care trebuie îndeplinită si mesajul 
reduce probabilitatea oricărei acţiuni. Expunerea la acest mesaj reduce, de 
asemenea, probabilitatea ca ecologistii să considere faptul de a vota ca fiind 
congruent cu propria identitate, și în acelaşi timp amplifică probabilitatea ca 
pensionarii nostalgici să vadă lucrurile așa. Subminează convingerea că votul 
în sine ar fi congruent cu identitatea, dat fiind că mesajele dintr-o sursă 
coruptă au o probabilitate foarte mică de a oferi informaţii utile pentru ceea 
ce oamenii ca „mine“ ar trebui să facă. 


După vot: efecte pe termen lung 


Dat fiind că declanşează procesarea bazată pe identitate, fluentă din punct de 
vedere cultural, efectele campaniilor de dezinformare sunt probabil durabile. 
Interacţionând cu indicatori cu fluenta culturală a identităţii sociale, este 
probabil ca oamenii să-şi asume o identitate. Această identitate declanșează 
imediat o acţiune şi ajunge să constituie cadrul pentru judecăţi ulterioare. În 
cazul campaniei Brexit, acţiunea imediată este schimbarea comportamentului 
de vot. Faptul de a fi britanic nu este neapărat antitetic faptului de a fi 
european, dar odată lucrurile cadrate astfel, este probabil ca oamenii să facă 
această asociaţie ori de câte ori sunt actualizati indicatori ai identităţii 
britanice. Prin crearea unei legături între o acţiune si procesarea bazată pe 
identitate, dezinformarea declanşează și menţine un stil asociativ de 
procesare. Întrucât identitățile sociale declanşează procedura de conectare si 
relationare colectivistă, oamenii au senzaţia că acţiunea sugerată prin 
manipulare este alegerea relevantă pentru propria identitate. Devine modul în 
care „noi“ actionam, fiind implicit faptul că se potriveşte valorilor „noastre“. 
După cum am descris în secțiunea despre construirea dinamică, 
dezinformarea nu are nevoie să se bazeze pe asociaţii deja disponibile între 
identitate și acțiune. Aceste asociaţii pot fi construite în context. Cu toate 
astea, după ce au fost construite si utilizatorii au interactionat cu ele, ori de 


cate ori acea identitate este actualizata, actiunile asociate si valorile implicite 
vor fi actualizate la rândul lor (dupa cum se ilustrează în Figura 10.1). Odată 
ce a fost făcută legătura cu identitatea, nu e nici necesar, nici util să ne 
amintim de unde a venit informaţia, dat fiind că dezinformarea e agnostică în 
privinţa veridicitatii informaţiei. 


Compararea eficacităţii: informatie, 
informaţie falsă și dezinformare — o 
perspectivă culturală asupra motivatiei 
bazate pe identitate 


Conventiile limbajului îi fac pe oameni să presupună că emițătorul mesajului 
are în general scopul de a informa (principiul comunicării al lui Grice sau 
„logica comunicării“, Schwarz, 2014). Informarea presupune impartasirea de 
conţinut pe care persoana îl consideră adevărat, netendentios și potential util 
pentru luarea unei decizii. Această logică se menţine chiar dacă uneori 
emitatorii gresesc si, fără să știe, oferă informaţii false prin faptul că 
împărtăşesc conţinut neadevărat sau tendentios. Cu toate acestea, e posibil ca 
dezinformarea să aibă o putere mai mare pentru că se concentrează direct 
asupra modelării judecăților si manipulării comportamentelor. Astfel, 
informaţia falsă are o probabilitate mai mare de a influenţa acţiunea. Alte 
tehnici informaţionale, cum ar fi construirea narativă, pot efectiv să schimbe 
opinii, ceea ce poate transforma schimbarea în acţiune dacă se face legătura 
cu identitățile sociale (Murphy, Frank, Moran si Patnoe-Woodley, 2011). Cu 
alte cuvinte, în loc să schimbe atitudini, tehnicile narative pot lua calea 
persuasiunii centrate pe identitate (e.g. prin norme sociale, Paluck, 2009). 
Implicatia este că tehnicile de persuasiune centrate pe identitate pot amplifica 
probabilitatea unei campanii de informare de a influenţa judecata si 
comportamentul, indiferent dacă informaţia este amintită sau nu. Provocarea 
cu care ne confruntăm în cazul corectării informaţiilor false și dezinformării 


constă în faptul că, odată ce întrebarea a fost cadrata drept „cum 
conceptualizăm noi asta“, este improbabil ca oamenii să treacă la o altă 
întrebare — „Care sunt dovezile care susţin această informatie?“ Si mai rău 
este că, odată ce oamenii ajung să creadă că „noi“ gândim și ne purtăm într- 
un anumit mod, este mult mai improbabil să ia în considerare alte informaţii 
şi să le considere orice altceva în afară de „fapte alternative“. Este improbabil 
să reușească încercările de corectare care nu sunt axate pe declanşarea unei 
procesări alternative bazate pe identitate. Sunt foarte necesare cercetări 
asupra cazurilor în care funcţionează cadrele persuasive bazate pe identitate, 
asupra cazurilor în care nu funcționează și asupra modalitatilor de abordare a 
potenţialului de abuz pe care îl au. 


Nota 


1.Această serie de argumente bazate pe informații, inclusiv statisticile 
referitoare la piaţa muncii, la preţurile bunurilor de consum și la profiturile 
din investiţiile în UE, au fost în centrul principalei campanii de rămânere în 
UE, Britain Stronger in Europe, cu sloganul „Mai multe joburi, preţuri mai 
mici, drepturi pentru angajaţi“ (www .strongerin.co.uk/). 

Capitolul 11. Convingeri conspirationiste 


Cunoastere, aparari ale eului si integrare 
socială în procesarea fake news 


Dolores Albarracin 


Pesemne nu e greu să dai de fake news, fiindcă nu mi-a luat decât șase 
minute să găsesc acest text: 


Au trecut 15 luni de când unul dintre principalii oameni de știință de la CDC 
[Centrul pentru Preventia si Controlul Bolilor], dr. William Thompson, a 
recunoscut că un studiu realizat în 2004 de CDC a fost falsificat pentru a 
arăta că nu există o legătură între vaccinul ROR și autism. În august 2014, dr. 
Thompson a spus: „Regret că eu și coautorii mei am omis informaţii 
semnificative statistic în articolul nostru din 2004, publicat în Journal of 
Pediatrics.“ 


Oameni buni, un cercetător de la CDC a recunoscut sub jurământ că CDC a 
falsificat date pentru a nega legatura dintre vaccinare și autism. Mai mult, dr. 
Thompson a afirmat că cercetători seniori de la CDC au încercat să distrugă 
toate documentele care aveau legătură cu această musamalizare. Dr. 
Thompson a salvat documentele. Au trecut aproape 15 luni si nu s-a 
întâmplat nimic. 


(https://healthimpactnews.com/2015/cdc-cover-up-of-autism-and-vaccine- 
link-continues/) 


Chiar ar trebui să credem că există dovezi că vaccinul ROR (anti-rujeolă, 
oreion, rubeolă) provoacă autism şi că s-a încercat ca aceste dovezi să fie 
ascunse? Convingeri conspirationiste precum cele promovate în „fake news“ 
creează o legătură dublă (double bind) care ne spune și (1) să credem 
informaţia pe baza dovezilor, și (2) să ne mulțumim cu verificări imperfecte, 
pentru că dovezile au fost ascunse. Prin această dublă legătură, teoriile 
conspirației propun o pseudorealitate care este plauzibilă sau aproape 
ştiinţifică și, în același timp, îşi păstrează aura de gândire magică şi anticipare 
a faptului că s-ar putea ca adevărul să nu iasă niciodată la iveală. Modelul pe 
care îl prezint în acest capitol descrie modul în care astfel de argumente 
conspirationiste si alte tipuri de informaţii false par plauzibile si 
nefalsificabile pe baza necesităţii de cunoaștere, apărărilor eului şi integrării 
sociale. Motivația bazată pe cunoaştere reprezintă nevoia de a avea 
reprezentări acurate $i complete ale lumii. Motivația determinată de apararile 
eului reprezintă mecanismele defensive prin care sinele este protejat de 
emoţii sau sentimente negative, ca frica. Motivația integrării sociale 
reprezintă necesitatea de a ne înțelege si de a fi valorizati de ceilalți. 


Mai întâi clasific convingerile în funcţie de verificabilitate si plasez 
convingerile conspirationiste şi teoriile conspirației pe acest spectru al 
verificabilitatii. Expun apoi modul în care teoriile conspirației și alte lucruri 
pe care le susțin fake news se leagă de (1) necesitatea de cunoaştere, (2) 
necesitatea de apărare a eului și (3) necesitatea de integrare socială. Dacă este 
implicată doar una dintre aceste motivații, probabil că astfel de convingeri nu 
ar fi atât de seducătoare. Însă teoriile conspirației le permit receptorilor de 
ştiri „să aibă si cioara din mână, si vrabia de pe gard“, prin faptul că îi fac să 
se simtă „informaţi“ si în același timp să se complacă în minciuni 
convenabile care le menajează orgoliul sau care îi menţin integrați social cu 
prețul lipsei acuratetii. Cadrul teoretic al acestui capitol este ilustrat în 

Figura 11.1. 


Figura 11.1. Spectrul verificabilitatii si motivatiile umane 

Convingerile pot fi (1) verificabile sau (2) neverificabile. Zona 
verificabilitatii spectrului include propozitiile bazate pe observatie directa 
prin intermediul simţurilor și pe metoda științifică. Grupurile de oameni de 
ştiinţă, de exemplu, sunt constituite pe baza unei metode explicite de 
verificare cu care toți sunt de acord. Jurnalismul de investigaţie are principii 
similare în privinţa domeniului politic, educaţional sau financiar. În sfera 
convingerilor verificabile, convingerile eronate sunt convingeri despre care se 
pretinde că sunt corecte, dar care nu au corespondent în realitate (Chan, Jones 
şi Albarracin, 2017). Numeroase convingeri eronate sunt în centrul grupurilor 
sociale (e.g. ,,antivaccinisti“) care le susţin. O teorie este o serie organizată de 
ipoteze pe baza cărora se fac predicții într-un mod sistematic despre lucruri 
din realitate. Teoriile științifice folosesc metoda observaţiei sistematice și 
obțin reproduceri, compară condiţii şi dezbat deschis concluziile. 


ele „Sus. o 


care implica forme nesistematice si indirecte de culegere de dovezi. O teorie 
a conspirației de tipul celor care apar din plin în fake news este o structură de 
convingeri conform cărora forte puternice si ascunse sunt responsabile de 
evenimente ale căror cauze le-au ascuns (Douglas, Sutton, Jolley şi Wood, 
2015; Enster, 1999; Groh, 1987; Pratt, 2003; van Prooijen si Krouwel, 2015). 
Teoriile conspiratiei au modalităţi de a inocula membrii împotriva atacurilor 
potenţiale, în speţă prin inculcarea neîncrederii în informaţiile care provin din 


surse externe. Aceste structuri de convingeri sunt solide si rezistente la 
verificare. 


Convingerile religoase sunt sustinute de o entitate supranaturald si pot avea 
fie o structură solidă, fie o structură slabă. Sistemele slabe sunt compuse din 
convingeri interrelationate, dar în general sunt mai simple și/sau mai putin 
organizate si nu au mecanisme de a bloca informaţiile care le contrazic. De 
exemplu, universalismul desemnează mai multe convingeri de tip „new age“, 
credințe păgâne și religii tribale conform cărora zeitatea este întregul 
univers sau Pământul. Universalismul include si sisteme în care se crede că 
Dumnezeu este în toate lucrurile sau în toți oamenii. Sistemele universaliste 
sunt în general neconturate si nu au un cod scris de comportament si nici nu 
dispun că toate convingerile divergente sunt greșite. 


Sistemele religioase puternice, cum ar fi sectele, sunt ramificații ale unui 
sistem religios mai amplu si pun accentul pe legitimitatea unică a 
convingerilor si practicilor grupului (Meagher și O’Brien, 1979). Sectele 
mentin granite ferme cu restul societatii si cu grupul mai mare din care s-au 
separat. Grupul Boko Haram din Nigeria este un exemplu de sectă, întrucât se 
definește ca grup disident și respinge educaţia tradițională în favoarea 
secretului si a cunoaşterii privilegiate. În al doilea rând, fundamentalismul 
presupune aderenţa strictă la litera textelor religioase. De exemplu, Asociația 
Evanghelică a lui Billy Graham susţine o interpretare literală a Bibliei (e.g. 
Geneza) prin intermediul unui imperiu mass-media. Extremismul islamic 
este, desigur, bine cunoscut. Alte exemple sunt kharigitii din secolul al VII- 
lea si fundamentalismul wahhabi care se presupune că este susținut de Arabia 
Saudită, Pakistan si Qatar (Braswell, 2000; Delong-Bas, 2008; Huff, 1995; 
Nasir, 2009). Toate aceste sisteme de convingeri sunt solide sub aspectul 
neverificabilitatii, pentru că implică adevăruri revelate si în același timp 
descurajează adepţii de la a căuta schimbarea. 


Spectrul verificabilitatii și motivațiile 
umane 


Spectrul verificabilitatii apare în Figura 11.1 si oferă un cadru interesant 
pentru înțelegerea modului în care convingerile pot servi diferite tipuri de 
motivații. În capătul din stânga, convingerile cele mai verificabile servesc în 
primul rând o funcţie de cunoaştere, dat fiind că pot fi aliniate realităţii. În 
capătul din dreapta, cele mai puţin verificabile convingeri pot servi în primul 
rând funcţiei sociale de integrare, dat fiind că avem nevoie să auzim de la alţii 
poveşti despre lumi secrete sau spirituale. În centru, și convingerile 
verificabile, şi cele neverificabile servesc funcţii de apărare a eului, cele 
verificabile fiind în slujba funcţiilor de acţiune si control (i.e. nevoia de a 
acţiona eficient și de a controla rezultatul), cele neverificabile, prin funcţiile 
exclusiv defensive ale eului. Convingerile verificabile susțin acțiunea și 
controlul în interacțiunea cu lucruri din realitate, iar cele neverificabile ne 
susțin iluziile convenabile. 


Date fiind consideratiile pe care le-am făcut în legătură cu Figura 11.1, 
teoriile conspirației pot servi oricăreia dintre aceste funcţii și se află, după 
cum am sugerat, în partea centrală a spectrului, între verificabilitate şi 
neverificabilitate. Sunt suficient de aproape de verificabilitate pentru a fi 
plauzibile şi sunt totodată îndeajuns de nefalsificabile pentru a fi 
neverificabile. Într-o analiză a tweet-urilor referitoare la vaccinuri, noi 
(Palmer și Albaraccin, 2018) am clasificat tweet-urile referitoare la ROR şi 
HPV în termeni de anti și pro-vaccinare. Rezultatele au indicat prevalența 
conținutului ştiinţific, cu un nivel putin mai scăzut de stiintificitate în 
postările anti-vaccinare în comparaţie cu cele pro-vaccinare. Aceste date sunt 
prezentate în Tabelul 11.1 si indică faptul că unele teorii ale conspirației sunt 
susținute într-un mod care le face să pară plauzibile din punct de vedere 
ştiinţific, aşadar mai aproape de capătul verificabilitatii al spectrului din 
Figura 11.1. Însă, în același timp, prevalența conţinuturilor care denunță o 
mușamalizare demonstrează neverificabilitatea conţinuturilor anti-vaccinare, 
întrucât credinţa că a avut loc o musamalizare anulează capacitatea audienței 
de a judeca informaţia. Subterfugiul constă în plasarea mesajelor 
conspirationiste într-o zonă gri, astfel încât să fie si verificabile, si 
neverificabile în acelaşi timp. 


Tabelul 11.1. Aspecte ale tweet-urilor referitoare la vaccinuri 


Aspect vaccin ROR N = 857 vaccin HPV N = 737 
Anti Pro Al 
Continut stiitific 16% 18% 14 


Denuntare a unei musamalizari 18% 0% 89 


Am cules si alte date care arata ca teoriile conspiratiei sunt diferite de 


Te, ace 


Intr-o serie de studii, le-am cerut participantilor sa evalueze teorii, unele 
adevarate, altele false, evaluand convingerile pe care le implica, precum si 
plauzibilitatea si nefalsificabilitatea percepută a fiecăreia. Printre aceste teorii 
au fost: 


(1) Barack Obama nu s-a născut în SUA; și-a falsificat certificatul de naștere 
pentru a deveni preşedinte. 


(Politico, 2011) 


(2) Imigranții ilegali care au votat ilegat au împiedicat Partidul Republican sa 
câştige votul popular în 2016. 


(Business Insider, 2018) 


(3) Guvernul SUA a creat epidemia de HIV prin injectarea experimentală a 
virusului în oameni cu ascendență africană. 


(Heller, 2015) 


(4) Vaccinul ROR cauzează autism, dar acest fapt a fost musamalizat de 
guvernul SUA. 


(Eggertson, 2010) 


(5) Hillary Clinton a condus o pizzerie care funcţiona ca acoperire pentru 


prostituție infantilă in Washington, D.C. 


(Rolling Stone, 2017) 


(6) Hibrizi de oameni şi extratereştri reptilieni ocupă în prezent poziţii de 
putere. 


(goo.gl.T79SzH) 


Fiecăreia dintre aceste teorii îi corespundea una adevărată. De exemplu, 
teoriei pizzeriei îi corespundea ca eveniment adevărat faptul că Hillary 
Clinton îşi folosea propriul server pentru comunicări secrete. În general, deşi 
a existat o mare variabilitate a convingerilor în teoriile prezentate, 
participanţii au avut mai mare încredere în teoriile adevărate decât în cele 
false. Mai mult, am putut să studiem corelatiile dintre convingeri şi 
plauzibilitate și nefalsificabilitate. Plauzibilitatea a fost definită ca înţelegere 
a motivului pentru care fiecare tip de situaţie ar fi putut avea loc şi amintire a 
altor exemple din trecut de situaţii asemănătoare. Nefalsificabilitatea a fost 
definită drept convingere că dovezile contradictorii sunt rezultatul unei 
mușamalizări sau că sunt false. Analizele au arătat în general asociaţii 
sănătoase ale convingerilor cu fiecare dimensiune, desi nefalsificabilitatea a 
corelat pozitiv în mai mare măsură cu credinţa în teorii conspirationiste decât 
cu alte credinţe. Conform predictiei pe baza faptului că o credinţă 
conspirationista este partial verificabilă si partial neverificabilă, ambele 
dimensiuni au fost importante. 


În secţiunile următoare, explic modul în care teoriile conspirației sunt 
susținute de motivații determinate de cunoaștere, de apărările eului si de 
motive de integrare socială. Să ne gândim mai întâi la importanţa motivatiei 
de cunoaştere. Construim teorii pentru că sunt explicaţii utile ale observaţiilor 
pe care le facem asupra realităţii. Stelele au exercitat o atracţie masivă asupra 
nespecialistilor, filosofilor si oamenilor de ştiinţă, toți încercând să explice 
observaţii deconcertante: obiecte astronomice care dispăreau, care deveneau 
mai mari, care îşi schimbau traiectoria etc. „Mişcarea retrogradă“, de 


exemplu, este observatia ca uneori planetele par sa se miste invers pe 
firmament. Ptolemeu a trebuit să creeze o explicaţie elaborată a mișcării 
retrograde, pentru că modelul său susţinea că plantele și stelele se mişcă 
înainte în jurul Pământului. Explicaţia lui implica un aranjament complicat de 
cercuri, în care o planetă se rotea în jurul Pământului pe o orbită circulară. 
Însă, la un moment dat, planeta intra într-o mică buclă înainte de a-și relua 
traiectoria pe orbita principală. Intrând în această buclă, planeta, care se 
mișca întotdeauna înainte, „părea“ că se mișcă înapoi dacă era observată de 
pe Pământ. 


Modele explicative complicate, precum cel al lui Ptolemeu, sunt adesea 
abandonate în favoarea unei explicaţii mai cumpătate. În cazul mișcării 
planetelor este explicaţia oferită de Copernic pentru mișcarea retrogradă. El a 
revoluționat cunoașterea științifică și religioasă a universului prin propunerea 
ipotezei că Pământul orbitează în jurul soarelui. Viteza de rotaţie si orbitele 
sunt însă diferite, ceea ce creează iluzia de mișcare retrogradă când Pământul 
se mişcă cu o viteză mai mare decât celelalte corpuri cereşti. În acest caz, o 
explicație mai simplă a înlocuit-o pe cea anterioară. 


Desigur, teoria lui Ptolemeu este o explicaţie întru totul utilă a mișcării 
corpurilor cerești. Pentru explicarea motivului înlocuirii unei astfel de teorii 
utile și larg acceptate social este necesar conceptul de motivaţie epistemică 
(Kruglanski, 1989, 1990; Kruglanski, Dechesne, Orehek și Pierro, 2009; 
Kruglanski, Orehek, Dechesne si Pierro, 2010), numit de alti autori motivaţie 
a acuratetii (Hart et al., 2009). Acest concept se referă la faptul că oamenii 
caută cunoaşterea de dragul cunoașterii, chiar dacă nu are aplicaţii practice. 
Motivația cunoașterii este si baza convingerilor întemeiate, și a celor eronate. 
Motivația cunoașterii pare o sintagmă mai potrivită decât motivaţie a 
acuratetii, dat fiind că informaţia si cunoaşterea se pot plasa oriunde pe 
spectru, de la lipsa de acuratețe la acurate. William Davies (2016), autor 
premiat de New York Times, a intitulat o descriere a campaniei prezidenţiale 
din SUA din 2016 „Epoca politicii post-adevăr“. Potrivit lui Davies, tendința 
de a reprezenta societatea în termeni de fapte a început odată cu introducerea 
contabilităţii la finalul Evului Mediu. Însă, până atunci, faptele nu erau la fel 
de importante, cunoașterea si adevărul fiind dezvăluite într-o manieră 
nonliterală, înlocuind sfera mai degrabă trivială a faptelor. 


Pe lângă cunoaştere, suntem impulsionati de motivaţia de apărare a Eului, 
adică protejarea sinelui de sentimente neplăcute, cum ar fi dezamăgirea, 
ruşinea sau tristețea care pot fi provocate de comportarea în moduri 
incompetente sau reprosabile din punct de vedere social. O vastă literatura 
centrată asupra autoperfectiondrii și rationamentului motivat******** 
sugerează că oamenii isi modelează convingerile în funcţie de necesitatea 
psihologică de creştere a stimei de sine (Baumeister, 1997; Eagly și Chaiken, 
1993; Kunda, 1990; Tesser, 2001). De exemplu, se apără respingând sau 
modificând informaţiile care diminuează valoarea percepută a sinelui. Dar eul 
se ocupă si de acţiuni si de adaptarea la realitate. Din această perspectivă, 
motivaţia de a acţiona echilibrează și motivaţia de a cunoaşte, ca în cazul în 
care suntem obligaţi să luăm decizii pe baza unor informaţii în mod necesar 
incomplete. 


Necesitatile de cunoaștere și de apărare a eului activează obiective care pun 
în mișcare mai multe procese psihologice esenţiale, inclusiv centrarea asupra 
anumitor concepte, utilizarea unor instrumente rudimentare de rationare, ca 
euristicile si atitudinile, si aplicarea unei analize mai laborioase a informației. 
Iar trecerea prin aceste etape depinde de nivelul de încredere pe care oamenii 
îl caută sau de ceea ce Shelly Chaiken (vezi Chaiken și Mahswaran, 1994; 
Chen și Chaiken, 1999; Chen, Duckworth si Chaiken, 1999) a numit „praguri 
de încredere“. Un nivel relativ scăzut al nivelului dorit de încredere ar duce la 
activarea conceptului şi la procese rudimentare de rationare. Dorinţa de a 
avea un nivel mai mare de încredere îi va face pe oameni să aplice un tip de 
rationare analitică mai profundă până când nivelul concret de încredere 
ajunge la pragul dorit. 


Pragurile de încredere sunt importante si pentru motivaţia de cunoaştere, şi 
pentru motivaţia de apărare a eului. Oamenii care încearcă să ajungă la o 
înțelegere profundă a unei probleme vor aplica mai întâi activarea 
conceptului si vor încerca să apeleze la un raţionament de tip euristic. Daca 
euristica le satisface nivelul de încredere dorit, este probabil să ajungă la o 
judecată bazată pe aceasta. Invers, dacă nu se ajunge la nivelul dorit de 
încredere, este probabil ca oamenii să continue printr-o analiză a informaţiei 
care implică efort şi care se încheie când este atins pragul dorit de încredere. 
Chiar dacă aceste mecanisme sunt determinate şi de motivaţia cunoașterii, şi 
de cea a apărării eului, procesarea detaliată are efecte diferite, în funcție de 


tipul motivatiei. Dacă este căutată cunoaşterea, procesele superioare duc la o 
înțelegere mai detaliată, nedistorsionată. Cu toate astea, dacă este căutată 
apărarea eului, procesarea superioară pur şi simplu rationalizeaza o concluzie 
dorită. 


Oamenii se străduiesc, de asemenea, să se integreze social, iar această 
necesitate influenţează la rândul său convingerile pe care le au. De exemplu, 
convingerea că strămoşii noștri ne apără din viaţa de apoi ne poate susține 
eul, dar ne poate oferi si o formă spirituală de integrare socială. Mai mult, 
numeroase teorii ale conspirației şi majoritatea convingerilor ştiinţifice 
creează automat legături sociale cu o comunitate de semeni care împărtășesc 
aceste credinţe. 


Teorii ale conspirației şi nevoia de 
cunoaștere 


Înțelegerea realităţii presupune construirea cunoaşterii si realizarea de 
judecăţi inerent subiective. Cunoaşterea este ceea ce credem că există 
independent de noi înşine: scriem cu certitudinea că tastatura din fata noastră 
există şi suntem la fel de siguri că avem nevoie de parola corectă pentru a 
avea acces la computer. Pe lângă această cunoaștere, putem face judecăţi, 
conștienți fiind că sunt subiective. Exemple sunt credința în Dumnezeu sau 
convingerea că renunţarea la fumat are un efect pozitiv pentru starea de 
sănătate. Aceste convingeri poziţionează fiecare persoană în raport cu altele, 
dar nu descriu realitatea sau probabilitatea absolută ca o proprozitie să fie 
adevărată. 


Cunoaşterea, credințele si atitudinile joacă mai multe roluri esenţiale, inclusiv 
de reprezentare a realităţii, de înţelegere a aspectelor obiective ale lumii și de 
comparație a acestor aspecte cu standarde subiective. De exemplu, un tâmplar 
poate măsura blatul mesei pe care urmează să o creeze ca având un diametru 
de un metru. Însă, dacă acest diametru înseamnă o masă mare sau mică nu se 


poate evalua prin măsurătoare, ci implică prezenţa unui observator care are 
un standard mental pe baza căruia face o judecată, probabil diferită de a 
altora. Fireşte, reprezentările corecte ale realității ne permit să navigăm prin 
lumea exterioară. În acest context, avantajul de a avea convingeri este mai 
puţin clar și ne aduce într-un punct important: creăm convingeri când trebuie 
să facem predicții în privinţa a ceva necunoscut pentru a îndeplini un obiectiv 
(„Cred că Mary se va duce la conferinţă, aşa că o să încerc să-mi fac timp să 
vorbesc cu ea“). Căutăm o aproximare care ne va permite să actionam în 
încercarea de a îndeplini obiective, recunoscând că nu avem cunoştinţe 
precise pentru fiecare caz în parte. Atitudinile ne permit să înţelegem că o 
pisică nu reprezintă aceeași ameninţare ca un leu, că anumite obiecte sunt 
comestibile și altele, nu şi că unii oameni ne vor recompensa, iar alţii ne vor 
pedepsi. 


Dar teoriile conspirației facilitează şi înțelegerea pe care o avem asupra 
lumii? Da, un volum considerabil de cercetări sugerează că asa stau lucrurile. 
Există trei predictori ai teoriilor conspirației care indică această concluzie, și 
anume (1) tendinţa de a percepe tipare, (2) incertitudinea si (3) necesitatea de 
reducere a incertitudinii. 


Tendinţa de a percepe tipare 


Un aspect important al teoriilor conspirației este că fac legături între puncte 
de pe o hartă care nu există. Astfel, cercetările au acordat atenţie unor factori 
precum tendinţa de a percepe tipare. De exemplu, cercetarea realizată de 
Moulding et al. (2016) a inclus diferite evaluări ale teoriilor conspirației, ca 
Intolerance for Uncertainty Scale (Scala de intoleranta la incertitudine) (Buhr 
si Dugas, 2002) si Need for Cognitive Closure (Necesitatea de incheiere 
cognitiva) (Webster si Kuglanski, 1994). Acest studiu a evaluat si tendinta de 
a percepe un tipar in relatii sociale si in distribuirea justa a durerii. Specific, 
autorii au inclus World Assumptions Scale (Scala presupunerilor despre 
lume) (WAS; Janoff-Bulman, 1989), care, printre alte dimensiuni, evalueaza 


percepţia întâmplărilor aleatorii („oamenilor li se întâmplă lucruri rele în mod 
aleatoriu“). Evaluările credinţei în teorii ale conspirației au inclus Belief in 
Conspiracy Theories Inventory (Inventarul credinţei în teorii ale conspirației) 
(Swami, Chamorro-Premuzic si Furnham, 2010). Această scală foloseşte 
cotări de la 1 (complet fals) la 10 (complet adevărat) pentru itemi ca 
„Aselenizările Apollo nu au avut loc niciodată si au fost contrafăcute într-un 
studio de film de la Hollywood“. Studiul a inclus și alte evaluări ale 
convingerilor conspirationiste, toate având o corelație pozitivă moderată cu 
nevoia de încheiere cognitivă și cu tendința de a percepe tipare. Cercetări mai 
recente au ajuns la concluzii similare (Van der Wal, Sutton, Lange şi Braga, 
2018; van Prooijen, Douglas și De Inocencio, 2018). 


Incertitudinea 


Teoriile conspirației servesc o funcţie de cunoaștere, dat fiind ca le permit 
oamenilor să perceapă lumea ca fiind organizată și predictibilă (Bale, 2007; 
Clarke, 2002; Hofstadter, 1964; Miller, 2002; van Prooijen şi Jostmann, 
2013). Deşi orice formă de explicaţie serveşte funcţia cunoașterii, teoriile 
conspirației excelează datorită structurii lor de sistem monolitic. Acest tip de 
structură, pe care eu o numesc „sistem puternic“, face nefalsificabile o serie 
de explicaţii prin faptul că pune la îndoială orice dovadă împotriva teoriei. De 
exemplu, teoria că reptile extraterestre ocupă poziţii de putere pe Pământ 
conține mecanisme de invalidare a dovezilor — extratereștrii au capacitatea 
de a se metamorfoza si de a ascunde orice dovadă a propriei existente. Acest 
mecanism aduce suspiciuni în privinţa oricărei informaţii oferite de persoane 
care doresc să o contrazică și prioritizează astfel validitatea perspectivei 
conspirationiste. 


Din punct de vedere psihologic, incertitudinea este definita ca sentiment de 
îndoială, care în general se presupune că e cel putin ușor neplăcut (Wichman 
et al., 2010). Incertitudinea este provocată de o discrepanţă între nivelul 
concret de înțelegere a unui eveniment sau fenomen și nivelul dorit de 


intelegere (Park, 2010). Cercetari realizate de van Prooijen si Jostmann 
(2013) au arătat modul în care incertitudinea susține credinţa in teorii ale 
conspirației fără a afecta alte convingeri. În cadrul primului experiment expus 
în această lucrare, participanţilor le-a fost indus sentimentul incertitudinii prin 
sarcina de a scrie despre o experienţă de incertitudine sau li s-a cerut să scrie 
despre experienţa de a se uita la televizor. Apoi au citit unul sau două 
fragmente, primul, despre politicile neetice de resurse umane ale companiilor 
petroliere (etichetate „imorale“ în articol) si celălalt, despre politici prezentate 
ca fiind etice (etichetate „morale“ în articol). Chiar dacă aceste fragmente nu 
discutau specific o conspirație, este întemeiată așteptarea ca un actor descris 
ca imoral să reprezinte terenul ideal pe care o teorie a conspirației poate 
completa spaţiile goale. Astfel, după ce au citit informaţiile despre 
companiile petroliere, participanţilor li s-a cerut să răspundă la trei întrebări: 
„Credeţi că trusturile petroliere aveau un interes direct în războiul din Irak?“, 
„Credeţi că trusturile petroliere au contribuit la declanșarea războiului din 
Irak?“ şi „În ce măsură credeţi că oameni asociaţi cu companii petroliere au 
dat ordinul de începere a războiului din Irak?“ Răspunsurile la acești itemi au 
avut un nivel ridicat de validitate internă si au fost considerate o măsură a 
credinţei în teoriile conspirației. 


Ipoteza care a ghidat primul experiment realizat de van Prooijen şi Jostmann 
(2013) a fost că stările de incertitudine vor duce la credința spontană în 
conspirații în cazul actorilor neetici (vs. etici), chiar dacă nu sunt prezentate 
informaţii conspirationiste. Cu toate astea, în absenţa incertitudinii, 
cercetătorii se aşteptau să nu existe nicio diferență între condiţia neetică și cea 
etică. În acest experiment, participanţii au avut o probabilitate mai mare de a 
deduce o conspirație dacă un actor era perceput ca fiind in general neetic (vs. 
etic), dar acest efect a fost prezent doar când incertitudinea a fost făcută 
accesibilă. 


Rezultatelele Experimentului 1 au fost reproduse într-un al doilea experiment, 
cu aceeaşi manipulare a incertitudinii, dar folosindu-se o descriere a 
autorităţilor dintr-un oraș african ca fiind corupte sau ca respectând legea. 
După citirea acestei descrieri, participanţii au aflat că un candidat la alegerile 
prezidenţiale se opunea acestor autorităţi si a murit într-un accident de 
mașină. Și în acest caz, dacă oamenii care resimt incertitudinea construiesc o 
teorie conspirationista ca modalitate de a reduce incertitudinea, actorii neetici 


ar trebui să ducă la o mai mare acceptare a intrepretărilor conspirationiste 
decât actorii etici. După cum arată rezultatele, chiar asa s-a întâmplat. 


Mai multe dovezi indirecte ale efectului incertitudinii provin din cercetări 
asupra efectelor ambivalentei asupra susţinerii convingerilor conspirationiste. 
Van Harreveld, Rutjens, Schneider, Nohlen și Keskinis (2014) au manipulat 
ambivalenta cerându-le participanţilor să descrie o chestiune sau o opinie în 
legătură cu care erau ambivalenti sau asupra căreia aveau o perspectivă 
neechivocă. Participanţii au evaluat apoi gradul în care rezultatele financiare 
descrise într-o vinietă aveau legătură cu acțiunile altcuiva. Rezultatele au 
indicat că manipularea ambivalentei a provocat ambivalenta si afecte 
negative în legătură cu ambivalenta. Mai mult, sentimentele neplăcute 
asociate îndoielii au amplificat la rândul lor credinţele conspirationiste. 


Necesitatea de a reduce incertitudinea 


De una singură, incertitudinea ar avea un efect redus dacă oamenii s-ar 
mulțumi fără certitudini, și există cu siguranţă diferenţe în ce priveşte 
necesitatea indivizilor de a reduce incertitudinea. Așadar, deloc surprinzător, 
mai multe studii au examinat relația dintre aceste diferenţe individuale și 
convingerile eronate. Necesitatea de a reduce incertitudinea este adesea 
măsurată cu Intolerance of Uncertainty Scale (Carleton, Norton și 
Asmundson, 2007; Freeston, Rhéaume, Letarte, Dugas si Ladouceur, 1994), 
prin afirmatii ca ,,Nu suport sa fiu luat prin surprindere“ cotate pe o scala 
Likert de cinci puncte (de la 1 = nu ma caracterizeaza deloc la 5 = ma 
caracterizează întru totul). O altă măsurătoare folosită frecvent este Need for 
Cognitive Closure Scale (Roets si Van Hiel, 2011; Webster si Kruglanski, 
1994), cu afirmaţii ca „Nu-mi plac situațiile imprevizibile“, evaluate pe o 
scală de tip Likert de şase puncte (de la 1 = total dezacord la 6 = total de 
acord). Există o scală foarte similară acesteia, Uncertainty Orientation Scale 
(Scala orientării în situaţii incerte) (Sorrentino si Short, 1986), care se pare că 
a fost rezultatul unei strânse colaborări între echipe care în cele din urmă s-au 


separat. S-ar putea prezice că oricare dintre aceste evaluări indică o asociaţie 
pozitivă cu teoriile conspirației. 


Însă, contrar aşteptărilor, datele științifice au adus dovezi slabe în favoarea 
unei asociații directe între teoriile conspirației si necesitatea de a reduce 
incertitudinea. Să ne amintim că studiul realizat de van Prooijen si Jostmann 
(2013) a inclus cinci măsurători ale susţinerii teoriilor conspirației. Cu o 
astfel de meticulozitate, studiul oferă date excelente pentru determinarea 
gradului în care convingerile conspirationiste corelează cu necesitatea de 
finalizare cognitivă şi cu intoleranta incertitudinii. Cu toate astea, datele au 
fost dezamăgitoare, fiind semnificativă doar asociaţia dintre rezultatele la 
Conspiracy Mentality Questionnaire (Chestionarul de mentalitate 
conspirationista) şi Intolerance for Uncertainty. 


Asociaţiile slabe între necesitatea de încheiere cognitivă şi susținerea teoriilor 
conspirației ar putea fi atribuite fie lipsei unei adevărate legături între cele 
două, fie unei asociaţii nonliniare. Un posibil candidat pentru o astfel de 
asociaţie nonliniară este interacțiunea dintre necesitatea de încheiere 
cognitivă, o predispozitie cronică de a face atribuiri conspirationiste si 
dovezile disponibile în momentul în care se face o judecată. Leman și 
Cinnirella (2013) au abordat tocmai această problemă prin administrarea 
Belief in Conspiracy Theories Inventory (Inventarul încrederii în teoriile 
conspirației), realizat de Swami et al. (2010) ca evaluare a tendinței 
conspirationiste cronice, şi Need for Closure Scale unui eşantion format din 
studenți britanici. În plus, autorii au prezentat cazul unui accident aviatic cu 
cinci victime, dintre care una era un personaj politic pe care opoziţia isi dorea 
să îl blocheze. Dovezile fie implicau, fie nu implicau o conspirație. 


Dacă necesitatea de finalizare cognitivă este intensă, ne putem aștepta ca 
audiența să dorească să ajungă la o concluzie definitivă folosind dovezile 
disponibile. Astfel, persoanele care au o tendinţă cronică de a susţine teorii 
ale conspirației şi care au și o necesitate intensă de încheiere ar trebui să 
prezinte o probabilitate mai mare de a pune accidentul pe seama unei 
conspirații, în comparaţie cu persoanele fără această tendinţă. Mai mult, 
participanţii cu o necesitate intensă de finalizare cognitivă care nu au primit 
dovezi referitoare la cauza prăbușirii si la schimbări suspecte de planuri de 
călătorie ar trebui să presupună că la mijloc e o conspirație, în timp ce 


persoanele cu o necesitate intensa de finalizare cognitiva, care au primit 
informatia ca toti investigatorii au concluzionat ca prabusirea a fost un 
accident, ar trebui sa presupună că într-adevăr a fost vorba de un accident. Cu 
toate acestea, persoanele cu o necesitate scăzută de încheiere cognitivă s-ar 
putea să nu sară la concluzii si ar putea astfel să nu fie afectaţi nici de 
informaţiile oferite, nici de propriile gânduri conspirationiste cronice. 


Rezultatele experimentului realizat de Leman și Cinnirella (2013) s-au 
conformat aşteptărilor referitoare la tendinţele conspirationiste cronice. În 
general, și predispoziția constantă de a suspecta prezenţa conspiratiilor, şi 
primirea de informaţii care susțin posibilitatea existenţei unei conspirații au 
crescut probabilitatea ca participanţii să presupună că e ceva necurat la 
mijloc. Cu toate astea, necesitatea de încheiere cognitivă a moderat influenţa 
tendinței cronice de a crede în teorii ale conspirației. Persoanele cu o nevoie 
accentuată de încheiere cognitivă au avut o probabilitate mai mare de a face 
atribuiri conspirationiste dacă aveau scoruri mari (vs. mici) la Belief in 
Conspiracy Theories Inventory (aproximativ M = 34 vs. 30 pe o scală 0—50). 
Prin opoziţie, persoanele cu o necesitate redusă de încheiere cognitivă au 
rămas indiferente la informaţiile care le-au fost prezentate (aproximativ M = 
28 în ambele cazuri). Acest studiu poate astfel sugera că necesitatea de 
încheiere îi face pe oameni să se bazeze pe bănuielile pe care le au în mod 
obișnuit pentru a explica informaţii ambigue, dar nu are un efect însemnat 
dacă informaţiile sunt convingătoare. 


În cadrul cercetării realizate de Marchlewska, Cichocka şi Kossowska (2017), 
participanţii polonezi au trecut prin proceduri similare celor aplicate de 
Leman si Cinnirella (2013). În Experimentul 1, participanţii au citit informaţii 
despre venirea refugiaților în Polonia. În general, necesitatea de încheiere a 
corelat cu convingerea că venirea refugiaților făcea parte dintr-o conspirație 
împotriva Poloniei (r=0,22). Mai mult, efectul necesităţii de finalizare a fost 
mai mare când participanţilor le-a fost prezentată o conversaţie pe internet 
care sugera că venirea refugiaților făcea parte dintr-o conspirație a Uniunii 
Europene împotriva Poloniei. Este important că aceste efecte au fost 
reproduse într-un al doilea experiment, în care, în mod similar cercetării 
realizate de Leman si Cinnirella (2013), participanţii au fost expuși la 
informaţii despre un accident aviatic. 


Teoriile conspiratiei ca forma de susţinere a 
eului 


O motivaţie centrală pentru încrederea în teorii ale conspirației este, conform 
conceptualizării noastre, necesitatea de susținere a eului. Această motivaţie 
implică apărarea eului de gânduri neplăcute referitoare la sine, cum ar fi 
evitarea percepţiei că propria persoană este răuvoitoare, nesinceră sau 
incompetentă. Însă fortificarea eului implică si prezenţa capacităţilor 
executive, necesare pentru reuşita acţiunilor şi pentru gestionarea 
provocărilor vieții. 


Apararile eului 


Trăsăturile de personalitate asociate personalităţii schizotipale $i paranoiei au 
dominat decenii întregi literatura asupra teoriilor conspirației. Din perspectiva 
teoriei psihodinamice, personalitatea schizotipală este caracterizată de 
omnipotenta, idealizare, devalorizare, negare, proiecţie primitivă sau 
identificare proiectivă şi clivaj. Personalitatea schizotipală implică si 
fantasme autiste si absenţa refulării (Perry, Presniak si Olson, 2013). Aceste 
mecanisme le permit indivizilor să creadă că sinele este atotputernic si să se 
apere de rușine sau frică imaginându-și că aceste gânduri și emoții le aparţin 
celorlalți. Prin fantasme autiste, sinele poate fi protejat prin imaginarea lumii 
asa cum şi-ar dori să fie. Când persoanele cu personalitate schizotipală pierd 
contactul cu realitatea, apar frecvent idei delirante de persecuție, gelozie 
nejustificată sau un sentiment exagerat al importanţei propriei persoane. Se 
poate specula că schizotipia şi paranoia sunt efectul acelorași tipuri de 


mecanisme de apărare. 


Dacă paranoia ar fi cauza teoretizarii conspirationiste, este necesar ca mai 
întâi să se demonstreze că cei doi factori sunt distincti. Într-o excelentă 
cercetare asupra acestei chestiuni, Imhoff și Lamberty (2018) au sintetizat 
corelatiile găsite de 11 studii între teoriile conspirației şi paranoia. Aceste 
corelaţii apar în Tabelul 11.2 si indică faptul că cele două constructe sunt 
distincte, ceea ce Imhoff și Lamberty au confirmat prin analize factoriale în 
două alte studii primare. 


Tabelul 11.2. Corelaţii între teorii ale conspirației si paranoia 


Studiu r 
Barron, Morgan, Towell, Altemeyer si Swami (2014) 0,24 
Brotherton si Eser (2015) 0,52 
Bruder, Haffke, Neave, Nouripanah si Imhoff (2013), Studiul 2 0,45 
Bruder et al. (2013), Studiul 3 0,5 
Cichocka, Marchlewska si Golec de Zavala (2006) 0,37 
Darwin, Neave si Holmes (2011) 0,47 
Grzesiak-Feldman și Ejsmont (2008) 0,62 
Grzesiak-Feldman (2015) 0,3 
Wilson si Rose (2014). Studiul 1 0,27 
Wilson si Rose (2014, Studiul 2 0,27 
Wilson si Rose (2014, Studiul 3 0,29 
Wilson si Rose (2014, Studiul 4 0,3 


Sursa: Adaptat din Imhoff si Lamberty, 2018 


În cadrul unuia dintre studiile incluse în meta-analiza realizată de Imhoff si 
Lamberty, Darwin et al. (2011) au evaluat aderenţa la teorii conspirationiste 
printr-un chestionar alcătuit ad-hoc, care conţinea itemi ca „Există servicii 
guvernamentale specializate care încearcă să reducă la tăcere persoanele care 
au văzut OZN-uri“. Autorii au folosit Paranormal Belief Scale (Scala 
credințelor in paranormal) (PBS; Tobacyk si Milford, 1983) pentru a evalua 
convingerile religioase traditionale, credinta in fenomene parapsihologice, in 
vrajitorie, superstitii, spiritualism $i forme de viata extraordinare si in 
precognitie. Au evaluat, de asemenea, tendintele paranoide prin Paranoid 
Ideation Scale (Scala ideatiei paranoide) (Fenigstein si Vanable, 1992), care 
constă în 20 de afirmaţii cu scoruri de la 1 (deloc adevărat în cazul meu) la 5 
(foarte adevărat în cazul meu), care evaluează tedinta de a crede că ceilalți 
doresc să-i facă rău respondentului. Autorii au administrat și Schizotypal 
Personality Questionnaire (Chestionarul personalităţii schizotipale) (SPQ), 
care include 22 de itemi si subscale pentru deficite perceptiv-cognitive, 
deficite interpersonale si dezorganizare. Aceste date sunt expuse în Tabelul 
11.3 şi sugerează o covarianta considerabilă între teoretizarea conspirationista 
şi fiecare dintre aceste scale, în special credinţa în fenomene parapsihologice 
şi ideatia paranoidă. Analize ale modelelor cauzale au arătat că modelul cel 
mai adecvat este cel în care scorul total la dimensiunea schizotipie 
influențează teoretizarea conspirationista si în mod direct, şi prin medierea 
influențelor asupra ideatiei paranoide. Însă acest model nu a inclus 
Paranormal Belief Scale. 


Tabelul 11.3. Corelatii între convingeri conspirationiste, credinţe 
religioase, diferite credinţe în paranormal si percepții anormale 


Scor la dimen 


Credinte religioase 0,26* 


PSI (Parapsihologie) 
Vrajitorie 

Spiritualism 

Superstitie 

Forme de viata extraordinare 
Precognitie 

Scor total la dimensiunea credinte in paranormal 
Ideatie paranoida 

Deficite perceptiv-cognitive 
Deficit interpersonal 
Dezorganizare 


Scor total la dimensiunea schizotipie 


*: p < 0,05, **: p < 0,01 Sursă: Adaptat din Darwin et al., 2011 


0,53** 
0,40** 
0,43** 
0,22% 
0,30* 
0,2255 
0,47** 
0,47** 
0,31** 
0,19* 
0;27* 
0,34** 


Anxietatea si necesitatea de a actiona 


Necesitatea de a exercita control asupra propriului mediu a fost subliniata ca 
factor esential in tendinta de a crede teorii ale conspiratiei. Conform ipotezei 
controlului, tendinta oamenilor de a introduce scop si ordine in propria lume 
isi are originea in necesitatea de a exercita control si faciliteaza increderea in 
teorii conspirationiste. Hofstadter (1964) a indicat faptul ca ideile 
conspirationiste ajuta indivizii lipsiti de putere si de voce sa inteleaga propria 
realitate socială dezavantajată (vezi și Bale, 2007). Cercetări anterioare arată 
consecvent că motivaţia de a înţelege evenimentele amenințătoare din cadrul 
comunității determină amplificarea încrederii în teorii conspirationiste (van 
Prooijen si van Dijk, 2014; vezi si van Prooijen si van Lange, 2014). 
Controlul se refera la amenintari sociale, dar si la dorinta generala de a 
menţine controlul asupra oricărui aspect al lumii si a dus la cercetări asupra 
modalitatilor de creare de sens (Heine, Proulx si Vohs, 2006; Park, 2010; van 
den Bos, 2009) si asupra controlului compensator (Kay, Whitson, Gaucher si 
Galinksy, 2009; Rutjens, van Harrenveld si van der Plight, 2013). Cu cat un 
eveniment este mai tulburător sau cu cât este mai mare pierderea controlului, 
cu atât este mai probabil ca oamenii să creadă interpretări conspirationiste ale 
evenimentului (Mccauley și Jacques, 1979; Pipes, 1997; Robins si Post, 
1997; Shermer, 2011; J. van Prooijen si van Dijk, 2014). 


Perceptia controlului personal ne protejeaza de intamplarile aleatorii si 
dezorientante din viata noastra (Lerner, 1980). Potrivit lui Kay et al. (2009), 
oamenii au un arsenal de mecanisme psihologice compensatorii care menţin 
senzaţia de control chiar dacă de fapt controlul real nu este posibil (vezi si 
Axt, Landau şi Kay, volumul de faţă). O reorganizare perceptivă 
compensatoare a lumii ca fiind ordonată pare o consecinţă a experienţei 
anxietatii, asociate reducerii controlului. Pentru a testa această posibilitate, 
Whitson si Galinksy (2008) le-au cerut participanţilor la studiu să-şi 
amintească experienţe în care au simţit că nu au control, condiție comparată 


cu situatii de afirmare a sinelui. Afirmarea sinelui (Steele, 1988) este realizata 
adesea prin amintirea valorilor importante si este de asteptat sa determine 
reducerea anxietatii si disonantei cognitive. Astfel, în cazul activării 
sentimentelor asociate reducerii controlului, afirmarea sinelui ar trebui să 
restaureze senzaţia de control. În acest studiu, participanţii care nu deţineau 
resurse pentru afirmarea sinelui au avut o tendință mai accentuată de a crede 
explicaţii conspirationiste decât cei cărora li s-a cerut să-şi amintească alte 
tipuri de materiale sau nimic. Cu alte cuvinte, restabilirea încrederii în sine a 
redus anxietatea si a eliminat necesitatea de a vedea ordine în evenimente 
ambigue. 


O limită a datelor din studiul realizat de Whitson si Galinksy este absenţa 
unui nivel de referință pentru manipularea controlului. Însă, din fericire, van 
Prooijen și Acker (2015) au realizat un experiment similar în cadrul căruia 
participanţii au scris despre o situaţie în care au simţit că aveau control, că nu 
aveau control sau în care nu era vorba despre control. Apoi, participanţii au 
citit informaţii despre construirea unei linii de metrou în Amsterdam și le-au 
fost puse întrebări despre corupţia din protocoalele de acordare a contractului 
de construcție. La fel ca în cercetarea realizată de Whitson şi Galinksy, 
participanţii cu un nivel redus de control au avut o tendință mai accentuată de 
a crede în conspirații decât participanţii cu un nivel ridicat de control. 
Descoperirilor anterioare li s-a adăugat informaţia că participanţii din grupul 
de control nu au prezentat diferenţe semnificative în comparaţie cu 
participanţii cu nivel scăzut de control, dar au prezentat diferenţe în 
comparaţie cu participanţii cu nivel ridicat de control. În concluzie, 
amenințările asupra controlului amplifică tendinţa de a da lumii scop, sens si 
ordine, cu preţul credinţei în conspirații. 


Este interesant că van Prooijen si Acker (2015) au reanalizat si o cercetare 
asupra conspiratiilor legate de Y2K********_ Acest studiu a inclus evaluări 
ale amenințării pe care eroarea de software Y2K o reprezenta pentru 
funcţionarea sistemelor informatice din întreaga lume, precum si diferite 
credințe conspirationiste, printre acestea fiind asasinarea lui Kennedy si 
ascunderea dovezilor că există extratereștri. Gradul în care respondentii se 
simțeau ameninţaţi de Y2K corela cu credinţa lor în diferite teorii ale 
conspirației care nu aveau nicio legătură cu Y2K, ceea ce sugerează că este 
probabil ca orice ameninţare percepută să provoace explicații conspirationiste 


ale evenimentelor. Este interesant că amenințarea percepută ca prezentată de 
Y2K corela negativ cu credinţa că această eroare de software era în centrul 
unei conspirații. Această asociație negativă poate sugera că oamenii care se 
simțeau în mai mare măsură ameninţaţi erau mai bine informaţi despre 
cauzele Y2K. Altfel, legătura evidentă dintre cele două variabile i-ar fi putut 
face pe participanţi să-și schimbe raționamentul referitor la conspirație, ca 
efort de a corecta influenţa propriilor emoţii. 


O demonstraţie mai degrabă generală a asociaţiilor dintre încrederea într-o 
teorie a conspirației și stres a fost oferită într-o cercetare de corelație realizată 
de Swami si colegii sai (2016). Cercetătorii au colectat date de la adulți 
americani înscrişi la Amazon Mechanical Turk. Participanţii au completat 
Belief in Conspiracy Theories Inventory, precum și Perceived Stress Scale 
(Scala stresului perceput) (Cohen, Kamarck și Mermelstein, 1983), List of 
Threatening Experiences Questionnaire (Chestionarul experienţelor 
amenințătoare) (Brugha, Bebbington, Tennant si Hurry, 1985), versiunea Y-1 
a State-Trait Anxiety Inventory (Inventarul de anxietate stare-trăsătură) 
(Spielberger, Gorsuch, Luschene, Vagg si Jacobs, 1983) ca evaluare a 
anxietatii ca stare, versiunea Y-2 a State-Trait Anxiety Inventory (Spielberger 
et al., 1983) ca evaluare a anxietatii ca trăsătură si Profile of Mood States 
(Profilul starilor dispozitionale) (Shacham, 1983). Stresul perceput, 
evenimentele de viata stresante şi anxietatea ca trăsătură au corelat pozitiv cu 
încrederea în teorii ale conspirației (valorile r s-au situat între 0,10 si 0,29). 


Una dintre formele anxietăţii care a primit atenţie în literatură a fost 
atașamentul nesecurizant. Persoanele cu atașament securizant (vs. 
nesecurizant) caută susţinere instrumentală si afectivă din partea celorlalți 
(Florian, Mikulincer şi Taubman, 1995; Larose, Bernier, Soucy și Duchesne, 
1999). Persoanele cu ataşament nesecurizant tind să evite (atașament evitant) 
sau caută intens apropierea celorlalți. Indivizii anxiosi tind să exagereze 
amenințările ca formă de a obţine susţinere din partea celorlalți si sunt 
hipervigilenti în domeniul interpersonal (Cassidy si Berlin, 1994; Cassidy si 
Kobak, 1988; Mikulincer, Shaver si Pereg, 2003). Green si Douglas (2018) 
au investigat posibilitatea ca hipervigilenta asociată atasamentului anxios să 
fie asociată cu încrederea în teorii conspirationiste ca încercare de reducere a 
anxietatii (Douglas, Sutton si Cichocka, 2017). Pentru a testa această ipoteză, 
Green şi Douglas au administrat chestionare care evaluează ataşamentul și 


credinţa în teorii ale conspirației si în tendinţa generală a grupurilor care dețin 
puterea de a conspira. Conform aşteptărilor, ataşamentul anxios a prezis 
gândirea conspirationista chiar si după controlul altor variabile interpersonale 
şi politice. 


Efectele determinate de nivelul redus de control, de anxietate, de stres si de 
stilul de ataşament asupra tendinței de a crede teorii ale conspirației au o 
probabilitate ridicată nu doar de a fi neplăcute, ci şi de a fi problematice 
pentru acțiunile propriu-zise. De fapt, s-a propus ipoteza conform căreia 
disonanta cognitivă provoacă efecte nu din cauza experienţei anxietatii, ci din 
cauza perturbării acţiunii cauzate de aceste sentimente (Harmon-Jones, 
Harmon-Jones şi Levy, 2015). Întrucât convingerile şi atitudinile determină 
automat acţiuni, apar conflicte dacă aceste convingeri și atitudini au 
implicaţii contradictorii. Astfel, susținerea acţiunilor într-o modalitate relativ 
ordonată este probabil să reprezinte un factor care stă la baza multor 
descoperiri asociate reducerii controlului perceput. 


Stima de sine şi narcisismul 


S-a susținut că menţinerea stimei de sine stă la baza teoriilor conspirației, 
ipoteza fiind că explicaţiile si plasarea aspectelor negative în afara sinelui 
sunt reconfortante (Robins si Post, 1997). Mai multe studii au evaluat stima 
de sine și au corelat-o cu evaluări ale teoriilor conspirației. De exemplu, în 
cadrul unui studiu realizat în Marea Britanie și Austria (Swami et al., 2011), 
participanţii au completat instrumente de evaluare referitoare la teoria 
conspirației si stima de sine. Credinţa într-o conspirație în jurul atacurilor cu 
bombe din Londra de la 7 iulie 2005 şi un inventar general de încredere în 
teoriile conspirației au corelat cu stima de sine (r = —0,16 si r = —0,20), ceea 
ce susține ipoteza că persoanele cu stimă de sine scăzută susțin ideile 
conspirationiste în mai mare măsură decât persoanele cu stimă de sine 
ridicată, ceea ce s-a reprodus într-un al doilea studiu care a folosit o teorie 
fictivă a conspirației, precum si în alte cercetări (Galliford şi Furnham, 2017). 


Această descoperire aparent robustă are însă două explicaţii posibile. Pe de o 
parte, stima de sine redusă poate amplifica aceste credinţe ca încercare de a 
accentua sentimentele pozitive fata de sine. Pe de altă parte, stima de sine 
scăzută poate pur și simplu să coloreze perspectiva oamenilor asupra lumii 
într-un mod negativ. 


Cercetarea realizată de Cichocka, Marchlewska, De și Olechowski (2016) a 
pus în lumină procesele prin care stima de sine influenţează ideile 
conspirationiste. Chiar daca corelatiile de ordin zero între stima de sine și 
teoriile conspirației nu sunt semnificative din punct de vedere statistic, stima 
de sine prezice credinţa în teoriile conspirației dacă este controlat 
narcisismul. Însă este interesant că narcisismul are o asociaţie pozitivă 
consecventă cu teoriile conspirației. Specific, narcisicii au o probabilitate mai 
mare decât non-narcisicii de a se considera invidiati si obiecte ale 
conspiratiilor din partea celorlalți, idee paranoidă care prezice credinţa in 
teoriile conspirației. 


Cele trei studii raportate de Cichocka et al. (2016) susţin ideea că narcisismul 
corelează pozitiv cu teoriile conspirației (e.g. r = 0,25 în Studiul 2) si 
paranoia (e.g. r = 0,18 în Studiul 2) şi că unele influenţe ale narcisismului 
asupra teoriilor conspirației sunt mediate de paranoia. Prin opoziţie, stima 
scăzută de sine este asociată cu niveluri mai mici de paranoia, posibil pentru 
că e nevoie ca persoana să se considere valoroasă ca să se considere în centrul 
unei conspirații. Mai mult, stima de sine a corelat cu respectul pentru 
omenire, ceea ce implică faptul că autovalorizarea prezice o atitudine 
generală pozitivă fata de ceilalți. 


Toate cercetările asupra stimei de sine și narcisismului sunt fireşte de natură 
corelativă, dar variabila inerentă a necesităţii de unicitate a fost investigată 
prin proceduri experimentale. Necesitatea de a fi unic este dorinţa de a fi 
diferit de ceilalți și de a ieși în evidenţă prin caracteristici si idei unice (Lynn 
şi Snyder, 2002). Teoriile conspirației sunt indicatori ideali ai unicitatii, dat 
fiind că sunt relativ neconvenţionale și sugerează acces la o cunoaștere 
privilegiată (Lantian, Muller, Nurra și Douglas, 2017). Participanţii care au 
scris despre o situaţie anterioară în care şi-au exprimat individualitatea, prin 
opoziţie cu cei care au scris despre exprimarea conformismului, au raportat 
interpretări mai accentuat conspirationiste ale unui accident (Lantian et al., 


2017). In aceasta lumina, pare posibil ca asociatia pozitiva dintre narcisism si 
teoriile conspiratiei să fie determinată si de numeroasele tendinţe ale 
narcisicilor de a se considera superiori din punct de vedere intelectual, şi 
astfel mai capabili să perceapă intrigi dificil de descoperit (pentru cercetări în 
domeniul narcisismului colectiv, vezi Golec de Zavala si Federico, 2018). 


Teoriile conspirației ca forma de integrare 
socială 


Teoriile conspirației sunt un fenomen social, în timp ce paranoia se referă la 
idei individuale. Astfel, la fel ca în cazul altor fenomene sociale, trebuie să 
luăm în considerare motivele sociale care susțin gândirea de tip 
conspirationist, multe dintre acestea fiind investigate în literatură. Desigur, 
numeroşi factori sociali implicaţi în teorii ale conspirației sunt de natura 
politică, dar efectele izolării și excluderii au legătură în general cu necesitatea 
de integrare socială în rețele informale. 


Izolarea şi excluderea socială au reprezentat principalele variabile explicative 
în studierea teoriilor conspirației, dar dovezile nu sunt lipsite de ambiguitati. 
Pe de o parte, izolarea si excluderea socială par să susțină credinţa în teorii 
ale conspirației prin amplificarea anxietatii si necesității de a simplifica 
lumea. Graeupner si Coman (2017) au investigat această posibilitate prin 
două studii, unul de corelaţii si unul experimental. Corelatia dintre 
sentimentele de excludere și susținerea teoriilor conspirației a fost r = 0,19. 
Pe de altă parte, legăturile sociale si includerea în grupuri pot accentua 
preocuparea pentru amenințări sociale cum sunt cele prezentate de teoriile 
conspirației. De fapt, al doilea studiu realizat de Graeupner şi Coman a arătat 
că alegerea evidentă a unei persoane ca partener într-o sarcină experimentală 
(manipularea excluderii) a dus la atribuiri conspirationiste mai accentuate 
decât faptul de a nu fi selectat, efect egal cu r = 0,25. 


Rezumat 


Trecerea in revistă din acest capitol sugerează că încep sa fie din ce în ce mai 
multe cercetări asupra modului în care argumentele devin plauzibile si 
nefalsificabile si că este necesar ca oamenii de ştiinţă să abordeze cu atenţie 
aceste subiecte. În speţă, numeroase studii din literatură sunt realizate cu 
studenţi si esantioane nereprezentative. Mai mult, cercetările nu au luat 
suficient în considerare gradul în care social media şi alte tehnologii digitale 
contribuie la diseminarea teoriilor conspirației și a altor forme periculoase de 
fake news. În viitor, esantioane nationale mai diverse si studiul diferitelor 
tehnologii va face mai multă lumină în epoca post-adevăr în care trăim. 


In acest capitol am sugerat că teoriile conspirației reprezintă un caz fascinant 
de argument susținut și pe baza verificabilitatii, si a neverificabilitatii. Aceşti 
doi poli fac legătura între teoriile conspirației si necesităţile umane absolut 
fundamentale: necesitatea de cunoaștere, necesitatea de apărare a eului si 
necesitatea de integrare socială. Astfel, teoriile conspirației oferă o pseudo- 
realitate plauzibilă sau aproape științifică si, în același timp, menţin misterul 
mușamalizărilor. Această asociere face astfel de convingeri durabile și dificil 
de corectat. 

Capitolul 12. Atribuirea etichetei de fake 
news Ca sursa de structura nespecifica 


Jordan R. Axt, Mark J. Landau si Aaron C. Kay 


Introducere 


În ultimii câţiva ani, afirmaţia potrivit căreia o informatie este „fake news“ a 
devenit un aspect integral al înțelegerii modului în care indivizii percep 
media și participă la procesul democratic. În general, sintagma „fake news“ 
se referă la ştiri false, create în scopul de a disemina dezinformare. În acest 
caz, „fake news“ se referă la comunicarea intenționată de informaţii false în 
scopul de a induce cititorii în eroare. Un exemplu al acestei forme de fake 
news este reprezentat de activiștii ruși care au creat reclame pe Facebook cu 
imagini manipulate în care apăreau celebrități care susțineau că americanii 
puteau vota de acasă (ceea ce era fals) (Wager, 2017). Un alt exemplu 
provine de la website-ul 7Onews, unde a fost un articol, șters între timp, 
conform căruia Donald 'Trump câștigase votul popular în alegerile din 2016 
(ceea ce era fals), articol care a fost pentru scurt timp unul dintre principalele 
rezultate oferite de Google News la căutarea „final election results“ 
(rezultatele finale ale alegerilor) (Earl, 2016). În anii de când această formă 
de fake news a devenit o prezenţă atât de pregnantă în timpul alegerilor din 
2016 din SUA s-au realizat cercetări considerabile asupra motivului pentru 
care oamenii cred astfel de dezinformări (e.g. Allcott și Gentzkow, 2017; 
Lazer et al., 2017; Pennycook, Cannon și Rand, 2018, Pennycook şi Rand, 
2019a), cine sunt cei care au cea mai mare probabilitate de a face asta (e.g. 
Anthony și Moulding, 2018; Bronstein, Pennycook, Bear, Rand și Cannon, 


2018) si asupra modului in care astfel de convingeri pot fi reduse (e.g. 
Pennycook si Rand, 2019b). 


Cu toate acestea, sintagma „fake news“ are si alte sensuri. Această formulă a 
fost folosită mai ales ca modalitate de a discredita ştirile oferite de surse 
respectabile cu care grupuri sau indivizi nu erau de acord. De exemplu, când 
ziarul The Courier Journal din Kentucky a publicat un articol conform căruia 
guvernatorul Matt Bevin şi-a cumpărat casa cu un pret de 45% din valoarea 
de piaţă de la un susţinător politic (Schneider, 2018), Bevin a scris pe Twitter 
că ştirea era „fake news“ şi că reporterul care a scris-o era „un om bolnav“ 
(Manchester, 2017). În acest caz, Bevin susține că The Courier Journal 
distribuia intenţionat informaţii false în speranţa de a-i submina guvernarea, 
afirmaţie pe care autorul articolului probabil ar nega-o. Aceste acuzaţii de 
„fake news“ sunt folosite pentru a pune la îndoială articole probabil legitime 
şi pentru a atrage atenţia asupra posibilităţii unui efort concentrat si extins 
prin care instituţiile media intenționează să disemineze informaţii false în 
scopul de a submina anumite cauze sau figuri politice. 


Cele două sensuri ale sintagmei „fake news“ au origini, funcţii și implicaţii 
diferite în asemenea măsură, încât, în octombrie 2018, guvernul britanic a 
decis oficial să nu mai folosească acest termen, dat fiind că a ajuns să 
desemneze atât de multe procese diferite, de la eroarea umană neintentionata 
la interferenţe străine în procesul democratic. Deşi o mare parte a cercetărilor 
asupra „fake news“ s-au concentrat asupra dezinformării politice, am început 
să examinăm funcţia psihologică a acestei forme alternative de „fake news“ 
care desemnează modul în care indivizii fac atribuiri de fake news în 
încercarea de a discredita informaţiile din surse respectabile sau legitime. 


În acest capitol trecem în revistă modul în care aceste atribuiri de fake news 
se bazează pe cercetări psihologice anterioare asupra perceperii distorsiunilor 
din media. Apoi, aplicând principiile teoriei controlului compensatoriu 
(compensatory control theory, CCT; Kay, Gaucher, Napier, Callan și Laurin, 
2008), introducem o nouă idee, conform căreia astfel de etichetări drept fake 
news reprezintă o sursă de „structură nespecifică“ (Landau, Kay şi Whitson, 
2015), care le permite indivizilor să păstreze o interpretare structurată (deși 
nefastă) a realităţii. După care trecem în revistă datele corelationale si 
experimentale pe care le-am cules și apoi discutăm unele dintre implicaţiile 


practice si teoretice ale intelegerii atribuirilor de etichete fake news ca sursa 
de structură, inclusiv posibile intervenţii care ar putea reduce frecvenţa unor 
astfel de acuzații. 


Cercetări anterioare asupra perceptiilor 
distorsionate din media 


Distorsiunile de percepţie asupra mass-media s-au aflat în centrul a 
numeroase cercetări psihologice realizate până acum. De exemplu, deși 
principalele descoperiri din studiul „They saw a game“ (Hastorf şi Cantril, 
1954) se referă la percepțiile distorsionate ale studenţilor de la Dartmouth si 
Princeton, autorii încep expunerea ilustrând modul în care astfel de 
distorsiuni colorează si articolele din ziarele fiecărei facultăţi. După ce 
Princeton a câștigat un meci deosebit de dur de fotbal american împotriva 
rivalilor de la Dartmouth, într-un articol din Daily Princetonian scria că 
atacurile jucătorilor de la Dartmouth erau dovezi clare că jucătorii încercau 
„intenționat“ să-i rănească pe membrii echipei Princeton. Și invers, un articol 
al publicaţiei Dartmouth susţinea că antrenorul Princeton își instruise 
„intenţionat“ propriii jucători să-şi rănească adversarii. Comparând cele două 
expuneri, este evident modul în care cititorii isi pot forma convingerea că 
jurnaliștii înșiși pot fi o sursă de distorsionare; desigur, mulţi studenţi de la 
Dartmouth care au citit relatările oferite de publicaţii Princeton (sau 
viceversa) ar ajunge la concluzia că jurnaliştii presupus obiectivi ilustrau fals 
evenimente „concrete“ care au avut loc în cadrul meciului. Această 
suspiciune de distorsionări din partea media pot fi generalizate, astfel încât 
toate relatările, indiferent de sursă, sunt măcar potenţial afectate de 
partizanatul jurnaliștilor. 


Distorsiuni similare de percepţie au fost ulterior explorate mai detaliat în 
contextul „fenomenului de media ostile“ (Vallone, Ross şi Lepper, 1985). În 
această cercetare, autorii au oferit relatări ale unui eveniment internaţional 
important (masacrul din 1982 din Beirut) unor participanţi care simpatizau fie 


cu israelienii, fie cu arabii. Toti participantii au raportat propriile perceptii in 
ce priveste obiectivitatea si corectitudinea echipei de media care a relatat 
evenimentul. Rezultatele au arătat că participanţii pro-israelieni şi pro-arabi 
au văzut relatările media ca fiind la fel de distorsionate împotriva taberei pe 
care o simpatizau. De exemplu, folosind o scală de la 1 = Distorsiune 
împotriva Israelului la 9 = Distorsiune în favoarea Israelului, studenţii pro- 
israelieni au considerat înregistrările ca fiind în medie anti-israeliene (M = 
2,9), în timp ce studenţii pro-arabi au considerat aceleași înregistrări ca fiind 
în medie pro-israeliene (M = 6,7). Mai mult, participanţii care s-au 
autoevaluat ca fiind bine informaţi în ce priveşte acest subiect au avut 
convingeri mai puternice că articolele de ştiri erau distorsionate, nu obiective. 


Aceste rezultate pun în lumină mai multe aspecte semnificative ale modului 
în care indivizii percep media. În primul rând, participanţii au considerat în 
mod consecvent media de știri ca opunându-se, nu susținând, propria 
perspectivă, indiferent care era perspectiva lor. Acest rezultat este întrucâtva 
surprinzător, date fiind diferite alte distorsiuni care susțin stima de sine și 
care sunt implicate în modul în care oamenii percep si își amintesc 
informaţiile; de exemplu, deși este mai probabil să se piardă din memorie 
informaţiile negative (e.g. Zhang, Pan, Li și Guo, 2018) sau ca oamenii să 
aibă o nevoie generalizată de a prioritiza informaţiile care le susțin respectul 
de sine (e.g. Gaertner, Sedikides și Cai, 2012; Seih, Buhrmester, Lin, Huang 
şi Swann, 2013), procese similare nu apar în modurile în care sunt percepute 
media de ştiri. În loc să vadă media ca modalitate de afirmare a propriilor 
opinii, oamenii par motivaţi să pună accentul pe aspectele media care nu 
corespund perspectivei lor asupra lumii. 


În plus, faptul că o mai mare cunoaştere autoevaluată a subiectului a fost 
asociată cu o tendință mai accentuată de a considera media ca fiind 
distorsionate ilustrează modul în care investirea unei cauze sau a unei 
chestiuni nu este asociată cu o motivaţie mai puternică de a se mulțumi cu un 
adevăr obiectiv, ci cu o motivaţie mai puternică de a discredita informaţii 
potenţial conflictuale. Drept urmare, în cazul multor credinţe și poate mai 
ales în cazul convingerilor politice, chiar și oamenii bine informaţi nu 
consideră media de ştiri ca reprezentând un mijloc de a ajunge la o 
perspectivă nedistorsionată, ci, mai degrabă, o sursă de distorsiune care 
trebuie descalificată. Într-adevăr, neîncrederea generalizată în media poate 


explica partial polarizarea din ce in ce mai mare a discursului politic (Iyengar 
si Hahn, 2009). Dat fiind ca oamenii privesc media mai degraba cu 
suspiciune, pot interactiona cu aceasta in primul rand ca modalitate de a 
susţine ideologiile existente, si nu ca metodă de a ajunge la percepții acurate 
asupra lumii. Pentru a rămâne relevante, organizaţiile media sunt din ce în ce 
mai presate să răspundă ideologiilor consumatorilor, ceea ce duce la o 
polarizare din ce în ce mai accentuată în peisajul media. 


Nici jurnaliștii înșiși nu sunt scutiţi de acest efect al mediei ostile, care constă 
în faptul că membri ai grupurilor cu perspective opuse consideră același 
material ca fiind la fel de distorsionat. Într-adevăr, în cazul multor figuri 
publice, percepțiile asupra presupuselor lor distorsionări sunt atât de 
răspândite, încât nu pot spera decât să fie văzute ca fiind în mod egal 
distorsionate, şi nu nedistorsionate. De exemplu, James Comey, fostul 
director FBI care a devenit comentator politic şi autor, era mândru de faptul 
că un alt comentator l-a numit „aservit politic“, dar pur şi simplu nu isi putea 
da seama care era tabăra înspre care tindea Comey (Comey, 2018). În mod 
similar, comentatorii sportivi Joe Buck şi Bob Costas au spus amândoi că s- 
au împăcat cu gândul că este inevitabil să fie consideraţi părtinitori de fanii 
ambelor echipe la meciul din finala turneului de baseball World Series 
(Sandomir, 2009). 


Însă, deşi există o tradiţie îndelungată de cercetări asupra distorsionării în 
media, este un fenomen mult mai recent faptul că aceste distorsionări se 
transformă în acuzaţii de „fake news“, mai precis, că jurnaliştii nu doar că 
relatează selectiv anumite evenimente, ci răspândesc intenționat informaţii 
false pentru a susține o anumită perspectivă. Această acuzaţie specifică adusă 
organizaţiilor media, conform căreia acestea induc intenţionat în eroare, are 
propriile consecinţe în privința modului în care indivizii percep și media de 
ştiri, şi lumea socială în general. 


„Fake news“: din greşeală sau intenţionat? 


O mare parte din cercetarile anterioare asupra modului in care sunt percepute 
media de stiri au descoperit ca multi oameni vad aceste organizatii ca surse 
de distorsiune, în special sub forma distorsiunilor care se opun sau atenuează 
cauzele pe care cititorii le susțin. Cu toate astea, acuzaţiile de „fake news“ 
mai fac un pas și susțin că media de ştiri nu doar că sunt distorsionate (i.e. 
relatează selectiv anumite fapte), ci se înşală (i.e. relatează informaţii 
incorecte). În aceste cazuri, reporterii pot să ajungă la prezentarea de 
informaţii incorecte din motive neintentionate (e.g. publicarea unei relatări 
care nu e corectă pentru că nu a fost verificat istoricul oferit de sursă) sau 
intenționate (e.g. încercarea de a induce cititorii în eroare în speranţa de a 
oferi susținere unei anumite perspective sau idelogii politice). 


Într-un sens, aceste atribuiri diferite (i.e. relatări incorecte provocate de 
greșeli neintentionate sau de inducere intenţionată în eroare) servesc aceeași 
funcţie, prin faptul că le permit indivizilor să discrediteze informaţia care nu 
corespunde propriei perspective asupra lumii. În consecință, astfel de acuzaţii 
de „fake news“ pot fi considerate o altă formă de raționament motivat 
(Kunda, 1990), proces prin care oamenii încearcă să discrediteze informația 
care le ameninţă perspectiva asupra lumii. Cu toate astea, cele două forme de 
atribuire au implicaţii profund diferite pentru modul în care operează 
realitatea socială a individului. A spune că o ştire este „fake news“ din cauza 
incompetentei sau a unei erori neintentionate este o modalitate de a o 
discredita, dar implică perspectiva că lumea socială este aleatorie și lipsită de 
ordine. O lume în care jurnaliștii răspândesc constant informaţii false pur si 
simplu din neglijență este o lume în care apar greşeli grave, în mare imposibil 
de prevăzut. Pe de altă parte, afirmaţia că o știre este „fake news“ pentru că 
intenționează să inducă în eroare este reprezentativă pentru o lume 
răuvoitoare, dar în care există ordine si în care actori cunoscuţi se comportă 
în moduri care pot fi prevăzute si înţelese. Este probabil ca aceste acuzaţii de 
„fake news“ determinate de inducere intenționată în eroare să fie atrăgătoare 
în special pentru înţelegerea organizațiilor de știri, care pot fi definite ca grup 
extins de agenţi care se coordonează în funcţie de scopuri comune pentru a 
submina aceleași ţinte în mod repetat. 


Atribuirea etichetei de „fake news“ pe baza inducerii în eroare (şi nu a 
greșelilor omenești) este o opțiune evidentă pentru indivizii care caută sa 
discrediteze sursele de ştiri cu care nu sunt de acord și în acelaşi timp să-și 


păstreze o concepţie despre lume ca loc ordonat. Această strategie este 
consecventă rezultatelor cercetărilor anterioare, conform cărora factorii din 
mediu care ameninţă controlul personal amplifică tendinţa indivizilor de a 
prefera explicaţii bine structurate ale lumii (i.e. prin structură nespecifica, 
Landau et al., 2015). În cazul în care resimt ameninţări la adresa controlului 
personal, multi indivizi pot acorda prioritate unei perspective asupra lumii 
care are un nivel înalt de structură, chiar dacă această perspectivă implică o 
realitate în care actori infami se opun activ intereselor individului. Efecte 
paralele au apărut în cercetări anterioare cau au aplicat diferite forme de 
amenințări asupra controlului. În cadrul unui studiu, amenințările asupra 
controlului personal (cum ar fi lectura de materiale despre riscurile încălzirii 
globale) au dus la o mai mare susținere a concepţiei că marile companii se 
străduiesc să distrugă mediul (Rothschild, Landau, Sullivan și Keefer, 2012). 
În mod similar, participanţilor cărora li s-a arătat o listă de amenințări asupra 
cărora aveau foarte putin control (e.g. expunere la diferite boli) au avut o 
probabilitate mai mare de a crede că adversarii politici se implicau intenţionat 
în acţiuni neetice (e.g. prin suprimarea voturilor), în comparaţie cu 
participanţii al căror sentiment de control nu a fost ameninţat (Sullivan, 
Landau si Rothschild, 2010). 


În ambele studii, indivizii care au resimţit mai accentuat reducerea 
controlului personal au încercat să reinstaureze acest control prin susținerea 
de perspective asupra lumii care o făceau mai predictibilă. Cercetări 
anterioare sugerează că o modalitate eficientă de a menţine percepția 
structurii este considerarea lumii drept rezultat al acţiunilor intenționate, și nu 
al unor forte aleatorii şi impersonale. Este semnificativ faptul ca această 
strategie se aplică și în cazul evenimentelor pozitive, și în cazul 
evenimentelor negative. De exemplu, există o probabilitate mai mare ca 
vremea bună în ziua nunţii să fie atribuită unei divinităţi binevoitoare, si nu 
norocului aleatoriu. Totuși, aceste cercetări s-au concentrat în primul rând 
asupra evenimentelor negative, dat fiind că suntem interesaţi de modul în care 
oamenii interpretează informaţiile indezirabile în domeniul politic (i.e. stiri 
negative despre figurile politice simpatizate). În aceste cazuri, se poate ca 
indivizii să încerce să explice evenimentele negative nu prin întâmplări 
aleatorii, ci prin intenţiile răuvoitoare ale celorlalți. 


In cazul atribuirilor etichetei de „fake news“, datele anchetelor sugerează că 


multi oameni considera ca se intampla mai frecvent ca jurnalistii sa 
răspândească intenţionat relatări false decât să facă greşeli neintentionate. 
Desi s-ar putea să fie nelinistitor să considerăm că suntem constant expuși la 
relatări inventate, această perspectivă este destul de răspândită în rândul 
americanilor. Conform unei anchete recente, 53% dintre democrați, 79% 
dintre independenţi și 92% dintre republicani au spus că au convingerea că 
sursele tradiționale de ştiri relatează materiale despre care ştiu că sunt „false, 
inventate sau încearcă să inducă în eroare“ (Fischer, 2018). În conformitate 
cu mare parte din cercetările realizate până acum referitor la amenințările 
asupra controlului, există concepția răspândită că „fake news“ sunt rezultatul 
eforturilor intenţionate şi coordonate ale anumitor actori. În cercetarea 
noastră explorăm factorii individuali și de mediu care fac atrăgătoare din 
punct de vedere psihologic presupuneri precum inducerea intenționată în 
eroare. 


Necesitatea personală de structură şi 
atribuirea etichetei de fake news 


O modalitate de studiere a relației dintre atribuirea etichetei de fake news și 
necesitatea de structură este oferită de examinarea faptului dacă diferenţele 
între indivizi în ce priveşte nevoia de structură sau dacă manipulările care 
provoacă experimental o mai mare nevoie de structură sunt asociate cu o 
disponibilitate mai accentuată de a considera că articole discutabile sunt 
rezultatul inducerii intenţionate în eroare, si nu al erorii umane. În speță, noi 
considerăm că atribuirea intenţiei de inducere în eroare materialelor de tip 
fake news ar trebui să fie asociată cu diferenţe la nivelului constructului 
Necesitate Personală de Structură (Personal Need for Structure, PNS), care 
evaluează variațiile dorinţei ca lumea să fie previzibilă si bine ordonată 
(Thompson, Naccarato, Parker și Moskowitz, 2001). Cercetări anterioare 
asupra PNS au arătat că acest construct prezintă validitate divergentă în 
raport cu constructe posibil conexe, ca autoritarismul, orientarea în situaţii de 


incertitudine si rigiditatea psihologica (Neuberg si Newsom, 1993). 


O mare parte dintre cercetarile anterioare asupra PNS s-au concentrat asupra 
unor aspecte cu un nivel relativ redus de elaborare, cum ar fi modul in care 
PNS are legătură cu procesele social-cognitive de bază. De exemplu, indivizii 
cu scoruri PNS ridicate au prezentat un nivel mai redus de complexitate atât 
când li s-a cerut să clasifice stimuli non-sociali (e.g culori), cât şi stimuli 
sociali (e.g. indicatori ai vârstei înaintate) și au prezentat o încredere mai 
mare în stereotipuri de gen în cadrul unei sarcini centrate pe prima impresie 
(Neuberg și Newsom, 1993). Cu toate acestea, cercetări mai recente au 
abordat înţelegerea constructului ca fenomen motivat afectiv, ceea ce 
înseamnă că indivizii cu scoruri PNS ridicate văd o lume structurată nu doar 
ca preferință personală, ci ca sursă de sens. Din această perspectivă, PNS nu 
este pur și simplu un stil cognitiv sau o tendință impartiala de a gândi în 
moduri simple si clare. Mai degrabă descrie diferente individuale în privinţa 
gradului de structură pe care indivizii isi doresc ca lumea să îl aibă. Această 
perspectivă motivaţională duce la o ipoteză testabilă: când indivizii cu scoruri 
PNS ridicate sunt în situaţii care ameninţă structura — cum ar fi 
complexitatea, inconsecventa sau ambiguitatea — vor reacţiona prin eforturi 
cognitive exagerate de a restaura structura. Nu ne-am aștepta ca această 
reacţie compensatorie să structureze amenințările dacă PNS ar fi un stil 
cognitiv „rece“, fără motivații afective. 


De exemplu, doar indivizii cu scoruri PNS mari au raportat o senzație mai 
accentuată de sens al vieţii în urma unei amenințări mortale și asociații 
paralele cu viaţa plină de sens au fost identificate în rândul persoanelor care 
aveau și scoruri PNS ridicate, și gânduri referitoare la moarte (death-thought 
accessibility) (Vess, Routledge, Landau si Arndt, 2009). În plus, doar 
indivizii cu scoruri PNS ridicate au prezentat o nevoie mai accentuată de a 
acorda prioritate tradiţiei ca reacție la o ameninţare legată de terorism 
(Routledge, Juhl şi Vess, 2010). În sfârșit, persoanele cu scoruri PNS mari 
prezintă niveluri mai reduse de anxietate legată de moarte în urma perceperii 
unei amenințări mortale (Routledge, Juhl şi Vess, 2013). Împreună, aceste 
cercetări mai recente sugerează că PNS este un fenomen partial motivat 
afectiv; oamenii care au în mod natural o nevoie personală de structură (PNS) 
accentuată (sau cărora li se induce această nevoie) nu preferă pur si simplu o 
lume în mai mare măsură structurată, ci folosesc această preferinţă a unei 


lumi structurate ca sursă de sens (Swanson si Landau, în curs de publicare). 


Pe baza acestor cercetări de până acum, noi am dezvoltat mai multe ipoteze 
referitoare la relaţia dintre PNS și atribuirea intenţiei de inducere în eroare 
materialelor de tip fake news. În primul rând, la nivel corelational, PNS ar 
trebui să fie asociată cu credinţa că „fake news“ (i.e. ştirile discutabile) sunt 
mai degrabă rezultatul unei amăgiri intenţionate din partea jurnaliștilor, şi nu 
o serie de greşeli omeneşti neintentionate, dar nefaste. În al doilea rând, 
această asociere între PNS şi atribuirea intenţiei de inducere în eroare 
materialelor de tip fake news ar trebui să se aplice și în cazul știrilor care 
susțin ideologia persoanelor (i.e. când indivizii citesc stiri care prezintă într-o 
lumină negativă un personaj politic antipatizat), şi în cazul ştirilor care nu 
susțin ideologia persoanelor (i.e. când indivizii citesc stiri care prezintă într-o 
lumină negativă personaje politice simpatizate). Cu alte cuvinte, întrucât 
convingerea că media de știri induce intenționat în eroare este legată de o 
dorință mai mare de a vedea lumea ca loc ordonat, acest efect ar trebui să 
apară şi când ştirile corespund ideologiei politice a persoanei, și când nu 
corespund. O astfel de analiză poate elimina presupunerea inducerii 
intenționate în eroare ca fiind pur și simplu o formă de favoritism în cadrul 
grupului (i.e. retractarea ştirilor negative despre candidaţi simpatizati este o 
distorsiune intenționată, dar retractarea ştirilor negative despre candidaţi 
antipatizati este o greşeală omenească). În loc de asta, presupunerea existenţei 
unei intenţii de inducere în eroare ar reflecta mai degrabă dorinţa de a 
menţine percepţia structurii. 


În sfârşit, pentru a oferi dovezi cauzale ale relaţiei dintre PNS şi atribuirea 
etichetei de fake news, indivizii repartizaţi aleatoriu într-un grup în care 
sentimentul de control personal este ameninţat ar trebui să prezinte o tendință 
mai accentuată de a atribui erorile din stiri unei intenţii de inducere în eroare, 
şi nu unor simple greșeli provocate de incompetenta. Noi considerăm că o 
astfel de cercetare are potenţialul de a duce la progres în ce priveşte 
înțelegerea proceselor psihologice care stau la baza atractivitatii din ce în ce 
mai mare a invocării faptului că știrile sunt „fake news“. 


Studierea invocarii fake news 


O provocare inevitabilă în studiul invocarii fake news este natura în mod 
fundamental subiectiva a convingerii. Pentru multi oameni nu exista nicio 
diferență între instigatorii ruși care răspândesc intenționat informaţii false — 
cum ar fi articole care susțin că este posibil votul de acasă sau că Donald 
Trump a câştigat votul popular — și ştiri discutabile care provin de la 
organizaţii respectabile, cum ar fi relatarea din The Courier Journal a prețului 
suspect de mic pe care guvernatorul Kentucky, Matt Bevin, l-a plătit pentru 
locuinţă. Acuzatii similare de fake news au fost legate de cele mai notabile 
nume din media, ca The New York Times, The Washington Post şi CNN. Cu 
toate acestea, legitimitatea percepută nu este suficientă pentru a convinge 
cititorii sceptici că anumite ştiri nu răspândesc deliberat informaţii false. 


Pentru a evita această problemă, noi considerăm că este productiv să ne 
concentrăm asupra cazurilor în care a fost necesar ca organizaţii de știri să 
corecteze sau să retracteze articole. Aceste retractări $i corectări oferă astfel 
un exemplu clar de situaţie în care reporterii au făcut afirmaţii greșite, ceea ce 
îi obligă pe cititori să evalueze motivul pentru care au apărut astfel de 

erori — fie ca efect al unei greșeli omenești, fie ca inducere intenționată în 
eroare. De exemplu, în mai 2017, Fox News a publicat online un articol 
despre uciderea în 2016 a lui Seth Rich (Grynbaum, 2018), fost angajat al 
Comitetului Democratic Naţional (Democratic National Committee, DNC). 
Printre alte detalii, articolul specula că moartea lui Rich era cumva legată de 
scurgerea de informaţii prin e-mailuri de la persoane proeminente în DNC, ca 
John Podesta. În speţă, articolul sugera faptul că s-ar fi putut ca Rich să fi fost 
ucis de oameni aflaţi în slujba DNC ca răzbunare pentru posibilul rol pe care 
l-a jucat în scurgerea de informații. 


La scurt timp după apariţia articolului, mai multe organizaţii de ştiri au atacat 
Fox News pentru publicarea acestui articol (e.g. Pilkington, 2017). Aceste 
critici subliniau evidenta lipsă de dovezi care să facă legătura între persoane 
asociate DNC si uciderea lui Rich. În cele din urmă, Fox News a retractat 
articolul şi a eliminat acest conţinut din website pentru că nu se ridica la 
„înaltul standard de calitate redacțională“ al site-ului (Statement on coverage 
of Seth Rich, 2017). Pentru apărătorii Fox News, articolul retractat nu era 
decât rezultatul unei erori omenești dar nefaste apărute în procesul jurnalistic 


firesc, de exemplu cauzate de neconfirmarea relatarilor unor surse anonime. 
Pentru alţii, articolul era un exemplu de răspândire de informaţii false de 
către organizaţii părtinitoare de ştiri, în speranţa de a susține o anumită cauză 
politică, precum punerea DNC într-o lumină negativă. Publicul a avut de-a 
face cu aceeași problemă: era articolul retractat un exemplu de situaţie în care 
jurnaliştii au făcut erori fireşti în procesul de relatare sau pur și simplu Fox 
News a fost prinsă într-un efort mai amplu de inselare intenționată a 
audienței? Articolul despre Seth Rich, precum si alte articole retractate, 
obligă membrii audienței să aleagă între explicația unei erori mai putin 
nocive, dar aleatoare, și explicaţia unei campanii coordonate, rău-voitoare, 
dar structurate. 


În studiile noastre iniţiale asupra acestei chestiuni (Axt, Landau și Kay, în 
curs de apariţie) le-am oferit participanţilor descrieri ale unor ştiri care au fost 
retractate sau corectate. În cadrul unui studiu, participanţii nu au văzut decât 
articole consecvente din punct de vedere ideologic, prezentate în mai multe 
viniete, în general articole retractate care prezentau într-o lumină negativă 
membrii partidului politic pe care participanţii îl susțineau (e.g. participanţii 
democrați citeau despre articolul privitor la Seth Rich al Fox News, în timp 
ce participanţii republicani citeau despre articolul publicat de ABC News, 
conform căruia Michael Flynn era pregătit să depună mărturie că Donald 
Trump îl instruise să colaboreze cu oficiali ruși pentru influențarea alegerilor 
prezidenţiale din 2016). După ce citeau fiecare vinietă, participanţii 
răspundeau la mai multi itemi prin care se evalua gradul în care ei considerau 
că articolul retractat era fie rezultatul unor erori omenești, fie al dorinţei de a 
răspândi informaţii false. De exemplu, participanţii raportau dacă credeau că 
e mai probabil ca eroarea să fie cauzată de neatentie sau de un atac intenționat 
din partea jurnalistului. Răspunsurile au fost notate pe o scală Likert de şase 
puncte, astfel încât participanţii să poate indica gradul de încredere în 
răspunsurile pe care le ofereau („Extrem de probabil să fie o greşeală 

omenească“, „Probabilitate moderată de a fi o eroare omenească“ etc.). 


Pe baza acestor itemi am dezvoltat apoi un instrument caracterizat de 
consecvență internă care evalua gradul în care participanţii credeau că 
articolele retrase erau rezultatul intenţiei de inducere în eroare. Am folosit 
această metodă de evaluare şi am examinat gradul în care convingerea că 
ştirile eronate erau provocate de intenţia de inducere în eroare corela sau era 


cauzată de nevoia personală de structură. 


La un nivel descriptiv, rezultatele au fost compatibile cu cele din ancheta 
menționată anterior, conform căreia multi democrați şi republicani consideră 
că organizațiile media tradiționale răspândesc intenţionat informaţii false în 
speranţa de a-şi îndeplini propriile obiective politice. De exemplu, în primul 
nostru studiu, 72,7% dintre democrați credeau că articolul despre Seth Rich 
avea la bază intenţia de inducere în eroare si 84,9% credeau că la fel stăteau 
lucrurile și în privinţa relatării „Pizzagate“ a companiei media Breitbart, care 
indica posibilitatea existenţei unei reţele de proxenetism în care erau 
implicate mai multe persoane proeminente din Partidul Democrat. Dintre 
republicani, 53,5% credeau că articolul publicat de ABC News despre 
Michael Flynn a fost creat de jurnalişti care aveau intenţia clară de a induce 
în eroare şi 55,4% au oferit aceeaşi explicaţie pentru un articol al „MSNBC“ 
care susținea că Wikileaks le-a oferit unor membri proeminenţi ai Partidului 
Republican acces special la e-mailuri DNC care mai târziu au fost postate 
online. Deşi democraţii păreau să aibă o rată mai mare de atribuire a intenţiei 
de inducere în eroare, diferenţele din materialele studiului fac dificilă 
comparatia ratelor între participanţii democrați şi republicani. În sfârşit, desi 
independentii nu au fost incluși în analiza primară, rezultatele acestora au 
arătat că percepţia intenţiei de inducere în eroare nu este limitată la partizani; 
în acelaşi studiu, 58,3% dintre independenţi credeau că articolul Fox News 
despre Seth Rich era o încercare de inducere în eroare şi 40% credeau același 
lucru în privinţa relatării ABC News despre Michael Flynn. 


Cel mai important aspect este că am observat în toate studiile o relaţie 
consecventă și pozitivă între valorile PNS măsurate (Thompson et al., 2001; 
exemple de itemi: „Mă simt inconfortabil dacă, într-o anumită situaţie, 
regulile nu sunt clare“, „Îmi place să am un model de viata clar și structurat“) 
şi o convingere accentuată că organizaţiile de stiri încearcă activ să-şi înșele 
audiența. În studii realizate mai târziu am descoperit că această relaţie 
pozitivă se menţine și în cazul în care persoanele află despre știri eronate care 
sunt în conflict sau care sunt în acord cu convingerile lor politice, si se 
menţin, de asemenea, dacă sunt controlate diferenţele individuale de 
intensitate a credințelor ideologice. Aceste descoperiri sugerează că asociația 
dintre PNS şi presupunerea de inducere intenționată în eroare reflectă mai 
mult decât doar o dorinţă de susţinere a propriului grup politic sau alte forme 


de distorsiune ideologică; se pare, mai degrabă, că PNS prezice presupunerea 
de inducere intenționată în eroare în cazul ştirilor care prezintă negativ si 
membrii propriului grup, și membrii altui grup politic. 


Am încercat, de asemenea, să găsim dovezi cauzale ale influenţei PNS asupra 
presupunerii de fake news prin aplicarea unui design experimental. 
Cercetările de până acum au descoperit că cele mai eficiente manipulări ale 
sentimentului de structură sunt oferite de amenințările asupra controlului 
personal (vezi Landau et al., 2015). Am repartizat participanţii în mod 
aleatoriu si le-am cerut să reflecteze asupra unor aspecte ale vieţii lor care 
erau fie relativ controlabile, fie incontrolabile (vezi Kay et al., 2008 pentru 
aplicări anterioare ale acestei manipulări). Rezultatele au arătat că 
participanţii care au reflectat la aspecte incontrolabile ale vieţii au raportat o 
convingere mai accentuată că ştirile eronate erau provocate de intenţia de 
inducere în eroare, prin comparaţie cu greșeli omenești. Am observat, de 
asemenea, că reacţia la ameninţare printr-o atribuire mai accentuată a 
distorsiunii în prezentarea ştirilor contribuie la menţinerea sentimentului că 
lumea este structurată. 


Aşadar, rezumând, cercetările noastre subliniază si o relaţie corelationala, si o 
relaţie cauzală între PNS şi convingerea că media încearcă să inducă în eroare 
prin știri de tip „fake news“. Prin aceste studii, proiectul nostru ilustrează una 
dintre potentialele funcţii ale fake news si oferă o bază pentru consideraţii 
mai generale în privinţa modului în care fake news pot fi mai bine înţelese şi 
chiar reduse. 


Progresul tehnologic şi reducerea influenţei 
fake news 


Considerăm că cercetările noastre demonstrează o legătură între PNS şi 
presupunerea intenţiei de inducere în eroare de către media de stiri (i.e. 
acuzaţia de „fake news“). Desi descoperirea acestei asociații este importantă, 


ea duce in mod firesc la intrebari mai practice, referitoare la modul in care 
putem aplica descoperirile de pana acum referitoare la PNS în cazul atenuării 
problemei fake news. Din fericire, studiile realizate până în prezent asupra 
necesității de structură nespecifică sugerează mai multe modalităţi prin care 
poate fi atenuată presupunerea intenţiei de inducere în eroare de către media 
de stiri. Poate cea mai directă implicatie vine din cercetarea asupra 
beneficiilor oferite de sentimentul de structură, similar manipulării pe care 
am aplicat-o când le-am cerut participanţilor să reflecteze la o perioadă din 
viaţa lor în care au simţit că deţin controlul. La fel cum privarea 
participanţilor de sentimentul structurii duce la o nevoie mai accentuată de a 
atribui ordine sistemelor externe (e.g. Kay, Shepherd, Blatz, Chua si 
Galinksy, 2010; Wang, Whitson și Menon, 2012), faptul de a le oferi o 
senzaţie de control sau de structură atenuează această necesitate. De exemplu, 
participanţii care au scris despre o perioadă din viaţa lor în care au avut un 
nivel ridicat de control au prezentat mai târziu percepții reduse ale ierarhiei 
într-o interacţiune socială ambiguă și au raportat o preferință mai redusă 
pentru ierarhie (i.e. sistem de structură și ordine) când evaluau opţiuni de 
locuri de muncă (Friesen, Kay, Eibach şi Galinksy, 2014). 


Aceste rezultate și propriile noastre cercetări arată clar că afirmarea structurii 
oferă o modalitate viabilă de reducere a atribuirii etichetei de fake news; 
simplu spus, punerea pe seama jurnaliștilor a unei intenţii răuvoitoare, dar 
previzibile, ar trebui să fie mai puţin atractivă pentru indivizii care au un 
sentiment mai accentuat de control personal. E posibil ca aplicaţii practice ale 
unor astfel de rezultate să necesite creativitate; nu este foarte clar modul în 
care manipulările experimentale ale controlului pot fi încorporate firesc în 
modurile în care oamenii primesc stiri. O posibilitate este oferită de social 
media si de noile forme de comunicare. Desi social media sunt poate cea mai 
mare sursă de fake news — un studiu recent a descoperit că 8,5% dintre 
utilizatorii de Facebook au distribuit cel puţin un articol care poate fi 
considerat dezinformare politică (Guess, Nagler si Tucker, 2019) —, este 
posibil si să reprezinte cea mai mare oportunitate pentru ca oamenii să-și 
recastige senzatia de control personal. Interactiunea cu alte persoane 
cunoscute, împărtășirea sentimentelor referitoare la propria viata sau 
organizarea propriului flux de informaţii (e.g. prin eliminarea sau adăugarea 
de prieteni) pot fi câteva modalităţi prin care oamenii pot să resimtă că au 
întrucâtva control asupra propriei vieţi, iar aceste posibilități sunt din ce în ce 


mai comune pe platformele de social media. 


Una dintre predictiile care se pot face pe baza cercetarilor din prezent este ca 
participanţii cărora li s-a cerut să interacționeze cu social media într-o 
modalitate mai directă, controlată, pot chiar să prezinte o nevoie mai mică de 
a atribui motivații de inducere intenţionată în eroare din partea organizațiilor 
de ştiri. Cu alte cuvinte, instruirea în privinţa evaluării atente a informaţiei pe 
care o văd pe platformele de social media ar putea duce la un nivel mai înalt 
de percepere a structurii în lume. Mai mult, beneficiile afirmării stucturii 
probabil nu se limitează la acuzaţiile de fake news, dat fiind că alte cercetări 
sugerează că sentimente accentuate de control pot reduce intensitatea 
anxietatii (Tullet, Kay și Inzlicht, 2014) sau pot facilita urmărirea obiectivelor 
(Kay, Laurin, Fitzsimons şi Landau, 2014). Inducerea sentimentelor de 
control are potenţialul de a atenua şi alte consecinţe negative, nu doar 
încrederea în fake news. În acelaşi timp, se poate ca oamenii să resimtă şi 
consecinţe benefice, şi consecinţe nocive, întrucât platformele social media 
sunt modelate în funcţie de preferinţe individuale; astfel de modificări pot 
crea percepții ale unei lumi mai structurate si pot în acelaşi timp să întărească 
bule de partizanat, eliminând ocazia de a vedea informaţii nealiniate propriei 
perspective asupra lumii. 


O altă sursă posibilă de restaurare a sentimentelor de control poate proveni nu 
din schimbarea intensității senzatiei individuale de control, ci din modificarea 
perceptiilor asupra înseși mediei de ştiri. Neîncrederea și percepțiile eronate 
în privinţa jurnalismului sunt răspândite. De exemplu, un studiu recent 
(Columbia Journalism Review, 2019) a descoperit că mai putin de 25% dintre 
democrați și 15% dintre republicani raportează că au „mare încredere“ în 
media de știri. De fapt, dintre alte instituţii, cum ar fi congresul, armata si 
curtea supremă, media a primit cele mai multe răspunsuri că participanţii „nu 
au aproape deloc încredere“. O mare parte din această neîncredere în media 
de ştiri poate fi provocată de convingerile eronate în privinţa modului în care 
operează jurmalismul. De exemplu, în acelaşi studiu, 60% dintre respondenţi 
au spus că au convingerea că jurnaliştii isi plătesc sursele si un procent 
similar credea că jurnaliștii scriu articolele înainte de a afla faptele. 


Dată fiind neîncrederea generală în media de stiri si percepțiile eronate in 
privința modului în care operează jurnalismul, acuzaţiile de fake news pot fi 


atenuate si prin amplificarea transparentei procesului jurnalistic. Adica, un 
motiv pentru care oamenii ar putea avea senzaţia că e întemeiată atribuirea 
unei intenţii de inducere în eroare organizaţiilor media este că le lipseşte 
înţelegerea procesului jurnalistic, de la confirmarea faptelor din mai multe 
surse la editare şi verificarea faptelor. Este plauzibil ca o mai mare înţelegere 
a acestor procese (şi a ratei relativ mici de erori pe care le produc) să reducă 
neîncrederea cititorilor în organizaţiile de ştiri si ideea că acestea servesc 
agendele jurnaliştilor. Potentiale schimbări mici, cum ar fi ca sub semnătura 
autorului să apară persoanele care s-au ocupat de verificarea faptelor şi 
editorii sau trecerea în titlu a numărului de surse care confirmă relatarea sunt 
lucruri care pot amplifica încrederea în media si care pot reduce tendinţa de a 
presupune că jurnaliștii încearcă să inducă în eroare. Și progresul tehnologic 
în ce priveşte consumul media ar putea face posibile niște schimbări mai 
sofisticate; de exemplu, cititorilor online li s-ar putea arăta documente 
relevante pentru articolul pe care îl citesc. Se poate ca aceste intervenţii să nu 
schimbe nivelurile individuale de PNS, dar pot redirectiona dorinţa de 
structură spre alte surse (e.g. guvern sau religie; Kay et al., 2008; Kay 
Gaucher, McGregor si Nash, 2010) si pot astfel reduce posibilitatea ca 
structura să fie restaurată prin punerea unor intenţii răuvoitoare în seama 
jurnaliștilor. 


Noi anticipăm mai multe posibilități pentru viitoarele direcţii în această sferă 
de cercetare. O aplicaţie clară este reprezentată de alegerile prezidenţiale din 
2020 din SUA, unde problema „fake news“ va fi probabil iarăşi foarte 
relevantă. De exemplu, alegerile din 2020 fac posibilă colectarea 
longitudinală de date, cercetătorii având posibilitatea de a identifica 
schimbările individuale în privința necesităţii personale de structură si pot 
evalua modul în care aceste schimbări se traduc în neîncredere în media de 
ştiri. În mod similar, deşi dovezile noastre experimentale sugerează că 
schimbările la nivelul sentimentului individual de structură duc la o dorință 
mai accentuată de a crede în intenţia de inducere în eroare, este posibil să 
existe o relație bidirectionala, neîncrederea din ce în ce mai mare în 
organizaţiile de știri putând duce la schimbări care apar mai târziu la nivelul 
necesităţii de structură. În sfârşit, anticipăm că această cercetare poate fi 
aplicată în cazul identificării persoanelor care sunt mai susceptibile să 
presupună că e vorba de „fake news“; de exemplu, cercetări anterioare au 
descoperit că e posibil ca indivizii cu statut social scăzut (e.g. Fiori, Brown, 


Cortina şi Antonucci, 2006) sa aibă un nivel redus cronic de control personal, 
si, în consecinţă, tind să considere deosebit de atrăgătoare atribuirea intenţiei 
de a induce în eroare organizaţiilor media. 


Concluzie 


Tendinţa din ce în ce mai accentuată de a considera ştirile (adesea difuzate de 
organizații legitime) ca fiind „fake news“ — presupunând că jurnaliştii 
intenționează să inducă publicul în eroare prin răspândirea de informaţii 

false — reprezintă o ameninţare serioasă nu doar la adresa încrederii în 
media, ci și în procesul democratic în general. Pe baza cercetărilor anterioare 
asupra teoriei controlului compensator şi a necesităţii personale de structură, 
noi considerăm că multe atribuiri de intenţii de inducere în eroare sunt 
atractive pentru că oferă o modalitate prin care indivizii pot găsi în mediul lor 
surse de structură nespecifică. O mai bună înţelegere a proceselor psihologice 
care determină astfel de acuzaţii de fake news va accelera progresul teoretic 
şi practic în privinţa modului in care această atribuire poate fi înţeleasă si, 
posibil, redusă. 

sk Di storsiunea substitutiei (attribute substitution sau substitution 
bias desemnează procesul psihologic prin care, în cadrul unui raționament 


ceea ce ar fi însemnat că, la irečeren în noul mileniu datà afisati de 


computere ar fi trecut de la °99 la ’00, adică înapoi la 1900. Au existat 
numeroase ipoteze referitoare la posibilele reactii în lant provocate de această 


eroare logică, de la o criză economică la prabusirea întregii infrastructuri. 


(N.t.) 


Multumiri 


Numerosi oameni ne-au ajutat sa alcatuim acest volum. Suntem extrem de 
recunoscatori pentru sprijinul lor. Le multumim tuturor celor care au 
participat la procesul de evaluare științifică a articolelor, pentru că au facut 
asta și pentru că le-au oferit coordonatorilor și autorilor feedback și sugestii 
de o utilitate inestimabilă. Către Saskia Bollin se îndreaptă recunoştinţa 
noastră pentru asistenţa ei nepretuita în toate etapele proiectului. Le 
mulțumim tuturor celor de la Routledge care au participat la acest proces încă 
de la prima propunere de publicare a cărţii, în special lui Eleanor Taylor. Și 
mulțumim Fundaţiei Nationale pentru Stiinta din Elveţia pentru sprijinul său 
generos (grantul #IZSEZ0_180211 și grantul #10BP12_193570). 


Tabelul 4.6. Citări, cititori şi tweet-uri ale celor mai citate, citite și 
distribuite articole retractate 


Anul publicării Anul retractări 


Cele mai multe citări pre și post-retractare 2011 2014 
Cele mai multe citări pre-retractare 2010 2016 
Cele mai multe citări post-retractare 2012 2013 
Cele mai multe citiri și tweet-uri (A și P) 2013 2014 


Notă: A de la Altmetric.com si P de la PlumX 


Figura 5.1. Fontul si identificarea informatiilor menite a induce in eroare 


Procentul raspunsurilor 


Cate animale din fiecare specie a luat Moise pe arca? |88% 


Cate animale din fiecare specie a luat Moise pe arca? |53% 


e) 
3 
+ 


Sursă: adaptată de la Song si Schwarz (2008), Experimentul 1. 


